
Antaŭparolo 
La verkisto penteme, sed mallonge konfesas, 
ke lia romano havas antaŭaĵon 


Leganto kaj verkisto same ŝatas rapide transpasi la tiel 
nomatajn antaŭaĵojn de la romano. Tiaĵo parte estas enua, 
parte ŝablona, precipe hodiaŭ, kiam iujn specojn de la 
romanverkoj jam ne industrie, sed laŭ la reguloj de la 
gastronomio, laŭ pretaj receptoj oni elcerbumas. Ekzemple: 
„Prenu du junajn, amantajn korojn, pistu tiujn, boligu la 
pasiojn, superŝutu ĝin per iom da eklezia beno, kaj tute aŭ 
duone kuirite kiam ajn vi povas surtabligi ĝin al la leganto.” 
Mi opinias, ke estas pli prudente, se mi simple konfesas, ke 
mi devas informi la leganton pri kelkaj antaŭaĵo de mia 
romano. Ni tanspasu ĝin; ju pli rapide, des pli bone. 


Kio do estas bezonata al mia romano? 


Ni prenu malriĉan junulinon, kiu vivtens sin per arttraduko 
de baladoj, ne tro sukcese, ĉar inter la grandkapitalistoj de 
la mondo estas tre malmultaj estas tiuj, kiuj akiris sian 
havaĵon per arttradukado de baladoj. Poste ni prenu 
maljunan bagnanon, ni purigu lian koron zorgeme de ĉiu 
puno, ĝis ni tovos en ties interno la juvelŝtonon de la vera 
homa boneco. La juvelŝtono valoras minimume unu 
milionojn da stelingaj pundoj. Jim Hogan, la maljuna 
bagnano, iam estis samlernejano de sinjoro Weston, la patro 
de la menciita junulino. Sinjoro Weston iafoje vizitis sian 
kondamnitan amikon, kelkfoje li sendis paka jon, li do 
klopodis mildigi la malfeliĉan sorton de Jim Hogan. Post kiam 
sinjoro Weston mortis, lia familio transprenis kiel tradicion la 
patronadon de la maljuna krimulo, ili sendis al li la pakaĵon 
plu, kaj anstataŭ la mortinta Weston, lia filino, Evelyn vizitis 
kelkfoje Hogan-on. Ni ankoraŭ bezonas facilaniman junulon, 


kiu nomiĝas Eddy Rancing, li estas revema kaj ne korekta 
sinjoro. Li luas mansardon, najbaran kun la loĝejo de la 
familio defraŭlino Weston. Rilate lian profesion li laboras pri 
inventaĵo, kiun oni devas munti sur motociklon, kaj ĝi 
profitos milionojn. Mankis nur la esenco de la inventaĵo. La 
junulo studis ĉirkaŭ du duon jarojn da jurscienco en la 
universitato, dank' al sia tutelpatro kaj onklo sinjoro Arturo 
Rancing. Nun jam longtempe, de la unua ĝis la kvara de la 
monato li sisteme disipas per kartludo la monsendaĵojn de 
sia tutelpatro kaj onklo sinjoro Arturo Rancing. Dum liaj 
liberaj horoj li estas enamiĝinta al fraŭlino Evelyn Weston, 
senespere ĝis la komenco de nia historio. Krom Eddi Rancing 
ni ankoraŭ devas prezenti sinjoron Charles Gordon, kiu nun 
liberiĝos el la prizono post la plenumo de sia sep jara puno. 
Li tute bone eltenis kvin jarojn kaj tricent sedek du tagojn, 
sed nun jam komencas agaci liajn nervojntiu afero, rilate la 
malliberejon, kaj li sentas tiel, ke la restintaj tri tagoj estos 
neelteneblaj. Kelkfoje okazas al ni same: Mia naturamiko, kiu 
jam plurfoje surgrimpis la Mont Blank-on, li vangofrapis la 
dommastron pasintsemajne, ĉar la lifto ne funkciis, kaj li 
devis piede iri sur la kvinan etaĝon. Gordon plendis pri fortaj 
migrenoj kaj korbatoj tri tagojn antaŭ la liberiĝo, tiam la 
komprenema prizonkuracisto sendis lin en la hospitalon. 


Unua ĉapitro 


Milionulo formetas eterne la farungluan sitelon. Li 
testamentas pri sia havaĵo, kiu estas facile trovebla. Ĝi 
devas esti ie sur la Tero. La direktoro rakontas pri bagnano, 
kiu estas 190 cm-ojn alta, malnova cikatro turpigas lian 
nazon, kaj supozeble li ne dormis. Tio estas malbona. Ankaŭ 
la muro havas orelojn, en la persono de Eddy. Jen estas lia 
plano: li prirabos la knabinon, por ke li riĉigu ŝin. 


Li forkuregas. 
1 
La milionulo haltis por momento en la mano kun la sitelo. 


Li tuj tre pentis tion, ĉar energia puŝo instigis lin rapidi, ke 
oni jam atendas lin en la metiejo. Vere en la metiejo la 
kunloĝantoj atendis la milionulon, kun la sitelo. Ĉar la 
kunloĝantoj pasigis sian liberan tempon per gluado de 
papersaketoj, kaj al tiu tempopasigo konstante estis necesa 
farungluo, kion ili ricevis pere de la supre insultita milionulo. 


Tiu riĉa sinjoro indiferente akceptis tiun fakton, ne konvenan 
al lia socia klaso, ke oni puŝis lin je la flanko. Ĉar la 
milionulo, kiel ajn nekredeble ĝi sonas, estis loĝanto de la 
angla prizono en Dartmoor. Li jam vivis ok jarojn momente 
en tiu loko. Neniu sciis tion, ke li estas milionulo. Ĝenerale 
oni sciis nenion alian pri li, nur tion, ke li estas enfermiĝema, 
lakona, iom malrapidpensa oldulo, kiun oni metis kiel 
altaĝulon en bonmeritan pension, post plenumo de tridek 
jara servo sur la tereno de krimfarado, certigante al li 
dumvivan provizadon en Dartmoor. 


Li pasigas ĉi tie jam la simplan, pacan vivon de emerita 
krimulo: karcerpurigado, promeno, papersaket-gluado, iafoje 


alvenas nutraĵpakĵo kaj kelkfoje vizitanto. Jim Hogan havis 
nur unu vizitanton: fraŭlinon Evelyn Weston. Post la morto 
de sia iama samlernejano, la knabino vizitis lin en ĉiu dua 
monato, tiam ŝi parolis kelkajn vortojn kun la maljuna 
bagnano, kiu murmuris ion responde nur malafable, moroze. 


Fraŭlino Weston studis filozofion en la universitato, kio ĵetas 
ne la plej favoran lumon sur la praktikan kapablon de la 
junulino. Streange, sed ĝi estas tiel: kiuj lernas de la plej 
eminentaj majstroj saĝe pensadi, ĝenerale al ties kapo plej 
malofte venas io, kio estus praktike utiligebla. Ekzemple 
Evelyn Weston provis sin vivteni per tio, ke ŝi tradukis 
malnovajn, francajn baladon en anglan lingvon. Se ni 
konsideras tion, ke dum nia historio en Anglio per panika 
rapideco malpliiĝis la intereso rilate la malnovajn baladojn, 
kiujn oni tradukis el la franca lingvo, tial ne estas mirinde, 
ke fraŭlino Weston kaj ŝia patrino vivis tre malriĉe, en 
mansardo de iu ludomo en la strato Kings. La pensio de la 
mortinta Weston apenaŭ sufiĉis al ilia vivteno. Bonŝance la 
frato de sinjoro Weston, kvankam li ne estis riĉulo, li kelkfoje 
subtenis sian junan fratinon el sia lukro per pli-malpli 
grandaj monsumoj. Tiu frato, sinjoro Bradfor: laboris kiel 
tajloro por sinjoroj. Li estis sufiĉe bonhava, ĉar li okupiĝis 
krom sia metio ankaŭ pri borsaj spekulacioj, ĝenerale kun 
sukceso. 


Mi opinias la diritajn nur tiom grava, ke la leganto povu 
imagi la oferemon de Evelyn Weston, ke ŝi ne lasis la 
maljunan krimulon al lia sorto, malgaŭ ŝiaj modestaj, 
financaj cirkonstancoj, kaj fojfoje ŝi portis al li pakaĵon da 
nutraĵo en Dartmoor-on. 


2 


Ĉar Jim Hogan jam pasigis dekkvin jarojn en la malliberjo, lia 
afero estis prezentita al la plej supera forumo, kaj tiugrade 


oni eldiras nur absolvajn verdiktojn. La maljuna Hogan 
atendis en la prizona hospitalo sian liberigon el sia tera 
korpo, ĉar li staris antaŭ tia instanco, kie eĉ la plej grava 
krimo malpliiĝas apud la plej malgranda bono, li povis esti 
certa pri tio, ke li forlasos Dartmoor-on post kelkaj horoj. 


Okazis surpriza afero je la oka horo vespere. La maljuna 
Hogan deklaris, ke li volas testamenti. Komence la kuracisto 
atribuis tion al la febro. Pri kio povus testamenti maljuna 
bagnano? Lia korpo estos entombigita, lia animo venos en la 
inferon, liajn vestojn posedos la ŝtato. Ĉar la malliberulo 
persisits ĉe sia ideo, kaj eĉ prizondirketoroj malofte rifuzas la 
lastan deziron de mortanto, oni do notis en protokolo la 
lastan instrukcion de la oldulo, laŭ lia deziro nur en la ĉeesto 
de la pastro kaj la direktoro... 


.. Sekvonttage la maljuna Hogan jam sidis sur la rando de 
Saturno kaj gaje balancis siajn piedojn, rerigardante el mult- 
mil lumjara distanco al nia ventormalsana planedo, li 
kontente frotis sian manojn: 


Li heredigis ĉirkaŭ unu milionojn da sterlingaj pundoj al 
fraŭlino Evelyn Weston. 

Mi ŝatas prijuĝi neniun laŭ lia malforta flanko. Nek la 
scivolemon mi opinias kulpo. Povas esti, ke oni pli rapide 
maljuniĝas pro ĝi, almenaŭ tiun aserton subtenas la 
cirkonstanco, ke tre multaj virinoj konstante vizitas 
kosmetikistinon relative junaĝaj, sed neniokaze ĝi estas 
kulpo. Sed la scivolemo havas monstrenaskitan ĝemelon, 
malbelan miskreskaĵon: la subaŭskultadon. Mi malestimas la 
subaskŭltantan homon. Ĉiufoje, kiam mi subaŭskultis, poste 
mi havis animan konflikton. Kredu min, ke en ĝi estas io, kio 
memorigas pri embuskmurdo, kiam ni mortpikas la sekreton 


de alia homo el dorsdirekto per nia aŭdorgano. Nek al Eddy 
Rancing ni povas pardoni tiun insidemon, kvankam la junulo 
estis amanta, kaj ni bone scias, ke tiu animstato kiel oksidas 
iafoje eĉ la plej ŝtalan viran karakteron. Eddy Rancing 
subaŭskultis. La mansardĉambroj estas apartigitaj per tiel 
maldikaj muroj, ke al tiu agado li sufiĉis forte alpremi sian 
orelon al latapeto, kaj tuj estis aŭdeblaj ĉiuj vortoj, kion 
Evelyn Weston parolis kun sia partrino, loĝantaj en la 
najbara ĉambro. Poste li ĉiam pli forte algluiĝis al la muro, 
kaj plej volonte li estus alpreminta tien ankaŭ sian alian 
orelon, se la natruo por kolerigi la subaskultanon, ne estus 
dividinta niajn orelojn tiel, ke ili elkresku paralele el nia 
vizaĝo. Bonŝance li eĉ tiel bone aŭdis ĉion. 


Evelyn laŭtlegis leteron, kiu estis la testamento de la 
maljuna Jim Hogan. Gi alvenis per la posttagmeza poŝto. 


„... Ni kompleze atestas laŭ la deziro de la bagnano Jim 
Hogan, ke laŭ nia persona sperto, sed ankaŭ laŭ la opinio de 
la prizona kuracisto, la nomito havas sanan menson, kaj 
malgraŭ lia malsano li plenkonscie diktis la sekvan 
testamenton, kiun li aŭtentigis per sia subskribo. 


Pastro G. H. kaj direktoro M. Crickley.” 


„Mi heredigas mian havaĵon, valorantan unu milionojn de 
sterlingaj pundoj al la filino de Samuel Weston, al Evelyn 
Weston, kiu loĝas en Londono, en la strato Kings, numero 4. 
Mia havaĵo, valoranta unu milionajn sterlingajn pundojn, 
estas nuksogranda diamanto, kiun mi ricevis donace.Tio 
ŝajnas sufiĉe nekredebla kaj mirinda, sed tiam estis tempoj 
de nekredeblaj kaj mirindaj okazaĵoj, kiam mi ricevis ĝin. 
Fine de la milito, ankaŭ mi aliĝis al la kontraŭrevolucia 
armeo de Koĉak kun kelkaj anglaj soldatoj. Kiam la militiro 
finiĝis en Siberio, mi sukcesis reveni en la Eŭropan parton 
de Rusio post nepriskribeblaj suferoj. Per la dokumentoj de 


mortinta aŭstra malliberulo mi eniĝis militkaptitojn 
transportantan trajnon, tiel mi alvenis en Moskvon. Tie kun 
kelkaj al mi similaj homoj ni fondis entreprenon, kies ĉefa 
enspezo estis la prirabo de riĉaj homoj, kiuj panike provis 
fuĝi. Ni serĉis tiujn homojn, proponante, ke ni transfuĝigos 
lin en Pollandon. Ni akiris militistan ŝarĝaŭton tiucele. Ni 
simple forprenis ilian ĉiun havaĵon en iu senhoma loko, kaj 
ni lasis ilin tie sur la vojo. Tiel kaptiĝis ankaŭ tiu malalta, 
grizhara, barba, mallaŭtparola, maljuna sinjoro, kiu estis nia 
lasta fuĝanto. Li promesis fabelan sumon, se ni 
kontrabandos lin en Pollando. Rondcifere kvindek mil 
dolarojn! Tiun tagon ni ne havis alian pasaĝeron. Ni metis la 
kestojn kaj la pakaĵojn de la oldulo kaj veturigis lin ĉirkaŭ 
ducent verstojn, kie la vojo kondukis tra neĝkovrita arbaro. 
Tie ni prirabis lin. AŬ ni estus prirabantaj lin, sed tio estis 
neebla. Vestoj, libroj kaj ceteraj, senvaloraj obejtoj plenigis 
la pakaĵon de nia vojaĝanto. Ni vane distranĉis la subŝtofon 
de lia mantelo, vane ni hakis liajn kestoj je pecoj; tiu homo 
kunportis nenion valoran. Miaj tri kunuloj draste alkriis lin, 
kiel li volis pagi kvindek mil dolarojn? „Mi donos eĉ pli multe 
da mono — respondis la pasaĝero, — se vi transportos min 
tra la landlimo. Ĉar mia havaĵo jam ne estas en Rusio.” lu 
mia kunulo elprenis sian traĉilon por tuj mortpiki la oldulon, 
se Mi ne estus lin flankenpuŝinta. Nun jam mi ne havas 
kaŭzon por ekskuzi min; mi estis fia krimulo, kaj kiam oni 
surprizis min iafoje dum laboro, mi ne problemis kien piki, 
sed mi firme asertas tion: ke la homa sento neniam perdiĝis 
tute el mi. Mi ne lasis masakri la oldulon. Kverelo, poste 
interbatalo okazis inter ni, fine ili depuŝis ankaŭ min de sur 
la aŭto kaj rapide forveturis. Mi ne rakontos detale, kiel ni 
atingis la polan landlimon, tra urbetoj kaj farmbienoj, nur tiu 
fakto gravas el la vidpunkto de mia direndo, ke ni alvenis al 
tiu kritika parto de nia vojo, kie kelk-kilometra areo dividis la 
du landojn unu de la alia dum la plactraktadoj, kaj oni nomis 
ĝin „demarkacia zono”. Estis malvlarmega vintro. Mi vagaĉis 
en la neĝo malbone ekipite, kin difektita brako, kaj kun laca, 


maljuna kadukulo. „Sinjoro, vi vidos — ripetadis la oldulo, 
kredante, ke li pvas reanimi min, — mi riĉigos vin, se ni 
elvenos vivantaj de tie ĉi.” Mi preskaŭ batis lin. „Lasu jam 
tiujn fabelojn! Vi havas nenion krom via pantalono!” Ankaŭ 
nun mi vidas lin antaŭ mi, kiel li rigardis sur min: „Vi eraras, 
sinjoro. Miaj juveloj, kiuj valoras milionojn jam delonge estas 
en Parizo. Mia filo ankoraŭ ĝustatempe sukcesis fuĝi. La vero 
estas tio. Vi ne povas peti tiom da mono, ke vi estus 
malmodesta.” Mi ĉiam pli koleriĝis. „Nu, sciu — mi draste 
alkriis lin, — eble ni priparolu nun en la neĝblovado, ke vi 
eventuale alportos al mi en Londono la plej valoran juvelon 
de via familio. Mi estas certa pri tio, ke mia propono estas 
favora al vi.” Li trankvile kapjesis. „Se ni vivos, sinjoro, tiam 
mi portos al vi en Londono la plej valoran juvelon de nia 
familio. Kvankam mi ne volonte disiĝos de tiu, ĉar ĝi estas la 
plej bela diamanto de la malnova cara krono.” Vi povas 
imagi, kion mi respondis. La funelforme kirliĝanta neĝo 
kuregis ĉirkaŭ ni en densaj kolonoj, la vento preskaŭ 
renversis nin, kaj malproksima hojlo de lupoj faris ĉion Ĉi 
neforgeseble timiga. Dume ni vojeraris. Sekvis terura 
migrado. Koncentrinte nian lastan energion, ni ŝanceliĝante 
vagaĉis, kiam spuro de ĉaro aperis denove en la neĝo. Sur la 
lasta parto de la vojo mi jam devis porti la maljunulon en 
miaj malsanaj brakoj, kiam ankaŭ mi mem apenaŭ povis min 
treni. Tamen mi ne estus povinta lasi lin tie kuŝantan en la 
malvarma, blanka dezerto. Dentogrincante, kolere, sed mi 
pene portis lin. Fine la polaj limgardistoj trovis nin. Ili 
transportis mian grave malsanan kunvojaĝanton en la plej 
proksiman hospitalon, kaj la vojo elĉerpis ankaŭ min tiom, 
ke mi devis eltrinki plenbotelon da brando, ĝis mi resaniĝis. 
Mi alvenis en Danzig-on kun fuĝantoj, amasigitaj en 
Ŝarĝvagonon, de kie angla krozŝipo transportis nin hejmen. 
Mi tute forgesis pri la maljunulo. En Londono mi denove 
trovis miajn iamajn kompanojn, kaj ni tuj komencis „labori”. 
Post kelkaj sukcesaj rompoŝteloj ni enpoŝigis fiaskon, kaj oni 
malliberigis nin. Mi havis antaŭvivon, tial oni kondamnis min 


al du jaroj, kvankam nur unu rompŝtelo estis pruvita, ke mi 
faris tion. Mia advokato atentigis min, ke post mia liberiĝo 
mi bone pripensu, antaŭ ol miksiĝi en kiun ajn krimon, ĉar 
denove starante antaŭ la tribunalo, oni eldiros la 
maksimalan punon. Sed kion fari pli ol kvardekjarulo, kiam 
mi faris nenion alian ol rabi kaj ŝteli. Kvar tagojn post mia 
liberiĝo, mi jam rompŝtelis en la Magazenon Manhattan. Mi 
estus atendinta nur unu tagon! Dependis de dudek kvar 
horoj, ke mi finos mian vivon ke kiel riĉa, libera sinjoro, sed 
mi mortos tiel, plenumante mian dumvivan punon ĝis la 
lasta sekundo. La noktogardisto suprizis min dum rompŝtelo. 
Ni luktante baraktis. Fine mi mortpikis lin kaj mi rifuĝis. Mi 
pensis, ke li mortis. Kunpreninte mian havaĵon, mi decidis 
forlasi Anglion. Mi estis certa pri tio, ke matene, malkovrinte 
la murdon, oni suspektos ankaŭ min. Mi ne pensis, ke jam 
nokte oni estus sur mia spuro. Sed okazis tiel. La gardisto ne 
mortis. Li trenis sin grave vudita al la alarm-sonorilo. La 
polico alveni post kelkaj minutoj. Eĉ la supraĵa 
personpriskribo sufiĉis al la detektivoj por rekoni min. Sed 
mi ne sciis pri tio. Mi pensis, ke la noktogardisto mortis, kaj 
mi havos sufiĉan tempon por fuĝi ĝis la malfermo de la 
magazeno. Mi loĝis en la strato Knightbridge, numero 8. 
Granda galanteriaĵvendejo estis apud mia loĝejo, sur la 
teretaĝo, kie oni vendis precipe ceramikaĵojn kaj statuojn. La 
nomo de la formao estis Longson kaj North. Bonvolu noti 
bone tiun adreson...” 


Eddy Rancing ne ĉesis subaŭskulti eĉ por momento, sed 
dume li haste elprenis sian krajonon, rapide skribante la 
adreson apud sian orelon sur la muron. 


— Mirinda historio — diris Evelyn. 


— Daŭrigu — flustris sinjorino Weston ekscitite. Evelyn 
daŭrigis la legadon, kaj Eddy Rancing la subaŭskulton. „...Mi 
rapidis hejmen. La unua surprizo trafis min ĉe la pordego, 


kie staris grandega, belega aŭtomobilo en la malfrua, nokta 
horo. Mi malfermis la pordon de mia ĉambro. Tiu certa, 
maljuna sinjoro sidis tie vidalvide al mi ĉe la tablo, kiun mi 
transportis tra la landlimo. Sed kiel ŝanĝiĝis tiu homo! Liaj 
okuloj serene brilis, lia vizaĝo montris afablecon, trankvilon 
kaj sperecon, anstataŭ tiu pala malgajeco, kiam li lastfoje 
rigardis sur min. Li estis tre delikate vestita, ĉapelo kaj 
bastono kuŝis antaŭ li sur la tablo. Li venis al mi ridetante. 


— Se mi bone memoras, ni ankoraŭ havas iom da kalkulo, 
sinjoro. Permesu, ke fine mi prezentiĝu: mi estas duko 
Radzovill. Mi jam longe estus estus veninta al vi, sed mi 
longtempe kuŝis en lito grave malsana, poste estis 
nekredeble malfacila afero esplorigi vian adreson. 


Mi jam ne memoras, kion mi balbutaĉis. Li metis sian manon 
sur mian ŝultron kaj gaje, kvazaŭ li estus dironta bonan 
ŝercon, li daŭrigis: 


— Mi kunportis al vi la vetruprezon, kaj kion vi faris por mi, 
tion ne eblas pagi per diamanto, se mi bone memoras, vi 
deziris la plej valoran juvelon de mia familio. 


Li transdonis al mi diamanton en malgranda, nigra kaseto. 
Mi ankoraŭ neniam vidis tiel grandegan, diafanan 
julvelŝtonon dum via vivo. Mi ne pensas, ke multaj similaj 
ŝtonoj estus en la mondo. Ravite de la vidaĵo, mi forgesis 
ĉion, la murdon, la fuĝon, mi nur staris tie, fiksrigardante la 
scintilantan diamanton... 


— Mi jam tiam diris al vi, ke mi ne volonte disiĝos de tiu 
juvelo, ĉar ĝi estas la diamanto de la malnova, cara krono. 
Sed kompreneble ĝi ne estas kaŭzo por rompi mian 
promeson. La duka familio Radzovill kompleze atestas ĉiam, 
ke tiu diamanto estas proprietaĵo de Jim Hogan, kiun li akiris 
honeste. 


— Dank... dankon... — mi balbutaĉis stulte. 


— Nedankinde — li respondis. — Tiu diamanto estas 
sensignifa rekompenco por via servo. Vivu feliĉe, sinjoro. 


Li premis mian manon kaj foriris. La motoro zumis malsupre. 
Mi postrigardis ĝin tra la fenestro. Ĝustatempe. Malantaŭ la 
aŭtomobilo de la duko haltis alia, multe pli granda aŭto ĉe la 
pordego. Policistoj kaj detektivoj saltadis de sur ĝi. 
Tragikomika situacio! Mi staris tie — en la mano kun la 
diamanto de ne netaksebla valoro — kiel persekutata 
rabmurdisto. Mi havis sekundon por pensadi. La diamanto 
estas mia eĉ tiam, se oni kaptos min. Sed kiom da damaĝitoj 
anonciĝos (kiujn mi prirabis kaj ŝtelis) per pretendoj, kiam ili 
ekscios, ke Jim Hogan estas posedanto de valorega 
diamanto? Mi devas kaŝi ĝin! Sed kien?... La policistoj jam 
estis sur la ŝtuparo. Mi ĉirkaŭrigardis. En tiu momento 
eksonis la sonorilo. Mi saltis tra la fenestro de la banĉambro 
en la lumigan korton. Vidalvide mi engripis tra malfermita 
fenestro. Mi estis en vasta ejo. Kestoj, lignosplitoj, 
pakpaperoj kaj rubaĵo kuŝis ĉie. Pafo knalis malantaŭ mi el la 
fenestro de mia banĉambro. Mi kuris plu. La aŭrora lumo 
filtriĝis tra la strata fenestro en la najbaran ĉambron, tiel mi 
povis orientiĝi. Mi estis en la metiejo de la galanteriaĵ- 
vendejo. Grandega argil-forno staris en la angulo de la 
ĉambro. De tie mi jam ne povis iri plu. Alarm-aŭtomobilo 
staris sur la strato trans la montorfenestro, kaj kvin-ses 
observantaj policaj oficiroj atendis ĉirkaŭ ĝi, kiam mi aperos 
de ie? Mi rimarkis duone pretajn statuojn sur la tablo. lu 
malpli granda statuo figuris Budhon, sidantan sur eta 
cerakmika skatolo. Hazarde mi ektuŝis ĝin. Mi sentis, ke ties 
materialo ankoraŭ estas mola. Mi enpremis la diamanton en 
la molan mason de la Budha statuo, kaj mi rapide tiris la 
lignan ŝablonon super ĝi, por forigi la spurojn. Mi devis 
translasi la diamanton al ĝia sorto, fidante mian eltrovemon 
por retrovi la statuon, ornamantan la ceramikan skatolon, se 


mi iam liberiĝos. Povas okazi, ke la statuo rompiĝos ĝis tiam, 
kaj tiel la diamanto estos alies posedaĵo, sed almenaŭ mi 
havas la esperon, ke eventuale ĝi estos la mia. Eble oni faras 
notojn pri la vendoj en tiel granda vendejo, verŝajne estos 
fadeno, laŭ kiu mi povos ekiri por torvi la statuon. Se mi 
devos serĉi kvindek homojn post dek jaroj, nek tio estos 
malebla tasko. Post nelonga tempo oni veturigis min rapide 
per la polica aŭtomobilo al Scotland Yard. La noktogardisto 
ne mortis, tamen mi estis kondamnita al ĝismorta bagno. Mi 
esperis dum jaroj, ke mi eble povos fuĝi, eble mi ricevos 
amnestion, kaj tiam mi serĉos la Budha statuon, sidantan sur 
la ceramika kasedo. Nun jam mi havas nenion esperi, kaj mi 
ne volas kunporti la sekreton en la tombon. Mi heredigas la 
diamanton al fraŭlino Evelyn Weston, kaj mi kredas, ke ŝi 
trovos la Budhon, en ĝi la juvelon, pri kiu la familio Radzovill 
atestos, se estos bezonate, ke mi akiris ĝin honeste. Miaj 
malnovaj krimoj intertempe eksvalidiĝis, tiel neniu povas 
postuli kompenspagon el la diamanto. Fraŭlino Evelyn 
eksciu, de la 9-a de majo en jaro 1922 al kiu aŭ al kiuj estis 
venditaj unu aŭ pluraj kasedoj, ornamitaj per Budha statuo, 
kiuj estis faritaj en tiu tago. La statuo figuris Budhon tre 
strange, ne rekte sidanta, sed kun kurba doros kaj kun 
profunde klinita kapo. Mi scias, ke la formao Longson kaj 
North eĉ nun ekzistas. Tio faciligos la unuan paŝon. Mi 
dankas al la familio Weston, ke ili estis bonaj al homo, kiu ne 
meritis tion. Dio benu ilin kaj estu indulgema al mi. 


Jim Hogan.” 


Eddy Rancing aŭdis sufiĉe. Li haste metis la ĉapelon sur sian 
kapon kaj kuregis! Kiel bonŝance! Lia onkolo ĵus estas en 
Londono! Li petos monon de li! Li ricevos ĝin! Li akiros la 
diamanton anticpante Evelyn-on, poste li donacos ĝin al ŝi! 
Estos infanludo antaŭi la knabinon! Per la genio de Eddy 
Rancing! Kiam li riĉiĝos, nek Evelyn obstinados plu! Ŝi 
deziniĝos al li! Du diamantoj per unu frapo! 


Li kuregis! 


Dua ĉapitro 


Unuavice ili vizitas onklon Marius. Bonŝance sinjoro North ne 
malzorgis pri sia galŝtono, kaj tiel la arkivisto povas pensi pri 
tio, ke li pasigu sian ferion kun belaj virinoj sur la konteninto 
dum liaj maljunaj tagoj. Li plektas planojn pri rabatvendo de 
malnovaj, negocaj libroj. Poste li estos batita. Laŭ sinjoro 
Bradford la sorto estas tia, kiel ebria tajloro. Baldaŭ ĉiu 
forvojaĝas, kaj ankaŭ Evelyn suriras ŝipon, el flako. 

Estintus pli oportune, se Eddy Rancig restintus ankoraŭ 
iomete por subaŭskulti. Car la direktoro de la prizono aldonis 
ankaŭ privatan leteron al la testaemento: 


„Mi devas informi la heredantojn, ke dum la diktado de la 
testemento, en la najbara ĉambro restadis krimulo, kiu poste 
asertis, ke li dormis. Ni sciis tiel, ke tiu Malsanula ĉambro 
estis malplena. Ni devas supozi, ke Charles Gordon (kiu 
pasigas sian ses jaran punon verŝajne por falsigo de kambio) 
ne dormis, sed li subaŭskultis, kaj povas okazi, ke li eciiĝis 
pri la enhavo de la testamento. Tial ni informis vin urĝe pri 
tio, Ĉar la nomito morgaŭ plenumos sian punon en Dartmoor, 
kaj liberiĝinte, li eble provos akiri la heredaĵon de Jim Hogan 
perforte kaj maljuste. Charles Gordon estas 1,93 metrojn 
alta, tute kalva, grasema homo, li havas specialan rekonilon: 
grandega cikatro deformas lian nazon pro malnova vundiĝo. 
Informinte vin pri la supre menciitaj ktp...” 


Patrino kaj filino senkonsile sidis vidalvide. Ili tute ne sciis, 
ĉu ili ĝoju pro la heredaĵo? La juvelo estas en la interno de 
statuo, farita antaŭ deksep jaroj! Ĉu iu scias, kie ĝi rompiĝis, 
en kia fatrasejo ĝi troviĝas, se ĝi ankoraŭ ekzistas? 


— Unuavice ni vizitu onkon Marius — diris Evelyn aplombe. 

Sinjoro Marius Bradford ĵus fermis la pordon de sia 
provoĉambro malantaŭ la lasta kliento, kiam sinjorino 
Weston alvenis kun sia filino. Bradford amis sian pli junan 
fratinon, kaj eble eĉ pli bone Evelyn-on. De kiam mortis lia 
bofrato, li klopodis anstataŭgi lin ĉe la sole lasitaj familianoj. 
Efektive li estis la familiestro. Ĉiufoje, kiam Evelyn aŭ ŝia 
patrino vizitis lin, ili atribuis gravecon al tio, kion li diris. Eĉ 
nun li ceremonie kaj severe metis antaŭ sin la testamenton, 
per zorgoplena movo li elprenis la okulvitrojn el sia supra 
poŝo kaj atenteme tralegis la dokumenton. 


— Mi opinias — li diris post longa koniderado, — ke tiu Jim 
Hogan estis vera laborevitulo. Yus mi havis helpanton, kiu 
bonege laboris, li faris tian surtu-fasononn, ke mia ĉiu 
respekto estas lia, sed mi maldungis lin, ĉar li drinkis. Mi ne 
toleras tiaĵon. Ĝuste hodiaŭ diris lordo Peavebrook, kiu estas 
mia kutima kliento, ke „vidu, sinjoro Bradford, en la nuan 
mondo...” 


— Onklo Marius — interrompis Evelyn malpacience, — ni 
venis al vi peti konsilon! Kion ni faru? Morgaŭ liberiĝos tiu 
bagnano! Estus plej saĝe, jam nun anticipi lin... 


- Ĉu mi ankoraŭ ne menciis, ke la proprietulo de la firmao 
Longson kaj North, la maljuna North estas mia malnova 
kliento? Ankaŭ la kompatinda Longson pretigis siajn vestoj 
ĉe mi, sed li mortis antaŭ du jaroj, ĉar li malzorgis pri sia 
galŝtono.... Nu, bone... mi telefonos al li. Nun li certe estas 
hejme. Alo! Ĉi tie parolas sinjoro Bradford. Miaflanke la 
feliĉo, sinjoro North. Ĉu vi estas kontenta pri la intersezona 
mantelo?... Kiel? Pardonon, sed tio estas tute malebla, mi 
rekomendas tiun superkvalitan ŝtofon nur al miaj malnovaj 
klientoj... Tute ne pro tio, sinjoro North! Mi ŝatus demandi, al 
kiu vi vendis hazarde antaŭ deksep jaroj tiun statuon, kun 


granda diamanto?... Kiel vi pensas, sinjoro North! Neniam en 
mia vivo! Tial mi maldungis mian helpanton... Mi transdonas 
la telefonon al la filino de mia fratineto, ĉar ŝi tiregas ĝin... 


Evelyn sukcesis transpreni la aŭdilon: 


— Pardonu, se ni ĝenas vin, sinjoro North. Mi ŝatus peti 
informon de vi pri statuo jam delonge vendita. Kiel? Cu vi 
dirus la adreson de via dungito? 


Evelyn notis ion sur la marĝenon de modĵurnalo, kuŝanta sur 
la tablo. Dume li ripetis: 


— Austin Knickerbock... strato Long, numero 4... Dankon. 


— Jen vidu — diris Bradford, — vi ne devas tuj timiĝi. Mi 
deziras aranĝi la aferon ankaŭ estonte. 


— Sinjoro North diris tion — interrompis Evelyn, — ke ili 
havas maljunan arkiviston, kiu skribas cirkulerojn kaj vizitas 
la iamajn klientojn por akiri pli novajn mendojn. Tial li havas 
la vendolibrojn en sia loĝejo. Ni trovos ĉiun malnovan libron 
ĉe tiu homo. Austin Knickerboock, strato Long, numero 4. Ni 
tuj vizitu lin, eble li estos hejme. Ankaŭ la bagnano 
komencos esplori laŭ tiu spuro, se li volas akiri la diamanton. 


— Tre bone — konsentis Bradford. — Kiu longe hezitadas, tiu 
pli facile mistajlos veston, ol tiu, kiu kuraĝe ektondas la 
ŝtofon. 


Sinjoro Bradfor ŝatis subteni sian opinion per aforismoj, 
uzataj inter la tajloroj. Eĉ nun li estus dirinta maksimon pri la 
kunligo inter la malica homo kaj konfekcia ĵaketo, sed 

Evelyn rapide metis la ĉapelon sur lian kapon helpe de 
sinjorino Weston, kaj ili jam iris... 

La konstruaĵo en la strato Long, numero 4, estis griza, 
malgranda, tri etaĝa ludomo. Sinjoro Knickerbock liuis du 
malbonodorajn ĉambraĉojn ĉe la korta flanko de tiu domo, 
en la plej malproksima parto de la malluma koridoro. Li estis 
olda fraŭlo kaj kronika melankoliulo, kiel ĝenerale la 
maljunaj arkivistoj. Li vivis inter malnovaj dosieroj kaj libroj, 
havanta strigosimilajn okulvitrojn, kaj li entuziasmigis 
neklektemajn klientojn aĉeti galanteriaĵjn, kiam li serĉadis 
iliajn nomojn el malnovaj vendolibroj. Li vokis ilian atenton 
per milda riproĉo en siaj cirkuleroj pri la flegado de vivnivelo 
de moderna, inteligenta homo, kies kondiĉo estas la 
hejmkulturo, aĉeto de artaj statuoj, elegantaj ceramikaĵoj kaj 
reproduktaĵoj de belegaj, ĉinaj vazoj. De tiu homo, kiu ne 
dekoras sian hejmon per galanteriaĵoj, la konatoj retiriĝas, 
kaj la amikoj ne vizitas lin. 


Sinjoro Kniickerbock estis vivanta ekzemplo de tiu teorio. En 
lia loĝejo ne troviĝis statuetoj, la bretojn ne ornamis 
ceramikaĵoj, kaj li ne havis eĉ unu ĉinan vazon, sed el la 
malnova leda divano, sur kiu li dormis, en densaj faskoj 
elstaris la remburaĵo, kaj li alportigis sian vespermanĝon el 
vidalvida drinkejo. La komparo lamis nur en tio, ke la amikoj 
ne evitis lin. Li tute ne havis amikojn. Post tiuj antaŭaĵoj ne 
ne miru, se li iom suspekteme akceptis la gastojn, 
alvenintajn dum malfrua, vespera horo, sinjoron Bradford kaj 
liajn du parencinojn. Lia suspekto vere potenciĝis, kiam 
sinjoro Bradford neatendite elprenis dek ŝilingojn. La vizaĝo 
de la arkivisto iom longiĝis pro la monavido, kaj liaj okuloj 
subite ekbrilis. Sed li ne etendis sian manon por preni la 
monon. Li aŭskultis, pri kio temas. 


— Mi bedaŭras — li diris honeste, — sed vi devas pagi multe 
pli da mono por tiaĵo. Jam ankaŭ aliulo interesiĝis pri ĝi! — li 
aldonis kun instinkta rozo, kaj li tuj vidis, ke li trafis ĝuste en 
la mezon. 


— Ĉu vi eble transdonis ĝin?! — kiris Evelyn. 


— Ne! Mi diris al li, ke mi ne povas fari tion por malpli ol 
kvindek pundoj. Lainteresiĝanto forkuregis dirante, ke li 
kunportos la kvindek pundojn. 


— Jen prenu! — kriis Bradford, transdoninte la ĉekon pri 
kvindek pundoj. 


Li ne kuraĝis pli altigi la prezon. La arkivisto kondukis ilin en 
la alian ĉambron, kies odoro memorigis pri romiaj 
katakomboj. Li serĉis sur ĝisplafone altiĝanta breto la 
volumon, sur kies vinjeto estis la dato 1922. La libro estis en 
tre foruzita stato. Ties vinjeto deiĝis kaj falis sur la plankon. 
Knickerbock nun jam fariĝis komplezema, ĉar li ne povis 
atendi novan rezulton de sia moroza konduto, kaj li serveme 
etendis sian manon al la gluflakono. 


- Ĉu mi regluu la vinjeton? 


— Ne, ne... — ili diris samtempe kaj forkuris kun la libro 
ekscitite. La pordo frapfermiĝis malantaŭ ili. 


Knickerbock unuavice estingis la elektran lampon, por ne 
konsumi la kurenton vane, poste li sidiĝis sur la leda divano, 
kiu amare ekgrincis, kaj li ekfumis nigran, mallongan 
cigaron. Reveme li eligis la fumon. Ho, ĉielo! Fine oni 
rimarkis la malriĉan arkiviston en tiu malbenita mondo, kie 
ĝenerale oni tentas nur la ŝtatajn oficistojn volonte. La 
korupto tamen estas bela afero. Emociiĝinte li cigaris, li 
fariĝis revema kaj dronis en feliĉa melankolio, kiel juna 
patrino. Subita sonorigo vekis lin el la revado. 


— Kiu estas tiu? 


Unuavice li lumigis la lampon. Li iris malfermi la pordon kun 
stranga antaŭsento. Temperamenta junulo venis en la 


loĝejon. Videble li estis ekscitita kaj tuj alkriis al 
Knickerbock: 


— Mi parolis telefone kun via ĉefo! Sinjoro North diris, ke 
ankaŭ aliaj homoj interesiĝis... Ĉu vi jam havis vizitantojn?! 


La arkivisto sentis varmon ĉirkaŭ sia koro. Laŭ nekontroleblaj 
onidiroj la diablo ne dormas. Eble ankaŭ li venis por korupti. 


— Kion vi deziras, sinjoro? — li demandis diplomate. 


— Mi estas Eddy Rancing. Mi volas aĉeti la vendolibron de la 
jaro 1922 — kaj en lia mano estis videbla cent punda 
banknoto. 


— Sinjoro — rimarkis sinjoro Knickerbock malkuraĝe, 
preskaŭ plorante, — kial vi bezonas la vendolibron ĝuste el 
la jaro 1922? Mi havas ĉiujn volumojn de 1878 ĝis la 
hodiaŭa tago, inter ili estas la libro de 1914, el la militaj 
jaroj, en du volumoj... 


— Ne babilaĉu! Tuj serĉu la vendolibron de la jaro 1922! Mi 
donos al vi cent pundojn, se vi trovos ĝin. 


Terura suspekto ekregis Knickerbock-on. Tiuj mizeruloj 
trompislin! Ili misuzis lian bonfidon! Kiu scias, kio estas en 
tiu libor. Sed li ne lasos la aferon tiastate! Morgaŭ li iros al la 
polico! Ĉiuokaze nun li provos, kiom ĝi valoras: 


— Mi bedaŭras, sinjorido. Antaŭ nelonge iu estis ĉi tie kaj 
proponis decent pundojn por la libro. Li tuj portos la monon. 
Sed mi vendos la aliajn librojn malpli kare. Se vi aĉetos 
ĉiujn, mi kalkulos pograndan prezon. 


— Vidu... — spiregis Rancing — mi donos al vi ducent 
kvindek pundojn, kaj mi tuj pagos... 


La arkivisto konstemiĝis! Li devis gluti nevideblan bulon, pro 
kio li sentis dum momentoj tiel, ke li sufokiĝas. Li iros al la 
polico!.. 


— Sinjoro! — kriegis la junulo, ĉar li pensis, ke Knickerbnock 
pensadas — jen estas tricent pundoj, kaj tuj alportu ĝin! — 
Rancing timis, ke ili revenos, tiel li tuj plialtigis sian ĵus 
diritan sumon. — Tricent kvindek pundoj! 


Knickerbock vertiĝis en la alia ĉambro tiel, kiel tiu sinjoro, 
rolanta en hororromano, kiu hejmenveninte al sia arbarista 
domo, li jam trovis nur fumantajn ruinojn anstataŭ sia loĝejo 
kaj familio. Ho, la friponoj! Ili ja kunportis ĝin por kvindek 
pundoj! Ĉar li ne sciis, kion li vendas. 


Ĉu nun li scias? 
Jes! 


Nun li scias, ke li fordonis tricen kvindek pundojn. Li 
foedonis lalastan grandegan eblon de sia vivo!.. Lia revema 
rigardo hazarde falis sur la plankon. Tie la vinjeto alrikanis 
lin: 


LA VENDOLIBRO DE LA JARO 1922 


Li jam sciis, kion fari! Li kaptis la vinjeton, falintan sur la 
plankon. Li rapide prenis la unuan plej proksiman taglibron, 
poste li haste ŝmiris per gluaĵo la vinjeton, falintan de sur la 
vendita libro kaj gluis ĝin sur la alian libron tiel, ke ĝi kovris 
la originalan vinjeton. Tiel la jardato 1922 estis sur la 
taglibro el la jaro 1926. La malpura, makula vinjeto, la longe 
nigriĝinta inko aŭtentigas ĝian identecon. Eblas, ke en tiu 
libro ne estas tio, kio faras la vendolibron el la jaro 1922 tiel 
valora, sed se tiu junulo en la alia ĉambro rimarkos nur 
morgaŭ tion, li simple neos, ke li ricevis monon de li. 


Atendinte la sekiĝon de la gluaĵo, li elpaŝis en la mano kun 
la libro kaj ekparolis malgaje: 


— Jen estas la libro, sed bedaŭrinde, mi donis mian voĉon al 
tiu homo, kiu estis ĉi tie antaŭ vi, kaj la honoro de ĝentilulo: 


— Pripensu, tricent kvindek pundoj!.. 
— Mia honoro ne estas aĉeteblas por tricen kvindek pundoj! 
- Ĉu do? 


— Kvarcent pundoj. Por la honoro de gentilulo ĝi estas 
favora prezo. 


La kvardek pundoj dum sekundoj estis en lia mano. 


Kiam la junulo foriris, li jam ne havis feliĉon. Li klare vidis, ke 
oni misuzis lian nescion. Tiu libro verŝajne estas valorega! 
Sed li ekprocesos kontraŭ ili. 


Poste li iel trankviliĝis, sed li jam ne enlitiĝis. Povas okazi, ke 
eble iu ankoraŭ venos. Bone konsiderinte la aferon, li povus 
aliformi la lastan ciferon al du per iom da manlerteco sur la 
vinjeto 1927. Ĉiuokaze estus bone deglui per trempado la 
vinjeton de sur kelkaj libroj kaj transskribi ĝin. Ŝajnas, ke ne 
malutilas, se tiaĵo estas ĉedome... 


.. Baldaŭ li denove ekfumis mallongan, nigran cigaron, kun 
tremantaj fingroj. La korupto tamen estas bela afero. Per la 
duono de la mono li spekulos en la borso, la alian parton li 
donos uzure, sed nur kontraŭ bona garantio. Onine priŝtelos 
lin. Li finos la tutan malpuran skribaĉon, li ja havas apenaŭ 
sesdek jarojn, la vivo ankoraŭ estas malfermita antaŭ li. Li 
vojaĝos al la kontinento por semajnfina ferio kaj konatiĝos 
kun belaj, junaj virinoj. Li atendis ĝis la sesa matene. Ĉar li 


jam ne esperis alian viztanton, li iom kuŝiĝis kaj tuj ekdormis 
profunde. 


Je la sesa horo kaj kvin minutoj akra sonorigo vekis lin. Li 
sonĝis ĝuste pri tio, ke li estas ĝenerala direktoro de 
galanteriaĵ-trusto, kaj li maldungos kelkajn neglektemajn 
arkivistojn. Aŭdinte la sonorigon, li subite vekiĝis kaj kuregis 
malfermi la pordon. 


La aŭrora vizitanto estis ĉirkaŭ 1,90 metrojn alta, grasiĝema, 
kalva persono, kies nazon deformismalnova vundiĝo. Li 
Ŝajnis gemuta, gaja homo, al kio li havis ĉiun kaŭzon, ĉar li 
freŝe liberiĝinta el Dartmoor. 


— Alo, oldulo! — li kriis gaje. — Kiel vi povas lui tiel flanke 
situantan loĝejon en tiu forlasita urboparto? Ci tie kiu ajn 
povus murdi vin trankvile. 


— Kion vi deziras? — li demandis periom malcerta voĉo, ĉar 
nun la unuan fojon li estas avertita pri tiu ebleco, kvankam li 
jam dek jarojn vivas ĉi tie en la profundo de la koridoro. 


— Vidu do, oldulo, mi estos mallonga: mi bezonus la 
vendolibron el la jaro 1922. Mi ne domaĝus doni iom da 
mono por ĝi. 


— Dependas de tio, kiom — respondis Knickerbock, kaj li jam 
imagis, kiel li transskribos la ciferon 27 al 22, en la alia 
ĉambro. — Oni jam proponis mil pundojn por ĝi, sed mi ne 
donis. 


— Vi faris tion tute malbone. Vi povas ricevi maksimume tri 
ŝilingojn de mi. Ĉu vi scias, kion fari? Mi nuligas mian 
proponon pri la kontanta mono. Eĉ unu ŝilingon mi ne pagos 
al vi. Ĉu vi transdonos la dokumenton al mi, aŭ mi simple 
batos vin je la kapo. Vi povas elekti. Ĉu fronto aŭ dorso? — 
Kaj li kaptis la kolon de Knickerbock per leĝera movo. — Mi 


ĵus venis el Dartmoor, kien mi enloĝiĝis antaŭ ses jaroj. Mi 
jam mortigis homon ankaŭ pro distriĝo. Nu, iru! Portu la 
libron al mi. 


La genuoj de Knickerbock fleksiĝis. Nun li eble mortos pro 
sia mensogo. Li ĝemetis per akuta voĉo: 


— Mi diris malveron... la libro jam ne estas ĉi tie... mi vendis 
ilin ankaŭ al du personoj... 


— Rakontu ĉion. Sed mi atentigas vin, se vi kuraĝas krii, vi 
mortos. Tuta bando de rabistoj atendas en la ŝtuparejo. 


La maljunulo unu levis per tremanta mano al sia buŝo la 
glason, starantan sur la tablo kaj trinkis. Poste li rakontis 
ĉion. Sincere. Li sciis, ke li riskas sian vivon. Gordon bone 
vidis, ke la arkivisto ne mensoga. Kiam li parolis pri la falsita 
vendolibro, la iama bagnano apenaŭ povis reteni sian ridon. 
Fine li alkriis al Knickerbock kun minaca mieno: 


— Vi mensogis, hundo. Kaj nun vi mortos! 


Li falis sur siajn genuojn pro timego kaj kunmetis siajn 
manojn. 


— Mi petegas, sinjoro... mi havas familion... Mi zorgas pri 
mia onklino en Birham of Sussex... — ĝi estis malesperiĝinta 
argumento, ĉar li ne vidis tiun onklinon jam ok jarojn, de 
kiam ili reciprokemalbenis unu la alian, pro du arĝentaj 
kandelingoj, kiujn post la morto de la onklo ili ambaŭ volis 
kunporti el la loĝejo de la karmemorulo. Sed li sentis tiel, ke 
nek tiu argumento sufiĉas, li do elprenis la monon: 


— Sinjoro bagnano! Vidu... Kiel havus malriĉa arkivisto 
kvarcent kvindek pundojn, se ĉio ĉi ne estus vera, kion mi 
rakontis?... 


La grandega mano de la bagnano kaptis la monon per rapida 
movo, kvazaŭ li volus ĵeti ĝin en lian vizaĝon, sed li metis 
ĝin subite en sian poŝon, poste li prezentis regulan, 
maldekstramanan knokaŭton al sinjoro Knickerbock, kiu 
trafis la arkivisto je la dekstra makzelo... 


... Estis mateno, kiam Knickerbock rekonsciiĝis. Unue li 
palpadis sian vizaĝon malgaje, poste sian poŝon, multe pli 
malgaje. Li havis kvarcent kvindek pundojn! Provizore. Tiu 
fabela, mirinda sumo ripozis ĉi tie en lia poŝo. Poste li 
konsterniĝinte konstatis, ke la precizeco de la bagnano estis 
senlima, ĉar li kunportis ankaŭ tiujn du pundojn, kiuj estis 
amara lukro de sinjoro Knickenborck. Lia propra mono! Parto 
de lia salajro. Li devintus vivi el tio ĝis la unua de la sekva 
monato. 


Perdi fabelan kvarcent kvindek pundojn estis malagorde 
dolora, kaj malgaja afero. Sed perdo de du pundoj estas 
plago! Tragedio! Tiutage Knickerbock malfermis la pordon al 
neniu, li skribis leteron al la domposedanto pri luĉesigo kaj 
decidis, ke en la futuro li ne pasigos sian semajnfinan ferion 
sur la kontinento. 


En kia malbenita, demoraliĝinta mondo ni vivas! La korupto 
tamen ne estas bela afero. Nur venu iu al li por korupti! 


Sed li vane atendis. Neniu venis al li. 

Kiel akiris Eddy Rancing la fabelan sumon, pro kiu la 
maljuna Knickerbock trafis el unu mirsurprizo en la alian? Li 
konvinkis sian onklon. Sinjoro Rancing, la plejaĝulo, estis 
provinca homo, ĝuste tial li havis suspekton rilate siajn 
malriĉajn, ĉefurbajn parencojn. Lia suspekto atingis la 
maksimumon en la persono de sia nevo. AŬskultinte la 
fantazian rakonton de la pli juna Rancing pri la 


subaŭskultita testamento, li longe iradis tien-reen 
enpensiĝinte, poste li telefonis al Dartmoor. Li prezentis sin, 
kiel parenco de Jim Hogan. Oni diris al li, ke la maljuna 
bagnano mortis, kaj li eksciis ankaŭ tion, ke Jim Hogan 
postlasis testamenton, kiun la instituto sendis al la 
heredanto pere de la notario. Tio efikis. La juvelŝtono, 
valoranta unu milionon da pundoj vekis la entreprenemon 
de la riĉa, sed bagatelema parenco. Kaj ĝuste la bagatelemaj 
homoj riskas plej multe, kiam oni sukcesas elmovi ilin el la 
suspektema izoliteco. 


— Vidu, onklo Arturo — klarigis la junulo, — fine jen estas 
afero, konvena al mi. Geniulo estas bezonata al tio. Mia 
cerbo, mordinte la spuron, portos al vi la diamanton, kiel 
ĉashundo la pafitan koturnon. Sed tio multekostas. Povas 
esti, ke ĝi daŭros monatojn, dum mi atingos celon, eble mi 
devas korupti, eventuale reprezenti, verŝajne vojaĝadi; du 
mil pundoj bezonatas al tio, ol unu ŝilingo. Se vi financos 
min, mi akceptos vin, kiel kvindek procentan 
negocpartneron. 


— Ĉu se vi superruzos min? 
— Onklo Arturo! Vi ja konas min! 
— Ĝuste tial mi demandas. 


— Atentu min! Vi ricevos de mi kreditletron pri kvincent mil 
pundoj. Trovinte la diamanton, mi volas ĝui la monon. Mi 
fondos entreprenon, mi aĉetos domon aŭ bienon, kaj vi 
ĉiumaniere povas kapti min per la kreditletro. Trovinte la 
diamanton, mi ne kaŝos ĝin sub la teron, sed utiliginte ties 
prezon al io, vi povas efektivigi viajn rajtojn. Sed ĉio ĉi estas 
ekskludite. Mi estas samtiel honesta, kiel vi, vi do povas fidi 
mian rabistan honoron. 


Okazis tiel, ke la sorto fine favoris Rancing-on per la granda 
ebleco, kaj li iris al la arkivisto en la poŝo kun du mil pundoj, 
de kie li feliĉe kunpotis la libron, tute ne konjektante, ke ĝi 
efektive estas la vendolibro de la jaro 1926. Nur ties vinjeto 
estas originala. La apartenanta libro el la jaro 1922 estas ĉe 
Evelyn. Hazarde ankaŭ en la jaro 1926 oni faris „Meditantan 
Budhon”, adaptitan sur kaseton. Jen tio estis la nomo de la 
altvalora statuo, kiun artindrustiisto, nomata Thompson 
liveris al la firmao. Relative malmulte. Ĉiujare maksimume 
du-tri pecoj estis venditaj el la modelo de la „Meditanta 
Budho”. Kiam oni vendis unu el ĝi, Thompson faris alian. Je 
la malbonŝanco de Rancing, oni vendis en majo unu 
ekzempleron el la „Meditanta Budho”, sidanta sur kaseto, 
laŭ la vendolibro, falsita por li. La 27-an de majo ĝi estis 
sendita kun la statuo, nomata „Rikoltanta paro” al Mŭgli am 
See, en la kastelon de teknika konsilisto Wollishoff, laŭ la 
indikoj de la libro. 


Devancinte ĉiun, Eddy Rancing flugis per aeroplano al 
Zuriko, por atingi de tie la pitoreskan Mŭgli am See-on sur la 
plej mallonga vojo. 

Dume Evelyn eksciis el la originala vendolibro de la jaro 
1922, ke la 20-an de majo oni liveris la malgrandan kaseton 
kun la ceramika ornamaĵo, nomata „Meditanta Budho”, al 
veselkapitano Harry Brandes, loĝanta en la strato 
Westminster, numero 4, laŭ lia mendo. Jam estis malfrua 
nokto, sed Evelyn volis ekspluati sian kelkhoran avantaĝon, 
ĝis la bagnano, kiu eble scias ĉion, ekagos. 


Estis noktomezo, kiam la patrino kaj ŝia filino alvenis de la 
loĝejo de la notario al la strato Westminster per taksio. 
Bradford jam hejmeniris. Evelyn sonorigis, kaj en la pordo 
aperis blankhara, piĵama homo, ĝis la genuoj en 


respektinda, orumita surtuto, ĝis la maleoloj blanke vestita, 
portanta klakantajn pantoflojn. 


— Al kiu vi bonvolas veni? 
— Al sinjoro veselkapitano Brandes. 


La pordisto gapis al ŝi tiel, kvazaŭ ŝi interesiĝus pri 
Kristoforo Kolumbo inter la loĝantoj de la domo. 


— Kiel vi bonvolas kompreni tion?... 


— Kial?... — demandis Evelyn maltrankvile. — Ĉu sinjoro 
veselkapitano jam transloĝiĝis? 


— Eble ankaŭ el inter la vivantoj. Ĉu la fraŭlino neniam 
legas ĵurnalon? Antaŭ unu jaro la ĵurnaloj ĉiutage skribis pri 
li. 


La knabino donis unu ŝilingon al la ĝisgenue respektinda, 
blankhara pordisto. — Mi pensas, ke ĝi evitis mian atenton. 
Bonvolu diri per kelkaj vortoj, kio okazis al veselkapitano 
Brandes. 


— Efektive neniu scias la puran veron. Onidire li ŝtelis tre 
gravajn militistajn dokumentojn. Kvankam li ŝajnis ege 
honesta loĝanto. Ĉiu tre estimis lin. Mi, kiel pordisto, estas 
profesia homkonanto, kaj mi tuj devas vidi pri la enpaŝanta 
fremdulo, ke li deziras viziti la artistinon sur la tria etaĝo, aŭ 
li estas nur elegante vestita englitanta ŝtelisto, mi diras 
persone, kiel pordisto de granda ludomo, mi estas 
universitata profesoro pri la scienco, analizanta la 
eksteraĵon, eĉ mi eraris rilate la sinjoron veselkapitanon. 


La knabino ĝoje pensis pri tio, ke ne onklo Bradford parolas 
kun la pordisto, ĉar mateniĝus dum ilia interparolado. 


- Ĉu sinjoro Brandes miksiĝis en ian krimon? 
— Jes, kompreneble. Mi, kiel pordisto... 
— Mi jam scias tion: ankaŭ vi eraris pri li. 


— Jes. Ĝi povas okazi ankaŭ al pordisto. La ĉevalo havas 
kvar piedojn, tamen ĝi eraras. Nu kaj pordisto, nur kun du 
piedoj. Mia onklo, ankaŭ kiu estis pordisto... 


Evelyn ĝemis. 
— Mi vidas tiel, ke familia tradicio estas tiu metio Ĉe vi. 


— Ne tute. Ekzemple mia avo estis ĉefstalisto ĉe Earl of 
Derby, neparolante pri miaj parencinoj, kiuj ne povis praktiki 
tiun belan profesion eĉ pro ilia sekso, ĉar la feminista 
movado nur nuntempe postulas, ke oni malfermu la 
pordistan profesion antaŭ la virinoj. Sed mi opinias, ke ĝi 
estas ankoraŭ miziko de la malproksima futuro. Viroj estas 
bezonataj al tio. Saĝaj, talentaj viroj. 


— Jes, jes... Nun mi ŝatus ekscii ion pri sinjoro veselkapitano 
Brandes. 


- Ŝajne li estis la plej honesta homo, sed iun tagon li ŝtelis 
militistajn dokumentojn, de tiam li malaperis. 


— Mi supozas, ke li devis rapide fuĝi, kaj tiel li lasis sian 
havaĵon ĉi tie? 


— Okazis tiel. Liaj mebloj kaj ceteraj aĵoj ankoraŭ longe 
restis en la loĝejo, fine lia patrino, sinjorino Brandes 
kunportis tiujn. 


— Ĉu vi ne scias hazarde, kie mi povus paroli tuj kun sinjorino 
Brandes? 


— En nia epoko ĝi estas preskaŭ neebla. Dum la problemo 
de la trafiko per raketo ne estas solvita, vi, fraŭlino ne povas 
paroli tuj kun sinjorino Brandes, ĉar momente ŝi restadas en 
Parizo. 


- Ĉu ŝi — ĝemis Evelyn, — tansloĝiĝis en Parizon? 


— Jes — respondis la pordisto, tirinte seĝon el malantaŭ iu 
alo de la pordo, li sidiĝis kaj ekfumis cigaredon. — Parizo 
estas sufiĉe rapide alirebla depost la invento de la aviadilo. 
Mi memoras tiujn tempojn, kiam ĝi ankoraŭ estis longa 
vojaĝo. 


- Ĉu mi povus eksciis de vi la Parizan adreson de sinjorino 
Brandes? 


La poristo plans-ŝove eniris en la domon. Reveninte, li portis 
drat-nazumojn antaŭ liaj okuloj kaj serĉadis en notlibro, kiu 
havis kvadratitan kovrilon. 


— Trovite!.. Ni sendis la meblojn al tiu ĉi adreso. Ĉu vi 
bonvolus skribi?... Estas bone noti tiaĵon, nur tial, por ne 
koleradi, forgesinte ĝin. Do: Parizo... Ĉu skribite?... strato 
Mazarin, numero 7... 


— Dankon. Ĝis revido, mi tre rapidas. 

— Mi ankoraŭ restos iomete ĉi tie kaj fumos. 
— Agrablan sidadon. 

6 


.. Nokte ili ne fermis la okulojn por dormi. Granda problemo 
estas ĉe la familio Weston: veturi al Parizo! Vojaĝkosto, 
hotelo, restoracio... „Dio mia, kiel?” — ĝemis la vidvino. lam 
Ŝajnis sensignifa sumo la elspezo de tiu ekskurso. 


lam! Kiam la kompatinda, karmemora sinjoro Weston 
senpripense miksiĝis en tiun malbonŝancan areaj-spekulado, 
ili havis eĉ aŭtomobilon. 


— Jes, nur Marius povas helpi nin denove — ĝemis sinjorino 
Weston. 


— Mi opinias, ke ni povas kalkuli je la helpo de la onklo. 


Kaj ili ne trompiĝis. La sekvan tagon antaŭtagmeze Evelyn 
staris en la bela provosalono, kie agrabla odoro de freŝe 
gladitaj vestoj donis la atmosferon de la antaŭtagmeza 
laboro. Sinjoro Bradford staris antaŭ provkudrita mantelo, 
metita sur provpupon, kaj li rigardadis ĝin kun vizaĝo kiel 
sertulo pri arto. 


— Vi vojaĝos al la kontinento — li diris, tenante kelkajn 
pinglojn inter siaj lipoj, li klinis sian kapon iomete flanken, 
elprenis el sia vestopoŝo platan, rondan kreton por difini la 
lokon de la butonoj. 


— Ni pene akiros la monon por ĝi. Ni devas finesplori tiun 
aferon, ĉu ĝi estos fruktodona aŭ ne. La sorto estas tia, kiel 
ebriema tajloro: kiam li ektondas la ŝtofon, ankoraŭ ne estas 
sciata Ĉu ĝi estos surtuto aŭ pantalono? Mi havas ducent 
pundojn en kontatnta mono, infano mia, mi donastion al vi 
por la vojaĝo. Mi opinias, ke la volo de Dio estis en la 
testamento de tiu bagnano, kvankam laŭ mi, tiuj homoj 
estas nefidindaj. Nek mi povus trankvile dormi plu, se vi ne 
provus trovi la diamanton. Kaj ĉe tajloro gravas la trankvila 
dormo, ĉar la mensa laboro bezonas tion. 


Sed Evelyn ne atentis pri sia onklo. 


Hazarde malsuprenrigardinte tra la fenestro, ŝi ekvidis altan, 
kalvan homon kun deformiĝinta nazo sur la kontraŭa 
trotuaro. 

Lordo Bannister, la eminenta scienculo travivis tre 
malagrablan surprizon vespere en la haveno, kiam li haltis 
kaj elaŭtiĝis el la belega, granda Alfa-Romeo. Yurnalistoj kaj 
fotografistoj svarmis ĉirkaŭ la ŝipo, ekveturonta al Calais. La 
lordo, kiel Generale la scienculoj, estis modesta kaj timema 
homo. Li malamis la publikecon, kiu ne evitas eĉ 
naturscienculon post atingo de iuj rezultoj. Lordo Bannister, 
kvankam li estis malpi ol kvardek jara, faris belan karieron, 
kaj onidire, li ricevos Nobel-premion pro la meritoj, akiritaj 
en la kuracado de la dromomalsano. Lastatempe la angla 
reĝo mem fiksis sur lian frakon iun el la plej gravaj ordenoj, 
kaj la populareco de liaj esploroj atingis la plej altan 
rekonon: kiam oni faras sensacion el iu scienca teorio, el kiu, 
esence, eĉ unu vorton ili ne komprenas. La dormomalsan- 
teorio de lordo Bannister (pri la antaŭdestinitaj specioj) 
eniris sub la triumfa standardo de mensa snobismo en la 
kafejojn, en festenetojn kaj en la vorttrezoron de la 
bankoficistoj, suferantaj pro rolad-maniero, apud la 
psikoanalizo kaj relativeco, de kie jam nur unu paŝo dividas 
la malfeliĉan teorion de la dimanĉa suplemento de iu 
ĵurnalo. 


Li estis ekveturonta al Parizo por fari prelegon, invitite de la 
universitato Sorbone. De tie li vojaĝos en Marokon, kie li 
havas eksperimentejon por esplori la tropikajn malsanojn, en 
vilao, simila al belega kastelo. Li kutimas pasigi tie la 
grandan parton de la jaro. Li jam sopiris la tropikan solecon. 


Li estis enfermiĝema, serioza homo, krome modesta kaj 
timema. 


Akcesore kelkaj familiaj tragedioj kaŝiĝis ie en la profundo 
de lia vivo. Oni diris pri li, ke li estas malbonŝanculo. Liaj 
fratoj mortis junaj, kaj lia nuna vojaĝo havas kunligon kun la 


feliĉa fino de lia malbona geedzeco: tiutage oni eldiris la 
disigan verdikton en lia divorc-proceso. Li ĝojis, ke li 
sukcesis sekretigi tiun ĝenan aferon. Li konstante timegis, ke 
iu ĵurnalisto, ĉar ili ĉiam are sekvis lin, tamen divenos, ke li 
eksedziĝas. 


Estas kompreneble, ke lordo Bannister timiĝinte ekhaltis 
antaŭ la kraketanta, magnezia salvo de la fotoapartaoj, tiel 
timiĝinte, ke retropaŝinte, li hazarde stumbligis virinon, 
rapidantan malantaŭ li, kaj ŝi tutkorpe falis en la mezon de 
kotlageto kun siaj ĉapelujo kaj mansaketo. La ĵurnalistoj 
forfuĝis, timiĝinte pro la sekvo de ilia faro. La lordo ne sciis, 
kion fari. Analoga situacio ankoraŭ ne okazis al li dum liaj 
esploradoj. La elegante vestita virino pene levis sin, kaj ŝi 
rigaridis al la scienculo kiel martiro. 


— Pardonon... — balbutaĉis la lordo, — mi kompensos ĉiujn 
viajn perdojn... Mi estas lordo Bannister. 


— La scienculo! — kriis la virino entuziasme, forgesinte pri 
sia subita ŝanĝiĝo al kamenpurigistino. — Mi tre ĝojas 
konatiĝi kun vi, Mylord. 


— Miaflanke... — balbutaĉis la profesoro, kaj iom sinreginte, 
li prenis la etenditan, kotkovritan manon de la entuziasma 
virino. — Ankaŭ mi ĝojas, aŭ mi bedaŭras... 


Tre ĉagrenite li klopodis transbarakti la tumulton. Kvankam li 
volis atendi la surŝipigon de sian aŭto. Sed li jam zorgis nek 
pri tio. Li estis tre kolera pri tiu mallerta virino. Eblas, ke la 
ĵurnaloj skribos ankaŭ tion. Ho, Sinjoro! Kion skribos la 
ĵurnaloj?! Feliĉe ili ne elflaris lian divorc-proceson. Nur ne 
estu konatulo sur la ŝipo. Ĝi ne estis malreala deziro, ĉar 
Bannister ŝpareme akiris konatojn. Li konatiĝis nur en 
deviga situacio. Li ja estis bonulo, tiel do li ne povis konduti 
malamikeme. 


Ĉi foje li ne havis bonŝancon sur la ŝipo. Kiel la prema Dek 
Plagoj, unuavice aperis redaktoro Holler kun sia larĝa vizaĝo 
kaj ora nazumo. Potenculo de la gezetaro, unu el tuij, kiuj 
jam multfoje aprecis la agadon de la lordo. Kaj kiel 
malbonŝance! Ankaŭ li vojaĝas al Maroko, ĉar li ĉiam pasigas 
sian ferion en Afriko. Li devis paroli kun Holler almenaŭ dek 
minutojn, kaj la malfeliĉo malofte venas sola, ankaŭ la 
urbestro de Parizo revenas hejmen per la sama ŝipo, post sia 
vizito en Londono, kiu konas Bannister-on, ĉar li ĉeestis, 
kiam oni proklamis la lordon honora doktoro en la 
universitato Sorbone, tiel li devis plilongigi la dek minutojn 
al duon horo, severigante ĝin per trinko de koktelo kaj kun la 
eksterordinare parolema vivkunulino de la Pariza urbestro. 
La lordo havis specialan antipation rilate la parolemajn 
vivkunulinojn. 


La urbestro ĝoje rakontis, ke oni elektos verŝajne ankaŭ lin 
en tiun asicion, defendanta la morojn, kies patrono estis 
lordo Bannister. La lordo deklaris, ke li sentas sin feliĉa, se la 
urbestor estos lia kolego. Holler promesis, ke li interromos 
sian vojaĝon en Parizo kaj skribos pri la prelego de 
Bannister. Maksimume li veturos per aviadilo al Maroko. 


Kelkaj abomenindaj truduloj petis aŭtogramon. Kia frenezaĵo 
estas ankaŭ tio! Doni aŭtogramon! Dume ili rikanas al li kaj 
senhonte okulmezuras lin, kiel stratulaĉoj la 


fleregan adoleskantinon. Sed li devis afable rerigardi al ili. 
Lia kapo zumis, kaj ŝvito perlis sur lia frunto. 


— Ĉu vi jam vidis, Mylord, sunleviĝon super la Manika 
markolo? 


Kompreneble Holler demandis tiun idiotajn. Kaj li devas 
respondi. Ne estas pardono. 


— Ĉu la sunleviĝon?... — pensadis la scienculo pri ia 
respondo. — Mi ankoraŭ ne vidis ĝin. Sed mi opinias, 
eventuale... 


— Ni priparolis kun sinjoro redaktoro Holler — interrompis la 

urbestro, — ke ni ne dormos dum la sekvaj tri kaj duon horoj, 
sed frumatene ni rigardos la sunon, kiam ĝi leviĝos super la 

Manika kanalo. 


— Ĉar ni estas naturamikoj — motivis la parolema 
vivkunulino ilian fiksan ideon. 


— Mi elkora ĝojas pro tio — ĝemis la lordo kun serioza 
mieno. 


— Ĉu sinjorino Bannister ne partoprenos la 

vespermanĝon? — demandis la redektoro, ĉar dume oni 
eksonigis la gongo, kaj la gastoj iris en la manĝosalonon. La 
profesoro ruĝiĝis. Jen kio ankoraŭ mankis! 


— Ĉu la sinjorino?... Mi pensas... — li senkonsile 
ĉirkaŭrigardis. — Laŭ mia opinio, ŝi ne partoprenos la 
vespermanĝon... 


— Komence de la vojaĝo estas pli bone resti en la kajuto — 
rimarkis la urbestro 


„Kia idiotaĵo ĝi estas? — li pensis afliktita, kiel ia 
mensoganta bazlernejano. — Mi povintus diri eĉ tion, ke mia 
edzino restis hejme. Sed absolute, kial mi devas mensogi?” 


.. Dum la vespermanĝo ĉiu klopodis interŝanĝi almenaŭ unu 
vorton kun la fama scienculo. Kiam li iris sur la ferdekon kun 
vertiĝanta kapo, la urbestor brakumis lin, kaj pro grava afero 
li invitis la profesoron en sian kajuton por momento. Ĉe la 
turniĝejo ekflamis magnezio; Holler fotografis lin! La lordo 
lasas sin trenigi, lia kapo zumis, ringoj dancis antaŭ liaj 


okuloj, kaj li jam ne sveis eĉ pro tio, en tiu apatia, 
somnambula stato, kiam la vortabunda vivkunulino 
malbutonumis sian bluzon antaŭ li kaj montris sian haŭton, 
ĉar somere, minimume sunbrunigitie, neeltenebla jukado 
turmentas ŝin, kaj poste ŝi ne povas manĝi viandaĵon dum 
semajnoj. Ĝi certe estas ofta simptomo en la tropiko, kaj kian 
medikamenton oni kutimas preskribi tie por kuraci tiaĵon? 


... Estis noktomezo, kiam lordo Bannister ŝanceliĝiante eniris 
en sian kajuton. Fine! Fine! 


Elĉerpiĝinte li falis en fotelon, faris teon por si (li neniam 
fidis tion al aliulo), ekfumis cigaron kaj komencis legi por 
trankviligi siajn taŭzitajn nervojn. Post nelonge li ekdormis 
sidanta, morte laca. 


... Tiam malfermiĝis la pordo de la kajuto, tiu certa virino 
enpaŝis en violkolora piĵamo, kun kiu li konatiĝis inter 
malagrablaj cirkonstancoj, ŝi forte skuis lian ŝultron kaj 
ekparolis jene: 


— Mi estas Evelyn Weston. Bonvolu permesi, ke mi pasigu la 
nokton ĉi tie ĉe vi... 


Tria ĉapitro 


La kajuto estas ruiniĝinta. La profesoro estas senpova. 
Evelyn dormas. La leviĝanta suno ĵetas malfavoran lumon 
sur ilin. La bagnano malgraŭ siaj bonegaj referencoj devas 
serĉi alian lokon. Corned-Beef faras justan memdefendon 
kontraŭ ŝoforo, tiel pruvinte sian hejmecon. Gordon vizitas 
Budhon en ĝia loĝejo. Evelyn malmendas la vespermanĝon 
de sinjoro Wilmington, kaj ŝi primetas la tablon. 

Kiam Evelyn post longa purigado liberiĝis de la surgluiĝinta 
koto, ŝi rapidis en la salonon. EĈ ŝi mem ne sciis, kial ŝi 
embarasiĝis en la ĉeesto de la profesoro. Evelyn sentis, kiel 
knabineca, stulta afero ĝi estas; ŝi mallevis siajn okulojn. 
Post la vespermanĝo ŝi tuj iris al sia kajuto. Enlitiĝonte, ŝi 
tamen sidis al la fenestro kaj legis. 


La unuan fojon en sia vivo ŝi veturis per ŝipo. La Maniko, kiel 
ĝenerale ankaŭ nun estis iom ondanta. Ŝi sentis kapturnon. 
Formetinte la libron, ŝi iris promeni kelkajn paŝojn en la freŝa 
aero. Neniu estis sur la ferdeko krom ŝi. Prema, nebula nokto 
peziĝis sur la Manikon. 


Promeninte ĝis la poupo de la ŝipo, ŝi iom fartis bone kaj 
ekiris reen. La ŝipo ŝajnis senhoma, kvazaŭ ŝi veturus sur ĝi 
sola. Evelyn rapidis. Sed antaŭ ol alveni al sia kajuto, ŝi 
ekhaltis dudek paŝojn de ĝi. 


Homo staris antaŭ ŝia pordo! La bagnano! 


Ŝi metis sian manon sur sian bruston. Kion fari? Estas 
ridinde... Tiu homo tamen ne atakos ŝin ĉi tie sur la ŝipo! 
Sed ŝi vane klopodis trankviligi sin. La ekscitaj eventoj de la 


du tagoj, la nekutima mara vojaĝo, la soleco kaŭzis al ŝi 
histerian staton. Si tutkorpe tremis... 


La grandega, kalva homo staris kun disigitaj gamboj, kaj ĉe 
la brilanta ardaĵo de lia cigaredo videbliĝis la konturoj de lia 
deformiĝinta nazo por momento. 


Ŝi ekiris kun subita decido. Sed tiu homo staras ĝuste antaŭ 
ŝia pordo senmove, vidalvide al ŝi... 


Kion fari?... Dio Mia! 


Ŝi ekatentis pri lumigita fenestro de kajuto senpere apud ŝi. 
Ŝiaj dentoj interfrapiĝis pro timego, kaj ŝia korpo jam ne 
tremis, sed konvulsiis. Ŝi malfermis la pordon de tiu kajuto 
preskaŭ senkoscie, kun la instinkto de homo, falinta en 
panikon. 


— Mi estas Evelyn Weston. Bonvolu permesi, ke mi pasigu la 
nokton ĉi tie ĉe vi... lu persekutas min! 

Mi opinias, ke la profesoro ne estintus multe pli surprizita, se 
la remburita rinocero, reveme staranta en lia Londona loĝejo 
enpaŝus en lian kajuton por inviti lin ludi amikan pokeron, se 
ĝia persono ne estus ĝena... Cetere tio estus pli favora okazo 
por Bannister, ĉar eble li pli facile trovas la konvenan voĉon 
kun kartludanta rinocero, ol kun tiu ĉi virio, kiu havas 
violkoloran piĵamon kaj pantoflon, ŝi nomiĝas Evelyn 
Weston, kaj iu persekutas ŝin. 


Unuavice li opiniis, ke estus plej bone tuj ekstari, sed lian 
situacion faris malbenita lia malnova malamiko, iu membro 
el grandnombra familio de tetasoj, kiu utiliginte la favoran 
okazon, ĝi tuj falis sur la plankon. Sed la tablkovrilo, tiu 
abomeninda polipo, dume volviĝis ĉirkaŭ lian butono 


nerimarkite, per la franĝoj, pro tio poste ekiris la sukerujo, la 
alkohola fornelo kaj fine la libro, kuntreninte la rum-botelon 
en la abismon, kiel ia Tito Dugoviĉ. 


Tiaĵo ankoraŭ ne okazis! 


La virino venis, kaj la mebloj de la ejo estis ruiniĝintaj. 
Mortanta tintado de rompiĝintaj objektoj plenigis la kajuton, 
kaj la falinta, disŝutiĝinta plvosukero kviete agoniis en 
rumflaketo sur la tapiŝo 


— Per kio mi povas servi? — demandis lordo Bannister 
malesperiĝinte. La knabino malgaje fiksrigardis la iaman 
meblaron de la kajuto. 


— Mi petas vin... bonvolu permesi, ke mi pasigu la restintan 
parton de la vojaĝo Ĉi tie. Ni ja alvenos baldaŭ... lu 
persekutas min. 


— Eble mi akompanos vin al via kajuto... 


— Ne, ne! Mi ne permesas al vi elpaŝi... ke ankaŭ vi estu... 
insultata! Murdistoj kaŝatendas min! lu el ili nun liberiĝis, 
pasiginte ses jarojn en prizono... Pardonon... mi tuj 
foriras... — kaj ŝi ekiris... 


La profesoro vidis, ke la knabino tremas. Li ne permesis al ŝi 
elpaŝi el la kajuto. Li prenis ŝian manon. Gi estis 
glacimalvarma. 


— Bonvolu eksidi. Antaŭ ĉio trinku gluton da viskio. — Kiam 
ŝi sidiĝis kaj gustumis la viskion, ŝi fariĝis iom pli trankvila, 
sed lordo Banistes des pli maltrankvila. 


— Mi ne pensastion... tute akceptebla — li diris. 


— Murdisto persekutas min... Li staras ekstere... mi kuraĝas 
iri nek ĝis mia kajuto... balbutaĉis Evelyn. 


— Nu sed vi ne povas resti en mia kajuto tiel... ĝis mateno. 
Via bonfamo samtiel malpermesas tion, kiel miaj principoj! 


— Vi pravas, Mylord... Evelyn ekiris al la pordo, sed ŝi 
aspektis tiel kompatinda pro timo, tiel plorinde malkuraĝa, 
ke la profesoro staris antaŭ ŝin. 


— Mi ne permesas, ke vi foriru tiel. — Li nervoze iradis kaj 
tintigis kelkajn pencojn en sia poŝo. Mi pensas, ke nenio 
estas en tio, se vi, tiel incitite, pasigos kelkajn horojn en 
societo de kuracisto. Bonvolu sidiĝi. Baldaŭ aŭroros, kaj ni 
alvenos al Calais. — Li diris tion ne tro amikeme, aldoninte: 
— Ne prenu kiel ofendon, se mi estas nervoza. Fine ja... la 
vivo de ĝentilulo ne estas trapasa domo 


Li estis iomete kolera. Li simple eksidis al la tablo, malfermis 
la libron kaj komencis legi. Evelyn tre hontis kaj malgaje 
atentis Bannister-on. Poste ŝi genuiĝis sur la tapiŝon kaj 
komencis kolektis la ruinojn de sia vizito. La profesoro 
senintence rigardis tien. Hm... ŝi aspektis damo. Kvankam ŝi 
estas ia aventuristino aŭ eĉ pli malbona. 


— Lasu tion — li diris, — matene la grumo forigos ĝin. 

— Sinjoro profesoro... mi treege bedaŭras... 

— Nun jamni rezignaciu. ĝi pasos post kelkaj horoj, kaj mi 
esperas, ke ne estos klaĉado pri la afero, ĉar mi ne ŝatus 


tion. Efektive kion oni volas de vi, fraŭlino Weston? 


— Mi serĉas malnovan, familian juvelon. Kaj murdisto 
konstante estas sur mia spuro, kiu hazarde sciiĝis pri la 
kaŝejo de la juvelo. 


— Mi tre bedaŭras. Ĝenerale mi bedaŭras la homojn, ke ili 
prodigas tiom da sufero kaj fortostreĉo al vantaĵoj. Mono, 
familia juvelo... Se vi estus lerninta filozofion, fraŭlino, tiam 
vi scius, kion diris Aristotelo: „Kio ne estas eterna, tio ne 
estas vera”. 


— Mi lernis filozofion, Mylord, sed bedaŭrinde, mi scias tiel, 
ke ne Aristitelo diris tion, sed Hermes Trismegisto. 


Fariĝis ĝena paŭzo. Lia lorda moŝto sciis ĉiam, ke la filozofio 
estas lia malforta flanko. Ĝuste tial lia fiasko multe pli doloris 
lin, ol piko, trafanta lian tiun punkton, kie li sentas sin pli 
defandata. 


Li respondis dignoplene: 


— La tempo ne konvenas intersanĝi ideojn pri scienco. 
Cetere mi opinias, ke mi gastigas vin ne pro tiu kaŭzo. 


Kaj li denove kliniĝis super sian libron. La devo de ĝentilulo 
estas defendi virinojn kontraŭ laŭdira danĝero, sed ne 
konversacii kun ili. Precipe tiam, kiam ili ĝustigas la 
filozofian citon de mondfama profesoro. Kaj des pli, se ili 
havas sufiĉe da kuraĝo por esti pravaj. Evelyn timeme 
sidiĝis en iun brakseĝon malantaŭ Bannister. Poste ŝi ne 
ekparolis. 


La profesoro rigardis la libron, sed li ne legis. Li estis kolera 
pri tiu virino. Jam la duan fojon ŝi ŝtorme renversas lian 
trankvilon, per la fulmado de ŝia subite ekbrilanta, hela 
blondeco. Kiel la ciklono! 


La ciklono. 


Tio estas la ĝusta komparo. La profesoro jam travisis tiun 
sufoke varman, tropikan kalmon, kiam la arbofoliojj pigre 


ektremetas, varmega kvieto streĉas la aeron, kaj subite 
venas la kirlo-vento. 


Kion faras nun la knabino? lom post iom li tamen komprenis, 
ke li traktas tro malafable tiun tempestulinon, spertan pri 
filozofio. Certe ŝi sidas malgaje malantaŭ li, verŝajne ŝi 
ploras kaj ne kuraĝas eĉ ekmoviĝi. 


Li turniĝis por diri unu amikan vorton al sia gasto. 
Evelyn dormis. 


Kun malfermita buŝo, ŝia kapo kliniĝis apud la seĝapogilo, ŝi 
dormis tiel, kiel grandega bebo. 


La profesoro devis rekoni, ke tiu knabino estas tre bela tiel. 


Tiurilate li mumuris ion, poste li legis plu, fojfoje ĵetinte 
maltrankvilan, flankenrigardon al Evelyn. Sed ŝi senĝene 
dormis. Si estis tre laca. 


3 


Pasis unu kaj duon horo tiel. La knabino regule spiris, la 
profesoro malregule legis. 


Aŭroris. 


Banis fariĝis maltrankvila. Baldaŭ ili alvenos en Calais-on. 
Estas plej urĝa tempo, ke la knabino iru en sian kajuton, 
antaŭ ol la aliaj pasaĝeroj vekiĝos, kaj sur la ferdeko vigliĝos 
la VIVO... 


— Fraŭlino Weston! 


La virino timiĝinte salte leviĝis Dum momento ŝi ne sciis, kie 
ŝi estas. Poste ŝajnis, ke ŝi tre hontas. Nur la eksterordinaraj 
okazaĵoj de la pasintaj du tagoj povis taŭzi ŝian 


nervosistemon, ke ŝi tiel troigis la noktan renkontiĝon kun 
Gordon. 


— Bonvolu pardoni min, sinjoro profesoro. 


— Mi estas klarvida pri la nervosistemo de la nunaj virinoj — 
li respondis mansvinge. — Nun bonvolu iri en vian kajuton, 
nerimarkite. 


Li akompanis Evelyn-on ĝis la pordo, kaj li elpaŝis kun la 
knabino. Tiam okazis la katastrofo. Eĉ la diablo ne povintus 
pli bone kalkuli! Ĝuste vidalvide al lia kajuto, ĉe la bariero 
staris la urbestro kun sia parolema edzino, en la societo de 
redaktoro Holler, atendantaj la sunleviĝon. Ili tuj ekvidis 
Evelyn-on kaj la profesoron. La urbestro, lia parolema 
edzino, redaktoro Holler kaj la suno tiel freŝe, kiel ĝi leviĝis 
super la Maniko ekvidis ilin. 


Evelyn havis violkoloran kimonon, la profesoro ekscitiĝon... 
Fariĝis momenta silento, poste la urbestro ekparolis 
stentore. 


— Ĉu vi tamen rigardas la sunleviĝon, Mylord? Eĉ, kiel mi 
vidas, ĉu ankaŭ sinjorino Bannister estas estimanto de la 
naturo?! 


Dume Holler fortografis ilin per la fotoaparato Kodak, 
pendanta sur lia brusto, kiam la leviĝanta suno super la 
Maniko, eklumis la stulte gapantan junan paron. En la sekva 
momento li jam paŝis al ili por prezentiĝi. 


— Mi ĝojas konatiĝi kun vi, sinjorino Bannister. Mi estas 
redaktoro Holler... 


Ankaŭ la urbestro kaj lia parolema vivparulino prezentis sin. 
Eĉ momenton ili ne pensis tion, ke la virino, elpaŝinta el la 
kajuto de la profesoro, povas esti alia, ol lia edzino. Evelyn 


ne kuraĝis ekparoli, kaj ankaŭ lordo Bannister nur 
balbutaĉis. Kiam ili ekkonscis, la trk malagrablaj naturamikoj 
jam diskrete foriris, klarigante al si la ĝenitecon de la juna 
paro, ke sinjorino Bannister estis en piĵamo. Damo ne 
kutimas aperi antaŭ aliuloj tiel. Holler agis malbone, ke li iris 
al ili, diris la parolema edzino. 


— Ĉu mi nun faris ion malbonan... — demandis Evelyn 
timeme, kiam ili restis en duopo. 


— Kara fraŭlino, vi estas tia, kiel ciklono, nur iom pli 
danĝera. Ĉu vi scias, kion vi faris? Mi antaŭ nelonge 
eksedziĝis! Kiel eble plej sekrete. Nun ili kredas tion, ke vi 
estas mia edzino. Kompreneble mi tuj devas klarigi al ili la 
eraron... 


— Nu, sed Mylord! Tiam kion ili pensos pri mi?! Kaj kion ili 
pensos pri vi! Mi esperas, ke vi estas ĝentilulo, kiu scias, 
kiom li ŝuldas al la bonfamo de virino. 


— Mi badaŭras, fraŭlino, sed mi ne edziĝos denove. 


— Nek mi pensis pri tiel radikala solvo. Mi pensas, ke sufiĉos, 
se ni kune elŝipiĝos en Calais. Ĉar ni tuj alvenos tien. Kaj ili 
nur kredu tion, ke mi estas via edzino. Tiel ne evidentiĝos pri 
vi, sinjoro, ke vi eksedziĝis. En la haveno, post la foriro de la 
konatuloj, mi dankos vian afablecon, kaj mi promesas, ke vi 
neniam plu vidos min. 


— Jen mia mano! 


Nun jam vere nuren la haveno sekvis kelkaj ĝenaj minutoj, 
kiam ili adiaŭis la sinjoron redaktoron kaj la urbestron, kiuj 
kontante nomis Evelyn-on „Mylady”, pro kio la profesoro 
ruĝiĝis ĉiusekunde. Sed fine ili restis solaj. Bannister 
atendis, ke oni elŝipigu lian aŭtomobilon. Li aĉetis la 
bonegan Alfa-Romeo-n antaŭ kelkaj tagoj. Evelyn 


transportigis sian pakaĵon sur la trajnon, ekveturonta al 
Parizo, poste ili adiaŭis. 


— Mi vere dankas vin, kaj mi tre hontas — diris Evelyn. 
Poste ŝi lante, malgaje foriris. 


La profesoro postrigardis ŝin. Kiu estas tiu knabino? Ŝi estas 
ne ĉiutaga virino, ĝi certas, kaj vere tre kara. Ŝi preskaŭ 
mankas... Ŝi kaŭzis belan renversiĝon en lia vivo. Nun jam li 
povas mensogi en Parizo ĉion pri tio, kie li lasis sian edzinon. 
Kaj Bannister malamis la mensogon. Unuavice li malamis ĝin 
tial, ĉar laŭ li ĝi faras la vivon de la homo malkomforta, kaj la 
profesoro ŝatis komforte, trankvile vivi. Tamen ŝi estas kara 
virino... 


Kaj li denove vidis Evelynon antaŭ si, kiel la virino dormis 
tie, kvazaŭ ŝi estus grandega bebo; kun malfermita buŝo, 
kun flankenkliniĝinta kapo. 

Evelyn malgaje sidaĉis en la angulo de la pullman-vagono. 
Dum ŝi estis en la proksimo de la profesoro, kvankam nur 
kelkajn horojn, ŝi sentis, kiel bone estas, kiam viro staras 
apud persekutata virino. Nun ŝi denove havis neniun. 


Malmultaj homoj vojaĝis. Ŝi sukcesis trovi tian kupeon, kie 
sidis neniu krom ŝi. Gajaj plugkampoj, maldensaj arbaretoj 
alternis preter la trajno, kiu kuregis malestime fajfante pro 
orgojla rapideco preter malpli grandaj haltejoj. 


La pordo de la kupeo frapfermiĝis. 


— Ĉu estas libera loko ĉi tie? 


Grandega homo enpaŝis. Li estis kalva, kaj malnova cikatro 
deformis lian nazon. 


Mirinde, Evelyn nun ne timiĝis tiom. Latruro, kiu kaptis ŝin 
sur la ŝipo, estis pli la ludo de la trostreĉiteco de ŝiaj nervoj, 
ol efektiva malkuraĝo. Tamen ŝi timis tiun homon eĉ nun, 
sed ne tiom. 


Ŝi kap-balancetis jese, kvazaŭ respondinte la demando, sed 
rifuzinte la konatiĝon. Poste ŝi denove rigardis tra la 
fenestro. 


Kelkaj kaproj mordadis la maldensajn herbofaskojn de la 
taluso 


— Vi agas malbone, fraŭlino Weston, se vi rifuzas la 
interparoladon. Ne estas malutile ekkoni tiujn, kiuj 
partoprenas la ludpartion. 


Ŝi malvarmkondute, trankvile turnis sin al la parolanto. 


— Mi ne deziras vian konatecon, ĉar mi jam konas vin. Vi 
estas la bagano Charles Gordon, kiu liberiĝis el Dartmoor 
antaŭ nelonge, kaj vi nun provas rabi la heredaĵon de la 
mortinta Jimm Hogan. Ĉu vi nomas tion mallonge ludpartio? 


La bagnano ridetis. 


— Se mi volus forrabi Budhon, tiam mi evitus konatiĝi kun 
vi, ĉar vi tuj povus prezenti suspektaton al la polico, okaze 
de krimfaro. 


— Tio ŝajnis logika. 
— Kion do vi volas? 


La viro elprenis sian cigaredujon. 


— Ĉu vi permesas, fraŭlino Weston, ke mi ekfumu? 
— Ĵes. 


— Mi proponas kompromison. Miaj spertoj kaj trovemo 
signifas gravan ŝancon, ol vi komencus serĉi la statuon sola. 
Ĉar ni devas trovi la diamanton certagrade per la rimedoj de 
la krimfarado, ĉu ne? La juvelo ja estas via rajta posedaĵo, 
kaj via klopodo ne estas kontraŭleĝa, sed vi devas akiri 
statuon, kiu estas alies havaĵo, malgraŭ tio, se en ĝia interno 
troviĝas via proprietaĵo. Mi opinias, ke vi ne informus la 
posedanton de Budho pri tiu fakto, do la vojo, kondukanta al 
la celo, tamen estas la erarigo, eventuale ŝtelo. Mi povas 
aserti, kiel krimulo sen malmodesteco, ke mi agadis kun 
bona rezulto ĝis nun, kaj Scotland Yard povas doni 
unuarangajn referencojn pri mi. Milde dirite estus infanaĵo 
rifuzi mian proponon, kio kompreneble signifas dividi la 
gajnon inter ni po kvindek procentoj. 


— Se mi bone komprenas, ĉu vi volas fariĝi mia 
negocpartnero? 


— Ĵes. 
— Ĉu vi permesas, ke mi parolu sincere? 
— Mian metion malofte karakterizas sentimentalismo. 


— Nu. Notu bone, ke ne ekzistas en la mondo tiel belega 
juvelo, aŭ tiel grandega heredaĵo, pro kiu mi farus negocon 
kun fripono. 


La bagnano reveme rigardis tra la fenstro kaj cigaredis per 
malrapidaj, profundaj enspiroj. 


— Mi ne sciis, ke vi tiel alte taksas la etiketon. 


— Sed nun jam vi scias. 


La afero ankoraŭ havas vidpunkton, kiu estas konsiderinda. 
Mi kompreneble volas akiri la statuon eĉ tiam, se vi ne 
akceptos mian proponon. Mi ne elektos la rimedojn por 
atingi mian celon. Eble mi prirabos, batfaligos, mortigos vin 
aŭ tiaĵo... Fine ja la negoca etiketo devigas min al nenio, se 
ni ne interkonsentos. 


— Povas esti. Priparolinte tion, bonvolu sidiĝi en alian 
kupeon. 


— Mi dirus nur ankoraŭ ion... 
— Ĉu tio estas certa? 
La vizaĝo de la bagnano fariĝis iomete violkolora pro kolero. 


— Ĉu vi vere pensas tion, ke vi povas batali kontraŭ mi?! — 
li kriis. — Kiel vi vidas, mi estas survoje kun vi al la celo, 
malgraŭ tio, ke mi estus akirinta la vendolibron! 


— Ĉar vi sekvis min! 
— Eĉ estonte mi sekvos vin. 
Evelyn eklevis sian ŝultron. 


— Mi esperas, ke mi sukcesas trompi vin pli aŭ malpli frue. 
Sed se ne, tiam la diamanto estu la via... — ŝi ekstaris, — ĉu 
vi volas, ke mi ektiru la danĝerbremson? 


— Ne. Mi tuj iras. Mi atentigas vin, ke estus pli prudente, se 
vi transdonus la vendolibron al mi, kio estas ĉe vi. — Li jam 
ne diris tion, ke li vidis la libron en la malpli granda, flava 
valizio, kiam oni malfermis la pakaĵon de Evelyn dum la 


dogankontrolo. — Tiuokaze mi proponas al vi kvindek 
procentojn... 


— Mi kalkulos ĝis tri, poste mi ektiros la danĝerbremson. 


La bagnano, kiel memkonscia rolulo en la finalo de opereto, 
kunfrapis siajn kalkanojn: 


— Ĝis la revido. 
— Unu... du... 
La pordo de la kupeo frapfermiĝis. 


La bagnano serĉis sian amikon en malproksima, triaklasa 
vagono. Car liaj du malnovaj komplicoj partoprenis la aferon, 
kiuj venis kun li el Londono. 


— La knabino estas obstina — diris Gordon al sia komplico, 
numero unu. — Kiel ni priparolis tion, Rainer. 


Rainer estis blankhara sinjoro kun malgaja vizaĝo, portanta 
nazumon, kiu aspektis komerca vojaĝisto, kvankam li estis 
rabmurdisto, li respondis per plorema, malbonhumora voĉo. 


— Nu, bone... ni aranĝos tion. Ĉu vi ne havas hazarde 
hodiaŭan ĵurnalon? 

.. Evelyn interne ne akceptis tiel aplombe la vortojn de la 
bagnano, kiel ŝi montris tion. Estis tre verŝajne, ke ŝi ne 
havas multe da ŝanco lukti kontraŭ Charles Gordon, kiu 
havas unurangajn referncojn rilate la rabmurdon. 


Sed kion fari? Ĉu ŝi kunlaboru kun rekulpiĝanto por akiri 
sian rajtan heredaĵon? Kion kutimas diri onklo Bradford? „La 


honoro estas tia, kiel la vera tajloro por sinjoroj, ĝi ne konas 
marĉandon.” 


Ne gravas, kio okazos! Ŝi batalos! 


Ĉie estas plico, ĉie troviĝas ĝentilulo, kiu defendos virinon 
en donita okazo. Ĉu se ne? Venu denove la malriĉeco. 


Fine ja kion ili povas fari kontraŭ ŝi? 


... Kiam la trajno alvenis en Parizon, ŝi ricevis la respondon 
ankaŭ al tiu demando. Malalta, blankhara pakaĵportisto 
kaptis la unua ŝian malpli grandan, flavan valizon, kaj li 
kuregis al la elirejo. 


Evelyn atendis lin apud la alia pakaĵo, ke li denove 
anonciĝu. 


Sed la pakaĵportisto eĉ post pli ol dek minutoj ne revenis. 
Efektive tiu pakaĵportisto neniam plu revenis. Li kunportis la 
flavan valizon, en kiu estis la vendolibro. Se Evelyn 
eventuale estus koninta ankaŭ la pasaĝerojn en la triaklasa 
vagono, tiam ŝi sciintus, ke la pakaĵportisto estas identa kun 
Rainer, kiu ĵus antaŭ ŝia alveno, helpe de ĉapo kaj kamizolo 
aliigis sian eksteraĵon, ke li estu sufiĉe erariga al la 
improvizita rolo. 


„Estas bone — pensis Evelyn, — ke mi ŝiris la gravan folion 
el la vendolibro, kaj mi metis ĝin en mian dosieron, tion en 
mian valizon.” 


Gordon jam ne torvis la aferon tiel bona, kiam li diligente 
trafoliumis la libron, ĝuste tiu folio mankis, sur kiu estis 
notita ankaŭ la vendodato de Budho inter la enskriboj de la 
monato majo. 


— Mi ne komprenas — diris Rainer, post kiam li atenteme 
rigardis dum kelkaj minutoj, ke Charles Gordon batas sian 
frunton ambaŭpugne, — kial vi estas tiel nervoza? Ni tenos 
niajn okulojn sur la knabino eĉ plu, kaj fino. Pli-malpli frue 
evidentiĝos, kiun ŝi serĉas en Parizo, kaj tiu homo posedas la 
diamanton. 


— Ho, vi optimisto! De kie vi scias, ke ŝi ne trompos nin 
sekvontfoje? 


— Mi pensas. Nun Corned-Beef sekvas ŝin. Eble ĉe la 
baldaŭa paŝo ni jam tute ne bezonos la adreson, kion ni ne 
povis ekkoni, ĉar vi liberiĝis kelkajn horojn poste. Ĝi estas la 
malavantaĝo de la prizona vivo: oni ne povas forlasi la 
instituton, kiam oni volas. Kie vi tagmanĝos? 


Nervoatako kaptis la bagnanon iafoje pro liaj neatenditaj kaj 
ĝenerale banalaj demandoj. 


— Dankon! Mi jam satmanĝis! 


— Tiam mi proponas trinki kafon en la Cafe Rome, sed iru sur 
la etaĝon, ĉar turkino kuiras ĝin tie, kaj... Nu! Kial vi ĵetis 
tion al mi?! 


Granda libro flugis preter lia kapo je hardistanco. 
Post la tagmanĝo li telefonis al Reiner en la Cafe Rame-on: 


— La virino uzis proksimume kvardek diversajn veturilojn — 
raportis Corned-Beef, — ŝajnas, ke ŝi konjektis, ke ni sekvas 
ŝin, kaj ŝi volis vojerarigi nin tiel. Kompreneble ne sukcesis 
tio. Fine ŝi iris en la straton Mazarini, numero 7, de tie en la 
straton Salpetrie, numero 12, al la direktoro de la 
vojaĝoficejo „Kolumbo”. Nun ŝi traktadas tie, kaj mi parolas 
el la vidalvida telefonbudo, mi vidas, se ŝi elvenos dume, kaj 
mi restos sur ŝia spuro. Diru al Gordon, ke la knabino 


interesiĝis pri vidva sinjorino Brandes en la strato Mazarin, 
numero 7, kaj ŝi eksciis, ke nur Edward Wilmington, la 
dorektor de la vojaĝoficejo „Kolumbo” vivas en tiu loĝejo. La 
statuo eble estas ĉe li, aŭ ni povas trovi ĝin helpe de li. Estus 
bone, se Gordon vizitus tiun Wilmington-on, kaj li 
interesiĝus pri la statuo. 


— Bone. Mi diros ĉion al Gordon. Baldaŭ li estos ĉi tie. 
— Mi iras! La virino elvenis... 

— Alo!.. Atendu... 

— Kion vi volas? 

— Ĉu vi ne scias hazarde: ĉu estos ĉevalkuro hodiaŭ? 
Corned-Beef demetis la aŭdilon senvorte. 

Malgaja informo atendis Evelin-on en la domo sub la adreso: 
strato Mazarin, numero 7. La patrino de veselkapitano 
Brandes jam estis enterigita antaŭ duon jaro. AnaKkŭ ŝia 
filino, sinjorino Wilmington mortis post nelonge. De tiam la 
direktoro vivas sola en la loĝejo. Oni pensas lin malfeliĉa 
homo. Li perdis siajn bopatrinon kaj edzinon dum mallonga 
tempo... 


Evelyn komence uzis diversajn veturilojn, se la bagnano 
sekvus ŝin, tiel malaperinte inter la tumultantaj pasaĝeroj, 
sed ŝi vidis Goron-on nek unu fojon. 


Ŝajnas, ke ŝi sukcesis lin devojigi. 


Sed ŝi eraris. 


Ĉar Corned-Beef konstante postiris ŝin. Tial Evelyn vane 
retrorigardis, ŝi neniam ekvidis la bagnanon. Sed ŝi ne konis 
tiun distaturan, monoklan homon en akrakolora vestaĵo, kiu 
transdonis pilkon al infano kun patra rideto sur la kontraŭa 
trotuaro. Kvankam tiu afabla sinjoro estis corned-beef, kiun 
oni nomis pri la fridigita bovoviando tial, ĉar li estis frida kaj 
stulta. 


Evelyn tuj rapidis el la strato Mazarin al la vojagoficejo 
„Kolumbo”, kaj post nelonge ŝi sidis antaŭ sinjoro 
Wilmington. 


La direktoro estis maldika, delikatmaniera, elegante vestita, 
okulfrape blu-okula, blankhara homo, kaj spite al tio li havis 
junan aspekton. Li do estas la bofrato de la kompatinda 
veselkapitano Brandes, kaj facile eblas, ke li estas la 
posedanto de la statueto, valoranta unu milion da pundoj. 


— Mi estas Evelyn Weston. 
— Per kio mi povas servi, fraŭlino Weston? 


— Mi serĉas malnovan, familian memorobjekton. Ĝi estas 
kvadratforma, ornamita malgranda kaseto, sur kiu sidas 
ceramika Budho-statuo kun klinita kapo. 


— Mi konastiun figuron. 


— Mi scias tiel, ke sinjoro veselkapitano Brandes aĉetis ĝin 
antaŭ dekkvin jaroj, post sinjorino Brandes heredis ĝin, kiu 
mortis antaŭ nelonge... 


— Mi jam konjektas, pri kio temas. Tiu ceramikaĵo troviĝos 
inter la artobjektoj de mia mortinta bopatrino. La 
kompatindulino preferis tiujn galanteriojn. Nun ŝia ĉiu 
havaĵo estas en mia loĝejo 


Evelyn parolis kun peno kaj paŭzoj, ĉar ŝi devis pli rapide 
spiri pro ekscitiĝo. 


— Jes, jes... Mi ŝatus aĉeti la statueton... Ĝi estas malnova, 
familia... 


— Mi tre bedaŭras, fraŭlino Weston, sed mi ne vedas la 
memorobjekton, hereditan de mia karmemora bopatrino. 


- Ĉu vi do havas tiun Budho-statuon? 


— Mia bopatrino preferis la artobjektojn, kaj ŝi heredigis 
multajn similajn ornam-figuretojn al mi. Karaj, familiaj 
memoraĵoj, kaj mi disiĝus de tiuj por neniom da mono. Tiaĵo 
ne estas kutimo ĉe altrangaj, anglaj familioj... 


— Se mi bone scias, sinjoro veselkapitano Brandes havas 
tiujn objektojn. 


— Mi absolute ne ŝatus tuŝi la memoron de mia kompatinda 
bofrato. Nek la Budho-statuo, nek aliaj objektoj estas 
vendataj. — Dume oni vokis lin al la telefono, li priparolinte 
rendevuon kun iu vespere, li donis instrucion al sia tajpistino 
mendi malvarman vespermanĝon por du personoj ĉe Felikso 
Potein. La knabino do eksciis nek tion, ĉu Wilmington 
efektive posedas la serĉatan Budho-statuon? 


Estis verŝajne, ke la statuo, se ĝi ankoraŭ ekzistas, staras ie 
en la loĝejo de Wilmington. 


Malesperiĝinte ŝi paŝis sur la straton. Ŝi do devas ekhalti ĉi 
tie antaŭ la celo senpove. Ŝi ne rezignacios pri tio! Eble la 
spiriti de la maljuna bagnano subite venis por helpi ŝin, aŭ 
estas pli verŝajne: ŝi ekhavis hazarde praktikan ideon, kiel 
filozofino! Ne! Milfoje ne! Ŝi trovos la manieron eniri en la 
loĝejon de Wilmington. Ŝi rompŝtelos! 


Ŝi teruriĝis... 
Ŝi telefonis el la proksima telefonbudo al Felikso Potain. 


— Ĉi tie parolas la sekretariino de sinjoro Wilmington el la 
vojaĝoficejo „Kolumbo”. Mi ĵus mendis vespermanĝon por du 
personoj, en la nomo de mia ĉefo... Jes, jes... strato Mazarin, 
numero 7... Bonvolu do nuligi la mendon... Verŝajne 
morgaŭ... Dankon... 


Ŝi demetis la aŭdilon. 


Nun ŝi ekvidis homon sur la kontraŭa trotuaro tra la vitro de 
la telefonbudo. Li estis malata, dika sinjoro en akrakolora 
vestaĵo, kun monoklo... Ŝi jam vidas lin la trian fojon 
hodiaŭ... Antaŭ nelonge li tranddonis la pilkon al knabeto en 
la strato Mazarin... 


Ŝi tuj konsciis, ke li sekvas ŝin. Ho, kiel stulta ŝi estis. Ja 
estas evidente, ke la bagnano serĉis homon, kiun ŝi ne 
konas, kaj li trankvile povas sekvi ŝin sen tio, ke ŝi 
konjektus... 


Ĉu tiu homo sekvas ŝin aŭ ne, ŝi devas liberiĝi de li. 


Elpaŝinte el la budo, ŝi rapidis plu, kvazaŭ nerimarkinte 
Corned-Beef-on. Ŝi sidis en taksion ĉe la startangulo kaj diris 
al la ŝoforo la adreson de sia hotelo. Poste ŝi rigardis tra la 
malantaŭa fenestro de la veturilo. Aŭtomobilo sekvis ŝin. 
Verŝajne la homo en akrakolora vestaĵo sidas en ĝi. Ŝi diris al 
la ŝoforo: 


— Sinjoro... Jen estas dek frankoj... Stratulaĉo sekvas min 
per taksio. Turniĝu dekstren ĉe la plej baldaŭa stratangulo 
kaj premsu tiel, ke mi povu elsalti. Poste veturu plu sur 
zigzaga vojo dum iom da tempo, postlogante mian 
persekutanton. 


La ŝoforo transprenis la monon rikanante. Turniĝinte 
dekstren ĉe la plej baldaŭa stratangulo, li tuj bremis, sed ne 
haltis. 


Evelyn elsaltis el la aŭto kaj kuris en la profundon de 
pordego. 


La ŝoforo akcelis per gasallaso kaj veturis plu. 


Ĉio ĉi okazis dum du sekundoj. La alia aŭtomobilo kun 
Corned Beef turniĝis tuj post ilin. La truko sukcesis. La 
persekutanto sensuspekte atentis la antaŭe veturantan 
aŭton, el kiu Evelyn ĵus elsaltis. Ĉar la ŝoforo de la malplena 
taksio bezonis oleokranon, ĉar la ŝraŭbo ofte loziĝis sur la 
benzinujo, li veturis, sekvate de Corned-Beef, al 
malmultekosta riparejo, troviĝanta transla pordego 
Vincennes, preskaŭ ĉe la mondfama tombejo Pĉre-Lachaise. 


Corned-Beef tie jam konjektis, ke estas problemo. 
Elaŭtiĝinte, li resendis sian taksion kaj rapidis al la alia 
veturilo. Gi vere estis malplena. 


— Kie estas via paseĝero? — li demandis la ŝoforon. 
— Ĉu ŝi ne estas en la taksio? 

— Ŝi ne estas. 

— Rigardu pli bone, eble ŝi kaŝiĝis sub la sidejo. 

— He! Ĉu vi ŝercas pri mi?! 


— Momente jes — respondis la ŝoforo minacante, levinte la 
pezan, alĝustigeblan ŝraŭbŝlosilon tiel, kvazaŭ ĝi estus 
tomahoko. Corned-Beef ŝatis interbatadi, kaj li vidis, ke nun 
temas pri rajta memdefendo, sed tiel li ne multe ekscius de 
tiu homo, li do faris bonan mienon al la afero. 


— Vidu, amiko, jen estas dek frankoj... 


La alĝustigebla ŝraŭbŝlosilo lante malleviĝis, perdinte sian 
tomahokan karakteron, ĝi pendis denove en la mano de la 
ŝoforo, kiel komunutila objekto. 


— Kie do elaŭtiĝis la virino? 


— Kiam mi turniĝis de la bordo al la Boul'Mich, mi bremis, 
kaj ŝi elsaltis. Car ŝi diris, ke vi estas stratulaĉo. Mi kredis 
tion. 


— Ĉu nun, post kiam vi ekkonis min? 
— Nun jam mi certe scias tion. 


Corned-Beef informiĝis pri tio, kio gravis al li, li do decidis 
bati la ŝoforon! Vane! Rajta memdefendo estas rajta 
memdefendo, eĉ tiam, se oni ne haste faras tion. Li do prenis 
la alĝustigeblan ŝraŭbŝlosilon de la ŝoforo kaj forĵetis ĝin, 
poste li batis lin dum kelkaj minutoj, tenante lin ĉe la kolo 
per sia etendita brako, forte preminte lin al la muro por 
domaĝi sian akrakoloran vestaĵon. Ĉar tiel li povis bati nur 
per unu mano, por anstataŭ tiun mankon, kelkfoje li 
moment-inspire piedbatis la taksiŝoforon je la genuoj. 


La blankhara proprietulo de la riparejo fortiris la olekruĉon el 
ilia proksimo kaj eksidis sur ĝin por rigardi la instruan 
okazaĵon kvazaŭ el loĝio. Corned-Beef forlasis la sangantan 
ŝoforon kaj forigis du fingre etan kalkmakulon de sur sia 
jako. 


— Ĉu vi vere opinias, ke mi estas stratulaĉo? 


La ŝoforo snufetis sangon. 


— Hm... nun, pli bone rigardinte vin, kvazaŭ vi impresus pli 
hejmeca. 


— Bone. Tiam veturigu min al Cafe Rome. 


La riparejestro transdonis la konvenan ole-kranon, li pumpis 
benzinon en la benzinujon, la ŝoforo sidis sur sian lokon, 
frapferminte la pordon li ekveturis al la centro kun la 
monokla pasaĝero, portanta akrakoloran vestaĵon. 


Corned-Beef ekscitite kuregis en la kafejon. 


Sinjoro Rainer, la rabmurdisto, ĝuste nun ŝakludis kun 
ĉefkuracisto. 


— Pardonon — li diris ekvidinte sian negoc-partneron kaj 
ekstaris, — mi sekvos paŝi en la ludo. 


Aŭskultinte la malgajan rakonton de la dikulo, plena de 
senkulpigoj, li ekparolis jene: 


— Interese! Gordon antaŭsentis, ke la virino estas pli 
prudenta ol vi. Laŭ mia opinio aŭ la virino ne estas 
komencantino, aŭ vi maljuniĝas. Ŝajnas, ke la tempo 
indulgas nek la rabistojn, kiuj havas modestan vivmanieron. 
Gordon vizitis tiun vojaĝoficejon „Kolumbo”, pri kiu vi 
telefonis. Ni atendos lin ĉi tie. Ĝi estas la tagordo. 


— Neniu estus kredinta, ke la virino estas tiel insida — 
lamentadis Corned-Beef. 


— Ĝi estis sentakta ago kontraŭ bonfida krimulo. Tio estas 
vera. Bonvolu diri, kiom kostas veturi per taksio nuntempe 
ĝis Pere-Lachaise? 


Gordon revenis ekscitite. 


— Ĉu la knabino? 


— Sinjoro Gordon... — balbutaĉis Corned-Beef — la knabino 
fuĝis... ŝi saltis el la aŭto. 


Gordon grincadis per la dentoj. 


— Stultulo! Nun iru serĉi lordon Bannister, kaj tenu viajn 
okulojn sur li. Verŝajne li renkontiĝos kun fraŭlino Weston. La 
profesoro loĝas en la hotelo Ritz, eble ni denove trovos la 
spuron de la knabino helpe de li. Mi atendas vian informon ĉi 
tie. Rainer, vi estos la interligulo. Mi devas foriri. 


— Kien? 


— Por trovi Budhon. Ĝia loĝejo estas en la strato Mazarin, 
numero 7. 


— Anticipe trinku almenaŭ nigran kafon — proponis Rainer. 
— Idioto. 

Evelyn, liberiĝinte de la akompananto, ŝi iris reen sur la 
bordo de Sejno. Si haltis antaŭ la vendejo de malnovaj 
vestoj. Rigardinte la montorfenestrojn, ŝi eniris. 


— Mi petas nigran vestaĵn de cambristino, kaj donu al ĝi 
punt-ornamaitan antaŭtukon, kia troviĝas en la 
montorfenestro. 


Ŝi ŝanĝis siajn vestojn tie. En proksima vendejo ŝi aĉetis 
malgrandan lakitan valizon, metinte en ĝin sian vestajĵn 
kunfaldite. Kiam ŝi estis preta per tio, ŝi serĉis en la proksimo 
delkataĵvendejon laŭ Felikso Potain. Tiuj troviĝas en ĉiu 
parto de Parizo. Ĉe Potain ŝi petis malvarman vespermanĝon 


por du personoj, poste ŝi rapidis en la straton Mazarin, al la 
domo numero 7 kaj sonorigis ĉe la loĝejo de Wilmington. La 
purigistino malfermis la pordon. 


— Mi venis de Felikso Potain. Mi portis vespermanĝon. 


— Jes, mi scias... — murmuris la mastrumistino. — Bonvolu 
demeti ĝin. 


— Se vi permesas, mi pretigos la tablon kaj aranĝos la 
pletojn. Vespermanĝo laŭ Potein estas bela nur tiam, kiam 
oni faksperte surtabligas ĝin. 


— Bone... 


— Evelyn rapide kaj lerte pretigis la tablon kaj aranĝis ĉion, 
dum la mastrumistino agaĉis en iu interna ĉambro. Evelyn 
ekspluatis tiun okazon. Rapidinte en la antaŭĉambron, ŝi 
laŭte frapfermis la pordon, sed ŝi ne foriris. Ŝi kaŝiĝis en iu 
angulo, inter la ŝranko kaj la muro. La purigistino malrapide 
elvenis piedŝove kaj premis la klinkon, ĉu ĝi estas bone 
fermita, poste ŝi denove reiris. Pasis duon horo. Mallumiĝis. 
Evelyn eĉ nun staris senmove. Ĉi-foje fortuno favoris ŝin. La 
purigistino eelvenis portante mantelon kaj ĉapelon, en la 
mano ŝi tenis malgrandan retikulon kaj pluvombrelon. 
„Ŝajnas, ke ŝi estas okaza servistino, kaj nun ŝi iras hejmen” 
— pensis Evelyn feliĉe. Estis tiel. 


Ŝi restis sola en la loĝejo! 


Ŝi rapidis en la salonon kaj ŝaltis la lampon. Ŝi haste spiregis 
pro timo kaj ekscitiĝo. Tri vitrinoj staris en la salono, plenaj 
de diversaj ornam-figuretoj. Ŝi rigardis ilin unu post la alia. 
Budho ne estis inter ili. La pordo de la menĝoĉambro estis 
malfermita, kaj Evelyn povis rigardi en la alian ĉambron tra 
la manĝejo. Nun iu fenestro de tiu malgranda salono 


malrapide malfermiĝas. Unue aperis du manoj super la 
kornico, poste kalva kapo kun deformiĝinta nazo... 


La bagnano estis tiu! Gordon!.. 


Evelyn paraliziĝis pro timego. 


Kvara ĉapitro 


Eddy Rancing komencas detektivi, sed li trovas nur 
kadavrajn lividaĵojn kaj eksterajn kontuzvundojn. Tiuj ne 
interesas lin. Li konatiĝas kun Viktoria, kun la edzino de la 
ĉefĝardenisto, kaj ankaŭ Mustadro, tiu bohema remaĉulo 
prezentiĝas al li. Li ne bezonas la „Memoraĵon el Karlsbad”. 
Li punas la kaprican Gretan. Malica koboldo indisdas lin. Li 
transnaĝas al la najbara vilaĝo. Ĉio malbona, sed la fino 
bona. 

MUgli am See situas sur la boedo de la lago MUgli, kiu estas 
fama en Svisio pri tio, ke ĝi estas la plej sensignifa loko de la 
respubliko. Somerumantoj kaj fremduloj neniam vizitas ĝin. 
Eddy Rancing alvenis tien per aŭtobuso por konatiĝi kun 
sinjoro teknika konsilisto Wollishoff. 


La konatiĝo ne kaŬzis al ili malfacilaĵon. Dum li 
vespermanĝis en la restoracio, la loĝantaro pacience 
tumultis ĉe la fenestro, en disciplintiaj vicoj, ĉar ili volis vidi 
la interesan eksterlandanon. Tiel li devis nur alrideti la 
unuan enpaŝantan, bonkoran, sincer-okulan, altfruntan, 
blankharan sinjoron, pri kiu Rancing tuj konstatis, keli estas 
la juĝisto aŭ la naturscienculo de la vilaĝo, kaj ili jam 
interkonatiĝis. Baldaŭ evidentiĝis pri tiu homo, ke li nomiĝas 
Guggenheim, kaj li estas transita kadavroesploristo, sed fine 
ja tio ne signifas malhelpon, por akiri informojn de li. 


— Ĉu vi konas la homojn ĉi-regione, sinjoro Guggenheim? 


— Jes... Ĝi estas mia distrikto, mi do sufiĉe bone konas ilin. 
Pasintjara, kiam okazis epidemia malsano je tifo, mi longe 
laboris ĉi tie. 


— Ĉu vi konas sinjoron Wollifhoff? 
— Kiam li mortis? 
— Li ankoraŭ vivas. Almenaŭ mi scias tiel... 


— Tiam mi ne havis la honoron al li. Ĝenerale mi kutimas 
renkonti nur la mortintojn ĉi tie, kaj la delikataĵvendiston. Li 
estas la parenco de mia edzino. Sed cetere la mondumo ne 
interesas min. Mia metio bezonas enprofundiĝon. 


Li klopodis fari propagandon per kelkaj frazoj por la sciendo 
de la kadavroesplorado, erare konata fare de multaj homoj. 
Li ne estis senanima specialisto. Li fidis sian profesion. Laŭ li 
oni povas fari ĝin per multe da individueco, se oni havas 
talenton al tio kaj ne akceptas la ŝablonojn de tiu metio en 
kritiko. Jen estas ekzemple la kadavraj lividaĵoj... 


— Alifoje, kara sinjoro Guggenheim. Ne forgesu vian vorton. 
Unuavice nun mi ŝatus konatiĝi kun sinjoro Wollishoff... 


Guggenheim malgajiĝis, sed li ne eksplikis plu la sciencon. 


— Foje mi estis en la domo de Wollishoff. Mi ne konas lin 
persone. Mi vizitis la domzorgiston post lia morto. Certaj 
eksteraj kontuzvundoj instigis min konsulti kun la ĝendarm- 
patrolo. Tiam mi estis lastfoje tie, kiam oni arestis la edzinon 
de la paciento pro la eksteraj kontuzvundoj. 


— Ĉu de tiam? 


— De tiam ŝi sidas en la malliberejo, ĉar evidentiĝis dum la 
sekcado... 


— Sinjoro, ni lasu la mortintojn ripozi... 


— Bone. Sed anticipe ni ne forgesu pririgardi ilin. Ĉar mia 
principo estas, sinjoro: ĝis la sekcado ĉiu estas suspektinda, 
kiu vivas! Pasintjare en St. Gallen... 


Eddy neniam eksciis, kio okazis al sinjoro Guggenheim 
pasintjare en St. Gallen, kvankam eblas, ke tiu historio estis 
multe pli interesa ol la edifa kazo de la domzorgisto, 
dekorita per eksteraj kontuzvundoj. Eddy Rancing pagis kaj 
foriris. 

Antaŭ la drinkejo li komencis pensadi, kiel li povus viziti la 
asesoron de la orfejo. Li ne meditis eĉ du minutojn, kiam 
aperis koŝmara ĉambristino, kun nekredebla kuspita nazo, 
kaj kun ŝvelinta vango pro dolora molaro tiel, ke inter ŝiaj 
kropo kaj ŝvelaĵo videbliĝis nur ŝiaj du grandaj, malhelaj 
naztruoj. Ŝi rekte paŝis al li. 


— Mi estas Viktoria, la edzino de la ĉefĝardenisto Kratochwil. 
— Kion vi deziras? 


— La maljuna Johano Wollishoff mesaĝas, ke li ŝatus paroli 
kun vi, sinjoro, sed bonvolu laŭte kriegi, ĉar la kompatindulo 
estas iomete surda. Je lia maldekstra orelo. La gripo atakis 
ĝin. Pasintjare oni operaciis tion. 


Miregante li sekvis la ŝvelint-vizaĝan knabinon, kiu 
eksterordinare singarde iris antaŭ li sur la malluma vojo. 
Komence li pensis tion, ke ĝi estas praktika, sed kiam li paŝis 
en la kotlageton ĝis la maleolo jam la kvinan fojon, li sciis, 
ke Viktoria, la edzino de la ĉefĝardenisto Kratochwill, tial iras 
antaŭ li singarde, ke ili ne evitu eĉ unu kotlageton en la 
mallumo. 


— Ĉu vi ne scias, kial sendis vin la sinjoro konsilisto por 
venigi min? 


— Kio okazis, 


— Mi demandis tion — li kriegis nervoze, — kial sendis via 
mastro vin por venigi min? 


— Ĉar Helli ne estis hejme. Li iris en Erlenbach-on aĉeti 
ĵurnalojn. Ni abonis tiujn en Zuriko 


Pum! 
Li paŝis en flakon ĝis super la melaolo. 


— Bonvolu atenti, ĉar la vojo estas malseka — diris Viktoria, 
la edzino de la ĉefĝardenisto. Sekvontjare ĝi estos pavimita. 
Oni jam malliberigis du urbanojn, ĉar ili Ĉiam ŝtelis ĝin. Nun 
Hŭtrich entreprenis fari tion. Li certe ne ŝtelos ĝin, ĉar li jam 
multfoje estis malliberigita. 


Terura puŝo trafis lin el dorsdirekto... Bovino provis 
malregule devanci ilin. 


— Mi diris, ke bonvolu atenti... Mustardo, la petolema!!! Ĝi 
estas vera bohemo! Gi vespere iras hejmen, kaj ĉiam sur la 
trotuaro.... 


Kie estas la trotuaro? — demandis Eddy sin mem 
malesperiĝinte kaj levis sian ĉapelon el la koto, ĉar la 
preteriranta, Ŝercema remaĉulo batis ĝin el lia mano per 
fidela vostosvingo, krome ĝi eĉ puŝis lin. 


Tamen ili fine alvenis al la kastelo. 


Enpaŝinte en la belegan, malnovmodan manĝejon, kie la 
mebloj estis faritaj el kverko, unuavice li vidis katojn de 


diversa grandeco promeni ĉie. Papago kun ruĝa plumtufo 
sidaĉis super ĉiamverda plantaĵo, kreskanta en grandega 
florpoto, ĉirkaŭ kvardek jara knabino, kiu havis honteman 
rigardon brodis ion, sidanta en iu brakseĝo. Hoknaza, kalva 
sinjoro kun kelkaj konsternige longaj, blankaj haroj, 
apagonata sin per bastono, venis renkonte al li kaj falis rekte 
en la brakojn de Rancing, ĉar li paŝis sur la ĝisplanke 
pendantan zonon de sia nokta surtuto. Li ripozis kelkajn 
sekundojn elĉerpiĝinte inter la brakoj de Eddy. 


— Mi diris jam milfoje al ili, ke ili tranĉu el ĝi... lli domaĝas la 
zonon... lam mi rompos mian kolon!.. Mi tre ĝojas. 


— Miaflanke la honoro. 

— Kiu sendis vin? 

Li kriegis: 

— Mia nomo estas Eddy Rancing! 
Nun la knabino venistien. 


— Mi estas Geta... — ŝi diris. — Vi devas paroli laŭte kun mia 
patro, ĉar li estas iom duonsurda. Bonvolu sidiĝi. 


Eksidinte li eksciis de fraŭlino Wollishoff, ke dek homoj venis 
kuregante el la drinkejo spiroperdinte, kiam ili aŭdis, ke li 
petas informojn de la kadavroesploristo pri ili. Tiam 
kompreneble la teknika konsilisto tuj sendis iun por venigi 
lin. Poste Eddy estis invitita por resti kelkajn tagojn kiel 
gasto, ili permesis eĉ tion, ke li iru en sian ĉambron por lavi 
sin kaj ŝanĝi vestojn el la dumtempe alportita vojaĝpakaĵo. 


Post la vespermanĝo ili pasigis la tempon per amikema 
kriegado. Antaŭ du jaroj la maljunulo perdis sian 


aŭdaparaton, per kiu li tute bone komprenis tion,kion oni 
diris al li. Sed li ne volis aĉeti novan. 


Fine ĉirkaŭ je la dekunua horo Eddy komencis paroli pri la 
celo de sia vizito. 


Tiam jam tri katoj dormis trankvile sur lia sino. 
— Mi venis el Londono, mi estas kolektanto de artobjektoj. 


— Kion li diras?! — demadis Wollishoff sian filinon kun pena 
spirado de astma homo. Geta ekĉŝrikis: 


— Artokolektanto! 
La Maljunulo kompreneme kapjesis: 
— Mi havas nevon, kiu estas optikisto. 


Dume alvenis la apotekisto, la teatra direktoro, kaj teatra 
aŭtoro, sinjoro Maxl, kiu dum pluraj jaroj verkis jam sian 
dramon kun la titolo Vilhelmo Tell, kaj li vivtenis sin per tio, 
ke oni volonte akceptis lin, kiel homon, vidintan multe da 
mondo. Ĉar la junulo iam estis en Brunn, komisiite de bov- 
komercisto. 

Poste Eddy flankentiriĝis kun Greta. La pala vizaĝo de Greta 
certagrade estis simila al citrono. Ŝi portis bluan banton en 
sia hararo. Ridante, ŝi aspektis kiel demisiita, japana 
ĉefministro, rolanta en filmkroniko. Ŝi estis eksterordinare 
malbela, kaj la du falsaj dentaroj pliigis tiun ŝian econ. 


— Mi kolektas la artobejktojn de kelkaj mortintaj, anglaj 
ceramikistoj. Efektive tiuj estas senvaloraj objektoj, sed ĉiu 
homo havas sian strangaĵon. 


— Ĉu vi diras tion al mi? Mi havas onklinon, kiu konstante 
lavas sian manon. Sed ŝi ne povas forlasi tiun kutimon. Diru 
al mi, kial estas bone lavi konstante la manon? 


— Mi do estas artkolektanto... 


— Sed diru al mi, pro Dio, kial estas bone lavi konstante la 
manojn? 


Rancing estis proksime ekbati la knabinon. 


— Mi serĉas malnovajn ceramikaĵojn — li ripetis langvore, — 
kaj mi trovis en taglibro de firmao la iamajn aĉetantojn de la 
plej gravaj artobjektoj, kiuj interesas min. Antaŭ deksep jaroj 
via patro ricevis du ceramikaĵojn el Londoni, de la firmao 
Longson kaj North. 


— Li certe pagis tiujn! 


— Ĝi estas memkoprenebla. Sed temas ne pri tio. Interalie 
interesus min la „Rikoltanta paro” — li intence menciis 
ankaŭ tiun ceramikaĵon, ke ne estu okulfrapa lia interesiĝo, 
— krome statueto, sidanta sur kaseto, nomata „Meditanta 
Budho”. 


— Ve, mi longe donacis tion! 


La ĉambro turniĝis ĉirkaŭ Rancing! Li sentis tiel, ke li devas 
eksidi. Samtempe li havis teruran doloron ĉe sia maleolo. 
Venĝema, tretita kato komencis ŝiri lian ŝtrumpon per ĉiuj 
ungoj. 


— Ej, Gŭrti! — diris la knabino ĝentil-afekte. — Ĝi estas tiel 
kaprica! 


— Ĉu vi donacis tion?! Ve... Ĝi vere estas kapriĉa... 


— Mi donacis tion. Mi ne ŝatis la „Rikoltantan paron”. 


Nun jam li tute ne sentis la senĉesan kapricon de la kato, 
ungoskrapanta lian maleolon, en la narkoto de la reviviĝanta 
espero. 


— Ĉu la „Meditanta Budho”? 


— Ĝi estas malnova fatraso. Mi havas tion en mia 
dormoĉambro. Se vi volas rigardi, mi elportos ĝin. 


— Estu tiel bonvola... 


En tiu momento, kiam la knabino malaperis, la kaprica Gŭrti 
per du metra, gracia, arka salto flugis de sur la gamboj de 
Eddy malantaŭ la stablon de figusoj kaj ĉiamverdaj 
plantaĵoj. Akra miaŭo interrompis la kriegantan babilaĉon de 
intelektuloj, sidantaj apud la kameno. 


Poste la knabino revenis! 


En ŝia mano estis la statuo! Budho! Kiu sidis sur ceramika 
kaseto, kun strange klinta kapo, rigardante sian umblikon. 


Li etendis sian manon... La knabino indiferente transdonis 
ĝin, kaj... 


Jen ĝi estas en lia mano! 


Ankaŭ la inteligentulo venis tien por rigardadi. Kaj la 
maljunulo, Dio scias kial, pensante, ke Eddy estas surda, li 
plengorĝe kriegis en la orelon de la junulo: 


— Ĝi estas nenio! Marmora statuo de Pestalozzi kaj lia 
edzino staras sur iu placo de Zuriko! 


— Tio vere estas pli bela — diris la knabino. 


Eddy tenis en sia mano la statuon kun la diamanto, havanta 
fabelan valoron! Se li ĵetus ĝin teren, la admirinda juvelo 
ruliĝus el ties pecoj. Sed tiam ĉiu ekvidus ĝin. Plej volonte li 
estus forkurinta kun la statuo. 


„Irankvilo, Eddy — li diris al si mem, — genio kaj 
malvarmsango.” 


— Ĝi estas malmultekosta statuo, sed mi tre ŝatas tiaĵon — li 
klarigis al la knabino. — Mi volonte donus al vi belan 
brakhorloĝon por ĝi, ĉar mi ne ofendas vin per tio, ke mi 
proponas. 


— Mi ne donas la statuon — respondis Greta. — Ĝi estas mia 
kudrilarujo — kaj ŝi malfermis la kvadratforman kaseton, kiu 
estis la soklo de la statuo. Fadenbuloj, fingringo, tondileto 
kaj kudriloj estis en tio. — Cetere ĝi apartenis al mia patrino. 
Memoraĵo. Mi ne donos tion. Sed se vi aĉetos brakhorloĝon, 
mi donos al vi la glason, kiun oni faris en Karlsbad. Ankaŭ ĝi 
estas tre bela, kaj ni ne uzas ĝin. 


Vane estis ĉiu promeso, persvado, ŝi ne cedis. 


Li ne povis akiri Budhon, kiu estis en liaj manoj. Li staris 
renkonte al tia miksaĵo de malvasta spirito kaj obstineco, kiu 
faris senespera ĉiun lian pluan provadon, ke li rektavoje 
akiru la ceramikaĵon. Greta, kun sia rikano, simila al tiu de 
malnovaj statuoj, kiu povintus esti ankaŭ akompananta 
simptomo de kiu ajn demenco, karaterizata per obtuzeco, ŝi 
faris la ceramikaĵon neatingebla por li en la beton-bunkto, 
sekura kontraŭ grenado! 

Li do devis elcerbumi alian manieron. La afero estis tute 
simpla. La policaj kronikoj konas okazojn, kiam oni prirabis 
kirasŝrankojn, trarompis murojn kaj perforte malfermis 


ferpordojn. Rilate al tio, kiel simple estas ŝteli hindan dion, 
kiu kromprofesie enhavas kudrilarujon, el la larĝe malfermita 
ĉambro de duon-kretena filino de surda, teknika konsilisto. 


Li pensis, ke la plej simpla maniero estas kaŝiĝi en tiu niĉo, 
troviĝanta vidalvide al la triaetaĝa ĉambro de la knabino, 
kion oni uzis kiel fatrasejo, kiun li rimarkis tiam, kiam li 
akompanis Gretan al sia ĉambro. 


— Kiu loĝas en tiu ejo? — li demandis leĝere. 


— Ĉiuspecaj fatrasoj loĝas en ĝi — diris Greta ridante. — Kaj 
nia ĝardenisto tenas tie sian pli bonan veston. 


Li malfermis iomete la pordon de la fatrasejo. La pli bona 
vesto de la ĝardenisto pendis apud la enirejo. Tiu ĝardenisto 
povis esti la plej trampa civitano de la respubliko, prijuĝinte 
lin laŭ lia pli bona vesto. 


Li kaŝiĝos ĉi tien! 


Kisinte la gelatenecan manon de la knabino, kaj la pordo de 
la dormoĉambro fermiĝis, li fulmorapide enŝteliĝis en la 
fatrasejon. Ĉar li tre bone sciis, ke post unu horo Greta 
malsupreniros en la kameron, kunportos ĉiuspecajn 
nutraĵojn por si kaj manĝos. Li faris tiun sensacian 
malkovron la antaŭan tagon. La knabino apenaŭ manĝis ion 
dum vespermanĝo. Li prenetis el la nutraĵo, kiel birdeto. 
Nokte la kapo de Eddy doloris, promeninte en la ĝardenon li 
hazarde ekvidis Gretan tra la fenestro, kiu sidis en la salono, 
vidalvide al duon salamocilindro kaj nekredeble multa, 
malvarma terpom-salato. Ŝi glutis tiel grandajn 
manĝaĵpecojn, ke ŝi povintus sufokiĝi en kiajn momento. 


Li bazis sian planon surtiu observo. Kiam la knabino vespere 
malsupreniros por manĝi, li Ŝtelumos en ŝian ĉambron, 
forpreninte Budhon, li ĉion lasos ĉi tie kaj fuĝos kun la 


akiraĵo. Li pensadis ĝuste pri la fuĝo, kuŝante en enkaviĝinta 
bankuvo, kiu troviĝis en la societo de kelkaj ĝardenaj tabloj 
kaj tripiedaj seĝoj fone de la fatrasejo, kiam aperis la 
ĝardenisto por surpreni sian pli bonan veston. La maljunulo 
trankvile vestis sin, dume li mallaŭte murmuris al si mem pri 
iu, kiu kredas tion, ke li estas ĝardenista Dio, kaj se li volas, 
eĉ unugroŜa bulbo de tulipo ekfloras. Kelkaj tute gravaj 
honorofendoj venis en la kapon de la ĝardenisto pri la 
koncernulo, kiu kredas tion, poste li pendigis sian malpli 
bonan veston sur najlo kaj foriris. 


Sed li ŝlosis la pordon ekstere! 


Kia impertinenteco?!! 


Momenton la kamero fariĝis banĉambro por Eddy, ĉar li 
sentis en la bankuvo tiel, kvazaŭ varmego duŝo estus 
verŝiĝinta sur lian korpon. Li elgrimpis. La pordo vere estas 
ŝlosita. Fenestro nenie. Li estis malsata, kiel lupo. Li ŝatintus 
puŝiĝi per la kapo al la pordo. 


Poste li skuante levis siajn pugnojn al la subtegmento, 
kvazaŭ kulpigante la supre pendigitajn litoktukoj pro ĉio Ĉi. 
Por iri kelkajn paŝojn, li flankenmetis el sia vojo la majolikan 
nanon. 


Li volis disŝiri sian cigaredujon per siaj dentoj, diveninte, ke 
li forgesis kunporti alumeton. Muskaptilo hazarde 
klakfermiĝis ĉirkaŭ lia dikfingro. Poste li aŭdis, kiam la 
knabino ŝtelumas el sia ĉambro por manĝi la restintan duon 
salamocilindron kun la terpom-salato, rezervitajn el la 
antaŭa tago. Li preskaŭ ekkriis, sidinte sur rompitan 
kandelingon. Li ĵetis ĝin al la kapo de la ĵus flankenmetita, 
malica, majolika nano. 


Fine mateniĝis. Ŝlosilo turniĝis en la seruro, kaj aperis la 
maljuna ĝardenisto por denove domaĝi sian pli bonan 
veston. Ankoraŭ estis mallumo, estis ĉirkaŭ la kvina horo. En 
la aŭtuna, noboplena, malseketa aŭroro, odoro de la humida 
tero penetris tra la pordo en la fatrasejon. 


La ĝardenisto subite konsterniĝis kaj mire rigardis la 
majolikan nanon, sur kies kapo ripozis enkaviĝinta 
kandelingo, anstataŭ lia frigia ĉapo. Hieraŭ vespere li ne 
vidis tiun nanon ĉi tie! La barba koboldo nur rikanis mistere. 
Kiel troviĝas la nano antaŭe? Kial ĝi ekvilibras kandelingon 
sur sia kapo?... Ĉu estas iu en la kamero?... 


Tiel li eksplikis, kaj li certe tuj estus elsaltinta sur la 
koridoron, sed la lasta, mankanta ĉenero jam ne venis en 
lian kapon, ĉar atestante la tutan certecon, ke iu vere estas 
en la ejo, li sentis fortan baton sur sia noko, tiel, ke li falis 
inter la nudajn risortojn de framo de kanapo, kaj kape li 
trarompis la tolon de tiu bildo, kiu prezentis urson kaj ĝian 
familion, vivantaj iam sur la nuna loko de Bern, inter kvietaj 
cirkonstancoj. 


Li laŭte ekkriis! 


Servisto, tenanta en sia mano vaksan plankopolurilon, kiu 
ĵus turniĝis en la etaĝan koridoron, aŭdite ĝin, li rapidis tien. 
Rancing elsaltis tra la pordo kaj puŝiĝis al li! La servisto falis 
surdorsen! Estis blinda mallumo!.. 


Nun jam du homoj kriis plengorĝe por helpo. 


Malsupre ĉe la ŝtuparo aperis la pordisto en sia nokta tolaĵo. 
Rancing per subita eksalto ĵetis sin sur lian bruston el la 
alteco de la oka ŝtupo. Ili falis teren, sed Eddy jam estis 
ekstere. Li kuregis tra la malluma ĝardeno... 


Postsekvis lin la servisto, en la mano kun la vaksa 
plankopolurilo, la ĝardenisto en sia malpli bona vesto kaj 
ĉirkaŭkole la pentraĵo, prezentanta malgrandan bestaron sur 
la iama loko de Bern, malantaŭ ili kuris la pordisto en sia 
nokta tolaĵo. La kuiristino, kiu estis superstiĉa, ekvidis ilin 
tra la fenestro, kaj ŝi estis malsana dum semajnoj pro la 
vidaĵo. 


Ŝanĝo okazis favore al la tri persekutantoj neatendite, 
tragike, laŭ strikta senco de la vorto. Fojnotransporta Ĉaro 
turniĝis sur la kampan vojon, barinte la vojon de la fuĝanto. 


Kio okazos nun? 


En la maldensejon! Kiam li trud-alteriĝis naze-buŝe sur la 
transa deklivo de la apudvoja fosaĵo, la persekutantoj jam 
estis de li nur kelkajn paŝojn. Li kuregis zigzage inter la 
arboj, kaj subite li alvenis al la lago. Malrapide li subakviĝis 
en la malvarmega akvo. Plenblovinte sian pulmon per aero, 
li mergiĝis kaj naĝis subakve, ĝis li povis. 


La persekutantoj ne aŭdis plaŭdon, la akvospegulo estis 
glata antaŭ ili en la aŭrora krepusko. 


Ili iris hejmen. 


Post duonhoro Eddy Rancing alvenis al Schwacht bei Zungli 
am See per langvora brak-naĝmovo. La loko estis fama pri 
tio, ke ĝi jam donis du indrustri-korporaciajn prezidantojn al 
la lando. 


Estis mateno. Ranoj kvakis en la kanejo. 


Rancing tramalsekiĝinte, kun blua korpo sidis sur ŝtono, en 
Schwacht bei Zungli am See kaj mallaŭte ploradis... 


Kvina ĉapitro 


Evelyn devas fari maldiskretaĵon. Estas trablovo, poste 
okazas pafado, kaj ĉiu persekutas ĉiun. La rabistoj formas 
kartelon, poste ili iras en la drinkejon „Fazeol-reĝo”. La 
tropika ciklono forblovas bankedon, kaj la festato ekveturas 
por longa aŭtoekskurso, en frako. 

Evelyn ne kuraĝis eĉ ekmoviĝi! 


En iu ĉambro eksonis horloĝo per obtuzaj, elegantaj batoj. 
La bagnano trapaŝis la kornicon de la fenestro. Zorgeme li 
senpolvigis la kalkanon de sur sia pantalono, kiu algluiĝis 
dum la grimpado. La situacio estis la jene: Gordon tute ne 
kojektis, ke la knabino estis ĉi tie, sed Evelyn sciis pri lia 
ĉeesto. 


La virino ankoraŭ ĝustatempe retiriĝis malantaŭ la kurtenon 
de la pordo. Kio okazos, se ili renkontiĝos? Ŝi estas sola kun 
la bagnano en la loĝejo, kaj tute ne eblas krii por helpo, ĉar 
ankaŭ ŝi rompŝtelis! 


Ŝi aŭdis, ke la planko kraketis. La gangsero certe iras de 
ŝranko al ŝranko, serĉanta la „Meditantan Budhon”. 


Kio okazos, se li trovos ĝin? Se ŝi devas kaŭri ĉi tie antaŭ la 
celo, kiam iu forrabas ŝian rajtan proprietaĵon? 


Ĉu kaŝiĝi? Ŝi volonte fuĝus, nur se ŝi scius, kien? Almenaŭ ŝi 
povus krii por helpo en okazo de bezono... 


Singarde ŝi ekiris al la fenestro. La dika tapiŝo obtuzigis ĉiun 
kraketon. Si atingis la fenestron. 


Nun ĉio dependas de tio, ĉu la klinko grincas? Ŝi ektuŝis 
ĝin... Si provis turni ĝin... tre malrapide. Gi funkciis senbrue. 


La fenestro malfermiĝis. Nur milda aertiro estis sentebla, 
verŝajne tial, ĉar ĝordon ne fermis la fenestron el la alia 
ĉambro. 


Evelyn havis bonŝancon. La fajroestinga ŝtupetaro ĝuste tie 
kondukis malsupre, ĉe la kornico de la kvara etaĝo. Tiel ŝi 
eble povos fuĝi. 


Sed nun, kiam la vojo de la eskapo jam estis libera antaŭ la 
knabino, ŝi fariĝis pli kuraĝa. Ŝi ankoraŭ ne vidis tiun 
vitroŝrankon ĉe la muro. Ĉu eble la malgranda ceramika 
keseto kun Budho estas ĝuste tie? 


Ŝi ekiris reen, denove malproksimiĝinte kelkajn paŝojn de la 
fenestro. 


Jam vesperiĝis. Mallumo estis en la ĉambro. Ŝi devis iri tute 
proksime al la vitrino por bone vidi malantaŭ la vitro la 
forviŝiĝintajn konturojn de la artobjektoj. Budho ne estis 
inter ili. 


Tiumomente frapfermiĝis la pordo de la antaŭĉambro, voĉoj 
aŭdiĝis, kaj tuj poste klaketis la elektroŝaltilo en la 
antaŭĉambro. 


Wilmington alvenis hejmen kun gasto! 

Sed li mendis la vespermanĝon nur je la oka horo — fulmis 
tra la kapo de Evelyn. Nun ŝi jam ne kuraĝis eĉ ekmoviĝi. 
Certe ankaŭ la bagnano staras same konsternite sur sia loko. 


Kio kazos nun? 


— Via konduto estas nekomprenebla antaŭ mi, Adams! — 
aŭdiĝis aplombe la voĉo de la dommastro. — Mi cedis al via 
patro ne pro timo, nur pro scivolemo, kiam mi invitis vin en 
mian loĝejon. 


— Vi tuj komprenos ĉion — respondis la alia homo malafable. 


Evelyn vidis ĉion bone tra la malfermita pordo, kio okazas en 
la manĝejo. La gasto estis Malata, dika homo, iom raŭka, 
trampa, kun kurbakrura irmaniero; cigaredstumpo ardis en 
lia buŝangulo, abunde faligante flugcindron sur la mantelon 
de la trampa homo, kion li de tempo al tempo debatis per 
pigra, foriga movo plie konsciante ol purigante ĝin. 


Preskaŭ en la momento de lia ĉeesto disvastiĝis la sufoka 
fetoro de la cigaredo Capolar. 


Wilmington estis pala kaj nervoza. La loboj de lia mallarĝa, 
delikata nazo iafoje ektremetis, li mordetis sian lipon kaj 
iradis. La dikulo tuj faligis sin en brakseĝon, kaj per la plej 
stentora, fajfanta tono de sia raŭka voĉo, li komencis sian 
direndon, preskaŭ ĉe la mezo, kiel ĝenerale la tromemfidaj, 
krudaj homoj. 


— Vidu, Wilmington! Vi atendas Fleury-on je la oka horo, vi 
do ankoraŭ havas tutan horon, ke vi pripensu mian 
proponon, Ĉar mi ne ĝisatendos la alvenin de nia amiko. Mi 
avertas vin, ke via ludo finiĝis. 


— Ĉu vi volas ektimigi min, Adams?... 


— Ne. Nur atentigi. Antaŭ kvar monatoj, kiam mi diris al vi, 
ke laŭ mia suspekto la geografia karto de Clayton estas ĉe 
vi, vi priridis min. Vi respondis, ke vi finis vian splonadon 
post via edziĝo, vi havas nenion komunan al la tragedio de 
la kompatinda Brandes, kaj mi lasu vin trankvila, ĉar vi 
denuncos min. Mi sciis, ke vi komedias. 


— Ne provu bufi, adams — ekparolis nun la dommastro per 
mildeco de murmuranta leopardo, kaj liaj okuloj mallarĝiĝis 
pro la malbonvola rigardo. — Mi jam konas viajn trukojn, ni 
ja kunlaboris iam... 


— Tiam vi devus scii, ke mi portas pistolon en la ekstera 
poŝo de mia mantelo, kaj nun mi tenas mian fingron sur la 
ĉano. Vi jam vidis eĉ tion, ke mi mortopafis iun tra mia poŝo, 
el dudek paŝa distanco... 


Wilmington rigardis lin kun senpova kolero. 


La dikulo elprenis alian cigaredon Caporal per siaj flavaj 
fingroj, similaj al nizokrifoj kaj ekbruligis sian cigaredon per 
la ardaĵo de la finbruliĝinta cigaredstumpo. Li estingis tiun 
cigaredstumpon en la vitrotelero, metita sur la tablon por la 
salato, dume li mienis, kvazaŭ dolorus lia stomako. 


— Vi atendis per la vendo de la geografia karto, opiniante, 
ke post la koloniaj ribeloj vi povas vendi ĝin por pli alta 
prezo. Vi pravis. Sed vi ne pensis pri tio, ke vi lasis tempon al 
mi por fari zorgeman esploradon. Vi komas la kontaktojn, 
kiujn miaj komisiantoj havas en ĉiu parto de la mondo, tute 
ne parolante pri miaj kapabloj. Tial mi nun havas tiun 
favoran situacion, ke mi ricevu la mapon kun la necesaj 
dokumentoj, antaŭ ol venus Fleury aŭ eble la polico. Ĉar la 
polico tenas la okulojn sur ni. 


— Ĉu vi eĉ nun kredas la absolutan efikon de la blufo, kara 
Adams... Mi konas tiun vian metodon. 


— Mi diros la lecionon je via deziro, per kio mi konvinkos vin. 
Mi denombros laŭvice viajn friponaĵojn, por ke vi ne kredu 
blufo aŭ supozo, kion mi diris. Do: vi, kara Wilminton, aŭ kiel 
oni nomis vin sur la mandato de kapto dum via kaŝesplorista 
laboro, sinjoro Stuck, antaŭ unu jaro vi edziĝis al la juna 
fratino de veselkapitano Brandes. Via aplombo, maniero, la 


financa subteno de viaj komisiuloj ebligis, ke vi eniru en 
elitan societon. Ĉar Brandes servis kiel oficiro en la 
ministrejo pri maraj aferoj, kiu estis dungita en grava pozicio 
pro liaj unuarangaj kapabloj ĉe la kartografio, tiu geedziĝo 
malfermis vastajn horizontojn al via agado. Vi ne disipis vian 
forton, vi ne ŝtelis malgravajn dokumentojn, vi ne klopodis 
akiri malgravajn informojn. Vi atendis la grandan kaptaĵon, 
kaj vi strebis varmiĝi en la elita medio. Ĝi sukcesis per via 
glata maniero, ruzo kaj saĝo. Poste sekvis la Granda Afero! 
Clayton, la esploristo pri Afriko revenis hejmen el sia lasta 
ekspedicio morte malsana. Li vagadis en la ĝangaloj de Mez- 
Afriko kaj alvenis mortanta. Dum semajnoj oni skribis 
artikolojn pri li, en kolumnoj oni gloris liajn meritojn, sed tre 
malmultaj homoj sciis, ke tiu viro transdonis taglibron, 
kelkajn geografiajn kartojn kaj multajn fotoj al la ministro pri 
milito. Li trovis admirinde riĉan petrolfonton en iu nekonata, 
nemalkovrita regiono de la ĝangalo! 


Wilmington elvis sian ŝzltron. 
— Mi aŭdis pri tio. 


— Atendu nur... Oni transdonis la dokumentojn al la 
ministrejo pri militaj aferoj, al la kartografio. La valora 
dokumento estis metita sur la skribotablon de veselkapitano 
Brandes en oranĝkolora koverto de la ministrejo pri militaj 
aferoj, fermita per kvin grandegaj sigeloj. Clayton baldaŭ 
motis. Kion signifas nuntempe la petrolo en Afriko, en tia 
loko, kiu apartenas ankoraŭ al neniu potenco, mi ne devas 
klarigi tion al vi. Kaj la aliaj potenco neniel povis eksciis, kie 
vagis Clayton. Nur la oranĝkolora koverto kun la geografia 
karto kaj ceteraj indikoj signifis la posedo de tiu tereno. Oni 
ankoraŭ neniam donis tiom da mono por dokumentrto en la 
internacia informa servo, kiom tiu geografia karto signifis al 
tiu, kiu akiros ĝin. Sed ĝi estis neatingebla. Dume eksplodis 
la kolonia milito. Ĉiuj potencoj fikse rigardis en la okulojn de 


la konkeranto. Kaj tiam vi akiris la oranĝkoloran koverton, 
frmitan per kvin sigeloj! 


— Diru, Adams, kial vi ne skribas? Kun tiom da fantazio... 


— Vi tuj komprenos, ke mi estas pli talante en mia malnova 
metio. Mi enkonduke diras, ke la batalo nun jam fariĝos 
sanga, ĉar la Pariza polico kaŝobservas vin, Fleury-on, 
Hannusen-on kaj ĉiun... 


— Diru fine, kion vi deziras? 


La dikulo denove elprenis cigaredon kaj ekbruligis ĝin per la 
stumpeto, ardanta ĉe liaj ungoj, poste li eligis grandegajn 
fumnubojn, pro kio falis kvazaŭ pluvo de ŝvebantaj 
cindroflokoj ĉirkaŭ li. Li dorsapogiĝis eĉ pli komforte, 
pendigante siajn krurojn sur la brakapogilo de la fotelo kaj 
daŭrigis per dormema voĉo, sed tio, keli eltirus sian dekstran 
manon eĉ nur por momento el la reliefiĝanta poŝo de sia 
mantelo. 


— Por efektivigi vian planon, vi ruinigis tutan familion. Nun 
jam vivas nur la plej aĝa Brandes kaj la kompatinda 
veselkapitano, se oni povas nomi vivo la turmentajn 
monatojn, pasigitajn en la infero de Saharo... Ĉu vi 
paliĝis?... Ĉu eble vi ne scias, ke Brandes estas en la legio? 


— Stulta babilo — li siblis kaj faris unu paŝon. 


— Atentu! — stridis fajfante la raŭka voĉo de Adams. — Mia 
fingro estas sur la ĉano. 


La basko de la mantelo iom leviĝis minace, kaj Wilmington, 
spiregante pro la kolero, ekhaltis. La alia ridis. 


— Ĉu la rakonto komencas fariĝi malagrabla? Via edzino, 
Izabela Brandes naskis filon. lun tagon la infano malaperis. 


Vi diris al la malesperiĝnta patrino, ke ŝi revidos sian filon 
nur tiam, se ŝi akiros la premsignojn de la ŝlosiloj de la 
oficejo de sia frato, kiu estas veselkaptano. Vi instruis tiun 
kompatindan sinjorinon, duonfrenezan pro malesperiĝo, kiel 
ŝi devas akiri premsignojn, laŭ la maniero de romŝtelisto. 
Post du semajna sufero la virino portis la premsignojn al vi. 
Sed kiel akiri la koveton sen tio, ke vi perdus vian belegan, 
socian pozicion? Vi elpensis bonegan planon. Veselkapitano 
Brandes tre ŝatis sian dudek jaran frateton, kaj tiu junulo 
enamiĝis al dencitino. Tiu virino estas via kreaĵo. Ankaŭ mi 
konas ŝin bone, Ethel Ardfern-on. Ethel facile delogis la 
knabon, kiun veselkapitano Brandes edukis, de kiam ilia 
patro mortis, kaj li ŝatis lin tiel, kvazaŭ li estus sia filo. Nu, 
Ethel ruze allogis Holm-on. Ili decidis fuĝi kune en Kanadon. 
Tiun tagon, kiam la knabo volis envagoniĝi en la trajnon, 
ekveturontan al Southamton, li skribis leteron al sia frato, 
kiu estis veselkapitano. 


Wilmington staris sur la sama loko kaj fikse rigardis la 
gaston. 


Nur tio estis skribita en la letero: „Kara mia frato! Mi ne povis 
fari alie, pardonu al via erariĝinta fraĉjo Holm” — kaj ili 
priparolis, ke ili nur tiam alpoŝtigos ĝin, kiam ili jam estos en 
Southampton, ĉe la ŝipo. Ethel hhavis belan, grandan 
aŭtomobilon. Antaŭ ol iri al la stacidomo, ŝi petis la knabon 
viziti ŝian patrinon, kiu loĝas proksime al Londono. Ŝajne 
okazis motordofekto en forlasita loko. Ili elaŭtiĝis. Dickman, 
la komplico de Ethel, mortigis la knabon tie. Vespere Ethel 
jam dancis en la nokta amuzejo, kiel alifoje. Sed la adiaŭa 
letero el la poŝo de la murdita Holm jam estis en via mano. 
Sekvan tagon okazis la genia rabo. Antaŭtagmeze vi iris al la 
ministrejo, kelkajn minutojn antaŭ la alveno de 
veselkapitano Brandes. Mi ne scias, kiu estis ankoraŭ 

iniciita. Certas, ke vi ŝteliris por momento el la antaŭĉambro 
en lian kabineton, vi malfermis la tirkeston per la ŝlosili, 


farita laŭ la premsignoj, kunpreninte la dokumentojn, vi 
denove sidis en la antaŭĉambro. Kiam Brandes alvenis, vi 
transdonis al li la adiaŭan leteron de lia murdita, juna frato, 
kaj la vakson, per kiu oni faris la premsignon de la ŝlosilo. Vi 
diris, ke Holm telefonis al vi, kaj li rakontis ion pri ia krimo 
per ekscitita voĉo, kion li mem faris... Li ne kuraĝas telefoni 
al sia frato... Premaj ŝuldoj... malliberigo minacas lin... li falis 
en la manojn de Ĉantaĝistoj, kiuj devigis lin akiri la 
premsignon, kaj ŝteli la oranĝkoloran koverton. Nun li 
elmigros poreterne. Vi ja sidis en aŭtomobilon, almenaŭ vi 
rakontis al veselkapitano Brandes tiel, kaj veturigis vin al la 
loĝejo de Holm. La knabo jam ne estis tie, nur tiu letero kaj 
la premsigno el vakso. Vi ne komprenis, kion signifas ĉio ĉi, 
vi do portis tiujn al Brandes. La veselkapitano pale rigardis 
la premsignon kaj la leteron, en kiu estis legebla la bone 
konata skribo de lia juna frato: „Kara mia frato! Mi ne povis 
fari alie, pardonu al via erariĝinta fraĉjo... Holm!” 


Poste li iris en sian kabineto kaj vidis, ke malaperis la 
oranĝkolora koverto kun la kvin sigeloj, en ĝi la geografia 
karto. La kompatindulo tute ne konjektis, ke la oranĝkolora 
koverto kuŝas kunfaldite en la poŝo de via surtuto, kiu 
pendis sur la vestohoko. Kiu pensus pri tio? Ĝi estis vere 
genia!.. 


Wilmington jam ne staris kun tiel rekta trunko. Li rigardis la 
plankon. Adams denove ekbruligis novan cigaredon Caporal 
per la malsekaĉa, flava cigaredstumpo, poste li verŝis vinon 
en la glason el la botelo, staranta sur la tablo, kaj li eltrinkis 
ĝin. 


— La afero sukceis pli bone ol vi esperis. Tiu freneza Brandes 
ne povis denunci sian junan fraton... Li ja ne sciis, ke la 
kompatindulo jam estas murdita... Do, tiu freneza heroo, tiu 
veselkapitano Brandes, volis tion, ke la ereriĝinta Holm 
komencu novan vivon, kaj se iam li reprudentiĝos, oni ne 


eliminu lin el la socio pro lia fia kulpo... Brandes skribis 
leteron al siaj supruloj, en kiu li informis ilin, ke iu ŝtelis la 
geografian karton de li, kaj li fuĝos de antaŭ la respondeco, 
demisiante de sia rango. Li estas la kaŭzinto de la ŝtelo, li 
portis la dokumentojn hejmen sen permeso, kaj survoje oni 
atakis lin, forpreninte lian aktujon... La militista instanco ne 
kredis tion. Oni taksis veselkapitanon Brandes spiono. Oni 
ne sukcesis kapti lin, sed lia infamio estis konata en la tuta 
mondo. Tiel vi ruinigis tiun eminentan, tre malnovan 
nobelan familion. Lia patrino mortis ĉi tie en Parizo. Oni 
murdis iun ŝian filon, la alia fariĝis senhejmulo, la plej aĝa 
mizantropo... 


— Sufiĉas la vana klaĉado. Ĉu vi havas konvikton por pruvi 
tiun fantasmagorion? 


Adams kontente rikanis. 


— Mi havas unuarangajn konviktojn. Sed mi ankoraŭ ne finis 
la denombron de la indikoj: baldaŭ mortis ankaŭ via edzino! 

Wilmington, kiel iradis, staris ĝuste dorse al li dirinte la 
lastan vorton, subite turniĝis kaj konsternite fiksrigardis la 
dikan, malaltan homon. 


— Kiel? Ĉu ĝi jam trafis?... Ni do prenu laŭvice! Mi tortur- 
konfesigis Ethel Ardefern-on per viaj rimedoj. Mi foje vidis 
tion de vi. Mi perforte venigis la dancistinon sur ŝipon. Ĉu vi 
jam scias, pri kio temas?... Kaŭzi artefaritan infekton per 
tetanaj baciloj, kaj doni imunigan vakcinon nur post 
subskribita konfeso antaŭ atestantoj. Okaze de tia konfeso, 
la pruvitaj indikoj donas garantion ne retiri ĝin. Ethel konis 
tiun manieron... Ŝi konfesis! Ŝi sciis, ke ne estas indulgo. Ŝi 
parolis por ricevis la imunigan vakcinon. Ĉar la tetano ne 


estas bela morto... Bedaŭrinde, ŝi malfruis iom per la 
konfeso, tiel la vakcinado estis senrezulta... 


— Fripono! 


— Atentu! — stridis la dikulo, kaj lia revolvero direktiĝis al la 
brusto de Wilmington. 


Sekvis momenta paŭzo. Evelyn staris paraliziĝinte pro 
teruro, kun malfermita buŝo, ambaŭmane preninte sian 
vizaĝon, kiel rolulino en la lasta kadro de ŝiriĝinta filmo. 


Gordon mirante aŭskultis la fremdan dramon, en kiun li 
miksiĝis fulmorapide. 


Wilmington eksidis sur seĝon, ekfumis cigaredon kaj diris 
nenion. Li eligis la fumon pale, post profundaj enspiroj. 


— Ni eksciis la nomon de Dickman laŭ la konfeso de Ethel. Li 
estas tiu, kiu mortpikis Holm Brandes-on. Dickman konfesis 
des pli glate, por ke ni lasu lin forkuri. Ni ne lasis lin forkuri. 
Li estas sub gardo sur ŝipo en la haveno de Tolun, malgraŭ 
tio, ke mi havas konfeson de li, faritan antaŭ atestantoj, laŭ 
kio vi instigis lin krimfari, vi donis monon al li, kaj li ricevis 
precizajn instrukciojn de vi... Krome mi povas pruvi, ke oni 
enterigis vian edzinon laŭ falsa medicina protokolo fare de la 
magistrata kuracisto. Kaj poste... kvankam la leĝo sever 
punas tion, mi faris privatan eltombigon dum la pasinta 
nokto en Pere-Lachaise, kaj ekspertizistoj ekzamenis la 
kadavron de via edzino. Sur ŝiaj lipoj eĉ nun klare videbliĝas 
la nepereiĝinta bluo de cianozo. 


— Sufiĉe!.. Silentu, vi... vi... 


— Mi ankoraŭ havas plian blufon. Ekzemple ni facile povas 
trovi veselkapitanon Brandes. Ni eksciis, ke li servas en la 
legio, kompanio du, laŭ la nomo Mŭnster, kaj nun oni flegas 


lin en Maroko kiel gravan vunditon. La ĉefatestanto do vivas. 
Vivas tiu homo, kies senkulpe misfamigita honoro kovras 
vian ĉiun friponaĵon! 


— Mi diris, ke sufiĉe... — spiregis Wilmington kaj rigardis 
alidirekten, kvazaŭ li vidus fantomojn. — Kunportu... 
kunportu la geografian karton, sed rapide, ĉar Fleuri povas 
esti ĉi tie Ĉiumomente... Diru, kiom da mono vi donos por la 
oranĝkolora koverto... Ĝi estu la via, malbenita spionaĉo. 


— Vi estos kontenta pri ties prezo. Sed antaŭe mi devas vidi, 
ĉu la sigelo estas nerompita sur la koverto. Ne diru, ke ĝi 
troviĝas en la alia ĉambro, kaj ne etendu vian manon al via 
poŝo. La kirasŝranko estas tie, malfermu ĝin. 


Evelyn torpore aŭskultis la dialogon. Certas, ke trovinte, ili 
mortigos ŝin. Sed malgraŭ la timiĝo ŝi ne povis ne senti 
kompaton al la malfeliĉa familio Brandes. Jes! Se iam ŝi 
liberiĝos de tie ĉi vivanta, tiam ŝi publikigos ĉio ĉi... Sed kiel 
ŝi povos pruvi tion? Dume Wilmington iris al la kirasŝranko 
kaj metis grandegan koverton sur la tablon, kies sigeloj estis 
sendifektaj. Ho, kiel Ŝatintus Evelyn kapti la honoron de la 
kapitano, kaj forkuri kun ĝi al Maroko. Kompatindaj homoj! 
Ĉu ankaŭ la bagnano aŭdis ĉion, aŭ li jam fuĝis? Ĉiuokaze ŝi 
bone memorigos la nomon de la kompatinda kapitano, 
servanta en la legio. Mŭnster... Mŭnster... ŝi ripetadis tiun 
vorton. 


— Cetere estus bone rapidi — diris Wilmington. — Hodiaŭ 
jam du personon interesiĝis pri la kapitano, kvazaŭ ili estus 
serĉantaj meditantan Budho-idolon, sidantan sur kaseto, el 
lia heredaĵo. Sed mi opinias, ke ĝi estis nur preteksto. Eble ili 
estis homoj de iu agentejo. 


— Kial? Ĉu vi ne havas tian statuon en la heredaĵo? 


— Jes. Mi memoras, ke mi vidis tiun skatolon, sur ĝi kun 
Budho-statuo, en la loĝejo de la fratoj Brandes, se mi bone 
memoras, en la banĉambro. Sed tio ne trankviligas min. Ili ja 
interesiĝas pri tiaĵo, kies probableco estas verŝajna. Ili sciis 
de ie, ke veselkapitano Brandes havis tian galanterion. 


— La vizaĝo de Adams malsereniĝis. 


— Sed kial demandas du personoj la samon? Ĝi pruvas tion, 
ke tamen estas io al la statuo, kkelkaj homoj divenis ĝian 
sekreton, la spuroj kondukis al vi, kaj nun ili klopodas antaŭi 
unu la alian por trovi statuon. Tiu afero ne plaĉas al mi. 


Wilmington paliĝis. 


— Ĉu vi pensas? Sed kial interesa ilin skatolo aŭ de 
ceramikaĵo, kiu servas por gardi tualetartiklojn? 


La dikulo pensadis. 
— Ĉu la statuo estas ĉe vi? 


— Ne. Por fini la pluan demandadon, mi kondutis tiel, kvazaŭ 
mi havus ĝin, kvankam mi ne asertis tion firme. La statuo 
certe estas en Afriko, ĉe Brandes, se li ja ne forĵetis tiun 
fatrason dum la fuĝo 


— Kiom multe mi donus — cerbumadis Adams, — por koni 
tiun Budho-aferon. 


— Mi avertas vin, ke Fleury povas alveni en kiu ajn 
momento. 


— Vi pravas. Nu, montru tiun koverton! 


— Sed vi devas pagi tre bone, Adams! Tiu kontrakto estas la 
rezulto de du jara hazardludo de tro ambicia homo. 


— Vi oferis sufiĉe multan homon por la afero, ke mi povu 
taksi... 


Ĉrrr... Fenestro rompiĝis. Ekblovis venteto, kaj la aerotiro 
frapfermis la fenestron en tiu ĉambro, kie Gordon kaŝiĝis. Ke 
tio ne okazis ĝis nun, estis dankebla nur al la plena kalmo. 

Adams kaj Wilmington kuregis en la alian ĉambron per unu 
panika salto. Ses Gordon estis gardema, kaj la atakantoj 
apenaŭ povis kliniĝi de antaŭ la seĝo, ĵetita fare de la 
bagnano, kiu trafis la ŝultron de Adams. Tuj poste li ĵetis 
tableton al ili, baldaŭ ĉinan vazon... Adams blinde pafis 
dufoje en la ĉambron, poste ili enkuris. 


Gordon kaptis Willmington-on je la trunko kaj ĵetis lin al la 
malalta, dika homo. Aŭdiĝis bruo de lukto-barakto, falo, 
tintego, krakado, mebloj rompiĝis, florpotoj renversiĝis, 
stentoro, blasfemado; kvazaŭ sovaĝbestoj furiozus. 


Nun subite pistolo knalis el la direkto de la ŝtuparejo, poste 
oni sonorigis kaj brue batis la pordon. La pordo de la 
antaŭĉambro estis frapita per hakilo. Ŝajnas, ke le polico 
atendis nur Fleury-on kaj liajn kunulojn veni enla 
muskaptilon por eresti la tutan societon. 


La oranĝkolora kovetro kun la kvin sigelo kuŝis sur la tablo 
en la senhoma ĉambro... 


Evelyn saltis en la manĝejon, kaptis la koverton, kiu enhavis 
la honoron de tuta familio, ŝi rapide metis ĝin en sian 
retikulon kaj paŝis tra la fenestro de la saloni sur la 
ferŝtuparon en la alteco de kvar etaĝoj. Se Brandes vivas, 
tiam li volonte helpos ŝin trovi Budhon por tiu koverto. 


Ŝi vojaĝos en Marokon... Tintego! 


Rabiaj homoj luktis en la ĉambro! 


Gordon ĵetis sin sur Adams-on. Wilmington subite elprenis 
revolveron. Nun la bagnano liberigis sin per unu 
piedbatotiel, ke la malalta dikulo flugis malproksimen. Tiel li 
me, kiel sola celo staris tie, tamen Wilmington ne alpafis lin. 
Ekksplodis el li la multe da akumuliĝinta malamo, la kolero, 
la venĝemo de la vanta, tromemfida tre ofendita homo, kaj li 
volis mortigi Adamson, kiel ian rabian hundon. Li pafis al lia 
vizaĝo el du paŝa distanco. 


Sed la revolvero misfunkciis. Tiel li savis la vivon de Gordon. 
Ĉar Adams falante elprenis sian revolveron, kaj li certe estus 
mortpafinta la bagnanon, se li ne aŭdintus tiun teruregan 
klakon apud sia orelo, kiun kutimas sekvi morta pafo... 


Antaŭ ol la alia homo denove povintus tiri la ĉanon, Adams 
pafis, trafinte la stomakon de Wilmington. Li faligis la 
pistolon, kaj spasme kaptinte la kurtenon de la pordo li 
deŝiris ĝin, kvazaŭ volvinte sin per kadavra tuko, li turniĝis 
kaj falis teren, kovrita per la bunta brokato. 


La hakilbatoj jam trarompis la pordon de la antaŭĉambro. 
Dume la bagnano malaperis. 
Adams nur nun ekkonsciis la realon: la polico! 


Per unu salto li jam estis en la manĝejo. Li tuj vidis, ke la 
fenestro de la alia ĉambro estas larĝe malfermita. 


La pordo de la antaŭĉambro falegis kun g randa bruo, kaj la 
detektivoj penetris tri la kadavro de Fleury, kiu kuŝis sur la 
sojlo! 


Adams ĝuste tiam atingis la skribotablon. Sed li ektimis ne 
pro la detektivoj, sed pro la terura spektaklo, kion li vidis. 


Li ankoraŭ havis tiom da tempo, ke li ŝlosu la pordon, 
kondukantan al la antaŭĉambro en tiu momento, kiam la 
detektivoj alvenis tien. Poste li kuregis en la alian salonon, li 
ŝlosis ankaŭ tiun pordon. La malfermita fenestro montris la 
vojon de la fuĝinta bagnano. 


Li paŝis sur la ferŝtuparon. 


Supre, en la alteco de la kvina etaĝo li vidis malaperi la 
piedon de la bagnano sur la lasta ferŝtupo, kiu paŝis sur la 
tegmenton. Adams pafis post lin. 

Kiam Evelyn paŝis tra la fenestro kaj rigardis malsupren, ŝi 
instinkte ekŝrikis. 


Kvazaŭ batalo okazus sube sur la strato. Alvenis policaj 
aŭtomobiloj sirenantaj... Homoj diskuris, kaj la policistoj 
senindulge uzis la gumbastonon. Ŝajnis, ke ili blokas la 
straton Mazarini el ĉiu direkto. El la domo, de kie Evelyn 
fuĝis, oni kondukis kvar homojn katenite, en ŝirita vestaĵo al 
la prizonultransporta aŭto. lu kuŝis senmove, vizaĝaltere sub 
la lampo de la pordego, en granda, malhela flako. Eleganta 
virino lasis treni sin pere de ledokateno, ŝi malaperis 
ŝrikanta en la prizonultransporta aŭto, kaj la reflektor de la 
kiras aŭto prilumis la panikan svarmadon per blanka ardo. 


Nun pafo knalis malantaŭ Evelyn el la loĝejo. 


Tiam ŝi reprudentiĝis, kaj unue hezitante, poste kun 
timiĝinta rapideco ŝi klopodis iri supren sur la ŝtupetaro. Ŝi 
ne povis fuĝi al la strato. Nur tra la tegmento. Elstaranta 
najo forte ektiris kaj ŝiris longe ŝian jupon. Kolektinte ĉiun 
forton, ŝi kaptis la randon de la tegmenta defluilo kaj 
suprentiris sin. Kovrita de polvo kaj koto, en ŝirita vestaĵo, 
sed fine ŝi atingis la tegmenton! 


Evelyn ekkuris. 


En fluvoflako ŝi falis genuen, preskaŭ perdinte sian konscion 
pro la doloro. Si ekstaris ŝanceliĝante. Spiregante kelkajn 
sekundojn, ŝi apogis sin al kamentubo kaj retrogirgadis. 


Denove la terura vidaĵo. 


.. Kalva kapo aperis inter du kroĉiĝintaj manoj ĉe la rando 
de la domtegmento. La nazo estas unu ruĝa cikatro, la 
malamo kaj la fortostreĉo deformas lian vizaĝon. 


La bagnano! 


Evelyn kuras plu. Pafo tondris dorse, kaj ŝi aŭdas la 
piedbruon de la persekutanto... 


Dio mia... 


Ŝi baraktas tra lignotabuloj, sekigŝnuro frapiĝas al ŝia gorĝo 
streĉita en la mallumo, kvazaŭ ĝi volus senkapigi ŝin... 
Evelyn stumble falas... Denove plu! 


Sed nun knalas alia pafo, kiu celis jam la bagnanon. lu 
persekutas ankaŭ la persekutanton. Alia persekutato. Evelyn 
akiras ekspiron, ĉar Gordon fuĝas malantaŭ kamentubon kaj 
repafas al Adam. Ili tiel Ĉasas unu la alian, dume la polico 
de Parizo ĉasas ilin. 


Evelyn ekspuatas la favoran momenton, kolektinte sian 
lastan forton kuras, forte prenante la malgranda, nigran 
retikulon, en kiu kuŝas la valora koverto... Subite ŝi ekvidas 
virtofenestron sub si... 


Artlaborejo. 


Ŝi tute ne pensadas. Forte preninte forigitan kadron de 
fenestro, ŝi pendigas sin malsupren, poste ŝi lasas sin fali 
kun fermitaj okuloj. 


La ĉambro estas malalta, ĉar ŝi facile surplankiĝas piedpinte. 
Si atendas. 


Estas mallumo. Oni parolas en la najbara ĉambro: 


— Bonvolu elekti, tiuj estas naŭoble dekdu centimetraj 
bildkartoj... sed se vi deziras pligrandigon... 


Fotografisto! 


Evelyn ĉirkaŭrigardas. Dekstre ŝi vidas pordon. Ŝi malfermas 
ĝin. Ŝi denove iras tra malluma ejo, sed ĝi estas longa, kiel 
antaŭĉambro. En ties fino estas alia pordo. Ŝi elpaŝas. Freŝa 
aero frapis en ŝian vizaĝon. Ŝi estas sur koridoro. 


Ŝi rapidas malsupren sur la ŝtuparo. Ŝi stumblas ĉe iu lasta 
ŝtupo. Ŝia vestaĵo denove krak-ŝiriĝas ie. Ŝi sentas, ke ŝiaj 
manoj, vizaĝo, nuko estas kovrita de koto. Nur iri plu! 


Evelyn atingas malbone lumigitan korton. Junulino 
senplumigas kokinon, du knaboj, havantaj blankan 
antaŭtukon, malplenigas grandan melksitelon super la 
kanalo. 


Ampleksa kuirejo estas videbla tra la malfermita pordo de la 
korto. Certe ĝi apartenas al iu eleganta restoracio apud la 
bordo de Sejno... Evelyn volas iri al la pordego. 


Sirenado! 


Ve! Ŝi ja venis paralele kun la strato Mazarin sur la 
domtegmento. Si estas en la sama strato, kie oni razias! 


Trairinte la restoracion, ŝi elvenus el la danĝera zono, sur la 
bordon de Sejno. 


lu infano paŝas pli proksimen kaj scivoleme rigardadas ŝin. 


Evelyn rapide ekiras! En la kuirejon! Preteririnte kelkajn 
mirantajn helpkuiristojn, ŝi malfermas la pordon kaj staras 
en belega, luksa restoracio. La ĉefenirejo de la salonego 
donas vidon al la viglatrafika strato, apud la bordo de Sejno. 
Oni mire gapas Evelyn-on. Rigardinte sin mem, ŝi vidas, kiel 
malpura, ŝirita estas sia vestaĵo. Ŝiaj haroj, taŭzite pendas 
en sian vizaĝon. Nur for de tie ĉi, kiel eble plej baldaŭ. 


Ŝi rapidas! 


Dume Evelyn sentas, ke ĉiu fikse rigardas ŝin. Dank' al Dio, 
la elirejo estas tie... 


En tiu momento stentora voĉo eksonis apud ŝi: 
— Sed ŝi ja estas la „lady”! Dio mia, kio okazis al vi?! 
La urbestor estis tiu, kiu diris tion. 


Holler sidis apud li kaj ĉefloke de la tablo lordo Bannister, 
portanta frakon, en societo de tre multaj eminentaj sinjoroj. 

Mi pensas tion, ke la edzino de Lot, kiam rerigardis al 
Sodomo, kaj ŝia korpo tuj fariĝis salkolono kaj ŝia vestaĵo 
salujo, ŝi havis pli saĝan mienon, ol lia lorda moŝto, sidanta 
ĉefloke de la tablo, kiam Evelyn alvenis. Subite ekregis tre 
granda silento. La nervoj de Evelyn streĉiĝis ĝis krevo dum 
sekundo. Ŝi sentis, ke temas pri la reputacio de la profesoro, 
ŝi sentis, ke ŝi kaŭzis teruran skandalon, kaj en la sekva 


minuto la streĉitaj nervoj elĵetis fajreron de rapida solvo. La 
junulino ekparolis ridetante: 


— Mi petas vin, Henry — ŝi diris subite rememorinte la 
baptonomon de la profesoro, — bedaŭrinde vi devas tuj 
akompani min hejmen. Mallerta biciklisto falpuŝis min apud 
la trotuaro, rigardu, kio okazis al mia vestaĵo. 


Ĝi sukcesis! 


La freŝaj ŝiriĝoj kaj la kotmakuloj sufiĉe probatligis, kion ŝi 
diris. Ĉiu turnis sin kun kompato kaj ĝentila konsolo al 
„sinjorino Bannister”. La akademianoj, universitataj 
profesoroj kaj generaloj prezentiĝis unu post la alia, kaj la 
„sinjorino”, sincere bedaŭrinte, ke ŝi ne povas resti inter ili 
en tia stato, ŝi kroĉis sian brakon al tiu de sinjorto Bannister 
kaj kuntrenis lin. 


Sidinte en la aŭton de la profesoro, Evelyn ĉirkaŭrigardis 
singarde, ĉu la persekutantoj ekvidis ŝin? Ĉar ŝi estis certa 
pri tio, dum la koverto estos ĉe ŝi, tre multaj, ĉioriskaj homoj 
sekvos ŝin. Enaŭtiĝinte la profesoro atendis, ke Evelyn 
okupu sian lokon apude, poste li diris nur tion: 


— Frapfermu forte la pordon, kaj diru, kien mi veturigu vin? 


Li ne trovis vortojn pro malesperiĝo. Lia indigno jam estis 
trans tiu limo, ke li kverelu. Sendube, ke dum la pasintaj 
tagoj li plurfoje pensis pri tiu virino, sed ankaŭ tiu ideo 
envenis en lian kapon, ke estus bone revidi ŝin. Sed la 
cirkonstancoj de la revido tamen konsternis lin iom. Nun plej 
volonte li estus simple elĵetinta la knabinon el la aŭto. Kion 
faras tiu virino? Kie ŝi vagaĉas, ke ŝia vestaĵo ĉiam estas 
kota kaj ŝirita? Kion ŝi serĉas nokte sur la strato sola. Neniu 
scias tion. 


Subite ŝi venas. Neatendite, kun blondaj fulmoj de ŝiaj hirtaj 
haroj, furioze, kiel la ciklono. 


— Kiel eble plej rapide bonvolu veturigi min len, 
malproksime de Parizo, kie mi povas entrajniĝi aŭ lui aŭton 
— petegis la knabino spiregante. 


— Sed... mi estas en frako... 
— Oni persekutas min! 


— Kvazaŭ mi jam estus aŭdita tion. Kara fraŭlino Weston, mi 
konas bone la devojn de viro, sed mi devas atentigi vin, 
bedaŭrinde mi estas nur scienculo, kaj ne vaganta kavaliro. 
Estas nekompreneble, ke vi turnas vin nur al mi, rilate 
krimaferojn, anstataŭ la unuaranga polica aparato de nia 
epoko. Mi tre estimas vin, fraŭlino, sed estu permesate al mi 
denove ripeti: la vivo de ĝentilulo ne estas trapasa domo... 


— Vi pravas... Mi tuj elaŭtiĝos — diris Evelyn. Poste ŝi 
kliniĝis plorante sur la ventoŝirmilon. Ŝi timis, ke oni 
kaŝobservas la stacidomojn en Parizo, eble ankaŭ la 
garaĝojn. Ŝi sciis, ke temas pri sia vivo. Povas okazi, ke oni 
jam estas sur ŝia spuro. La sola ebleco: lui aŭtomobilon 
malproksime de Parizo. Dio mia, kiel sola ŝi estas! 


— Diru do, kien mi veturigu vin — demandis la profesoro 
drincente siajn dentojn, ĉar li sentis, ke li ne povas paroli 
kun la deca severo. — Ne ploru! Lasu tion, mi petas! Bone, 
mi veturigos vin el Parizo, kien vi deziras! 


— Al Marseille — diris la knabino kun ekbrilantaj okuloj. 
- Ĉu en frako?! — obĵetis lordo Bannister. 


— Ne, ne... veturigu min nur sufiĉe lontane, al la plej 
proksima vilaĝo, kie mi povas lui aŭtomobilon. 


La profesoro kolere piedpremis la gaspedalon, kaj la belega 
Alfa-Romeo senbrue, milde ekveturis sur la landvojo Parizo- 
Liono. 

La du viroj kaŝiĝis malantaŭ po unu kamentubo sur la 
domtegmento. Dume la strato kvietiĝis. Estus danĝere 
pafadi plu. 


— Fremdulo! — kriis Gordon. — Ĉu vi firme persista pri tio, 
ke ni reciproke transdonu unu la alian al la polico? — Ĉar la 
persekutanto ne respondis, li aldonis. — Estus pli saĝe, se ni 
provus kune fari ion. 


Adams ne respondis. 


— Duope ni eble povus trovi la knabinon kaj la dokumenton. 
Mi havas kelkajn indikojn, sen kiuj vi ne atingos celon. Ni 
agu kune. 


— Kiu vi estas? 
— Anglo. Samprofesiulo. 
— Kiel vi povus utili al mi? 


— Permesu partopreni la negocon de la geografia karto de 
Clayton, kaj rekompence mi proponas al vi la „statuo- 
negocon”. 


— Kian statuo-negocon? 
— Temas pri statuo, kiu valoras unu milionon da pundoj. 


— Mi konjektis, ke estas io al tiu Budho. Bedaŭrinde, mi nun 
ne havas tempon okupiĝi pri alia afero, ol la oranĝkolora 
koverto. 


— Komuna afero — respondis Gordon. — Ambaŭ falos en 
nian manon, trovinte Evelyn Weston-on. Nu? Duono-duono. 
Se vi volas, ni povas fari kartelon. AŬ ni turnu nian dorson 
unu al la alia, kaj ni forlasu la tegmenton aparte, ĉar mi 
esperas, ke nek vi deziras maljuniĝi ĉi tie. 


Sekvis paŬzo. 


— En ordo — diris Adams poste. — Nun ni ne kuraĝas el paŝi 
el malantaŭ la kamentubo, almenaŭ mi ne fidas vin, do estus 
plej saĝe renkontiĝi post duonhoro en la restoracio „Fazeol- 
reĝo”. Ĝi troviĝas apud Chateau-Rouge. 


— AII right! Ĝis la revido... 


Ŝirmate de la kamentuboj, ili rampis en la kontraŭan 
direkton. 


Kiam Gordon denove estis sur la strato, li telefonis al Rainer. 
— Venu kun Corned-Beef en la restoracion „Fazeol-reĝo”! 
— Ĉu oni bone kuiras tie? Ĉar mi ankoraŭ ne vespermanĝis. 


— Vi, idioto! Temas pri vivo kaj morto. Ni estos milionuloj, 
trovinte Evelyn Weston-on. 


— Vi povas pruntepreni krediton por tio. Corned-Beef ĵus 
telefonis, ke ŝi veturas kun la profesoro per aŭtomobilo. 
Anticipe ili plenigis la benzinujon sur la landvojo, 
kondukanta al Liono. Li sekvos ilin, lasante mesaĝon ĉe Ĉiu 
benzinstacio. Ĉu la restoracio „Fazeol-reĝo” estas 
malproksime de tie ĉi? 


e; 


Adams kaj liaj du homoj jam estis en la frinkejo, kiam Rainer 
kaj Gordon alvenis. La sinjoroj prezentiĝis unu al la alia, kaj 
ili prezentis siajn kolegojn. 


lu kolego de Adams havis rondbarbon, maristan trikotaĵon, 
kaj li konstante maĉis maĉtabakon, pro kio li fojfoje devis 
kraĉi. Li nomiĝis Joko. Li neniam diris pli do nomo okaze de 
prezentiĝo. lam li laboris en cirko, kiel gum-korpa artisto, 
sed foje li murdis kelkajn homojn, kaj de tiam li praktikas la 
nunan metion. 


La alia kolego, d-ro Cournier, estis grandega, dika, pala, 
blankhara homo, kun lacaj okuloj, kronika morfinisto. Li faris 
malrapidajn gestojn per siaj ŝveliĝintaj, lantugaj manoj, 
kiam li iafoje bonvole kaj saĝe klarigis ion per sia basa voĉo. 


— La tempo urĝas, sinjoroj — komencis Gordon. — Mi ne 
devus kunlabori kun vi, sed ni kolizius ie en tiu Ĉi afero, sed 
la akiraĵo estas tiel granda, ke ĉiu ricevos abunde el ĝi. 


— Ni transiru al la afero! — diris la rondbarbulo, kaj li 
komencis piketi siajn ungojn per sia nekeredeble longa 
tranĉilo. 


— Tre bone. Estas la plej urĝa tempo transiri al la afero — 
diris Rainer kaj mendis ĉe la kelnero: — Mi petas bovidan 
eskalopon laŭ viena maniero kun multe da terpomo, kvar 
decilitrojn da ruĝa vino, kaj du malmole kuiritajn ovojn. 


— Do, sinjoroj — klarigis la bagnano. — Mi scias, kie troviĝas 
la knabino ĉi momente kun la koverto, krome mi scias, kie ni 
trovos tiun certan statuon kun la kaseto, kiu valoras unu 
milionon da pundoj. 


— Nun jam ankaŭ mi scias tion. Ĉe Mŭnster — rimarkis 
Adams. — Sed se vi diros, kie estas la knabino, tiam ni 
volonte faros kompanion. 


— Duono-duono. 
— Bone. 


— Gordon rakontis ĉion. Rapide, sed kompreneble. Li 
komencis de Dartmoor, ĉe Jim Hogan kaj finis per la 
telefonmesaĝo de Corned-Beef. 


— Feliĉe Corned-Beef perdis la spuron de la knabino, kaj mi 
sendis lin serĉi la profesoron, kun kiu Evelyn Weston vojaĝis 
sur la ŝipo, kiel lia edzino. Mi pensis, ke la knabino denove 
aperos en la proksimo de la profesoro. Kaj vere ili 
renkontiĝis, tuj post la eventoj, okazintaj en la strato 
Mazarin. 


Adams salte leviĝis. 


— Ili do estas trovitaj! — Li turnis sin al Rainer. — Kiam vi 
parolis kun via kolego telefone? 


— Ne pli ol unu horo. Sed mi ankoraŭ ne vidis tian priservon, 
mi jam duon horon atendas la mustardon. Kaj ovo sen 
mustardo... 


La rondbarbulo eltiris la tranĉilon el sub sia ungo kaj direktis 
ties pinton al Rainer. 


— Ni tuj ekiros! — krakis la voĉo de Adams. 


Post nelonge ili veturegis sur la landvojo, kondukanta al 
Liono. Ili atingis taksion ĉe Armentiere. 


Corned-Beef elaŭtiĝis. 


— Ili jam estas malproksime antaŭ ni — li diris la novaĵon, 
eksidinte en la alia aŭtomobilo Packard — la profesoro havas 


bonegan, novan aŭton, sed li ne konjektas, ke ni persekutas 
ilin. 


La aŭto kuregis impetege... 


Sesa ĉapitro 


Rememoro pri lumturo kaj pri morsa aboco. La pli nova plano 
vaniĝas pro kroĉpendiĝo en la alteco de la kvara etaĝo. La 
poeto de Vilhelmo Tell akiras oran brakhorloĝon, kion li 
portas al Hograben por taksi ĝian valoron. Alvenas la 
fajrobrigado, Eddy Rancing apelacias Shakespear-on, kaj 
LOvy, la tubestro de la fajroestingistoj interpretas. Telegramo 
estas sendita. 

Rancing viŝis siaj larmojn, malliginte boaton, li remis tra la 
lago. Albordiĝinte, li iris rekte al la kastelo. La loĝantoj de 
Mŭgli am See svarmis ĉie. 


La junulo mansvingis al ili jam de malproksime. 


— Li estis en miaj manoj! — li kriis entuziasme, alveninte 
inter la loĝantojn. — Ni falis en la akvon dum luktado, kaj li 
naĝis pli bone ol mi. 


lli rigardis sur la aŭdacan junulon el Londono kun rekono kaj 
admiro. 


— Ho, vi estas heroo! — diris Greta kun dudek centrimetra 
rideto minimume. — Tamen mi ne timis, aŭdinte la kriadon: 
mi sciis, ke vi estas ĉi tie. 


— Kiel mi vidas, vi havas eksterajn vundojn — paŝis la 
kadavroesploristo al li kaj atenteme rigardis la krevintan 
lipon de Eddy. — Oni kutimas fari histologiajn sekcaĵojn el 
tia buŝo por la tribunala ĉeftraktado. 


— Ĉu vi povas diri ian personpriskribon, sinjoro Rancing? — 
demandis la polica konceptisto per malvarmkonduta, 


individua voĉo. 


— Kompreneble! Li estas alta homo kun malgranda 
liphararo, havanta verukojn sur la vizaĝo, kaj cikatro 
troviĝas sub lia dekstra akselo. 


— Ĉu li ne havas rimarkeblajn rekonilojn? 
— Li elspiris tre fortan alkoholaĵodoron. 


— Bedaŭrinde, ĝi tute ne estas rimarkinda ĉi-regione — diris 
la konceptisto kaj ekfumis pipon. Li malamis la pipon, sed li 
sentis tiel, ke ĝi estas nemalhavebla ĉe detektivo. 


— Ĉu vi ne povas diri pluajn indikojn pri li? Kian 
monogramon li havis en sia ĉemizo, la mezuro de liaj ŝuoj, 
ĉu li estis forta aŭ malforta? 


— Mi malofte vidis tiel muskolan rompŝteliston — rakontis 
Eddy, — mi povas aserti, ke tiu homo estas Herkulo. 


— Tiam ni trovos lin en la fremdulkontrolejo — deklaris la 
konceptisto. 


Eddy Rancing ne dubis tion. Li rapidis en sian ĉambron 
Tutan tagon li restis en la lito. Li ofte ternadis. Viktoria, la 
edzino de ĉefĝardenisto Kratochwil, vespere portis al la 
febra malsanulo tason da kuracteo, pro kio lia sanstato 
fariĝis malpli bona. 


Eddy ne retenis sin de la aventuroj, sed ĉi tie li puŝiĝis 
konstante al aĉaj eventoj, pro kiuj ankaŭ Arsen Lupin sopirus 
pli modestan vivon. Ne fortimigis lin ĉiutagaj malfacilaĵoj. 
Pasis malpli ol du jaroj, ke li povis suprengrimpi nur dum 
tempestaj noktoj sur la fulmŝirmilo al la filino de la gardisto 
de la lumturo en Dover, ĉar tiam la patro estis okupita pri sia 
laboro. Harrington, la grandega turogardisto estis danĝera 


homo kaj severa patro. Tial Eddy devis lerni telegrafi. La 
knabino instruis lin pri la lumsignaloj laŭ la Morsa aboco. La 
elektra lampo mallumiĝis dum pli-malpli longaj intermitoj en 
la fenestreto de la loĝĉambro de la turo, inter la oka kaj la 
naŭa horo vespere. Kaj Eddy, kiu helpe de la knabino fariĝis 
faksperta telegrafisto, legis la lumsignalojn, staranta sur la 
bordo: „patro... laboras... ok horojn... venu... koktelo... 
elĉerpiĝonta... kara mia...” 


Eddy lernis tiel telegrafi kaj grimpi sur fulmoŝirmilo pro amo. 
Sed ĝi havis romantikon. Danĝeron, guston. Sed ĉi tie 
verukaj lakeoj ĵetas al li plankovakson, li estas fermita en 
fatrasejon, vangofrapita, kaj kondukita en pluvmarĉetojn. 


Li tamen devas fari ion al tiu Budho. Li bone trapensis la 
aferon kaj elcerbumis novan planon dum sia konvelesko. Jes. 
Gi estos bona! 


Vere genia penso ekideis al li. Posttagmeze li vizitis la 
kuraciston de la vilaĝo, doktoron Rŭdiger. 


— Ah! Mi estas feliĉa ekkoni vin, kio nova? Kiel vi fartas en la 
kastelo? 


— Mi ne povas dormi. 

— Ĉu vi diras tion al mi? Oni devus ekstermi ĉiujn katojn tie! 
— Mi pensis ne tute pri tio. Mi suferas pro sendormeco. 

— Hm... Kiel ĝi manifestiĝas? 


Rancing, sur kiu komencis montriĝi la simptomoj de 
flavmalsano, pro la multe da subpremita kolero, li kapitulacis 
al la sorto kaj klarigis kun ĝentila rideto, ke la du ĉefaj 
simptomoj de lia sendormeco estas la maldorma stato kaj 
vigilo. 


— Ĉiuokaze ĝi estas grava — diris la kuracisto. — Verŝajne vi 
havas anemion, tial vi estas nervoza, hipoŝondro, kun 
malbona memorio. 


— Mi ŝatus, se vi preskribus ian dormigilon. 
— Bonega ideo! 


La kuracisto transdonis al li recepton. Rancing pagis kaj 
foriris. 


En la sukeraĵejo li aĉetis kelkajn kremkukojn. Li sciis, ke la 
frandema knabino preferas la doĉaĵojn. Li transdonis ĝin al 
Greta post la vespermanĝo, en konvena momento, kiam 
neniu estis en la ĉambro. La knabino apenaŭ menĝetis el ĝi, 
kiel kutime, kaj rigardinte sur la restintan parton, Greta diris, 
ke ŝi suprenportos ĝin en sian ĉambron por la katoj. 


Rancing sciis, ke Ŝi manĝos tion jam sur la ŝtuparo. Kaj li ne 
eraris pri tio. Li miksis en la kremon de la kuko kvinoblan 
dozon da dormigilo, kion d-ro Rŭdiger preskribis por li. Post 
unu horo Greta ronkis tiel laŭte, ke ŝiaj katoj kaŝiĝis en la 
angulo de la dormoĉambro kun kurbigita dorso kaj taŭzitaj 
haroj. 

Estis obskura, malbela nokto. 


Sekvis la decida momento, kiam jam pli multe da trompiĝoj 
ne povas trafi lin. Eddy kunportis volvitan paperon, kion li 
ŝmiris per peĉo. Ĝi servis por alglui la molan, gudrumitan 
paperon sur la fenestrovitron de Greta, kiun li tranĉos per la 
diamanto de sia ringo kaj senbrue elprenos ĝin. Cetere la 
vitro estus enpremebla, kio kaŭzus teruran frakas-bruon. 
Krom tio li kunportis nur longan, dikan ŝnuron. 


La vetero estas tre favora. La fama feno blovas el la direkto 
de Alpoj, aspergante la teron per grandj pluvogutoj, la 
densaj nubon funebre kovras la reginonon. Nia heroo atingas 
sur helika ŝuparo la elstaran turoĉambron, konstruitan kiel 
ornamaĵon. Ĝi havas grandegan klapfenestron, kiu facile 
malfermiĝas, kaj tiel oni simple povas iri sur la tegmenton. 


Haliho! 


Eddy ŝatintus respondi per ĉasista krio al la vento, ĉar li 
havis tiel sovaĝan, rezolutan aventuremon. 


Haliho! 


Li aspektis kiel freneza vakero kun siaj flirtiĝantaj haroj, 
portante volvitan ŝnuron sur la brako, gudrumitan paperon 
en la mano, kiu galopas sur la prerio kun siaj lazo kaj lirika 
poemo. 


Forta ferhoko elstaris el sub la lado ĉe la kubuto de la 
pluvotubo. Ĝi estis super la fenestro de Greta. Li bone 
pririgardis tiun hokon apud la kvadratforma, blokŝtona 
ornamaĵo de la fasado. Sub ĝi estas la rondforma, blinda 
fenestro, kaj malpli supre la balkono de la knabino. 


Kia komforto ĝi estas por rompŝtelisto, male al la narkote 
endormiĝinta viktimo. 


Li fiksis la ŝnuron per strikta marista maŝo al la hoko kaj 
malsuprenigis tion. Ĝi balanciĝante svingiĝis en la vento. La 
ŝnuro pendis pli profunden ol la nivelo de la balkono. Farinte 
tion, li prenis la gluiĝeman rulaĵon sub sian akcelon kaj 
komencis malrapide descendi. 


Diablo forportu tiun gudron! 


La longa, nigra papaero unue gluiĝis al lia mano, kaj kiam li 
volis forigi ĝin, la vento premis la tuton al lia vizaĝo. Nun li 
aspektis tiel, kiel Ku-Klux-Klan-atencanto, portanta maskon 
ĝiszone. Bonŝance, ke li atingis la blindan fenestron kaj 
eksidis por momento sur la rando de la rondforma, mallarĝa 
kavaĵo. La balkono de Greta estis du etaĝojn malsupre. Li 
lasis pendi la ŝnuron libere kaj provis ŝiri la gudrumitan 
paperon de sur sia vizaĝo. 


Arbokrono de giganta abio kliniĝadis susurante ne 
malproksime de li. 


La blinda fenestro, kie li sidis, estis regula cirklo. Nur 
malgranda muro. Kavaĵo, simila al kaserolego. Kial oni faras 
ĝin? Eddy pensadis pri tio dum kelkaj momentoj, sed poste li 
tre ekmiris. 


Kie estas la ŝnuro? 
Sankta Dio!!! 


Li lasis la ŝnuron libere pendi, kaj ĝi alkroĉiĝis al la branĉoj 
de la grandega abio dum eksvingiĝo. La ŝnuro nur iomete 
estis alkroĉita, kaj nun ĝi malstabile pendis sur la maldika 
branĉo. Eble ĝi tuj refalos, sed sur tiu ĉi mallarĝa rando, 
dorse la nura muro, en la alteco de kvin etaĝoj, li povas 
kroĉiĝi nur al la gudrumita papaero, la situacio estas iomete 
malasperiga. Ni komprenu tion. 


Li devus etendi nur sian brakon kaj atingus la ŝnuron. Sed 
kiel ekmoviĝi ĉi tie? 

Li sentis tiel, ke li tuj falos malsupren. 

Restas nenio alia ol atendi la plej baldaŭan ventopuŝon, por 


ke la snuro refalu. Oni ne devis longe atendi la ventoatakojn 
en tiu nokto. Gi jam venis, furioze kaj muĝante! 


Haliho! 

La ŝnuro moviĝetis. 
Nun! 

Ĝi leviĝas kaj... 


Kaj ĝi falis inter du branĉojn, kiel en forkon. Ciklono aŭ 
tornado, aŭ alia transmara ŝanĝo de vetero estus bezonata 
por eklevi ĝin. 

La situacio de Eddy Rancing estis pli malesperiga kaj 
senperspektiva ol tiuj kompatindaj situacioj, kiuj okazis iam 
en la mondo! 


Li ĉirkaŭprenis siajn genuojn, kurbiĝante laŭ la arko de la 
rondforma, blinda fenestro, kaj li aspektis de malproksime, 
kiel ŝnurego. Li estis malseka ĝishaŭte, la malvarmo 
trapenetris lin, kaj la aŭroro ankoraŭ estis tre malpoksime. 


Sed kion li faros aŭrore? Kiel klarigi... 


La gruzero grincis. lu venas malsupre!! Larĝranda ĉapelo 
aperis en la parko. 


Sinjoro Maxl! La poeto de Vilhelmo Tell! Kion li serĉas ĉi tie? 


Estas certe, ke antaŭ nelonge li vidis lin vespere promenadi 
reve ĉe la barilo kun Viktoria, la edzino de ĉefĝardenisto 
Kratochwil. Jes ja! La ĉefĝardenisto ricevis alciton por la 
hodiaŭa tago iri en Erlenbach-on, kaj li certe pasigos la 
nokton tie. Kion fari? Ne estas alia senkulpigo. Li raspis sian 
gorĝon kaj kriis malsupren: 


— Bonan vesperon... sinjoro Maxl... 


La poeto rigardis supren. Poste li eklevis sian ĉapelon. 


— Mi havas la honoron, sinjoro Rancing! Kiel vi opinias pri 
tiu terura vetero? 


— Ĝi venas el Alpoj. Okazas degelo — li kriis kun altrudita 
rideto el la blinda fenestro. 


— Se estas permesate demandi: kion vi faras supre? 
— Ankaŭ mi mem ne scias... 


— Nu, tiam mi ne ĝenas vin — li diris levinte sian ĉapelon 
kaj ekiris. 


— Sinjoro Maxl! Ĉu vi helpus min? 


— Bedaŭrinde, sinjoro, mi ne havas eĉ unu groŝon. Sed la 
direktoro de la banko, barono Ostrau... 


— Mi pensis ne pri financa helpo. Mi ŝatus malsuprenveni de 
tie ĉi. 


— Ĉu ne estas bone sidi tie?... Diru, efektive kial vi restadas 
hodiaŭ nokte sur la fasado de la kastelo, kiel ia reliefo? 


— Mi ne povas malsuprenveni 
— Tio ankoraŭ ne estas kaŭzo por supreniri. 


— La vento forblovis la ŝnuron, kaj ĝi kroĉiĝis sur tiu abio. Vi 
povus helpi min, sinjoro Maxl. 


— Sed tio dependas nur de mi. Mi estas preta antaŭhelpi 
vian malsuprenvenon. Sed al tio estas bezonata ĵeti teren 
bagatelaĵon. Vi havas tre belan poŝhorloĝon kun ĉeno. 


Eddy teruriĝis. 


— Sinjoro! Ĝi estas ĉantaĝo! 


— Lasu tion al mia konscieno. Nu, ĉu vi ĵetas ĝin aŭ ne? — La 
horloĝo de sinjoro Rancing kun la mallonga, dika oficira ĉeno 
ĉiam tre plaĉis al sinjoro Maxl. La demando, ĉu ĝi estas vere 
el oro? Foje en Zuriko iu vendis al li bastonon kun arĝenta 
kapo, kaj poste evidentiĝis, ke la belega prenilo estas 
akvokrano. De tiam li estas singarda. La poeto ekiris, kvazaŭ 
li estus foriranta. 


— Atendu! 


Rancing ĵetis teren sian poŝhorloĝon kun malestimo, kiu falis 
kun obtuza bruo sur bedon, inter la arbidojn, ĉirkaŭvolvitaj 
per papero. 


— Hontu! — li kriis malsupren. — Ke verkistro estas tiel 
materialeca! 


— Vi eraras! Mi ne estas materialeca kiel poeto! Mi ankoraŭ 
ne ricevis eĉ unu groŝon por miaj verkoj... Kie estas tiu 
malbenita horloĝo? 


Nun li ne trovis la horloĝon. La vento fajfis, la pluvo falis, kaj 
Rancing estis certa pri pulmito. Fine la horloĝo tamen 
troviĝis. 

— Nu, rapidu!.. — Rancing urĝis lin. 


— Vidu, mi foje jam trompiĝis. Se vi ne koleras, unue mi 
montors ĝin al taksadisto. 


Eddy preskaŭ falis el la alteco. 


— Sed sinjoro! Mi povas falegi en kiu ajn momento... 


— Fermu viajn okulojn, kaj preĝu. Mi rapide iros al Hograben, 
li loĝas ne pli old dekvin minuta distanco de tie Ĉi. Li estas 
eminenta horloĝisto. Li lernis en Schaffhausen. Lia juna 
fratino edziniĝis al pentristo. Mi montros la horloĝon al li, se 
ĝi estas el oro, tiam mi tuj helpos vin... 


— Sinjoro Maxl! Vi estas... 


— Ne dankegadu! Mi klopodas urĝe reveni por helpi vin, ĉar 
kiu donas rapide, donas duoble. 


Eddy Rancing ŝatintus doni ion duble kaj rapide al la poeto, 
sed li jam forkuris. 


Haliho! 


La vento preskaŭ deŝiris lin el la alteco, kaj neĝ-pluvo 
frapadis lin. Lia vestaĵo rompiĝadis sur li en la frosto, kiel 
kando... 


Sinjoro Hograben ĉu ne loĝis proksime, aŭ li dormis 
profunde, ĉar la poeto revenis nur post duonhoro. 


— Ĉio estas en ordo! Timu nenion! Ne estas problemo pri la 
oro! Vi tuj estos malsupre... 


— Eskalon... Akiru eskalon... — hapis Rancing. 
— Superflue. La fajrobrigado kunportos ĝin. 
Trumpetado aŭdiĝis de malproksime. 

— Fripono! Ĉu vi alarmis la fajrobrigadon? 

— La gas-kompanio ne povas malsuprenigi vin! 


— Tie estas eskalo... Mi petegas... Antaŭ ol ili alvenus ĉi 
tien... 


— Bele! Poste onu punus min, Ĉar mi vane venigis ilin. Diru, 
kiom da rubenoj estas en la horloĝo? 

.. Alvenis la fajrobrigado! Gvidate de suboficiro Zobelmann! 
La jungaĵo furioze kuregis, tirata de kvar kaj duono da 
bestoj! Ĉar tri ĉevaloj kaj unu mulo tiris la ĉaron, provizitan 
per pumpilo kaj eskalo. 


Zobelmann, kiam sciiĝis pri la okazintaĵoj, unue ekblovis la 
trumpeton. Ĝi sonu jam dum la prepariĝo, por ke la loĝantoj 
havu tempon aperi sur la scenejo de la granda evento. Li 
rapide alivestiĝis en sian blankan-bluan, paradan uniformon. 
Hodaiaŭ li devas faris sian plejon! Malofta okazo! Eĉ la fajro 
evitas tiun mizeran lokon. 


— Ĉu ĉio estas preta? 


Nun do, antaŭen! La ĉaro de la fajrobrigado kuregis, kaj la 
trumpeto ploris! La hufferoj terure klakis. 


La loĝantaro jam grandnombre ĉirkaŭstaris la kastelon. Ili 
rigardis kun intereso la malgajan homon, sidantan en la 
blinda fenestro, kies pantalontubo defluigis la pluvakvon, 
kiel ia kromdrenilo. 


Sed, hah, alvenis la fajrobrigado. 

Seklvis mallonga manovrado per la eskalo. Ili ŝovis ĝin 
antaŭen, poste reen. Fine iu junulo suprengrimpis, li fiksis 
sin per unu mano kaj piedo kaj levis sian alian manon alten. 


Estis fenomene! Ĉiu aplaŭdis. 


— Antaŭen! — kriis Zobelmann. 


La eskalo nun batiĝis al la muro, kaj sinjoro LOwy, la tubestro 
ekiris. 


Tiam jam la loĝantaro de Mŭgli am See plennombre 
ĉirkaŭstaris la kastelon. 


Sed sinjoro Wollishoff preskaŭ anticipis la sav-agadon de la 
fajrobrigado. Li profunde dormis, kiam lia filino vekis lin. Ĉar 
Greta vekiĝis je la unua horo pro stomakaj spasmoj, ĉar ŝi 
malbonfartis pro la multe da soda bikarbonata, kiun la 
kuracisto preskribis por Rancing kontraŭ sendormeco. La 
doktoro pensis, ke Eddy fantasmagorias, ĉar li havas gravan 
anemion, tial li telefonis al la apotekisto doni al la junulo 
sodan bokarbonatan anstataŭ la dormigilo Veronal, 
preskribita sur la recepto. Greta vekis sian patron kaj 
timeme informis lin pri la novaĵo, ke la fajrobrigado paradas 
antaŭ la kastelo, en la ĉeesto de la loĝantaro. 


Portinte noktan surtuton, Wollishoff kuregis en la parkon, 
rigardis supren, kien oni apogis la eskalon, poste li rekuris, 
kaj denove aperinte, li havis pafilon Flobert en sia mano, per 
kiu li celis Rancing-on, kaŭrantan super la balkono de Greta. 


Ĉiuokaze estintus pli simpla solvo de la situacio mortpafi la 
gaston de sur la kornico de la blinda fenestro. Eble jam nek 
Rancing estus bedaŭrinta tion. Sed Zobelmann en la lasta 
momento flankenpuŝis lian manon. 


— Surprenu ion, ĉar vi malvarmumos! — li kriegis en la 
orelon de Wollishoff. 


— Mi mortpafos lin! 


— Nur tiam, se li estos malsupre! Kiel vi pensas, Ĉu ni vane 
venis ĉi tien? — Kaj li jam komandis. — Du homoj tenu la 
sinjoron konsiliston senmova! 


La savo daŭris. Ne pasis duonhoro, kaj la eksterlandano estis 
surtere dum ovacio kaj ĉapelsvingado de la loĝantaro. Eddy 
klarigis al la konsilisto per raŭka, senartikigita kriegado, 
simila al sirenado, kiun du homoj tenis senmova, ke li morte 
amas lian filinon, kaj li volas peti ŝian manon. 


— Mi deziris amkonfesi al Greta dum romantika balkon- 
sceno. 


— Pri kia sceno temas? — stentoris sinjoro Wollishoff. 


— Nokte aperas junulo sub la balkono por konfesi sian amon. 
Gi estas bela tiel! Fama poeto verkis tion! 


— Mi estis tiu — murmuretis sinjoro Maxl. — Tio okazis al 
Vilhelmo Tell. 


— Mi amas vian filinon, kaj mi volas edzinigi ŝin — kriegis 
Eddy. 


— Kion li diras? — demandis la dommastro sinjoron LOwi, kiu 
staris apud li en la mano kun la akvotubo. 


— Li amas vian filinon — stentoris la tubestro tiel laŭte, ke 
ĉiu fenestro de la kastelo ektremetis. 


— Li amas vian filinon... — hurlis la homamaso Sore. 


— Kiun?... Kiun?... — hapis la maljunulo mirante kaj rigardis 
supren al la blinda fenestro. 


Sed Greta, kiu staris ĝis nun en la fono, nun venis antaŭen 
kaj ĵetis sin inter la brakojn de Eddy. Fine ankaŭ la maljunulo 
komprenis tion kaj iris enlitiĝi. 


La montopintoj de Alpoj konturiĝis el la nubaro, aspektanta 
kiel akumuliĝanta vaporamaso en la aŭroro... 


Sekvonttage Eddy Rancing telegrafis al sia onklo. 


„Mi svatiĝis al Budho, venu tuj, Eddy.” 


Sepa ĉapitro 


Oni miras la profesoron. Li ricevas freŝe lavitan 
noktosurtuton. La frako fariĝas enviita turista vestaĵo, sed ĝi 
restos tie. Evelin ŝoforas bravure. Ili renkontas tri bovinojn. 
La lordo malsovaĝiĝas en la interno de la aŭto, sed la 
necesujo sovaĝigas lin. La tri bovinioj denove aperas. Ili 
vestas sin per folklora kostumo en Liono, ili adiaŭas kaj 
daŭrigas la vojon kune. Lordo Bannister preskaŭ sofokiĝas 
pro ĉefartikolo. 

lli preterlasis multajn, malgrandajn vilaĝojn unu post la alia. 
La profesoro ne ĉangreniĝus pro la frako, sed la 
brustobutono premiĝis en lian karnon, kiam li klinigis 
antaŭen. 


La knabino ekparolis malkuraĝe. 


— Kie ni trovos... garaĝon plej proksime, kie mi povas lui 
aŭtomobilon? 


La lordo pensadis kelkajn sekundojn pri tio, ĉu li respondu? 
Fine li decidis sin respondi. Sed nur mallonge kaj 
grumblante. 


— Mi scias tiel, ke ĝi troviĝas en La Rochelle. Ĝi estas sufiĉe 
granda vilaĝo. Mi esperas, ke ankaŭ mi trovos taŭgan 
tranoktejon ĝis morgaŭ. 


[li denove silentis. Arboj kuregis preter ili, kvazaŭ ia 
senkrura armeo, marŝanta anservice, sur ĉies trunko estis 
larĝa, blanka zono. Oni turpigis la praan aspekton de la 
netuŝita pejzaĝo per tiuj malbelaj, kalkozonoj en la intereso 
de la aŭtomobilistoj. 


La profesoro, kvazaŭ al si mem, grumblis plu, ĉar ebleco de 
alia katastrofo ekideis al li, rilate lian tranoktadon, kion li 
sukcesis eviti. 


— Estas bonŝance — li murmuris, — ke mia necesujo ĉiam 
estas en la aŭto... 


La malgranda, lakita valizeto troviĝis apud li sur la sidejo. 
— Kial bonŝance? — demandis Evelyn iom nervoze. 


— Cetere mi ne povus razi min matene en La Rochelle. Kaj 
mi malŝatas esti nerazita. 


„Iropendantulo” — pensis la knabino, kaj rigardinte sur sin, 
ŝi preskaŭ ekploris pro sia ĉifona, kotkovrita, skrapvundita 
aspekto, pelita ĝismorte, meze de Eŭropo. Kaj li problemas 
pri sia razilo. 


Eble ŝi nur tial pvovis iom kompromiti la profesoron antaŭ si, 
por ekvilibri sian suspektinde kreskantan simpation al li. 


Ankaŭ en la aŭtomobilo ŝi spasme prenis sian malgrandan 
valizeton, kiu same estis nigra. 


La oranĝkolora koverto estas en ĝi. La prezo de la 
„Meditanta Budho”. 


Krome la honoro de la kompatinda veselkapitano Brandes. 
Kiel li nomiĝas en la legio? 


— Munster... Munster... Munster... 
Ŝi ripetadis lian nomon, kiel ian lecionon. 


Fine ili alvenis al La Rochelle. 


La profesoro haltis antaŭ la sola gastejo de la vilaĝo. La 
drinkantaj kamparanoj ovacie akceptis la aŭtomobiliston, 
aperantan en frako. Bannister ruĝiĝis ĝis la frunto, kiam 
rapokapa, kurba-krura Bretono ĉirkaŭiris lin kaj gapis la 
profesoron, kvazaŭ li estus afiŝkolono. Vitisto mallaŭte 
proponis al la restoraciestro, ke estus bone venigi la 
distriktan kuraciston, dum kelkaj homoj el ili estas ĉi tie. 


Oleomakuloj videbliĝis sur la pantalono de la frako. Lia balge 
malsekiĝinta kolumo frotvundis lian kolon ruĝa, kaj kiam li 
kliniĝis antaŭen dum stirado, la butono de lia kolumo 
postlasis profundan signon sur lia gorĝo. 


— Bonvolu diri, kie mi trovas garaĝon? — demandis Evelyn 
la proprietulon. 


— Jen ĝi estas apud ni! Eble dek paŝojn proksime. Vi tuj 
ekvidos, ĉi supre. Granda barelo staras antaŭ ĝi... 


— Dankon... Bonvolu paki al mi kolbasvarojn kaj fruktojn, mi 
revenos por tiuj, luinte aŭtomobilon. 


— Bone. 
— Mi ŝatus lui ĉambron — diris Bannister. 


La noktogardisto rigardis tra la fenestro de la gastejo kaj 
faris krucosignon. 


— Mi havas kvietan ĉambron sur la unua etaĝo, kiu donas 
vidon al la ĝardeno... — respondis la gastejmastro kaj 
aldonis malcerte. — Ĉu via sinjora moŝto estas sen 
akompananto? 


— Mi devis urĝe veturigi la fraŭlinon ĉi tien! Mi ne havis 
tempon alivesti min... Bonvolu diri al la homoj, ke ili ne 
rigardaĉu, almenaŭ ili ne palpadu min! 


Ĉar li kolere ekkriis ĉe la lasta vorto, la kamparanoj timeme 
foriris el lia proksimo. La vitisto rakontis al ili, ke 
pasintjare,ĉe la teatra ensemblo el Corbeille la kontrabasisto 
freneziĝis, kaj nokte li vagadis en la vilaĝo kiel vidva reĝino, 
sur la kapo kun arĝenta krono. 


— Ĉu vi petas vespermanĝon? 


— Ne! Mi volas dormi! — Li deklaris ĝin tiel kategorie, 
kvazaŭ oni oponus tion. 


Evelyn nur nun etendis sian manon. 

— Dio benu vin, sinjoro protio, kion vi faris por mi. 
— Nedankinde... nun jam ĝi ne gravas... 

Li premis la manon de Evelyn. 


Li ankoraŭ longe rigardis post ŝin, kiam la pordo fermiĝis 
malantaŭ la knabino. Kiel malgaje, kiel malcertapaŝe ŝi 
foriras. 


Li glutis. Nun li sentis ian amaran guston en sia buŝo. Li 
bedaŭris Evelyn-on 


Almenaŭ li nomis tiel tiun etan, maltrankvilan, neklarigeblan 
senton, kiel li Ŝatintus diri kelkajn, afablajn vortojn al la 
knabino kaj iomete akompani ŝin sur la vojo. 


Li iris en sian ĉambron. La drinkejmastro proponis al li sian 
freŝe lavitan noktosurtuton. 


Li sentis la vojaĝon en ĉiu sia osto. La necesujo estas 
malsupre en la aŭto... Egalas, matene li razos sin. Nun nur 
kuŝiĝi. En la liton! En la liton! La feŝe lavita noktosurtuto de 


la drinkejmastro estis mucida. Ne gravas... Nur kuŝiĝi... 
Dormi! 


La malagrabla aventuro tre elĉerpis lin. La multe da 
nervoziĝo kaj ekscitiĝo suferigis lin, krome li kore malamis 
ĉiun malordon, komplikaĵon kaj malkomforton. 


Li sterniĝis sur la lito kaj kontente etendis siajn membrojn. 


Poste li estingis la lampon. Li estis feliĉa, ke finiĝis tiu laciga, 
terura historio, kaj ekdormis dolĉe, profunde. 


Li povis dormi dolĉe kaj profunce proksimume dek minutojn, 
kiam iu skue vekis lin el la dormo. 


Evelyn staris apud li, kaj ŝi flustris en lian orelon: 


— Tuj grimpu tra la fenestro, mi apogis eskalon al la 
kornico... 

Evelyn interkonsentis kun la proprietulo de la metiejo rilate 
la luprezon de la aŭtomobilo, kaj ŝi rapidis reen. La virino 
estis nur kelkajn paŝoj de la gastejo, kiam subite ekbrilis 
reflektoroj, kaj aŭto bremsis kun akra grincado. Ses homoj 
saltis el la veturilo, kaj ŝi havis nur tiom da tempo por ŝteliri 
malantaŭ proksiman arbon, antaŭ ol ili estus ekvidintaj ŝin. 
Evelyn tuj rekonis Adams-on kaj Gordon-on. Kaj ankaŭ tiu 
okulfrape vestita, monokla homo estis inter ili. Ŝajnas, ke ili 
sekvis la aŭton de Bannister el Parizo, ili nur postrestis 
survoje. Ili interkonsiliĝis. Evelyn aŭdis ĉiun vorton malantaŭ 
la arbo: 


— Ŝajnas, ke ili estis sufiĉe stultaj tranokti ĉi tie — diris 
Adams. — Ni devas mortigi ilin. 


— Atendu — proponis Gordon, kiu dume enrigardis tra la 
fenestro de la drinkejo. — Ankoraŭ du gastoj sidas interne, 
estus pli oportune atendi ilian foriron. La du birdetoj neniel 
povas fuĝi de ĉi tie. Ni trankvile povas sidiĝi en la gastejo. Ili 
estas en nia mano. 


Dume ekpluvis. La ses timigaj homoj eniris en la drinkejon. 
Evelyn jam ne tremis. Oni povas alkutimiĝi ankaŭ al la morta 
danĝero post iom da tempo. Plie ŝi timiĝis pro tio, ke ili volas 
mortigi tiun karan, eminentan, bonkoran lordon Bannister, 
kiun ŝi tiel forte amas, malgraŭ lia ĉiu morozo. Ŝi rigardis tra 
la fenestro en la drinkejon. La kvar homoj sidis en angulo kaj 
atentis la pordon. Ŝi rapide reiris al la grandega, ruĝa aŭto, 
per kiu la persekutantoj venis. 


Ŝi estis sperta pri la aŭtoj. Dum lia patro vivis, ili havis 
belegan aŭtomobilon Ford, kaj ankaŭ Evelyn mem stiris ĝin. 
Nun ŝi utiligis tiun scion. Ŝi deŝraŭbis la stopilon de la klapo 
sur ĉiuj kvar radoj de la aŭto de la persekutantoj, poste ŝi 
tiregis tiujn, ĝis la aero eliĝis el ili. Malferminte eĉ la 
motorŝirmilon, ŝi ŝiris la draton, kondukantan al la magneto, 
forfluigis la akvon kaj la oleon, poste ŝi iris malantaŭ la 
gastejon. Nur unu fenestro donis vidon al la korto, tiel ŝi ne 
povis erari. La profesoro dormas malantaŭ la aperta fenestro 
de la unua etaĝo. Feliĉe ŝi trovis ankaŭ eskalon, apogitan al 
la pordo de la subtegmento, kiun ŝi pene metis al la kornico 
de la fenestro, kaj ŝi supreniris sur ĝi kun tremantaj genuoj. 
Evelyn la unuan fojon dum sia vivo grimpis sur eskalo. 

La profesoro side leviĝis en la lito kaj sentis tiel, ke li nun 
devas blasfemi, sed la vorto altis en lia gorĝo, rigardinte la 
vizaĝon de la knabino. 


— Pro Dio, mi petegas... — diris Evelyn — demandu nenion, 
venu tuj kun mi, ĉar oni mortigos vin. Murdistoj estas en la 
drinkejo, ili povas ataki la ĉambron en kiu ajn momento. Mi 
petegas ne perdi eĉ unu sekundon! Ili kredas, ke ankaŭ vi 
estas en la afero, mi aŭdis, kiam ili parolis pri via mortpafo... 
Frostotremo trakuris sub lia dorshaŭto. Li sentis, ke la 
knabino diras la veron. Li haste surprenis siajn ŝuojn... 


— Ne vestu vin! Eble unu sekundo kostos nian vivon. Kie ajn 
vi povas aĉeti vestaĵon survoje. Mi petegas, venu, venu... 


Bannister kunportis nur sian monujon, kaj viŝtukon, kiun li 
volvis ĉirkaŭ sia kolo, poste li ekiris malsupren sur la eskalo, 
sekvinte la knabinon, en lakitaj ŝuoj kaj portante la freŝe 
lavitan noktosurtuton de la drinkejmastro. Pluvegis. 


lli atingis la aŭtomobilon de la profesoro en ordo. 


Pasis kelkaj sekundoj, kiam la sparkilo ekfunkciigis la 
motoron. Sekundoj, kiuj ŝajnis esti horoj. 


Poste ili ekveturis. 


La banditoj nur nun kuregis el la drinkejo, aŭdinte la bruon 
de la motoro! 


Sed la aŭto jam ekimpetis, disŝprucante la koton, sur la vojo. 
Bum! Bum! 


Strange, la kuglo penetris tra la malantaŭa fenestro, poste ĝi 
trarompis la antaŭglacon inter la profesoro kaj Evelyn. Ili 
ambaŭ aŭdis la mallonga, rapidan fajfon preter ilia orelo, kaj 
lordo Bannister devis kompreni, ke la knabino ne transdonis 
sin al poeziaj troigoj rilate la priskribon de ilia situacio. 


Ili forlasis la danĝeron kaj La Rochelle-on per cent kilometra 
rapideco. Verŝajne la banditoj senpove ĉirkaŭiradis sian 


nebatalkapablan veturilon. Sed la muzean valoron havanta 
Benz-Mercedes, la aŭto de la spicisto, povis postsekvi la 
modernan Alfa-Romeo-n de la profesoro, kun tiom da ŝanco, 
kiel malpli juna melkebla bovino ĉaspelus rokan aglon, kiu 
havas bonajn korpajn kondiĉojn. 


La profesoro aspektis iom strange ĉe la direktilrado, en sia 
malsekiĝinta noktosurtuto, portante viŝtukon ĉirkaŭ sia kolo, 
kun siaj hirtaj bukloj; nokte sur la landvojo Parizo-Liono. Ĉi- 
momente Bannister vere ĝojintus, se li povus partopreni la 
aŭtoekskurson en sia antaŭ nelonge aĉetita vesperfesta 
vestaĵo. 


Ankaŭ la robo de Evelyn estis malpura, ĉifita kaj sirita. 


— Ĉu vi ne sentas tiel, fraŭlino Weston — demandis la 
profesoro flustrante, ĉar intertempe li tute raŭkiĝis, — ke vi 
tro honorigas min per via konfido, kiam vi uzas mian 
helpon? Krome ne prenu kiel trudiĝon, se mi demandas, pro 
kiu afero vi riskas mian vivon? 


— Mi kunportas la honoron de homo en mia valizeto! 


— Ĉu dume la familia juvelo ŝanĝiĝis tiom? Sur la ŝipo, kiam 
vi rompis mian noktan ripozon la unuan fojon, mi mencias 
tion ne por riproĉi vin, ĉar mi jam alkutimiĝis, ke vi mobilizis 
min pro ia familia juvelo, sed nun mi veturegas kiel 
frenezulo pro honesto de nekonata sinjoro, en noktosurtuto, 
per cent kilometra rapideco sur la landvojo. Mi ne estas 
malkuraĝa homo, sed mi pensas, ke mi rajte protestas 
kontraŭ tio, fraŭlino Weston, ke vi transŝovu al mi la devojn 
parte de mondfama film-aktoro, parte de unuarange 
ekzercita fajroestinga oficiro. Tute ne parolante pri la risko 
de mia sensignifa vivo... 


Evelyn subite kliniĝis sur la ŝultron de la profesoro kaj 
denove ploris amare. Bannister murmuretis ion, sed li 


silentiĝis. Ili preterlasis vilaĝetojn kaj urbojn per la sama, 
eksterordinara elano. La lordo decidis, ke li ne malpliigos la 
rapidecon, ĝis li trovos malfermitan vestaĵ-vendejon. Aŭroris. 


— Sinjoro... mi ne povas rakonti multe da aferoj al vi — diris 
Evelyn plorante, — sed kredu min, ke mi estas honesta 
virino. Pardonu, ke mi elmetis vin al tia danĝero, sed ĉu mi 
kulpas... 


— Almenaŭ mi povus razi min — drumblis la profesoro, ĉar li 
sentis preskaŭ fizikan doloron pri sia neflegiteco. Cetere li 
estis iom embarasita. Ĉar Evelyn nun jam ne ploris, kaj tiel 
ŝia kapo ripozis sur la ŝultro de Bannister sen ĉiu alibio. 
„Estus vere ridinde, se mi karesus ŝin post tiuj okazaĵoj” — 
pensis la profesoro, kaj eĉ li mem ne sciis, kiel ĝi ekideis al li. 
Evelyn kredis, ke tiu distrita kapoteno en tiu situacio ne 
estos okulfrapa, sed ĝi estis tre agrabla al ŝi. Unue ŝi fermis 
siajn okulojn pro tiu agrabla sento, sed poste ŝi jam dormis 
sur la ŝultro de lordo Bannister. La profesoro kelkfoje rigardis 
flanken kaj murmuretis ion. 


„Ŝi estas tute stranga kreitaĵo — pensis la profesoro. — Ĝis 
nun mi vidis ŝin nur en tri situacioj. Unue ŝi fuĝas, poste 
ploras, fine dormas.” 

Matene la situacio fariĝis iom malalgrabla. La aŭtistoj, 
veturantaj el la kontraŭa dirakto, preskaŭ kuris en la 
apudvojan fosaĵon pro surprizo, ekvidinte ilin ĉe la 
direktilrado, atleton, verŝajne freneziĝintan dum trejnado, 
en societo de almozulino. Oni montris ĉiam pli grandan 
intereson al ili en la vigliĝinta trafiko. La profesoro 
malesperiĝinte pensis pri la skandalo, se iu rekonos lordon 
Bannister en lia persono, pri kies scienca prelego ĉefloke 
skribas la matenaj ĵurnaloj. 


— Sinjoro — diris Evelyn, kiu pensis la samon. — lam mi 
lernis stiri aŭtomobilon. Permesu, ke mi sidu al la 
direktilrado. 


— Ĉu mi? — demandis la lordo suspekteme. 


— Mi pensas... Eble en la interno de la aŭto... sur la... 
planko... Tiel oni ne vidos vin... Se vi kuntirus vin... 


— Ĉu vi vere deziras tiun pli novan spektaklon? Mi ne povas 
sufiĉe emfazi, kiel oni neglektas la instruon de la akrobataĵo 
en la medicina fakultato de la universitato. Sed se vi 
deziras... Mi ne kontraŭdiras. 


— Dio mia! Kial vi mokas min?! Mi nurtimas pri via 
reputacio! 


— Ankaŭ mi mem opinias, ke miaj estimantoj imagas min ne 
tiel... Nu, bone!.. Ne ploru, mi petas, ĉar mi ne ŝatas tion! Mi 
iras por felksi min kurbdorsa. Mi esperas ke mi ne devas fari 
trapez-akrobataĵojn. 


La profesoro transdonis la lokon al Evelyn ĉe la direktilrado, 
li grimpis malantaŭen en la internon de la veturilo. Amare 
ĝeminte, li ĉirkaŭprenis siajn genuojn kaj eksidis sur la 
plankon. Dume ili haltis por plenigi la benzinujon. 


Nun jam Evelyn aranĝis ĉion. Bedaŭrinde, ĉe la benzinstacio 
la junulaĉo rimarkis, ke mallonghara, aĝa virino kaŝiĝas en 
la profundo de la aŭto, kaj li vokis siajn patrinon, fartinon, la 
tri pli junajn fratojn kaj la avon. Ili ĉirkaŭstaris la veturilon 
kaj admiris Bannister-on tra la vitro, kiel Ŝarkon en akvario. 
lu knabo kuris en la vilaĝon por informi la konatojn. Feliĉe la 
benzinujo dume pleniĝis, kaj ili povis veturi plu per la aŭto. 


La lordo jam ne riproĉis ŝin. Li diris nenion. Ĉirkaŭpreninte 
siajn genuojn, li fikse rigardis siajn kotkovritajn maleolojn, 


kiuj vidiĝis el liaj lakitaj ŝuoj, li apatie cigaredis, kiel tiu, kiu 
jam ne esperas la pliboniĝon de sia sorto. 


Poste li melankolie toleris, kiel mildiĝinta rabobesto, ke 
Evelyn portu al li sandviĉojn el drinkejo. Manĝiginte lin, ŝi 
atendis, ĝis li trinkis sian teon kaj reportis la tason. Dume 
venis tien la pastro de la vilaĝo kaj haltis apud la aŭto. 
Enrigardinte, li kunsente proponis al Evelyn dungi fortan, 
kamparanan junulon por kelkaj frankoj, kiu akompanus ŝin, 
ke ŝi ne estu sola kun la malsanulo. Bannister aŭdis 
konsternite, ke Evelyn dankas la konsilon, dirante, ke ŝi ne 
benozas helpon, ĉar ŝia kompatinda frato kondutas 
trankvile. 


Jes, Evelyn bone informis la afablan ineresiĝanton. Lordo 
Bannister vere kondutis trankvile rilate tion, ke li akiris 
mirindajn rezultojn sur la tereno de la kuracado de 
dormomalsano, kaj li estas serioza kandidato de la ĉi-jara 
Nobel-premio. Kompare kun tio, li kondutis surprizige 
trankvile en la freŝe lavita noktosurtuto de la drinkejmastro, 
interne de sia aŭto, sidante sur la planko, ĉirkaŭ lia kolo kun 
viŝtuko, hirte kaj kotkovrite, sur la landvojo Parizo-Liono. 


Ĉar la ciklono sidis ĉe la direktilrado, ankaŭ la aŭto komencis 
asimili iom post iom al ties posedanto. 


La antaŭaj kotŝirmiloj enpremiĝis, kaj la bufro kurbiĝis iom 
ĉe bariero. Baldaŭ hazarde malfermiĝis la pordo, kiam ili 
veturis sub viadukto, kaj dum Evelyn bremsis, la pordo 
frapiĝis al elstara parto de muro, kaj ĝi harmonike kurbiĝis 
kun terura frakas-bruo kaj krakado. 


— Mi devas iom ekzerci min... — diris la knabino malantaŭen 
sin ekskuzinte. 


— Mi vidas tion — respondis la profesoro malgaje kaj forigis 
kelkajn vitreroj el sia hararo. En tiu momento terura puŝo 


trafis ilin el dorsdirekto. lu blasfemis malantaŭ ili en la aŭto. 
Evelyn rapide veturis plu. 


— Pli-malpli frue vi devas reŝalti la ĝirsignalilon — diris la 
profesoro. — Ĉar oni kredas tion, ke vi deziras turniĝi 
dekstren, ili do volas preterveturi vin maldeksre, tiel ni 
karambolos kun ili. Estus plej bone reŝalti la ĝirindikilon tuj 
post ties UZO. 


— Ĝi ne funkcias! — kriis Evelyn, kaj malesperiĝinte ŝi 
turnadis la ŝaltilon. 


— Sed nurtial, ĉar vi turnadas la ŝaltilon de la fenestroviŝilo. 
Apud ĝi troviĝas la ŝaltilo de la ĝirsignalilo. Ne! Ne! Tiu estas 
la ŝaltilo de la malantaŭaj lampoj... Nu... Fine... 


La knabino ekploris. 


— Mi petegas — diris Bannister kun raŭka flustrado, milde, 
preskaŭ preĝante, — ne ploru. Mi ne ŝatas tion. Prefere 
dormu aŭ fuĝu, nur ne ploru! Nek tio ĝenos min, se pli- 
malpli frue ni restos nur triope: vi, las direktilrado kaj mi... 
Hop!.. Nenio problemo, nur mia kapo... Eble bonvolu, se 
estas permesate peti, iom singarde allasi gason dum ŝanĝo 
de rapideco. Ne ploru, mi petas! lom post iom vi spertiĝos. 
Ĉu vi havas jodon?... 


Evelyn komplezeme volis doni jodon al li, tial ŝi ekfunkciigis 
la manbramson fulmrapide, pro kio la profesoro kun la 
rapideco de la veturio kape batiĝis al la pordo, kiel ia 
murrompilo. Por havi la iluzion, ke lia kapo kvazaŭ 
eksplodus, la maldekstra, malantaŭa pneŭmatiko krevis kun 
granda bruo en la sama momento. La aŭto joris iom 
ŝanceliĝante al la direkto de la difekiĝo, poste ĝi batiĝis al 
arbo kun terura bruego, sed feliĉe per malakcelita rapideco. 
La varmoforigilo malgaje enkaviĝis. 

lli Ŝanĝis radon de la aŭto. 


Dume infano venis tien kun tri bovinoj, kaj ili kvarope 
rigardis kun sincera admiro la frenezan aŭtomobiliston, kiu 
portis noktosurtuton, kiel li rampadis en la plvo sub la aŭto, 
ĉar ŝajnas, ke Evelyn ankoraŭ ne sukcesis akiri sufiĉe da 
praktiko pri la stirado, kaj bedaŭrinde, ŝi formovis la krikon, 
pro kio la aŭto refalis, kaj la duone deŝiriĝinta pordo diris 
adiaŭon poreterne al la Alfa-Romeo, kaj ĝi falis sur la vojon, 
sed la aŭtolevilo restis sub la ĉasio, tiel nun la profesoro 
devis rampi inter la radojn por liberigi ĝin. 


La aferoj statis tiel je la dekunua horo antaŭtagmeze. 
Duonon antaŭ la unua horo ŝajnis, ke ili finis la muntadon. 
— Ni povas veturi plu — diris Evelyn. 


— Bonŝancon! — kriis la profesoro, kiel la ministoj, 
descendante en la profundon de la aŭto. 


Dume la kamparanaj infanoj helpis meti la pordon de la 
veturilo transverse en la internon de la aŭto, ĉar ĝi ne estis 
fiksita, tiu kelkfoje falis sur la kapon de la profesro, sed li jam 
ne multe konsideris tion. 


La knabino enaŭtiĝis por retroirigi ĝin de sur la difektita 
arbotrunko. La juna paŝtisto de la bovinoj rapide forpelis la 
bestojn el la proksimo de la aŭto. La motoro, kvazaŭ 
mortanta tenoristo klopodis refortiĝi, kelkfoje ĝi strange 
ekmuĝis kaj tuj poste ĉesis funkcii. La knabino provadis. Ŝi 
kluĉis, ekfunkciigis la motoron, allasis gason, la motoro 
ekbruis, kaj ĝi denove ĉesis malfunkcii. La profesoro rigardis 
el malantaŭ la pordo, kiu estis inter liaj brakoj. 


— Nun provu retromoviĝi. Estas tute neeble faligi tiun 
grandan arbon, kaj tiel veturi plu. 


Jes! Ŝi ja volis veturi antaŭen! 


Post kelkaj malsukcesaj provoj ŝi fine sukcesis trovis la 
rekluĉon per la rapidumŝanĝilo. 


La aŭto malrapide glitis de sur la arbo, io tintante falis sur la 
teron. La bufro estis tio. Ĝi estis metita en la veturilon, apud 
la pordon. La profesoro nun jam veturis en la societo de 
multaj konsistpartoj. 


Sed senkonsidere de tio, ili gaje veturegis sur la ŝoseo. 


— Antaŭ nelonge vi petis jodon — diris la knabino, kaj la 
profesoro kalkulante je bremso, klopodis stabiligi sin mane 
kaj piede. 


— Ĉu vi pensas, ke mi risku tion? 


— Jen estas via necesujo. — La knabino donis al li la 
valizeton. 


La profesoro malfermis ĝin, sed li vidis nur oranĝkoloran, 
grandan koverton. 


— Pardonon... ĝi estas la mia — balbutaĉis Evelyn kaj rapide 
fermis tion. 


— Unuavice mi volas razi min, ne jodi — diris la profesoro 
rezolute. 


— Evelyn malesperiĝis 


— Oni persekutas nin! Pripensu, se ili ne havas bonan 
aŭton... 


— Fraŭlino Weston! Vi sukcesis multfoje konvinki min pri la 
ĝusteco de viaj iafoje strangaj opinioj. Nun vi havas nenian 
ŝancon pri tio! Bonvolu ne diskuti kun mi! Eblas, ke oni 
persekutas nin, eĉ tio povas esti, ke oni mortigos nin: sed mi 
razos min. Poste, se ĝi devas okazi; mi estu la viktimo de la 
higieno. 


La knabino nun ekkriis kun iom da malico: 
— Ni forgesis la necesujon ie! 
La profesoro nun tre timiĝis la unuan fojon dum la vojaĝo. 


— Rigardu bone! Tio ne eblas. Mia sapo! Mia dentakvo! Mia 
razilkompleto... 


— Ho! — Evelyn nun estus povinta mortigi lin. Li nun pensas 
pri siaj razilo kaj dentakvo. Kia snobo li estas! Temas pri vivo 
aŭ morto, kaj li timzorgas pri sia razilkompleto! 


— Ni tuj returniĝu! 

— Sinjoro! 

— Fraŭlino Wesron, ĉiu vorto estas vana. 

— Ni veturus en la faŭkon de morta danĝero! 


— La vojaĝo eĉ ĝis nun ne estis infanludo. Ke ni ankoraŭ 
vivas, ĝi signifas tion, ke la sorto mem direktas nian aŭton, 
spite al via agado. Ni povas ĉerpi esperon el tio. Fraŭlino! Ni 
returniĝos por trovi mian valizeton! 


La knabino ne kontraŭdiris. Ŝi vidis, ke ĉio estas vana! 


Ŝi malamis la necesujon de tiu minuto. Sovaĝe kaj 
konvinkite, ĉar ŝi amis la profesoron, kaj la necesujo rompis 
la iluzion de tiu sento. 


Ŝi pensis tion dum returniĝo. 


Unue ŝi manovris retrodirekten por turni la stirilon en ĝustan 
direkton, tiuokaze ŝi joris al arbotrunko. Poste ŝi veturis 
antaŭen, bone rigardante, kio estis malantaŭe, dume la 
varmoforigilo batiĝis al apudŝosea lanternokolono. La 
profesoro diris nenion. Li malgaje kaŭris sur la planko de la 
aŭto, klininte sian kapon inter siajn manplatojn, 
rememorante pri bildo, prezentanta Marion super la ruinoj 
de Kartago. Kion nun fari? 


Fine, ĉar ŝajnas, ke la aŭto estis nepereigebla, ili ekveturis 
reen sur la vojo. Feliĉe ili renkontis la tri bovinojn kaj la 
infanon kelkajn kilometrojn de tie. En la mano de la knabo 
estis la valizeto, kaj li feliĉe transdonis ĝin al la du 
vojaĝatnoj por iom da premio en kontanta mono. Cetere la 
infano havis bonŝancan tagon, ĉar li ĵus trovis tute novan 
aŭtohupon sur la landvojo, sed li ne menciis tion al la du 
ĉifonvestitaj aŭtomobilistoj. 


— Nun ni rapidu! — diris la knabino ekscitite kaj divenprove 
ektiris ion ĉemane, pro kio eksonis io alia, kaj io tria 
komencis grinci. Tiam unue eksonis la elektra hupo Bosch, 
poste ŝi rapide turnis la ŝaltilon de la reflektoro, kaj Dio 
scias, kial, la bruo ĉesis. La lordo komencis estimi ŝian 
individuan stilon ĉe la direktilrado. Ŝi ĉiam etendis sian 
manon al alia ŝaltilo, ol kien ŝi devintus meti ĝin, tamen ili 
veturis. 


— Nun ni haltos! — diris las profesoro kategorie, kiel 
vojrabisto. — Mi razos kaj kombos min. Bonvolu doni al mi la 
necesujon. 


— Jen prenu! — Ŝi ĵetis la necesujon en la internon de la 
veturilo tiel, ke ĝi forte batiĝis al la refelktoro, kuŝanta sur la 
sidloko. 


Kaj ŝi kolere lasis la profesoron tie. Li estas abomeninda 
malmolnukulo! Bannister pedante metis la kotŝirmilon sur la 
sidlokon, por ke la spegulo kaj la pelveto de la razosapo 
havu stabilan bazon, poste li komencis razi sin. 


Dume Evelyn malpacience promenis sur la landvojo iom 
malproksime. 


Kvankam estintus pli bone, se ŝi montrus pli multe da 
scivolemo al la higiena manio de la profesoro. 


Ĉar tiuokaze ŝi estus vidinte, ke Bannister elprenas 
malgrandan emajlitan kaseton el sia necesujo, sur kiu sidas 
ceramika Budho-statuo kun klinita kapo, kaj el tiu kaseto li 
metas sian razilkompleton antaŭ sin. 


Lia lorda moŝto havis sian sekuran razilon en la kaseto de la 
„Meditanta Budho”, kiun li kunportis en sia necesujo. Kaj 
Bannister tute ne konjektis, ke li estas la posedanto de la 
plej multekosta razilkompleto, kiu valoras rondcifere unu 
milionon da pundoj. 

Milde puvetis. La brakoj de la glacoviŝiloj moviĝis tien-reen 
sur la rompita virto de la ventoŝirmilo kun mallaŭta zumo. 


Kelkaj puŝĉaroj venis renkonte, ŝarĝitaj per fruktoj kaj lignoj. 


Liono aperis en la malproksimo. Nun jam vigliĝis la 
kontoraŭdirekta trafiko. Anstataŭ la arbitre funkcianta 
aŭtohupo, por eviti ĉiun pluan problemon, Evelyn uzis la 
infere hurlantan aŭtokornon Bosch, respektive ŝi alterne 
aplikis la hupon, la enŝoveblan cindrujon kaj la ŝaltilon de la 
malantaŭa lampo dum urĝaj signaladoj. Diablo forportu tiujn 
multe da aĉaĵojn sur tiu aŭto. Ĉiu estas samforma, kaj oni 
devas turnadi ĉiun. Tamen ne okazis problemo, ili nur 


renversis puŝĉaron, ŝarĝitan per lignoj ĉe iu vojkurbiĝo, sed 
ili aranĝis la aferon per kelkaj frankoj. Dum la plua parto de 
la vojo ili „konsumis” tri kokinojn, unu ŝafistan pelhundon 
kaj entute ĉirkaŭ du biciklojn. 


— La aŭto rapide malkreskas — rimarkis la lordo melenkolie. 
Evelyn kunpremis siajn dentojn kaj stiris. 


Sed Liono estas tie! Aĉeti vestaĵon! Ili povas lavi sin. Nur la 
trafiko ne vigliĝus tiom. Evelyn funkciigis la hupon 
ĉiusekunde. Ŝi devas ĉesigi tion en la urbo por ne veki tiel 
grandan sensacion... Nu! La akvo bolis! Sekvis dek amaraj 
minutoj, multaj gapantoj... ili vetura plu. La ŝtopilo de la 
akvujo restis tie. Ne garvas! Liono estas antaŭ ili! Nun jam 
nenia malbono povas okazi al ili! Tio estas eraro! 


Ĝi tamen povas okazi. 


Jam aperas la unuaj domoj! Nun veturi diskrete al 
vestaĵkomercejo. La hupo Bosch simple paneis! Evelyn 
panike kaptadas sian manon tien-reen inter la butono de la 
hupo kaj la direktilrado, pro kio la aŭto iom ebrie slalomis 
sur la ŝoseo. Kaj tiu malbenita korno nur sirenas, ankaŭ la 
profesoro kliniĝis al Evelyn, sed li povas etendi nur sian unu 
brakon, la alia estis enpinĉita inter la kotŝirmilo kaj la framo 
de la ŝiriĝinta sidloko. Renkonte venas ŝarĝaŭto, sed ili nur 
panike kaptadas permane por silentigi la kornon. La mizera 
butono ne cedas. Pum! Aŭdiĝas minacanta grincado, kiel li 
provas eviti la karambolon kun la grandega ŝarĝaŭto, ankaŭ 
Evelyn tutforte piedpremas la olean bremson, turninte la 
direktilradon dekstren, ŝi renversas puŝĉaron, plenan de 
fruktoj, dume ŝi sentas preterveturi la grandegan kamionon 
zumantan preskaŭ preter sia kapo. 


Ili vivas! Veturi plu! 


Sed ili devas fari ion rilate la kornon, ĉar ĝi estas freneziga! 
Gi konstante sonas! Ili jam estas en Liono, kaj la hupo Bosch 
hurlas! 


- Ĉesigu ĝin! — ploregis Evelyn. 


Ili alvenis tiel, kiel depatementa ambulanco, kun konstanta, 
furioza sirendado. Timiĝintj burĝoj kliniĝas tra la fenestroj, 
mirantaj homoj haltas sur la strato, kaj la buĉisto, kap- 
balancante diras al sia kliento, dum li metas la viandon sur 
la pesilon: 


— Lastatempe okazas incendilo ĉiutage... 


Forpreninte siajn manojn de sur la direktilrado, Evelyn kaptis 
siajn harojn. 


— Tranĉu la kablon! — krias la profesoro malesperiĝinte. 
Evelyn jam tranĉas. La vitroviŝilo tuj haltas. 
— Lasu tion! Ne tranĉu! — petegas la profesoro rapide. 


Antaŭkliniĝinte, li mem tranĉas la kablon. Feliĉe li estis en 
senhoma flankstrato, ĉar la aŭto veturis sur la trotuaro 
mallonge, Evelin nur en la lasta momento turnas haste la 
direktilradon, evitante elektran maston, kaj ili denove estas 
sur la pavimo. 


— Jen — spiregas la knabino triumfoplene, — kiam mi estas 
lerta, vi ne laŭdas min. 


Fine aperis en flankstrato la tiel soprata konfecia vendejo 
por virinoj. 


— Nurtiam mi povas aĉeti por vi kompleton, sinjoro, se unue 
mi aĉetos por mi mem la bezontajn vestojn — diris Evelyn 


malantaŭen. — Ne pensu min egoistino pro tio. 


— Vi estas lerta kaj malegoistino — respondis la profesoro 
lakone. Tre nervozigis lin, ke oni gapaĉas lian aŭton. Sed 
estis kion rigardi sur ĝi. La veturilo similis al traktoro de 
malgranda, migranta cirko, eligita el la uzo, kaj estis eĉ pli 
mirige, ke ĝi havis nek prodon, nek ŝtupon, nek kotŝirmilon. 
La restaĵoj de la karoserio jam havis nur preterkuran rilaton 
kun la ĉasio. 


Kiam Evelyn laŭ sia kutimo energie funkciigis la 
manbremson, la veturilo haltis antaŭ la vendajo kun tia 
tintado, kvazaŭ ŝi jetus teren grandegan ladskatolon, plenan 
de ŝtoneroj. 


Evelyn iris en la konfekcian butikon kaj rapide aĉetis kelkajn 
vestoj, por ke ŝi facile povu moviĝi en la intereso de la 
profesoro. Ŝi tuj lavis sin en la vendejo, apelaciante 
aŭtomobilan akcidenton. La knabino aspektis en la 
konfekcio tiel, kiel vicdomzorgistino, kiam ŝi iras viziti iun 
dimanĉe. 


Kiam ŝi elvenis el la vendejo, proksimume cent persona 
homtumulto ĉirkaŭstaris la aŭton, kaj ili rigardis la 
profesoron. 


En la alia strato Evelyn fine aĉetis divenprove kelkajn, virajn 
vestojn, poste ŝi veturis proksimume dudek minutojn tien- 
reen en la urbo, kiam la profesoro denove, kaj ĉi foje plej 
bravure sukcesis vesti sin en la interno de la aŭto, sur tiu 
malgranda loko, kiu estis je lia dispono. Tiun akrobataĵon 
povintus envii homo de serpenta lerteco. Ke Evelyn aĉetis 
ĝuste ĉasistan ĉapelon kun nekutime densa hupo, ĝi 
ankoraŭ ne tro nervozigus la lordon. Multe pli doloriga estis 
por li, ke lia kvadratita pantalono pendis ĝis super liaj 
maleoloj, kaj la galverda, velura jako pendaĉis ĉe liaj genuoj. 


Nek tiel li povis aperi inter la homoj sen ĉiu atentoveko, 
tamen signifis gravan mildiĝon en lia situacio, ke li povis sidi 
normale apud Evelyn. Haltinte antaŭ hotelo, la pordisto tuj 
sciis, ke alvenis ekstravaganca agrikulturaĵ-komecisto kun 
sia edzino el malproksima regiono. 


— Mylord — diris la knabino en la halo, — mi ĝenis vin 
lastfoje! 


— Ekde nun ne diru tion, fraŭlino Weston. Pli-malpli ni ĉiuj 
estas en la mano de Dio. Mi petas nur tion de vi, se vi 
denove bezonos mian helpon, ne atendu, ke mi ekdormu. 
Kaj mi promesas al vi, ke ekde nun mi trejnos. Li vidis, ke la 
okuloj de la knabino denove pleniĝas per larmoj. — Ĉu vi ne 
pensas tiel, ke estus pli bone rakonti ĉion sincere? Eble vi 
bezonus helpon de viro. 


— Ne. Mi nur endanĝerigus vin. Dio benu vin protio, kion vi 
faris por mi ĝis nun. En tiu ĉi valizeto mi nun kunportas la 
honoron de kompatinda homo, kaj iomete temas ankaŭ pri 
mia feliĉo! Granda heredaĵo testamentiĝis al mi, sed mi 
devas serĉi, kie ĝi troviĝas, kaj mi estas sur bona spuro. Mi 
devas vojaĝi al Maroko! Jen ĉio, kion mi povas diri al vi, 
sinjoro. Vi pravis, se vi milfoje malbenis min ekde nia 
konatiĝo. 


— Nu, ĝi estas troigo... Kelkfoje Mi malhavis la kutiman 
komforton en via societo, temas nur pri tio. Cetere, se vi 
deziras viziti Marokon, morgaŭ ni povus kunvojaĝi. Mi nun 
jam ne revenos en Parizon, mi postsendigos miajn 
pakaĵojn... 


— Dio gardu! Vi tro multe riskis pro mi ĝis nun, kaj mi estas 
feliĉa, se nenio malbona okazis al vi. Mi dankas, kaj ĝis 
revido. 


La profesoro ankoraŭ aŭdis, ke ŝi demandis la pordiston, 
kiam startos la aviadilo al Maroko, alveninta el Parizo. 
Hazarde ĝi ekfulgos post dudek kvin minutoj, kaj la knabino 
tuj forrapidegis. 


La profesoro, kiel jam du foje, ankaŭ nun postrigardis ŝin. Kia 
diablaĵo? 


Ŝajnas, kvazaŭ io tre ĉagrenus lin. Kvankam verdire li devus 
ĝoji, ke li liberiĝis de la malagrabla societo de Evelyn 
Weston. Pri kia homoro de familio parolas tiu knabino? 
Certas, ke kuraĝa viro protekte helpus la kompatindan, 
persekutatan, malfortan virinon post la okazintaĵoj. Tiu 
knabino nun certe pensas, ke li estas malkuraĝa. Li restos ĉi 
tie en sekureco, kaj Evelyn Weston fuĝos en Marokon. 


Oni denove persekutos ŝin, kaj ŝi denove ploros kaj denove 
dormos. 


Ŝi estas la plej ĉarma, kiam ŝi dormas. 


Li iris en sian ĉambron. Sed nun li vere dormos profunde, 
longe, post la nekredeble laciga ekskurso. 


Kia vojaĝo ĝi estis? Oscedante li ĵetis sin en fotelon, poste li 
sonorigis al la grumo kaj suprenportigis sian necesujon el la 
aŭto. Li jam sentis ĉiufibre la trankviligan efikon de la varma 
bano. 


Li povis vidi sian iaman aŭton tra la fenestro, el kiu la gruma 
facile elprenis la necesujon. Li devis malfermi nek la pordon. 


Ĝi troviĝis malantaŭe en la societo de la kotŝirmilo, bufro kaj 
la reflektoro. 


Kelkcent personoa homtumulto rigardis la malgrandan, 
enkaviĝintan ferrubaĵon, kiu ankoraŭ antaŭ nelonge estis la 


tute nova Alfa-Romeo de la lordo. 


La varma akvo fluis kun gaja plaŭdado. Bannister malfermis 
la nigran valizeton por elpreni ĉion laŭvice, viŝtukon, sapon, 
spongon... 


Mirinde, li trovis ninion el tiuj en ĝi. 


Grandega, oranĝkolora koverto kun kvin sigeloj estis en la 
valizeto! 

Ili intermiksis la valizetojn, Evelyn kunportas la sekuran 
razilon kaj la dentakvon kiel frenezulino, en Afrikon, 
anstataŭ la honoro de la koncerna sinjoro. 


Kion li faru? Tiu virino entreprenis mortajn danĝerojn pro la 
koverto, kiun li tenas nun en sia mano. Estas evidente, kion 
fari. Li devas iri, ĉar la ciklono denove kaptos lin, je lia 
honoro, neglektante ĉiun komforton kaj egoismon. 


Sankta Dio, estas la kvara horo! Li malfruos al la aviadilo! 
Nun jam estas egale, li ordonos pri sia pakaĵo, se ĝi alvenos 
el Parizo en Lionon, oni sendu tiun en Marokon. 


Kaj oni remorku la restaĵojn de lia aŭto ien. 


Li ĵetis nur adiaŭan rigardon al la plaŭdanta, varmakva 
krano... al la sternita lito. Kaj li iris!.. 


Li promesi al la ŝoforo tiel altan bakŝion, ke tiun tagon 
aparta providenco gardis la vivon de la burĝoj en Liono, dum 
la profesoro atingis la aerodromon. La helico jam turniĝis... 

Li apenaŭ staltas tra la pordo, kaj oni jam forportas la 
ŝtupetaron, poste la aeroplano ekflugas... 


Afabla voĉo eksonis apud li: 


Mi salutas vin, sinjoro! Via edzino jam certe maltrankviliĝis, 
ke vi malfruiĝos. Sed kie en la infero vi aĉetis tiun 
admirindan ĉapelon?! 


Li estis redaktoro Holler, kiu ekveturis matene per tiu 
aviadilo el Parizo, kaj post nelonga observado, li sukcesis 
rekoni la profesoron en la komika, tirola popolkantisto. Lia 
lorda moŝto vere strange vestas sin dum vojaĝo. 

Ekvidinte la profesoron, la malgaja vizaĝo de Evelyn subite 
sereniĝis tiel, ke ĝia beleco kaj brilego preskaŭ plenigis la 
internan spacon de la aviadilo. Ni hazarde intermiksis niajn 
valizojn — diris la lordo spiregante kaj sidis apud ŝin. — Mi 
ne havas rajton teni ĉe mi la honoron de nekonata sinjoro. 


Evelyn nur nun rimarkis la interŝanĝon. Ŝi timiĝinte kaptis la 
valizeton, etenditan al ŝi, kaj la knabino konstatis kun 
malpeziĝinta ĝemo, ke la koverto estas en ĝi. 


— Mi neniam povas sufiĉe danki tion al vi, sinjoro — 
respondis Evelyn plorante, kaj ŝi redonis la necesujon por la 
valizeto, kiun ŝi timeme premtenis en siaj manoj ĝis nun. 


— Atentu, kaj nomu min Henry. Tiu terura redaktoro veturas 
per tiu Ĉi aviadilo al Maroko. Li jam venas. 


Kaj li venis, portante kafon en termobotelo, kaj kelkajn 
glasojn, uzatajn dum vojaĝoj. 


— Vi povis veturi per mirinda rapideco el Parizo, ke vi 
alvenis en Lionon tiel subite, sinjoro — li komencis la 
interparolon, verŝante kafon. 


— Jes. Ĝi estis konsiderinda plenumaĵo. 
— Jen prenu, bonvolu trinki freŝan, nigran kafon! 
Ili trinkis nigran kafon. 


— Vi aspektas iomete laca — rigardadis Holler la scienculon, 
— kvankam via aŭtomobilo, mi pensas, estas sufiĉe 
komforta. 


— Ne ĉiam — respondis la profesoro malgaje. Poste li volis 
direkti la interparolon al alia temo, ne tuŝinte tiun ĝenan 
situacion. — Kio nova en Parizo? 


— Ĉiam okazas novaĵo tie. Estas inde legi la matenajn 
ĵurnalojn. Ekscitiĝo regas la tutan landon. Oni hazarde 
malkovris grandegan spionad-aferon, kvankam ĝi celis 
Anglion, sed vi scias bone, ke tio same koncernas ankaŭ 
Francion. Du mortintoj, kvin grave vunditoj, okdek arestitoj 
kaj cent mil frankoj da premo al tiu, kiu transdonos al la 
polico la heroon de la spionado. Cetere la spiono estas nia 
sampatrujano. Nome Evelyn Weston. Nul!.. Vi misgutis! Jen 
estas papera buŝtuko! 


La profesoro tusadis, kaj la kompleza Holler purigis sian jak- 
fasonon. 


Evelyn sidis paraliziĝinte. 

La vizaĝo de Bannister paliĝis kaj ekparolis per tomba voĉo. 
— Interese... Ĉu vi havas matenan ĵurnalon? 

— Jen prenu! 


Holler transdonis la ĵurnalon. 


Sur la titolpaĝo per tiaj nekutime grandaj literoj, kiujn cetere 
oni uzas nur ĉe afiŝoj, kiuj propagandas teatrajn 
prezentadojn, estis skribite: 


CENT MIL FRANKOJN DA PREMIO RICEVOS TIU, 
KIU TRANSDONOS EVELYN WESTON-ON 
AL LA POLICO VIVE AŬ MORTE! 


Poste sekvis kelkaj subtitoloj de terur-dramo per iom pli 
modesta tipografio pri razio, murdo, spionado, rabado, kaj 
rompŝtelo, sed la menciitaj agoj senescepte havas la plej 
striktan rilaton al la person de la spionino Evelyn Weston, 
kiu intencas fari rompŝtelon, perfidon, rabadon kiel la plej 
grava malamiko de Francio kaj Anglio, post kiam ŝi akiris tre 
gravajn militistajn sekretojn pere de rompŝtelo, rabado kaj 
supozeble farinte kelkajn murdojn. Kiu kaptos ŝin, tiu traktu 
la eksterleĝigitan krimulinon singarde, ĉar eble ŝi defendos 
sin per revolvero. 


Tio estis skribita en la titoloj. 


Poste oni analizis sur du tutaj paĝoj la plej gravajn krimojn 
de la pasintaj jardekoj, kunligite tiujn kun la persono de 
Evelyn Weston. La polico de Parizo dum monatoj priatentas 
la agadon de homoj, suspekteblaj pri spionado, sed oni ne 
arestis ilin, ĉar supozeble ili torvos gravan dokumenton, kiun 
akiris la spionoj. La polico dum semajnoj kaŝobservis iun 
domon. Oni ankoraŭ ne plublikas pli detalajn indikoj pro la 
intereso de la esplorado, escepte la nomon de Evelyn 
Weston. Kvazaŭ ĉefkomandejo de diversaj, internaciaj 
spionoj funkciis en tiu suspektinda domo kaj en ties 
ĉirkaŭaĵo. Sekvis la momento, kiam ŝajnas, ke la farinto 
volas vendi la dokumenton, kaj ĉiu danĝera persono estas 
en la muskaptilo. La polico surprizis ilin. Dum la granda razio 
okazis multe da vundiĝoj. La fina celo de la razio estis la 


loĝejo de ia direktoro de entrepreno. Oni devis preskaŭ sieĝi 
la loĝejon. Du personoj, nome Fleury kaj Donald estis 
mortpafitaj en la ŝtuparejo. Eblas, ke jam Evelyn Weston 
komencis pafadi tie. Oni trovis en la loĝejo la direktoron 
grave vunditan. Poste la konfeso de la mortanto estis notita 
en protokolo, kiu klarigis la misteran aferon. lu spiono alpafis 
lin, kun kiu li marĉandis. Unue ili atakis tiun nekonatan 
homon, kiu kaŝiĝis en la loĝejo, kies ĉeeston malkovris 
subite frapfermiĝinta fenestro. Tiu persono, kaj la konata 
spiono Adams fuĝis. Sed evidentiĝis el la konfeso, ke ankaŭ 
virino estis en la loĝejo. La vundito vidis dum interbatado, 
ke tiu virino enkuris el la alia ĉambro, kaptis la dokumenton 
de sur la tablo kaj poste fuĝis. La pafo trafis lin tiam. Li 
memoras nenion alian. La virino antaŭtagmeze vizitis lin, ŝi 
prezentis sin kiel Evelyn Weston kaj interesiĝis pri statuo. La 
polico konstatis, ke Evelyn Weston transveturis la Manikon 
per pasaĝer-ŝipo „Kingsbay”. Posttagmeze (laŭ la konfeso de 
la purigistino) Evelyn Weston eniris en la loĝejon kiel 
dungito de nutraĵvendejo, kaj verŝajte, ŝi kaŝiĝis tiam. 


Evelyn Weston estas okulfrape bela, mezalta, blondulino... 


Oka ĉapitro 


La profesoro pensas, ke li komprenas ĉion. Sed tute ne temas 
pri tio. Oni ne povas fari la geedziĝan feston pro la 
kanalizado. Sinjoro Arturo pagas eĉ la tagsalajron de la 
helpinĝeniero Oni elmetas la nacian standardon ĉe la 
restoracio, La programo de la amatora koruso preskaŭ ne 
okazas. Eddy ekscias, ke ĉio estas perdita. Tiam li rezignas 
favora al sia onklo. Ne ekzistas medikamento kontraŭ Holler. 
La redaktoro okupas la timigan fortikaĵon en Marok per 
ŝturmo. Li helpas aĉeti al Evelyn, sed oni ne mortigas lin. 
Kunligoj inter usona koncertorkestro kaj la dezerto Saharo. 

La profesoro levis sian rigardon. Nun li komprenis ĉion. 
Dume Holler rapide iri du seĝojn antaŭen, ĉar li devis uzi 
tiun specialan ujon, servanta por la vertiĝemaj pasaĝeroj, 
kaj li ne volonte pasigis tempon, aspektanta tiel mizere, en 
societo de virino. Ŝajnas, ke li neniam alkutimiĝos al la 
aviadilo — li pensis kliniĝante super la pergament-saketo, — 
kvankam li jam sufiĉe ofte vojaĝas per ĝi. ApenaŬ estis 
pasaĝeroj sur la aviadilo. Antaŭe sidis maljuna geedza paro, 
malantaŭ ili Holler, kaj post kelkaj vakaj seĝoj okupis lokon 
lordo Bannister kaj Evelyn apud li. Neniu do aŭdis, kion ili 
parolis. 


— Pardonu min — flustris Evelyn. 
— Mi ne povas fari tion — diris la lordo. 


— Ĉio okazis tiel, kiel estas skribite en la ĵurnalo, tamen ĝi 
estas alie. Mi ne estas spionino. 


— Ne provu klarigi tion, fraŭlino. Vi estas tre saĝa, kaj mi 
esterordinare stulta. Vi kondutis malbele rilate min, tamen 


ĝenas min, ke mi devas transdoni vin al la polico. 
La lipoj de Evelyn ekkonvulsiis: 

— Ĉu vi volas transdoni min al la polico?! 

— Ĉu vi pensas, ke mi fariĝos via kunkulpulo. 


— Mi ne krimis. Eĉ, mi batalas por la honesto de fremda 
homo. Tute ne interesas min, se vi transdonos min al la 
polico. Mi nur bedaŭras tion, ke oni arestos ankaŭ vin, lordo 
Bannister, pro mi! 


— Ĉu min? 


— Vere, vi senkulpigos vin, tamen mi veturis tra Maniko 
helpe de vi, mi estis en via societo, kiel via edzino, kaj vi 
fuĝigis min de sur la seceno de la krimo. Estos malfacile 
kredigi al la polico, ke vi sciis nenion dum la tuta tempo, kaj 
ĝi okazis nur pro distriĝo... Ĉu vi ne pensas tiel, Mylord? 


La lordo longe silentis. Vere, li dekomence estis parteno de 
tiu virino, kaj kiu kredus al li, ke ĉio ĉi okazis pro serio da 
hazardaj interludoj? Se oni kredos tion, eĉ tiam estos granda 
skandalo. 


— Jes — diris la lordo. — Vi pravas. Mi falos en teruran 
situacion. Sed la honoro ne estas demando de prestiĝo ĉe 
mi. Kion mi faris ĝis nun, ĝi estis honesta afero malgraŭ tio, 
ke mi implikiĝos en malagrablaĵon. Se mi ne transdonos vin 
al la polico, ĝi estos fiaĵo eĉ tiam, se oni premios min protio. 


Ili silentis. Densa pluvo frapetis sur la fenestro de la 
aeroplano. 


— Mylord, mi implikisvin en malagrablaĵon, mi volas korekti 
mian erearon. Povas okazi, kion vi deziras, sen tio, ke oni 


starigus vin pilorie. En Marsejo mi anonciĝos antaŭ viaj 
okuloj ĉe la aerodroma policejo. Mi transdonos la koverton 
dirante, ke mi estas Evelyn Weston. Tiam oni arestos min sen 
tio, ke vi implikiĝus en la aferon. 


— Mi akceptas tiun proponon. Sed mi avetas vin, ie mi estos 
gardema. Ne provu erarigi min. Mia honoro dependas detio, 
ke vi ne fuĝu. 


— Sinjoro, neniu ekzistas en la mondo, kiu pli bone timus pri 
via honoro, ol mi — diris la knabino per mallaŭta, tramanta 
voĉo, kaj la lordo suprizite rigardis al ŝi. Poste ili ne plu 
paroladis. 


La pasaĝeroj iom promenadis ĉirkaŭ la aviadilo sur la 
flugtereno de Marsejlo, do al neniu ekstis okulfrape, ke 
Evelyn kaj Bannister forlasis la aeroplanon. Ne rigardinte al 
la profesoro, la knabino iris rekte, per decidaj paŝoj al pordo, 
sur kiu estis skribite: „Polico.” La lordo sekvis ŝin 
proksimome el dek paŝa distanco, poste li mire vidis, ke la 
virino prenas el sia valizeto tiun grandan koverton kun la 
kvin sigeloj, kaj ŝi daŭrigas sian vojon per rapidaj paŝoj. 


Kiel okazis? EĈ Bannister mem ne sciis, kvazaŭ iu estus 
ekpuŝinta lin el dorsdirekto, li postkuris la virinon kaj kaptis 
ŝin je la brako, ĝuste antaŭ la enirejo: 


— Atendu! — li spiregis. — Mi ne volas... Ne interesas min, 
kion vi faris. Mi ne eltenus, se oni insultus vin... Fdormetu 
tiun koverton! 


La knabino timeme obeis. 


— Aŭskultu min — daŭrigis la profesoro. — Nun flugu al 
Maroko, kaj tie fuĝu, iru, faru, kion vi deziras! Mi ne volas 
scii, ke oni arestis vin, ĉu vi komprenas. Mi ne volas. 


— Sed... kial? 
— Stultaĵo! Sed mi ne volas! Ĝi estas ĉio!.. 


.. Kiam la aviadilo denove ekflugis, ili sidis unu apud la alia, 
senvorte, malgaje. 


Lordo Bannister estis tre pala. 

— Vi ambaŭ estas tiel amindaj, ke nek mi mem scias, kiun 
elekti el vi, se vi konkurus por mia mano — diris Greta 
almenaŭ kun dekkvin centimetra rideto, kaj Arturo Rancing 
alte estimis sian nevon ĉi-momente, ke li edziĝos al tiu 
virino por bagatela unu miliono da pundoj. Eĉ tiel ne estas 
pagite. 


Poste la plej aĝa Rancing interparolis kun Wollishoff. Ili 
konversaciis senĝene, ĉar la plejaĝulo portigis el Zuriko 
aŭdfunelon donace al la dommastro. Cetere li estus 
freneziĝinta. 


— La filino de la familio Wollishoff devas porti tiom da dotoj 
en la domon de la edzo, ke ili instaliĝu grandsinjore — diris 
la patro de la fianĉino. 


— Tion mi atendis de vi! — respondis la plejaĝulo. — Ĝi estis 
parolo, inda al vera svisa nobelulo! Vi ne povas negi, ke vi 
estas teknika konilisto! — li kriis ravite. — Vera popola kulto 


estas la estimo de la teknikaj konsilistoj ĉe ni en Anglio. 


— Se mi petas nenion alian, nur tion, ke sinjoro Rancing amu 
mian filinon. 


— Sinjoroj, mi konas miajn familianojn. Eddy duon freneze 
amegas vian filinon. Li pasigas la noktojn sendorme! 


— Mi scias... La kuracisto menciis tion. Baldaŭ ĝi ĉesos. Li 
devas preni dolormildigilon por la stomako... 


— Kiam okazu la geedziĝa festo? 

Wollishoff enpensiĝis. 

— Mi opinias, ke... pentekosto estus taŭga... 

lli devis atendi nur tri semajnojn ĝis pentekosto. 

— Kial ĝi ne estus taŭga? Pentekosto estas la tago de la 
floroj kaj amantaj koroj — daŭrigis la plejaĝulo reveme. — 
Pentekosto estos tre bona. 


— Ankaŭ mi samopinias. Ni do povos fari la geedziĝan feston 
du jarojn de post pentekosto. 


La buŝo de la plejaĝulo restis malfermita. 


— Neniokaze pli frue — daŭrigis la teknika konsilisto. — Kaj 
se ĝi prokrastiĝos ankoraŭ duon jaron, mi pensas, tio jam ne 
gravas. 


— Kiel vi imagas tion?! Estas neeble, kion vi diras! 


— Kial estus neeble? Mi jam menciis al vi, ke mia filino ne 
povas iri kiel ajn en la domon de sia edzo. Bedaŭrinde, 
okazis kelkaj eraraj registroj, rilate teknikajn aferojn, 
koncerne la kanalizon. Ĉar mi estis komisiita pri la kanalizo... 


— Sed ĉi tie ne ekzistas kanalo! 


— Tio estas la problemo, sinjoro. Oni komisiis min pri tio, kaj 
ĝi ankoraŭ ne estas. Sed tia kanalizo havas elspezojn. Mi ne 
scias, ĉu vi komprenas tion? Kanalo ne estas, sed ni havas 
elspezojn. Eĉ mi mem ne scias, kiel ĝi okazis? Ĉar mia onklo 
estas aŭtoritata homo, oni kontentiĝis pri tio, ke ili 


ekzekuciis ĉiujn miajn havaĵojn, ĝis mi regapos la elspezitan 
monon por la evoluigo de la regiono. Bedaŭrinde, mi estas 
sperta tiurilate. Eble paso du jaroj, ĝis mi repagos ĉion, 
oferinte mian tutan salajron kaj enspezojn... Mi estas nek la 
unua, nek la lasta homo inter tiuj, kiuj oferas sian ĉiun 
havaĵon por la evoluigo de la naskotero. 


— Ĉu vi ne deziras, ke via filino atendu ĝis tiam... 


— Se ŝi atendis ĝis nun?... Kvin jarojn ŝi atendis sian unuan 
fianĉon. Tiu junulo estis volontulo, kaj li falis en 
militkaptitecon. 


— Jes, mi scias... Kelkaj svisoj batalis je la flanko de la 
francoj... 


— Je la flanko de la japanoj. Li partoprenis la rusan-japanan 
militon. Sed ŝia fianĉi batalis ankaŭ je la flanko de la francoj. 


— Ĝi estas bela tradicio, sed du jaroj estas tiel longa 
tempo... 


— Ĉiu vorto vanas, sinjoro. Filino de Wollishoff ne povas 
edzimniĝi, dum kriminala procedo minacas ŝian patron. 


Nenia argumento efikis, Wollishoff estis obstina. 


La plejaĝulo kaj la junulo malesperiĝinte iradis tien-reen en 
la gastoĉambro. 


— Malbenita historio! — furiozis sinjoro Arturo. — estas ĉi tie 
en la domo kun ni diamanto, valoranta unu milionon da 
pundoj, kaj ni povas fari nenion! 


— Efektive kiom ŝtelis tiu maljuna surdulo? 


— Preterkure mi rigardis la librotenadon. Mi taksas la 
mankon du mil pundoj. 


— Vi estas ridinda! Vi devas etendi vian manon por unu 
miliono da pundoj, kaj tiu relative sensignifa sumo 
malhelpas vin. Do pagu ĝin! 


Sinjoro Rancing konsterniĝis. 


— Kial vi hezitas? — daŭrigis Eddy impete. — Ni ricevos po 
kvincent mil pundojn, por kio ankoraŭ mi labori ĝis nun, kaj 
vi nur atendas, ke ĝi falu en vian manon. Almenaŭ nun ŝovu 
profunde vian manon en vian poŝon. Sed se ne, estos bone 
ankaŭ tiel. Ĝis revido. 


Li haste kaptis sian ĉapelon. Li vere estis decidiĝinta, ke li 
foriros. La okazaĵoj de la lasta semajno tre suferigis lin. Li 
malsanece magriĝis, latenta neŭrozo videbliĝis sur lia pala 
vizaĝo, kaj reŭmatismo turmentis lin post la balkona sceno. 
La vivo tretis lin, de kiam li restadas en MUgli am See. 


— Atendu! — kriis lia onklo. — Via ideo tamen ne estas tiel 
malbona. 


Post tri tagoj Wollishoff repagis la elspezojn de la kanalizo 
ĝis la lasta groŝo, je la plej granda surprizo de la instanco, 
inkluzive ankaŭ la tagsalajron de la neniam ekzistanta 
helpinĝeniero. 


3 


Alvenis la friska, sed bela, serena tago de Pentekosto en 
Mŭgli am See. La loĝantaro svarmi ĉie solene vestita. Ili 
prepariĝis al la geedziĝa festo de la finino de Wollishoff. La 
pastro anoncis jam la trian fojon, ke sinjoro Rancing edziĝos 
al la junulino. Oni dekoris per koloraj paperoj la kradan 
pordon de la kastelo pro ia kaŭzo, la lakeo kaj la pordisto 


ricevis freŝnovan vestaĵon de sinjoro Rancing, kaj Viktoria, la 
edzino de la ĉefĝardenisto Kraotchwill, kombis sin. 


Oni balais la straton antaŭ la vilaĝdomo. 
Ĉe la restoracio estis elmetita la nacia standardo. 
La aferoj statis tiel antaŭtagmeze je la dek horo. 


Eddy Rancing ĝuste tiam metis la matenan ĵurnalon apud 
sian kafon. Poste la manĝopeco falis el lia buŝo. Per 
pugnograndaj literoj jen tio estis legebla sur la titolpaĝo: 


CENT MIL FRANKOJN RICEVOS TIU, 
KIU TRANSDONOS EVELYN WESTON-ON 
AL LA POLICO! 


Li rapide legis tion. Kio ĝi estas? Ĉu Evelyn estas spionino. 
Kial ŝi venis en Francion? Eddy Rancing amis Evelyn-on, kaj 
li havis planon jam de la komenco, kiam li havos monon, 
tiam li edziĝos al la kabino, kaj se ŝi ne edziniĝos al li, eĉ 
tiam li donos al ŝi konvenan parton el la prezo de la 
diamanto. 


Li foliumadi la ĵurnalon plu. Malantaŭe, ĉe la societaj 
kronikoj, la manĝopeco denove falis el lia buŝo. 


LORDO BANNISTER EN SOCIETO DE SIA EDZINO 


La bildo mintris kajuton, antaŭ kiu staris Evelyn en kimono, 
apud ŝi gapis sinjoro tiel, kvazaŭ iu estus verŝinta 
malvarman akvon malantaŭ lian kolumon. Sendube: ŝi estas 
Evelyn! La sama kimono, en kiu ŝi kutimas aperi sur la strato 
Kings matene por momento, kiam ŝi enportas la lakton de 
antaŭ la pordego. 


Kiel ĝi povas okazi? La polico serĉas ŝin laŭ la titolpaĝo, kaj 
malantaŭe oni prezentas ŝian foton? Kiel ŝi estas la edzino 
de la mondfama scienculo? Li vertiĝis... 


Mallonga raporto estis sub la bildo, kiu temis pri la prelego 
de lordo Bannister en Parizo, kiun oni atendis kun granda 
interesiĝo. Lian lordan moŝton akompanis sia edzino, kiu 
malsanetas, kaj ŝi ne partoprenis la prelegon. Kompreneble 
ŝi ne partoprenis ĝin, ĉar kelkajn paĝojn antaŭe oni skribis, 
ke ŝi rompŝtelis ien, kunportante sensacian dokumenton, kaj 
postlasinte kelkajn kadavrojn, ŝi malaperis. 


Eddy maltrankviliĝis. Lia instinkto sugestis nun la unuan 
fojon, ke io ne estas en ordo. Laŭ kia spuro venis tiu virino 
en Francion pro Budho. Ĉar certas, ke ŝi vojaĝis tien por trovi 
Budhon. 


Pro sia maltrankviliĝo li denove serĉis la vendolibron el sia 
kofro. Ĉiu eraro estas ekskludita. Oni vendis en majo nur unu 
„Meditantan Budhon” kun la „Rikoltanta paro, kaj tiuj estis 
senditaj al Wollishoff. Sed kial venis Evelyn en Parizon? Kaj 
laŭ la raporto de la ĵurnalo, ŝi serĉis ian statuon... 


Reveme li fiksrigardis antaŭ sin. Hazarde ĝuste sur la 
kovrilon de la taglibro. 


Tiam li vidis ian tute strangan aferon, pro kiu atakis lin 
simptomoj de frostotremo dum kelkaj momentoj. 


Sub la vinjeto, sur kiu estis skribita la jardato, videliĝis 
paperstrieto. Sed nur ĉe la dekstra angulo. Unu milimetra, 
malgranda strio. 


Estas evidente, ke tiu strieto videbliĝas el sub la vinjeto. La 
vinjeto do estas gluita ne sur la kovrilon. 


Li elprenis sian poŝtranĉilon kaj komencis skrapi la vinjeton. 


Oni sonorilegis. La popolo tumultiĝis en la preĝejon. La ĉaro 
de la fajrobrigado parade ruliĝis kun florornamita pumpilo, 
suboficiro Zobelmann staris sur la veturigista benko, 
portanta ĵaketon kaj cilindran ĉapelon, kaj amike mansvingis 
al la loĝantaro. 


La amatora koruso jam kolektiĝis sur la ĉefplaco. 
Eddy sidis antaŭ la libro kun hirtaj haroj, kun revemaj okuloj. 


Li komprenis ĉion. Evelyn do sekvis bonan spuron. Ŝi 
miksiĝis tiel en la aferon de spionado. Sed oni vendis al li 
falsan taglibron, supergluitan per la bona vinjeto. La Budho 
de Greta kaŝas nenion, nur tondileton, silkan fadenbulon kaj 
fingringojn. 

lu frapetis. 

Li rapide kaŝis la libron. 

— Envenu! 

— La plejaĝulo enpaŝis, en redingoto, kun solena mieno. 
— Jen estas la fianĉamiko, Eddy. 


— Tio ne interesas min. Arturo mi pripensis min. Mi ne 
bezonas la havaĵon. Mi ne edziĝos al tiu junulino. Mi ne 
toleras ŝin! Kion fari?! 


— Ĉu vi freneziĝis? Vespere la idolo estos nia! 
— Kaj la knabino estos mia. Ne. 


— Kion vi volas fari? 


— Mi fuĝos. 

— La plejaĝulo preskaŭ furiozis: 

— Bone! Mi restos! Mi daŭrigos la aferon sola. 
— Ĉu vi edziĝos al Greta? 

— Jes! — diris la plejaĝulo decidiĝinte. 

La junulo ekparolis emociiĝinte: 


— Vi ofte akuzis min pri frivoleco kaj cinikismo. Vi vidos nun, 
ke vi eraris. Estu tiel. Mi translasos la diamanton al vi, kaj mi 
rezignos Gretan. — Li profunde ĝemis kaj malgaje rigadis tra 
la fenestro al la montopintoj. — Estu feliĉaj... 


— Ĉu vi rezignos vian tantiemon? — demandis Arturo 
Rancing avide. 


— Jes — respondis la junulo. — Pagu nur mian laboron, per 
kio mi havigis al vi la juvelon. Donu al mi du mil pundojn, kaj 
mi tuj estos for. 


— Mi ne plu donos al vi eĉ unu groŝon! 


— Mi ne volas persvadi vin. Mi ricevos tiom ankaŭ de 
Wollishoff por la sekreto. Eble, eĉ pli multe. Dio benu vin. 


Eddy metis sian ĉapelon surkapen, li ĵetis sian surturon 
surbraken kaj ekiris. 


— Haltu! Atendu, fripono! Vi, sangosuĉulo!.. 


— Vi estas tre sendanka! Mi faris vin milionulo por bagatela 
kelkmil pundoj. Sciu, nun jam mi ne bezonas vian mizeran 
monon, mi iros al Wollishoff! 


— Atendu... Eddy, kial vi estas tiel sentema? Ĉu vi rezignos 
skribe pri viaj ĉiuj rajtoj por du mil pundoj? 


— Jes. Nek al la diamanto, nek al la knabino mi havos rilaton 
plu. 


Post unu horo Eddy Rancing estis survoje al Zuriko, de kie li 
ekflugis per la plej baldaŭa aviadilo al Marsejlo. Li sciis pri 
certa spuro, kiun la polico ne konis. Li devis trovi nur la 
restadejon de la mondfama profesoro, ĉar li sciis, ke Evelyn 
estas apud li. Li tuj estus ricevinta cent mil frankojn, se li 
denuncus Evelyn-on, sed li tute ne pensis pri tio. Cetere li 
sopiris la diamanton. 


Dume la apotekisto faris fuzo-stangetojn. 


Samtempe Arturo Rancing diris al sinjoro teknika konsilisto, 
ke ankaŭ li enamiĝis al la knabino, kaj nokte li klarigis al sia 
nevo, kia tragedio ĝi estas, kiam oni senigas de la lasta, 
granda amo tiun homon, kiu jam atingis la zeniton de sia 
vivo. Ili lotis per alumetoj, sinjoro Arturo tiris la malpli 
longan, kaj Eddy Rancing forveturis al Hŭttliberg kun 
rompita koro. Nun li venis por peti la manon de la fianĉino 
en tiu solena antaŭtagmezo. 


Greta post mallonga hezito feliĉe ĵetis sin inter liajn brakojn. 
Knabino, kiu ĝisvivis du militirojn kiel fianĉino, ŝi ne retiriĝis 
de antaŭ neatenditaj manovroj, se temas pri geedziĝa festo. 


— Sed la fianĉo jam estas anoncita — ekprolis la 
kadavroesploristo apud ili, kiu estis sperta ankaŭ pri la 
eklezia juro. 


— Faras nenion — respondis la plejaĝulo supereme. — Oni 
anoncis la nomon de sinjoro Rancing, kaj ankaŭ mi estas 
Rancing. 


La loĝantaro unue konsterniĝis pro la nova paro, sed poste ili 
rezignaciis. 


La direktoro de la teatro rakontis al pli granda grupo da 
homoj la historion de la sanga, noktomeza duelo, kio okazis 
inter la du parencoj. 


Doktoro Loebli en la nomo de la depatementa ambulanco 
transdonis belegan silkan kusenon al la juna paro kun la 
jena brodita teksto: 


Al ni ĉiuj povas okazi akcidento 

.. La aviadilo proksimiĝis al Maroko. Evelyn kaj la profesoro 
interŝanĝis nur vortojn. La knabino diris nenion pri la 
„krimafero”. Ŝi priridis sin, ke ŝi estas tiel feliĉa. Sed kial? Se 
ili alvenos, ŝi iros dekstren, la profesoro maldektren. Ĉu iam 
evidentiĝos por Bannister, ke ŝi estas tute senkulpa en tiu 
afero? Kiel diris onklo Bradford? „La honoro de virino estas 
tia, kiel la bona fasono: ĝi devas esti tiel kaŝita, ke oni ne 
povu eĉ laŭdi ĝin.” 


— Diru, Mylord — proksimiĝis Holler denove, ĉar lia vertiĝo 
jam ĉesis, — kiam mi povas rigardi vian laboratorion? 
Tiurilate mi havas vian promeson, kaj oni tre atendas mian 
artikolon en Anglio. 


— Ho... tio dependas nur de vi. Mi havas la honoron. 


— Ju pli frue, des pli bone. Via laboro ege interesas Anglion, 
pradonon... 


Li rapide foriris por denove serĉi sian orfiĝintan pergamenan 
saketon, ĉar la aviadilo larĝ-spirale malsupreniĝis, kaj tiu 
manovro ĉiam tre suferigis lin. La aeroplano post milda 


skuiĝo komencis ruliĝi, la motorbruo ĉesis, ĝi kuris mallonge 
sur ebena tereno, poste finiĝis la longa vojaĝo. 


lli alvenis en Marokon. 


— Ni kune sidos en taksion — diris Evelyn al la profesoro. 
Dumvoje diru, kie vi volas elaŭtiĝi. La komedio daŭros nur 
ĝis tiam, kiam ni liberiĝos de tiu terura Holler, kaj mi 
esperes, ke tio nun jam sukcesos. 


Laŭ mia amiko, kiu estas psikologo, la senbaza optimismo 
karakterizas la plej multajn scienajn esploristojn. Ankaŭ 
Bannister falis en tiun eraron, kiam li sentis tiel, ke li baldaŭ 
agrable povas malhavi la societon de la riportisto. Kiam li 
mangeste vokis taksion kaj volis adiaŭi Holler-on, rapidantan 
al li, la riportisto anstataŭ etendi sian manon al Bannistel, li 
etendis sian kofron al la ŝofor. 


— Se vi permesas, mi eluzas vian afablecon, kaj mi tuj iros 
kun vi. La bona interjuvo neniam povas komenciĝi sufiĉe 
frue por la ĵurnalo, kaj se vi jam konfidis al mia bontrovo, 
sinjoro, la invinton, mia honoro malpermesas atendigi vin. 
AŬ mi ĝenas vin? 


Vane, la gazetaro estas gazetaro. Ankaŭ Bannister sciis tion. 


Plej volonte li estus tranĉinta la ĵurnalistoj je pecoj, plej 
volonte li estus malbeninta sin mem pro sia ĝentileco, kiam 
sur la aerodromo li konfidis al la bontrovo de Holler la 
viziton, kaj anstataŭe li devis ŝajnigi, kvazaŭ li ĝojus. 


Ĉu tiu ĵurnalistaĉo konjektas ion? 


Kompreneble nun jam li devis veturigi ankaŭ Evelyn-on en 
sian vilaon, pro la ŝajno. La knabino klopodis helpi lin. 


— Mi tuj iros en la urbon. Mi havas gravan farendaĵon. 


— Ankaŭ mi rapide finos la viziton, kaj mi feliĉe ĉiĉeronos 
vin, se vi permesas, sinjorino Bannister. 


„Kial ne surveturas tiun homon tramo dum lia infanaĝo? — 
pensis la profesoro, poste li laŭtvoĉe ekparolis: 


— Unuavice nun ni lunĉos. 


— Ĝi estos bone — respondis Evelyn malgaje, — mi estas 
malsata... 


Ĉar la profesoro sciis bone, ke la knabino estas masata kaj 
laca. Tial li ne volis, ke ŝi nur simple elaŭtiĝu sur la strato. 
Sed kial li ne volis? Jam estus urĝege fuĝi el la proksimo de 
Evelyn Weston, al kies kapo oni anoncis premion. Vive aŭ 
morte! 


Kaj nun li veturigas ŝin. Vivan, Malsatan. 


La domo de la profesoro staris en la eleganta vilaokvartalo 
Gueliz. La grandegaj, abundkreskaj bedoj, la belegaj palmoj 
palmyra faris preskaŭ nevidebla la konstruaĵon, troviĝanta 
en la fono. 


La atmosfero estis iome prema dum la lunĉo, kvankam Holler 
manĝis multe kaj kelkfoje li bone ridis pri siaj rakontoj. La 
manĝejo, kvazaŭ ili absolute ne estus en Afriko, similis al 
vera ĉambro en Londono. Eĉ kameno staris fone. Evelyn iom 
malgaje rigardadis ĉion, palpadis la preĝtapiŝon, levis 
ceramikan paŝtistinon de sur la kameno kaj konstatis en si 
mem, ke estos tre malagrable foriri de tie Ĉi. 


Ŝi tute ne rimarkis, kiam la profesoro kaj la ĵurnalisto iris el 
la manĝejo en la laboratorion. Evelyn nur nun sentis, ke ŝi 
apenaŭ dormis dum dudek kvar horoj. Profunda fotelo logis 
ŝin, sed la knabino ekregis sin. Surmetinte sian ĉapelon, ŝi 


silente, malgaje, trarapidis la parkon kaj fermis la kradan 
pordon malantaŭ si. 

Nun kie komenci la serĉadon? Ŝi veturigis sin per taksio sur 
la monteton, kie staras la fortikaĵo Gueliz. Oni estis ĝentilaj 
ĉe la urba komandejo. Ĉu malsana legiano? Mŭnster... 
Bonvolu diri, pro kiu afero vi serĉas lin?... Familia... Hm... 
Legianoj malofte havas familiajn aferojn, sed tiu Munster 
eble estas escepto. Bonvolu interesiĝi en la garnizona 
hospitalo. 


Garnizona hospitalo. 


Momente li ne estas en la hospitalo. Antaŭ nelonge oni flegis 
lin ĉi tie. Kie li estas nun? Ni ne povas doni informojn pri 
militistaj aferoj sen la permeso de la urba komandejo. Ĉu vi 
venis de tie? Bonvolu do reiri kaj turni vin rekte al la 
komandanto de la rezerva kontoro de la bataliono en la 
administrejo de la dua kompanio. 


Reen en Gueliz-on. 


— Mi bedaŭras, sinjoriono — diris la postenanto, — pasis la 
oficiala akceptohoro, sed cetere la administrejo de la rezerva 
komandejo de la bataliono nur tiam donas informon pri la 
postenigo de la personaro, se en Oran la centra regiment- 
komandejo de la milita ĉefkomendejo aparte ordonas, al kio 
estas bezonata la aprobo de la gubernio. Tio estas ĉio, la 
ceteraj jam iras plate kaj glate, se vi havas iom da bonŝanco 
kaj bonajn kontaktojn. 


Ŝi sukcesis fari tiom ĝis la unua horo posttagmeze. Ŝi eĉ ne 
rimarkis pro zorgopremateco, ke rondbarbulo sekvis ŝin dum 
la tuta tempo. 


Ŝi malesperiĝinte staris denove en la Interna urbo. Kien iri? 
Al kiu turnu sin malforta virino, kiun cetere serĉas ankaŭ la 
polico, vive aŭ morte. Subite konata voĉo aŭdiĝis malantaŭ 
Ŝi: 


— Mi kisas viajn manojn, Mylady! Ĉu mi povas esti via 
ĉiĉerono? Li estis redaktoro Holler. Nur li mankis al ŝi! 


— Bonan... bonan tagon... Ĉu vi jam finis la viziton ĉe mia 
edzo? — ŝi tuj ruĝiĝis. „Ce nua edti.” Si fariĝis bona 
trompistino. 


— Mi sukcesis sufiĉe rapide fini mian vizitadon. La lordo 
ĉiumaniere volis restigi min, sed mi ne longe povas toleri la 
aeron en fermita ĉambro. Vi aspektas tre laca. Ĉu vi trinkus 
teon kun mi, sinjorino Bannister? Mi estus vere feliĉa. 


— Dankon... — Ŝi estis tiel malforta kaj laca, ke ŝi akceptis la 
proponon. ŝi petos konsilon de la redaktoro. Ŝi ja konas 
neniun.. 


— La profesoro faris mirindan laboron... — tro laŭdante 
parolis Holler dum teo-trinkado. — Mi vidis lian bacilo- 
kulturon, je mia vorto, ĝi aspaktas sub la mikroskopo tiel, 
kiel belega merino-ŝafaro sur la freŝa Alpa paŝtejo. Kia 
bacilo-kulturo! Mi ne komprenas la profesoron. Laŭ mia 
opinio li devus ekstermi tiujn bestiojn, anstataŭ kulturi ilin. 
Nu, sed redaktoro ne devas estis sperta pri medicinaj aferoj. 
Gravas, ke lia lorda moŝto estas populara, kaj ĉiufoje, kiam 
mi skribas lian teorion en la dimanĉa suplemento pri la 
dormomalsano, alvenas multe da gratuloj al mi. 


— Mi kutimas eltondi tiujn artikolojn — diris Evelyn kun iom 
da ruzo. Tiu aserto mirinde efikis Holler-on. 


— Ĉu vere? — respondis Holler ruĝiĝinte. Vi feliĉigas min. 
Lordo Bannister iafoje estas malkontenta pri miaj artikoloj. Li 


problemas pri ĉiuj bagateloj. Antaŭ nelonge li serioze 
riproĉis min, ĉar laŭ li dormomalsano aŭ malario ne estas 
egalaj. Sed fine ja mi ne estas kuracisto, ke mi konu tiajn 
sensignifajn detalojn pri la temo. Gravas, ke oni parolis pri la 
dimanĉa artikolo dum tagoj, kaj tuj poste fondiĝis la 
etindustria asicio kontaŭ la dormomalsano, kaj mi fariĝis ties 
vicprezidanto! Ni elektis lian lordan moŝton ĝia honora 
prezidanto, kaj ni decidis sendi en Hindion grandan 
vekhorloĝ-ekspedaĵon por helpi la suferantojn de la 
dormomalsano. Tio estas grava afero. La rezulto, ke la socio 
fine organiziĝas kontraŭ la dormomalsano, dank' al miaj 
artikoloj, kaj nun estas akcesore, ke laŭ la sinjoro profesoro 
estas malĝuste skribi tion, ke advokato el Bermudoj, 
suferanta de dormomalsano, ekdormis en la tago de sia 
nuptofesto, kaj li vekiĝis nur la 50 jaran jubilean 
geedziĝfeston. Fine ja mi ne estas kuracisto. 


— Henry estas iom severa rilate la sciencajn demandojn. 
— Ĝi certe estas familia propraĵo. 

— Jes. Ĝenerale la familio Bannister estas konservativa. 

— Ĉu la familio Bannister? Ja ekzistas nur unu Bannister... 
— Mi komprenas tiel... nome, se Henry ne havas gefratojn. 
Holler miris. 

— Ĝis nun mi sciis tiel, ke li havas pli da gefratoj... 


Kion li volas? Unue ne estas alia Bannister, poste li havas pli 
da gefratoj... Fine ŝi faros ion malbonan. 


— Mi devas konstati — diris Evelyn kuraĝe, — ke sinjoro 
redaktoro ne bone estas informita pri niaj familiaj aferoj. 


— Ĉu mi?! Mi estas vera leksikono pri anglaj nobeloj. 
Ekzemple Bannister! La onklo de via altestimata edzo ricevis 
lordan rangon de ŝia reĝina moŝto kiel plej superan rekonon 
pro sia heroa sinteno, rilate la taksonomion de la varmsangaj 
mamuloj de la oligoceno. Li estis la unua lordo Bannister. La 
plej aĝa filo ricevas la lordan rangon kaj al ĝi apartenantan 
nomon Bannister. La dua lorod Bannister estis la onklo de 
via edzo, ĉar la patrino de via edzo naskiĝis kiel filino, tiel Ŝi 
ne povis heredi la rangon kaj nomon Bannister. Tiu lordo 
Bannister, sinjoro Dealing, la publike estimata fabrikisto de 
seka pasto, mortis anktaŭ ok jaroj, li ne havis infanon, kaj 
via altestimata edzo, sinjoro Henry, tiam heredis la rangon 
kaj nomon Bannister. Kiel vi vidas, angal redaktoro konas la 
nobelajn familiojn. Nun, se la sorto beninte vian geedzecon 
donacos al vi infanon... Nu!.. Interese, ke hodiaŭ ĉiu 
misglutas ĉe vi dum parolado. Lasu sekiĝi tion, ne postrestos 
makulo... 


Evelyn malfacile rekonsciiĝis el sia tusado. 
— Vi vere bone konas la historion de nia familio. 


— Vidu, Mylady, ĝi estas bela afero herediginte la rangon. lu 
venas en la mondon, havante ĉiutagan burĝan nomon, kaj 
sufiĉas iom da bonŝanco, malproksima parenco mortas sen 
infano, kaj la simpla angla scienculo ricevas ne nur belegan 
rangon, sed ankaŭ belegan, novan nomon kun la lordeco. 


— Sed nun ni jam pagu, sinjoro Holler. Mi ankoraŭ havas iom 
da ferendaĵo. Mi esperas, ke mi sukcesos aranĝi tion. 


= Ĉu eble mi povus helpli vin? Mi bonege konas Marokon. 
Ciujare mi plurfoje venas ĉi tien, kaj mi skribas grandajn 
artikolojn pri la teruraĵoj de Afriko. 


— Mi ŝatus trovi malsanan legianon. Li estas bona amiko de 
mia kuzo, kaj mi promesis al liaj proksimuloj en Londono, ke 


mi interesiĝos pri lia sorto. 


— Vi do havas grandan feliĉon, sinjorino Bannister, ke mi 
estas ĉi tie. La instancoj estas iom malrapidaj, rilate la 
aferojn de legianoj. Neniam oni povas scii, kial ili estas 
serĉataj. Sed mi konas la manieron, kiel aranĝi la aferon en 
la gubernejo. Mi deziras pagi!.. Kelnero! 

La taksio denove veturigis ŝin al Guleiz. Sed nun ankaŭ la 
redaktoro sidis apud ŝi. Post nelonge ili eltaksiiĝis antaŭ la 
fortikaĵo. 


Ĉi tie li estis en sia elemento! En la pordego li ekkverelis kun 
la gardisto, kiu ne volis enlasi lin, ĉar finiĝis la oficiala 
akceptotempo. La redaktoro ege skoldis lin. Fine elvenis 
kolonelo, kaj post mallonga rakontado de Holler, oni 
kondukis ilin en la fortikaĵon. 


Alveninte en la ĉambron sur la dua etaĝo, la redatoro jam 
akiris la amikecon de kvar altrangaj oficiroj, kaj li mobilizis la 
tutan regimentkontoron. Ĉi tie dek frankoj, tie afabla rideto, 
ĉiloke malĝentilaĵo, aliloke monduma konfidenco. Li trovis 
ĉie la plej konvenan manieron. Holler okupis la timigan 
fortikaĵon Guleiz per ŝturmo. 


Tagmeze ili jam sciis, ke legiano Mŭnster, resaniĝinte el sia 
grava vundiĝo, estas tute proksime, nur du taga vojaĝo, 
rajdante sur kamelo. Li konveleskas en la oazo Mahrbuk, en 
la militista sanatorio de la regimento 2. 


— Mi neniam forgesas vian helpon... 


Holler feliĉe rikanis, dirante: 


— La tuto estas bagatelo... Pasintjare mi esploris la restadejo 
de led-komercisto dum du tagoj, kiun oni vidis lastfoje en la 
milito kontraŭ la Buroj. Nun kion vi volas fari, sinjorino 
Bannister? 


Li nur ne Nomus ŝi konstante tiel! Evelyn ĉiufoje ruĝiĝis. 


— Mi vizitos la oazon Mahrbuk. Mi ankoraŭ neniam estis en 
tia loko. 


— Ĉu ankaŭ sinjoro Bannister vojaĝos tien? 


— Ne... Ĉi foje mi ŝatus esti tute memstara. Mi ne volas ĝeni 
lian laboron. Cu eblas dungi gvidanton ĉi tie? 


— Kompreneble. Ĉu vi ankoraŭ neniam ekskursis en la 
dezerton? 


— Ne. Tial mi ŝatus... 


— Sed vi havas nek ekipaĵon! Ho, kiel bone, ke mi estas ĉi 
tie. Mi jam multfoje veturis en Saharo. Kiel malmultekoste. 
Kvankam la komercistoj estas rabistoj, se ni ne estas 
singardemaj rilate ilin. 


— Ĉu vi permesas, ke mi antaŭpreparu vian vojaĝon? 
— Mi tute ne sicas, kiel danki vin... 


— Vi feliĉigas min, sinjorino Bannister. Unuavice ni do iru 
por aĉeti la ekipaĵon. Ĉar jupo kaj tiaĵo, kompreneble, ne 
estas uzeblaj kelk-cent kilometrojn sude. Sed mi gvidos vin 
en neniun bazaron de la interna urbo. Ni devas aĉeti nur ĉe 
arabo. Ĉe arabo. Tie dominas la estimo al la blanka raso. En 
la interna urbo oni vendas malbonan varon, multekoste, sed 
ĝentile. La turistoj iras tien... Taksio! 


Li gvidis ŝin en Mellah-on. En la tumulto de marchee arabe ili 
povis antaŭeniri nur centimetron post sentimetro. Li haltigis 
la taksion en la plej malpura kvartalo, en la plej mallarĝa 
strato de la araba urbo, kaj ili ekiris plede en la ole-odora 
stratetaĉo. 


lli ne rimarkis tiun rondbarban homon, kiu kelkfoje kraĉis pro 
la mactabako kaj sekvis ilin jam de la komandejo. 


La redaktoro gvidis Evelyn-on en etan, malhelan vendejon, 
plenan de zumantaj muŝoj, kaj kaprobarba, hoknaza arabo 
venis por akcepti ilin. Ili elektis Ĉion. Korkoĉapelon, botojn, 
kuloton, termobotelon, mutraĵujon, kiun gumringo fermas 
hermetike, kaj ceteraĵojn. 


Poste sekvis la marĉando. Evelyn ankoraŭ ne vidis tiaĵon! 


La arabo unue ridis, poste li mane batis sian bruston, kurinte 
sur la straton, li minace skuis siajn pugnojn al la piedirantoj, 
baldaŭ li ŝiradis sian brunuson kun ŝaŭmanta buŝo, kaj 
kunfrapite siajn manojn, li rigardis al la plafono 
malesperiĝinte, tuj poste li ploregante ĵetis sur la kuloton, 
kvazaŭ li estus funebranta sian mortintan infanon.Kontraŭe 
Holler batis la tablon per sia pugno, poste li moke ridis, kaj li 
refaldis sian pantalontubon pruvante ion, por ke la arabo 
konvinkiĝu pri la kvalito de liaj ŝtrumpoj. Tio forte impresis 
la komerciston, ĉar li ŝovis la korkoĉapleon antaŭ lin, sed 
kiam Holler etendis sian manon al la pantalono, li denove 
sovaĝiĝis, kiel hundino, kiam oni proksimiĝas al ĝia ido, kaj 
li stertore alpremis la kuloton al si. 


Post unu horo ĉio kuŝis pakite sur la vendotablo, ili pagis kaj 
foriris. 


— Vi faris bonegan negocon — diris Holler, kontente viŝinte 
la ŝviton de sur sia frunto. 


— Ĉu vi ne timas, ke tiu arabo iam mortigos vin? 


— Ĉu li? Mi apartenas al liaj konstantaj klientoj. Li estas mia 
bona amiko. Kiam mi estas en Londono, ni korespondas. 


e; 


La afero jam iris pli glate ĉe la kamelisto. Ili estas dezertuloj. 
Cetere ili havas ekzemplodonan organizaĵon. 


La kamelisto estis malalta, magra berbero kun malhelbruna 
haŭto kaj kun buklaj haroj ĉirkaŭ lia razita tonsuro. Laŭ lia 
opinio, se ili ekveturos la sekvan tagon aŭrore, ili estos en la 
oazo Mahrbuk la kvaran tagon matene. 


— Ĉu mi povas veturi kun li nokte en la dezerto? — demandis 
la knabino angle de Holler. 


— Trankvile, sinjorino — respondis la berbero perfekte 
parolante la anglan lingvon. — La dezertaj gvidantoj estas 
veraj ĝentlemanoj. 


Ŝi ekhontis. 


— Ili estas tiaj homoj — ridis Holler. — Mi konis berberan 
gvidanton, kiu muzikis dum jaroj en la koncert-orkestro de 
Filadelfio, kaj li revenis en la dezerton pro am-trompiĝo. 


Ĉokolad-bruna knabineto venis el la domo, kaj ŝi admiris la 
belan eŭropan sinjorinon deproksime. 


— Kiel ĉarma ŝi estas — diris Evelyn. Ŝi levis la infanon el la 
polvo kaj viŝis ŝian malpuretan vizaĝon. Poste Evelyn 
donacis al ŝi sian broĉon. Ĝi estis malgranda, senvalora 
objekto, kiu servis kunligi la salon ĉirkaŭ ŝia loko. 


— Amuleto... amulteto... — balbutis la etulino miregante, kaj 
ŝi apenaŭ kuraĝis ektuŝi la brilantan objekton. 


— Nun tiuj homoj iros en fajron por vi — klarigis Holler, kiam 
ili daŭrigis sian vojon. — Nu, bonan vojaĝon, sinjorino 
Bannister. Estu ĝustatempe en la difinita loko, ĉar tiuj 
gvidantoj simple iros hejmen, se la paseĝero ne alvenas 
akurate. 


Naŭa ĉapitro 


Lordo Bannister fariĝas viktimo de halucinado. Poste oni 
intermiksas lin kun Katarina Medici. Li preparas sin al la 
venontaj jaroj en la malliberejo, baldaŭ li konstatas, ke 
vojaĝi en Saharo estas multe pli agrable sen vesperfesta 
vesto. Rabistoj aperas, Eddy Rancing kamelmortige rajdas 
reen, kaj li divenas, kio estas la relativiteco. 

Evelyn estis akurata. Ŝi alvenis al la loko, difinita fare de la 
gvidanto, en konvena vestaĵo por la vojaĝo. Antaŭ ol ekiri, ŝi 
haste skribis kelkajn liniojn sur paperon, transdonis ĝin al 
mesaĝisto por porti ĝin al lordo Bannister, poste ŝi sidis sur 
la selon de la genuanta kamelo. Arzim, la berbera gvidanto 
aŭdigis strangan, akran, elgorĝan sonon, kiam la kamelo 
ekstaris, Evelyn unue sentis la du ritmajn movojn tiel, ke ŝi 
falos el la selo nazaltere, poste ŝi kredis, ke ŝi falos 
dorsaltere, fine ŝia pozicio fariĝis stabila en timiga alteco. 


— Reg-lak! Reg-lak! 
La kameloj ekgalopis. 

Antaŭ duon tago ekiris multe pli granda karavano sur la 
sama vojo. Tridek elektitaj araboj, veraj perloj el Mellah, 
gvidataj de Adams kaj Gordon, la du estroj, kiuj fariĝis tre 
bonaj amikoj. 


Ili alvenis el Liono per luita aviadilo. 


lli Ĉiuj tuj komencis serĉi la knabinon, dividinte la urbon je 
sektoroj inter si. Ili lasis Ranier-on en la halo de la hotelo 


Mammunia kiel kunliganton, kie la blankhara rabmurdisto 
baldaŭ amikiĝis kun la direktoro de maŝinfabriko el Eŭropo, 
kaj post nelonge ili ŝakludis. 


Joko, la rondbarba havis bonŝancon en la serĉado. Li opiniis 
tiel, ke la knabino serĉas soldaton, ŝi do supozeble vizitos la 
urban komandejon, tial li staris kaŝrigardante en la proksimo 
de la fortikaĵo Gueliz. De tie li spursekvis Evelin-on, ĝis la 
virino luis ĉambron en la hotelo Parizo, por ripozi. 


Poste li revenis al la berbera gvidanto, kun kiu li vidis la 
knabinon paroli. Nun li devas pridemandi lin, kien deziras 
Evelyn Weston vojaĝi? 


— Salem — salutis la rondbarbulo. 
— Bon jour — resalutis la arabo. 


— Mi volas fari longan vojaĝon en Saharo, mi devas tuj 
ekvoji, kaj mi bezonas konfidindan gvidanton. 


— Mi bedaŭras, sinjoro — li respondis, — iu dungis min por 
kvin tagoj. 


Dirinte tion, venis en lian kapon la angla virino, kaj li 
ridetante rigardis la vizaĝruĝiĝintan, feliĉan infanon, 
ludantan per la „amuleto”. 


— Eble... — diris Joko, — vi povus kunigi la pasaĝerojn. Mi 
deziras vojaĝi al Ain-Sefra, kaj se vi iros tien... 


La gvidanto respondis sensuspekte: 
— Ni ekvojos alidirekten. En la oazon Mahrbuk. 
— Domaĝe. Salem aleikum. 


— Au revoir. 


La rondbarbulo eksciis, kion li volis. La knabino planas vojaĝi 
al la oazo Mahrbuk, do estas verŝajne, ke la vundita 
„Mŭnster” toviĝas tie. Nun jam li devis informi nur Rainer-on, 
dum li revenos en la hotelon, tiu homo kunvoku la 
komplicojn, kiuj regule informiĝas telefone. Post unu horo ili 
interkonsiliĝos. 


— Simpla afero — opiniis Adams. Ni rajdos antaŭen eĉ 
hodiaŭ. — Li fingre montris sur la geografian karton. — Kiam 
Evelyn Weston ekvojos aŭrore, ni jam estos ĉe tiu puto, kaj 
ni atendos ŝin ĉi tie. Forpreninte la koverton de ŝi, ni serĉos 
Mŭnster-on en la oazo. 


— Kia estas la publika sekureco en la oazo Mahrbuk? — 
interrompis d-ro Cournier per basa, dormema, aristokrata 
voĉo, kaj li malrapide tamburis sur la tablo per siaj grandaj, 
lentugaj, blankaj fingroj. — Mi pensas pri tiu situacio, se ni 
ne povus konvinki la soldaton per milda persvado. 


— Ĉiuokaze ni varbu ĉi tie tridek-kvardek arabojn — diris la 
rondbarbulo. En la Quartier Reserve mi havas 
drinkejmastron, kiu estas mia malnova, bona amiko, li 
helpos nin. Dum dezerta entrepreno facile povas okazi 
surprizo. Prefere superflua singardemo, ol risko. 


Baldaŭ Corned-Beef konatiĝis kun oficiro, de kiu li eksciis, ke 
la publika sekureco, menciita de la doktoro, estas sufiĉe 
bona en la oazo Mahrbuk. Ĝendarmaro kaj milico ne estas 
tie, en la malgranda militista sanatrorio la malmultenombra 
gardistaro zorgas pri la ordo, kiun nenio rompis en la 
sensignifa oazo de memoreblaj tempoj. 


— Mi pensas — konstatis Adams posttagmeze, — ke ni povas 
ekiri post unu horo. Ni zorgis pri ĉio. 


— Ne tute — diris Rainer. — Ni devas kunporti teon en kelkaj 
termoboteloj. Gi estas bona kontraŭ la varmego. 


Neniu respondis al li. 

„Mi pensas pri Vi, Sinjoro kun dankema koro en la momento 
de la ekiro. Dio benu vin pro via boneco, ĉar vi neniam plu 
vidos min, mi esperas, ke post iom da tempo vi forgesos, 
kiom da problemo kaŭzis al vi la malfeliĉa Evelyn Weston.” 


Li rigardis super la letero al la parko. la granda pezo premis 
lian bruston. Ŝajnas, ke malgraŭ la ĝenaj cirkonstancoj, li 
danĝere alkutimiĝis al tiu ventkapa, mallertamana, sed tre 
kara knabino, kun ŝiaj ĉiama timego, kurego kaj subita 
kolero kontraŭ ŝia plej granda malamiko, la necesujo. Eta 
blonda ciklono. Ŝi kirlas, renversas ĉion ĉirkaŭ si, ŝi kuregas 
en mortan danĝeron kun la kapo antaŭen, kaj dume ŝi tute 
ne estas kuraĝa, nur senpripensa... 


Ĉiuokaze la disiĝo utilas tiom, ke ekde nun li povas kviete 
ekdormi, kaj lia trankvilo ne renversiĝos ĉiupaŝe pro Evelyn 
Weston. 


4 
— Bonan tagon. Mi serĉas fraŭlinon Evelyn Weston 


La lordo konsterniĝis. Mi povus diri eĉ tion, ke li iomete 
svenis. 


Ĉe la pordo staris belvizaĝa junulo, portanta lakitajn ŝuojn, 
blankan kuloton, en la mano kun grandega korkoĉapelo, li 
do havis tropikan vestaĵon, videblan sur sonfilmoj, kiujn 
portas nur partroprenantoj de favorprezaj vojaĝoj. En 
Abbazio aŭ en Venecio estas ĉiutaga spektaklo vidi tiajn 
homojn, kiuj portas oran brakhorloĝon kaj ledajn ŝtrumpojn, 
sed en la tropiko ili estas iom okulfrapaj kaj konstante vekas 
ridon inter la indiĝenoj kaj burĝa loĝantaro tiuj turistoj, 


vestiĝantaj laŭ la lasta modo de Saharo, kiuj provizinte sin 
per vestaĵo, zorgeme preparas sin por la varmofrapo. 


— Al kiu... mi havas la honoron... — balbutaĉis la lordo, 
konjektante malbonon. 


— Mi nomiĝas Eddy Rancing. Ĉu vi estas lordo Bannister? 
— Mi pensas... Jes... Kial? 
— Mi serĉas fraŭlinon Evelyn Weston. Mi ŝatus paroli kun ŝi. 


Lia lorda moŝto heziteme ĉirkaŭrigardis, kvazaŭ li ĵus estus 
demetinta ien la fraŭlinon, nur nun li ne memoras jam, 
kien?... Poste li ekkonsciiĝis. 


Li rektiĝis. 
— Mi ne komprenas, sinjoro Rancing, kion vi deziras? 


— Mi klare diris. Mi serĉas fraŭlinon Evelyn Weston. Lastfoje 
ŝi estis fotita en via societo, sinjoro. 


La lordo denove kurbiĝis, kvazaŭ malkuraĝiĝinte. Eddy 
elprenis foton el sia poŝo. 


— Mi opinias, ke tiu bildo estas aŭtentika. Ĉar mi eksciis, ke 

via lorda moŝto alvenis kun tiu virino, videbla sur la foto, kiel 
via edzino, mi do pensas, ke mi informiĝas ĝustaloke: kie mi 
trovas fraŭlinon Evelyn Weston. 


— Ĉu vi estas detektivo? — demandis la profesoro kun 
angoro de sinkaŝanta poŝoŝtelisto. 


— Ne. Mi estas malnova konato de fraŭlino Evelyn. Kelkajn 
jarojn mi loĝas en ŝia najbareco, en domo de strato Kings. 


— Mi ne kredas, ke vi sekvis ŝin en Afrikon nur pro la bona 
najbara kontakto — rimarkis la profesoro malbonhumore. 


— Ne. Mi ŝatus paroli kun la fraŭlino pro negoco. 
— Por kiu lando vi spionas? 
— Ĉu mi? Por Laponio. 


— Sinjoro! Ĉu vi venis tial en Afrikon pseŭdovestite, kiel 
Sorkantisto de operdomo, por ke vi diru malbonajn ŝercojn? 


— Ĝi estas almenaŭ tiel bona ŝerco, kiel via demando 
Mylord. 


— Ĉar la ĵurnaloj skribis tion... 


— Kelkajn jarojn mi estas la najbaro de fraŭlino Weston. Ŝi 
vivas kun sia patrino en granda malriĉeco, ŝi estas honesta, 
laborema virino, kiu verŝajne miksiĝis en tiun teruran aferon 
senkulpa. 


Tio estis tute nova por la lordo. Ĉu ŝi tamen ne estas 
spionino? 


— Ĉio ĉi estas tre bela — li diris fine, — sed mi ne havas eĉ 
konjekton, kie ŝi estas la fraŭlino, mi povas aserti nur tion, 
ke ŝi neniam plu revenos ĉi tien. 


Eddy ridetis moke. 


— Mi estas certa pri tio, ke fraŭlino Weston revenos. Ĝis tiam 
mi ne foriros de tie ĉi. 


— Ĉar mi ne deziras pasigi miajn restontajn jarojn en via 
senpera societo, mi devas... 


— Ĉu iri al la polico? AlI right. Ĝi signifas cent mil frankojn 
por mi, verŝajne malliberejon por vi. 


Malliberejo! 


La lordo inerte falis en la brakseĝon. Jen la fato. Li povintus 
konjekti, ke oni malliberigos lin pro tiu virino. 


— Mi ne volas ĝeni vin, sinjoro, mi nur petas, ke toleru mian 
ĉeeston. 


— Kion fari? Mi estos forta. Bonvolu sidiĝi! 
— Dankon. 


Eddy eksidis, kaj li tuj miksis viskion por si el la botelo, 
staranta sur la tablo, poste li ekparolis per leĝera, babilema 
voĉo: 


— Ĉu vi vere edziĝis al fraŭlino Weston? 


— Ne. Kiel pli malfrue evidentiĝis, mi nur defendis ŝin. Oni 
konstante persekutis la kompatindulinon, kaj tiam ŝi uzis 
tiun procedon, ke ŝi vekis min kaj ekdormis. Ĝi montriĝis 
taŭga ĝis nun. Ĉu vi ne estas komplico de fraŭlino Weston? 


— Mi ripetas, ke fraŭlino Weston estas konservativa, burĝa 
virino! 


— Kompera kun tio, ŝi havas sufiĉe aventurplenan 
vivmanieron. 


— Ŝi serĉas sian rajtan heredaĵon. 


— Mi scias tion. Kaj honoron de sinjoro. Se ĝi interesas vin, 
estu trankvila, ke ni multe faris ĝis nun en ambaŭ aferoj. Ĉu 
vi vere volas resti ĉe mi de nun? 


— Jes. Sed ne longe. Mi havas la sanktan konvinkiĝon, ke 
Evelyn baldaŭ estos ĉi tie. 


— Ŝajnas, ke vi estas angla Nostradamus. Mi rimarkas, ke 
estas historia fakto, ke ankaŭ tiu eminenta homo kelkfoje 
eraris. 


— Mi ne eraras. Mi elmeritos vian rekonon per mia antaŭdiro. 


— Sed mi devas pagi tiun aŭguron iom kare — respondis 
Bannister malgaje. 


— Ne gravas. Se mi estas Nostradamus, sentu vin Katarina 
Medici, kaj faru seriozajn oferojn al mia aŭguro. 


— Sinjoro! Mi donas mian vorton, ke mi diris la veron. Vi 
povas nomi min ruza, insolenta fripono, se Evelyn Weston 
denove revenos ĉi tien. 


— Sir — respondis Rancing ĝemante, — mi diras al vi, 
esprimante mian altestimon, ke vi estas ruza, insolenta 
fripono. 


Evelyn Weston staris en la pordo. 

Ili galopis kelkajn horojn en la dezerto. Oriente aperis multaj 
polviĝantaj rokegoj kaj torsoj, falintaj unu sur la alian, 
restaĵoj de malnova urbo el la tempo de la romia konkero. La 
kamizolo de Evelyn ŝiriĝis. Ŝi volis tuj kudri ĝin, por ke tio ne 
ŝiriĝu plu. La virino malfermis la nigran valizeton. 


— Sankta Dio, kie estas la koverto? 


Viŝtuko estis supre de la kofreto. Deksre vestaobroso, 
maldekstre sapo. 


Ĝi povas esti nur la necesujo de la lordo! Ŝia malnova, morta 
malamiko. 


lli intermiksis la valizetojn. La oranĝkolora koverto nun estas 
ĉe la lordo. Kion fari? 


Ŝi devas returniĝi! Bannister estas en morta danĝero. Kio 
okazos, se li sensuspekte malfermos la necesujon antaŭ 
aliaj, kaj li trovos la koverton? Verŝajne li transdonos ĝin al 
la polico. 


Ho, kiel volonte ŝi estus ĵetinta teren la valizeton, en kiu 
verŝajne troviĝas ankaŭ la abomeninda razilkompleto. Sed 
nun ŝi devas reporti kaj redoni ĝin, se ŝi volas repeti la sian 
de li. 


— Azrim! Ni returniĝu! Rapide! Ni revenos! 

.. Evelyn staris ĉe la sojlo. Sed ŝi ne povis ekparoli pro la 
nova surprizo. Kial estas Eddy Rancing ĉi tie? Kia konfuza, 
konsterniga, fantasta historio komencas elformiĝi? Evelyn 
sentis tiel, ke ŝi vertiĝas, kvazaŭ ŝi estus trinkinta likvoron. 


— Sinjoro Rancing! 


— Fraŭlino Weston — ridetis Eddy, — mi estas feliĉa revidi 
vin. 


La lordo ne kuraĝis ekparoli. Lia surprizo fariĝis iom post iom 
timego. La subita apero de la knabino signifis malproksiman 
fulmotondron por li. En la plena kalmo ŝi staris denove ĉi tie 
kun sia sirokosimila, sinistra, rezoluta mistero, por ke ŝi 
elŝiru eĉ la radikojn de lia trankvilo, kuregante, rompante, 
frakasante kaj fine per unu akordo denove malaperinte. 


La alarmsirenoj eksonis en lalordo! 
La ciklono! 


Certas, ke rabistoj atendas ŝin ie, kaj ŝi tuj forte persistos, ke 
ili faru longan, malkomfortan vojaĝon kune. Tial li rapide 
plenigis siajn poŝojn per cigaredoj kaj prenis varman, 
kotonan kolŝirmilon el la ŝranko. Pro certeco. 


— Kiel... kiel vi venis ĉi tien? — demandis Evelyn de 
Rancing. 


— Ĉu li mem sciu tion? — meditis la profesoro malgaje. — 
Nur tio estas mirinda, ke mi ankoraŭ estas ĉi tie. Kien ni 
vojaĝos? — li turnis sin al Evelyn kun iom da maltrankvilo. 


— Ĉi foje mi ne kuntrenos vin al malkomforta vojaĝo, Sir. 


— La profeto parolu per via buŝo. Mi jam perdis mian kredon 
pri tiuj mirakloj. 


— Se vi permesas, mi akompanos vin — interrompis Eddy. 
La profesoro ĵetis nervozan, flankrrigardon al li. 


— Mi ĝojas — li turnis sin al Evelyn, — ke la kunteno inter la 
najbaroj estas tiel nekutime forta ĉe vi en la strato Kings. 


La knabino esplore rigardis la vizaĝon de la profesoro por 
momento. Dio mia! Cu eble li estas ĵaluza? 


— Esprimu vin pli klare, sinjoro Rancing. Kion vi deziras de 
mi? 


— Mi volonte helpos vin. Mi sentas tiel, ke ĉi-momente vi 
bezonas komplezon de viro. Vi pli rapide akiros vian 
heredaĵon kun mia helpo. 


— Cetere de kie vi scias pri mia heredaĵo? 


— Fraŭlino Weston, via malrespekto trafu min: mi 
subaŭskultis. 


— Ĉu nun? Nun, kiam vi jam scias ĉion, sciu, ke oni 
persekutas min, sciu, ke mi serĉas valoregan juvelon, ĉu vi 
nun ĉantaĝos min? 


— Ĉu mi estu sincera? Mi pensis ĝuste pri tio. Sed iel mi ne 
povas fari ĝin. Mi nun sentas min tiel, fraŭlino Weston, 
kvazaŭ mi estus malbone edukita bubo, antaŭ tre aĝa 
instruistino. Mi opinias, ke mi estimas vin, kaj tiu sento jam 
malbonigis multe da decidoj en la momento de la agado. Mi 
ŝatus finludi tiun hazardan ludon, sed mi ne ĉantaĝos vin. 
Se vi rifuzos min, mi foriros. 


— Al la polico — diris Evelyn ironie, — denunci min. 


— Fraŭlino Weston! — li respondis memkonscie, sed 
ruĝiĝinte, kaj nun nur videbliĝis efektive, kiel granda infano 
estas Eddy Rancing, la geniulo — vi estas maljusta rilalte 
min. Mi povintus fari tion ĝis nun. Mi estas facilanima homo, 
mi ŝatas la monon, sed nun mi volis akiri la heredaĵon tial, 
ke mi povu stari kun ĝi antaŭ vin kaj peti vian manon. 


Evelyn ekridis. 


— En ordo, Eddy. Vi neniam serioziĝos. Vi estas fantasta, fola 
homo. Nu bone, akompanu min. Vere mi estis tre sola ĝis 
nun... neniu staris apud mi. 


— Precipe tial — senkulpigis sin la lordo antaŭ Rancing, — 
ĉar la noktosurtuto estis tiel okulfrapa, ke mi devis sidi 
malantaŭen, en la profundon de la aŭto... 


— Sed nun jamtio finiĝis. Viaj malkomfortaj vojaĝoj, kiuj vi 
faris pro mi, Ĉesis. 


— Fraŭlino Weston... vi jam tiomfoje diris ĝin... Laŭ mia 
opinio, ni ĉiuj estas en la mano de Dio... 


— Nu, mi tuj pruvos, ke vi restos ĉi tie en absoluta paco, kaj 
vi neniam plu estos ĝenata. 


„Kiel bela virino ŝi estas — pensis Bannister, — nur neniam 
oni scias, kiam ŝi fariĝas furioza uragano.” 


— Mi revenis tial, ĉar ni intermiksis niajn valizetojn. Mi 
reportis vian abomenindan necesujon, mi nur apenaŭ 
enrigardis ĝin, kaj mi tuj fermis tiun sanktejon de via vivo. 
Jen ĝi estas, Sir, prenu — ŝi ĵetis la necesujon al li tiel, ke la 
razilo kun la aluno ekdancis en la ventro de Budho. — Kaj 
redonu mian kofreton. Tiam mi tuj foriros kun Eddy, kaj ni 
neniam plu ĝenos vin. 


— Ĉu estas familiara karakterizaĵo en la strato Kings, ke la 
najbaroj uzas la baptonomon de unu la alia, kio en Anglio 

estas kutimo ĝenerale nur inter parencoj aŭ inter tre bonaj 
amikoj... 


Tiam la profesoro iris al la kameno kaj deprenis la valizeton. 


— Ĝi ja estas mia kofreto... Ĉu vi ne eraras, fraŭlino 
Weston? — kaj li malfermis ties fermoplaton per instinkta 
movo. 


Tri koloj rigidiĝis sub la kapoj, turniĝantaj al la valizeto, tri 
buŝoj gape malfermiĝis, kaj tri batantaj koroj haltis por 
momento. 


La oranĝkolora koverto, sigelita per kvin naciaj blazonoj 
kuŝis supre en la kofreto. 

Fine Evelyn iris al la valizeto kun decidaj paŝoj. Sed 
Bannister fermis ĝin kaj metis sian manon sur la 
fermoplaton, kiel ia pigra, grandega leono por emfazi sian 
proprieton, metinte siajn ungegojn sur viandopecon, kion ĝi 
manĝos nur poste, tamen ne estas proponinde, ke kiu ajn 
tuŝu tion. 


— Bonvolu doni al mi... mian kofreton — diris la knabino 
nervoze. 


— Kompreneble vi povas ricevi la kofreton, sed la koverton, 
bedaŭrinde, mi ne povas transdoni. Ĝis nun la afero statis 
tiel, ke Mi negletis tion, pri kio mi devis sciiĝi. Sed nun, 
bedaŭrinde, temas pri tio, ke la koverto trandoniĝus unue al 
vi, poste al viaj komisiitoj pere de miaj manoj. Tiuokaze mi 
estus samtiel spiono, kiel ekzemple Mata Hari... 


Evelyn pensadis. Tio certas, ke la profesoro partoprenis la 
aferon nur pasive ĝis nun. Sed, se li nun transdonus la 
koverton al ŝi, tiel lorodo Bannister fariĝus samranga 
komplico! Serioza kandidato de Nobel-premio, la mondfama 
scienculo, kaj kio estus eĉ pli ĝena cirkonstanco, ke li estas 
malesperige ekzeplodona ĝentlemano. 


— Vi certe komprenas, fraŭlino Weston, ke vi deziras 
neeblaĵon de konservativa scienculo, kiam vi petas tiun 
koverton transpreni el miaj manoj. Sed mi promesas tion, ke 
mo donas al vi vojon de eskapo, kaj nur poste mi transdonos 
la dokumenton al la instanco. 


Rancing ludis per la kolo de la viskiobotelo tiel, kvazaŭ li 
atendus nur la konsenton de la knabino, ke li batu la 
profesoron je la kapo per ĝi, fininte tiel la tutan ĝenan 
diskuton. Sed Evelyn ne instigis li fari tion. 


Ŝi pensadis. Bannister maltrankvile atentis ŝin. Fine la 
knabino reveme ekparolis jene al la lordo: 


— Ĉu estus tro lacige por vi fari longan vojaĝon, rajdante sur 
kamelo? 


— Mi sciis... — respondis la profesoro malesperiĝinte. 

La unua malpligranda ventoŝturmo de la ciklono kroĉiĝis al 
liaj nervoj. Ĝi venas! La okuloj de la diino de tempestoj jam 
brilas pro la planado, jam kirliĝas la nekonsideritaj, konfuzaj 
pensoj en ŝia cerbo, kaj ĉio estas vana, la ciklono de lia sorto 
kaptos la mondfaman, sed sendefendan esploriston de la 
dormomalsano. 


— Ĉu vi volas transdoni la koverton al la instanco? 


— Jes. Sed ne rajdante sur kamelo. Nur piedirante. Ĉar iom 
da tempo mi malsanece malinklinas uzi veturilojn, mi ne 
scias, ĉu vi aprecastion... 


— Se vi volas fari tion en Maroko, tiam ni iru kuine al la 
policejo. Sed mi ne scias, ĉu humanista animo de vere 
angala sinjoro povas nei helpon, kiam temas pri sendefenda 
virino kaj pri la honoro de senkulpe torturita homo. 


— Tiurajte vi jam kuntrenis min en vesperfesta, poste en 
nokta vestaĵo tra duono da Eŭropo. 


— Nun temas nur pri proksima oazo. 


— Nun. Sed ekirinte, facile evidentiĝos, ke ni ne povos halti 
ĝis Cape Townig, malgraŭ via plej bona volo. Sendepende de 
tio, ke la kamelo ne estas aŭto, kaj se ĝiaj kelkaj partoj 
deiĝos, ni restos en la dezerto. 


— Ne mokadu! Venu en la oazon Mahrbuk kun ni, laŭ via 
bontrovo, akompanate de forta eskorto. Ĝi estas nur du taga 
rajdado sur kamelo. Vi povas havi la dokumenton Ĉe vi, kaj 
vi devas doni tion el via mano nur tiam, se vi konvinkiĝis pri 
tio, ke ĝi estos transdonita al la plej kompetanta persono. Se 
vi ne faros tion, la heredaĵon de malriĉa familio, la honoron 
de senkulpe suferanta homo, kaj la tutan inferan lukton, 
kion mi faris ĝis nun, vi oferos simple pro egoista komforto. 


La funelo de la ciklono jam levis kaj tiris lin kaj sentis, ke lia 
rezisto malpliiĝas. 


— Ĉu vi povas motivi ĉion ĉi? Ĉu per pruvaĵoj? 
— Rrilate la gravajn partojn mi estas atestanto — diris Eddy. 
— Mi tuj rakontos la ceteraĵojn. Unuavice tamas pri tio... 


— Atendu! — interrompis la profesoro. — Diru nenion. Mi 
volas gardi mian neinformitecon rilate la aferon. Post la 
okazaĵoj, pri kio skribis la ĵurnaloj, mi timas, ke Mi malpli 
multe povas esti je via dispono, se vi infomos min. Ĉi- 
momente mia rolo en la afero estas la jena: post kiam vi 
transdonis al mi la koverton, kun tiu peto, ke mi transdonu 
ĝin al la instanco ne ĉi tie, sed en la oazo Mahrbuk, mi 
plenumos vian deziron. Mi pensas, ke estos pli bone konsenti 
pri tio, kaj mi nun ne scias pri la afero. Tiel mia konscienco 
certagrade estos trankvila. Vi provizis min per tiom da fatala 
potenco, je mia plej granda bedaŭro, ke mi ne kuraĝas 
kontraŭdiri, Sed mi avertas vin, ke la regiono de Belga 
Kongo sekvas trans Saharo, kaj mi sekvos vin tien nek pro 
via heredaĵo, nek pro la honoro de miaj homfratoj, nek pro 
tiu kaŭzo, ke vi estas persekutata! Mi ne iros trans Saharon! 


Evelyn rigardis sur lin malgaje. 


— Ĉu vi estas certa pri tio, Sir? 


La deciditeco de la profesoro ŝanceliĝis. 


— Ĉiuokaze... vi devus tre motivi tion.... — li diris malcete, 
— sed se mi tamen irus, ni supozu, al Kongolando, neniokaze 
trans Cape Town-on... aŬ... Nu, bone, ni iru!.. 


.. La profesoro sidis tiel moroze sur la kamelo, kvazaŭ li 
gvidus pun-ekspedicion. Eĉ malpli bone efikis lian humoron, 
ke diversaj pikantaj kaj pinĉantaj vermoj, grupe ekskursantaj 
sur la korpo de la besto, avide komencis ekzameni lian 
sangon, kiel aro da esploristoj de dormomalsano. Li sidis sur 
la kamelo, balancante sian kapon laŭ la ritmo de la 
irmaniero de la besto kaj amare konstatis, ke li denove iras 
kaj suferas pro lia humanismo por lahonoro de aliaj homoj. 
Kvankam la situacio estis multe pli simpla. 


Li sekvis belan virinon iom pozeme, sed obeante al la eterna 
leĝo de gravito, sen ĉiu celo kaj senco, en Sharo. Nur tial, ĉar 
li estis lordo kaj scienculo, li do konsideris tiun procedon pli 
komplika kaj malpli humiliga, sed kio efektive neniom 
diferncis de anima subigiteco de amanta merceristo. 


— Reg-lak! Reg-lak! 


La ekgalopanta kamelo subite retroklinis sian kapon, kaj ĝi 
batis brusten lian lordan moŝton, ke li tusadis dum minutoj. 


— Reg-lak! Reg-lak! 


Li faligis teren siajn okulvitrojn. Tio tute ne ĝenis lin. Li eĉ ne 
haltis por levi ĝin. Li jam perdis multe pli ekveturinte de 
Parizo. 


Ĉar la kamelo plurfoje batis lin je la brusto, li sidis en la selo 
kun rekta dorso, tiel li denove sentis sin forta kaj 
respektoplena. 


— Reg-lak! Reg-lak! 

Rancing, estu dirate je la honoro de la profesoro, malpli bone 
eltenis la vojaĝon, malgraŭ sia junaĝo. Unuavice li divenis, 
ke oni ne vane nomas la kamelon la ŝipo de la dezerto, ĉar 
ĝia ondanta irmaniero kaŭzas simptomojn, similajn al 
marmalsano. Krom la simptomoj, la polvo netolereble pikis 
liajn okulojn, kaj li ofte sentis tiel, ke li ne plu eltenos ĝin eĉ 
momenton. 


Evelyn jam havis iom da sperto, kaj ĝenerale al virinoj pli 
bone toleras la klimaton en la tropiko. Tial ŝi relative gaje 
galopis apud la gvidanto. La suno oblikve subiris, kaj etaj 
ombroj ĵetiĝis sur la povon apud la ondliniaj sablodunoj, 
etendiĝantaj en la malproksimon. Pro tio la dezerto aspektis 
kies grandega ŝaktabulo kun blankaj kaj nigraj kvadratoj. 


— Ni ne iros sur la kutima vojo, fraŭlino — diris subite Arzim, 
la bebera gvidanto. 


— Kial? 


— Alaho volis tiel, ke vi donu amuleton al mia filino, tial vi 
estas gardata de granda malbono, ke vi intermiksis la 
kofreton kaj returniĝis. Tial ankaŭ mi eksciis hejme, ke oni 
kolektis muzltajn malbonajn homojn hodiaŭ vespere en 
Mellah. Ili bivakas ĉe la dezerta puto, apud la karavanvojo, 
kondukanta al Mahrbuk. Kaj inter ili estas iu, kiu hieraŭ 
interesiĝis ĉe mi, kaj li trompe eksciis de mi, ke la fraŭlino 
deziras vojaĝi al Mahrbuk. 


Evelyn preskaŭ svene falis el la selo. 


— Mi opinias, ke ili volis atendi vin ĉe la puto por mortigi kaj 
prirabi vin. Sed ni evitos ilin pasante tra shott. Oni nomas la 


grandan, salan marĉon tiel, ĝi ne estas pli longa vojo, sed 
iom malbona kaj danĝera. Tamen mi pensas tiel, ke ĝi estas 
pli bona ol la morto. 


— Ili do trovis min! — diris Evelyn preskaŭ plorante. 

— Kiuj ili estas? — demandis la lordo. 

— Kartelo de spionoj kaj rabistoj. La granda razio estis pro ili. 
La lordo pensadis. 


— Ĉu vi vere volas transdoni la koverton al kompetentulo en 
Mahrbuk? 


— Ĵes. 


— Ĉu vi staros kun trankvila konscienco antaŭ la policon, se 
ni devas klarigi la aferon de la koverto? 


— Kompreneble. 


— Bone — kapjesis la lordo, — tiam ni faros tion, kion diktas 
la burĝa honesto: ni informos la policon, ke ili povas kapti 
tiun danĝeran kompanion ĉe la dezerta puto, apud la vojo, 
kondukanta al Mahrbuk. 


Ili mire rigardis lin. 


— Se vi transdonos la koverton — klarigis la lordo, — kaj vi 
devas timi nenion, kial ne estu metitaj tiuj damaĝaj, malicaj 
homoj en karceron laŭmerite? Sinjoro Rancing cetere ne 
bone toleras la peripetiojn, sed mi hardiĝis apud fraŭlino 
Weston, mi pensas, ke estus plej ĝuste, se la junulo reirus 
kaj informus la policon pri tio, kion ni eksciis. 


Rancing jam tute ne problemis, precipe kiam Evelyn 
deklaris, ke ŝi taksos tiun servon ĝuste tiel valora, kvazaŭ li 


sekvus ŝin ĝis la fina celo. 


— Vi ne povas vojerari — diris Azrim, — ĉiam galopu dorse al 
la subiranta suno, tiam vi faros tiom da vojo ĝis verpero, ke 
vi ekvidis la Grandan Atlason, kaj vi jam havos certan 
direkton. 


Adiaŭinte ilin, Rancing ambladis reen dorse al la suno en sia 
pitoreske ŝika vestaĵo, preskaŭ mole kuirita... 

— Reg-lak! Reg-lak! 


Ili galopis fortostreĉe. La rebriloj de la sangoruĝa kaj 
violkolora suno grandigis la malhelajn makulojn apud la 
sablomontetoj, enormaj, timigaj ombroj. Malagrabla fetoro 
faris sufoka la polvoplenan, malfreŝan aeron. 


La amara, metana odoro de la putranta, sala marĉo 
ondruliĝis ĉiam pli dense al ili. Bannister malbonhumore 
frotis slan mentonon 


— Mi forgesis razi min... — li murmuris, sed poste li kaptis 
rigardon de Evelyn, kaj li tuj eksilentis. 


Ho, la necesujo estas tie! Li fiksis ĝin inter la du ledaj saketoj 
de la akvoporta kamelo! Kiam ili elvenos en la oazon, okazu 
kio ajn, li iros en sian ĉambron por razi sin. Dio Mia! Donu, 
ke li havu duon milimetran barbon dum unu tago! 


Evelyn forte tenis sian kofreton en sia mano, ĝi estis kun ŝi 
sur la kamelo. 


La dezerto, kie tiom da polviĝintaj ostoj de homoj, mortigitaj 
per sanga venĝo flugas kune kun la delikataj sableroj, 
infektis Evelyn-on per la ideo de la praa revenĝo. 


Ŝi decidis likvidi la necesujon. 


Jes! Ŝi aranĝos difinitive la longdaŭran, kavaliran aferon. 
Englutu ĝin la vent-movata sablo de Saharo kun la sapo, 
broso, sekura razilo, la tutan, malican, mokan kaj 
impertinentan kompleton. 


Otelo povis ŝtelumi tiel al Desdemona, kiel Evelyn 
proksimiĝis inside kaj lerta al la kamelo, kiam la profesoro 
kaj la gvidanto antaŭengalopis. Kaj la tranĉilo de la 
embuskmurdistino jam ekbrilis, la streĉiĝanta rimeno 
ekĝemis sub la klingo. Unu tranĉo... Ankoraŭ alia... Estis 
apenaŭ aŭdebla brueto, kiel la insolenta objekto falis en la 
molan polvon kun estingiĝanta, dolora klako pro la 
malespere kunfrapiĝintaj tualetaĵoj, poste la malgranda 
karavano ĉiam pli rapide malproksimiĝis de tie... 


La ĉiam pli grandnombre ariĝintaj kunvojaĝantoj tiel okupis 
la lordon, ke li rimarkis nenion, Evelyn rerigardis. Nur ŝi 
povis vidi tiun etan, senmovan makulon en la malproksimo... 


La necesujo restis tie en la dezerto. Kaj en ĝi estis la 
„Meditanta Budho”, kaj en la Budho la juvelŝtono, valoranta 
unu milionon da pundoj. 

Rancing klopodis reiri rapide galopante. Estis infera 
varmego, liaj okuloj inflamis, lia ĉiu korpoparto doloris, li 
sentis naŭzon kaj havis kapturniĝon, kaj nur tial li restis en 
la selo, ke li pensis pri la tempoj, pasigitaj en MŭUgli am See. 


Tamen en Saharo relative multe pli bonaj estas la 
cirkonstancoj... Ĉu onklo Arturo jam freneziĝis, aŭ li mortigis 
sin? Ĉiuokaze li devintus vidi, kio sekvis post la geedziĝa 
festo. La rideton de la demisiita orienta ministro verŝajne nur 
tio faris eltenebla, ke li sentis la diamanton en sia proksimo. 


Poste ŝia ekscelenco Yakihaŝu, Eddy tiel nomis en si la 
plurfoje fianĉinigitan filinon de Wollishoff, certe ŝi retiriĝias 
el sia fraŭlina ĉambro en la dormejon kun mallevitaj okuloj 
kaj kun ŝia admirinde larĝa rideto. 


Kaj tiam! Ho! Onklo Arturo serĉakiris la statuon! 


Li Ŝtelumis kun ĝi en la plej malproksiman angulon de la 
parko. Singarde evitante la fenestrojn de la keletaĝo, kie 
Viktoria, la edzino de ĉefĝardenisto Kratochwill, eventuale li 
pasigas tempon kun sinjoro Maxl, la poeto de Vilhelmo Tell, 
certe ili diskutas pri dramatrugiaj demandoj. Kaj fine... fine li 
batetas la „Meditantan Budhon al la rando de la fontano en 
la lumo de poŝlampo. 


Budho disfalas, tondilo, fingringo, fadeno, disruliĝas el la 
ceramika kaseto. Onklo Arturo serĉas... serĉas kaj serĉas 
kaj... 


Eddy Rancing ektremetis. 
Dio mia, kiel bela estas tiu Saharo! 


Ĝi ja estas relativeco. Okulinflamo kaj varmo sesdek 
celsisusgrada, kiel agrabla tempopasigo, kompare kun 
geedziĝo. 


La suno subiris. Stelplena, bela Afrika nokto kovris la 
dezerton... 


Deka ĉapitro 


Rondbarbo de Akilo. La rabistoj estas sendefendaj kontraŭ 
ĉiu fiaĵo. Eddy Rancing spertas, ke la dezerto ne estas kremo 
ĝis la fundo. Tute malgranda pilgrimanto priridas lin. 
Mortonte li divenas, ke ni lernas ne al la filino de Harrington, 
sed al la vivo. Evidentiĝas, ke apenaŭ estas diferenco inter 
la sekura razilo kaj aŭtomata pistolo, kaj ĝi estas malgajiga. 
Kiu laste ridas, tiu estas la necesujo. Ĝi repafas kaj trafas. 
Post la duelo la partneroj repaciĝas, kaj nun jam ili devas 
aranĝi la resendon de la noktosurtuto al la drinkejmastro, 
Evelyn pardonas. Sinjoro Bradford trinkas la kafon kun 
laktokremaĵo, sed li zorgeme tiras la instruon. Tiel ni ekscias, 
ke efektive kia estas nia vivo. 

La asociiĝinta Senkompata Kompanio Adams-Gordon, kiel la 
kolosa, dika kuracisto nomis sian bandon, li bivakis kun 
tridek arabaj murdistoj jam dudek kvar horojn inter la 
misevoluintaj palmoj de la dezerta puto. 


Ili jam ĉiuj estis en la tropiko, escepte Rainer-on, sed li 
zorgeme ekipis sin pro bone elteni la dezertan vojaĝon. 
Duono dekduo da paperkapakĵoj bruis sur lia kamelo. Li 
provizis sin per tre multaj objektoj antaŭ la ekiro. Li aĉetis 
ĉiuspecajn preventajn, defendajn kaj korpoflegajn rimedojn, 
de aspirino tra kontraŭverma pulvoro, ĝis sel-moliga oleo. Li 
havis verdajn okulvitrojn kaj portis sunombrelon super sia 
kapo, tiel li sidis sur la kamelo. 


Apenaŭ ili haltis por bivaki, li ŝmiris sin per io kontraŭ 
moskitoj, kaj tia fetoro estis sentebla en Sharo, ke la 
membroj de la karavano starigis siajn tendojn pli 
malproksime, kaj la kameloj, ligitaj longŝnure, furioze tiregis 
la kolbridojn. 


Post unu horo pluraj homoj kunmetis siajn tendojn kaj 
starigis ilin eĉ pli malproksime. Sed Rainer ne zorgis pri tio. 
De kie scius tiel malinteligentuloj, ke ili povas kapti 
malarion, flavan febron kaj dormomasanon de moskitoj? 
Doktoron Coournier interesis, kia kontraŭ-moskita rimedo 
havas tiel teruran odoron. Li rigardis la botelon, fermitan per 
guma ŝtopilo, kuŝanta apud Rainer. Jen tio estis skribita sur 
ĝia etikedo: 


KAMEL-GRASO 


Ŝmiru la difektitan hufon abunde, kaj izolu la beston por ke 
la penetranta odoro de la ŝmiraĵo ne malbonigu la aeron de 
la stalo. 


ONI DEVAS FLEGI LA HUFOJN! 


Mi opinias — diris Adams al la bagnano, — estus pli bone ne 
eksperimenti pri tiu Brandes-Mŭnster, sed ŝturmi la oazon 
kun niaj tridek homoj, kaj ni konfesigos lin pri Budho. 


— Nur nenio intervenu — rimarkis la kuracisto. 


— Vi jam denove parolas kiel alarmbirdo! — murmuris 
Corned-Beef, kiu ne demetis sian smokingon eĉ en la 
dezerto, kaj li portis verdan rubandon ĉirkaŭ sia 
korkoĉapelo. 


— Vi intermiksas la antaŭvidon kun la pesimismo — 
respondis la diplomita intriganto riproĉe per sia mola, 
muzikanta voĉo, kiu ne estis polulara inter la „kolegoj” pro 
sia aristokrata orgojlo. — Laŭ mia opinio okazis iom da 
problemo, sensignifa problemo, sed loziĝo de unu ŝraŭbo 
ofte kaŭzas paneon ankaŭ ĉe la plej giganta maŝino. — Li 
ventumis sin per silka naztuko, ĉar la vento blovis el la 
direkto de Rainer, kaj narkotiga ondo de fetoro inundis 


ilin. — Tiu problemo, laŭ mi, estas la rondbarbo de nia cetere 
altestimata kolego Joko. 


— Bonvolu ne provoki min, apelaciante je miaj haroj — 
grumble ekkriis Joko. 


— Nono — trankviligis lin la alia, — nun ne kondutu 
ofendiĝeme. Temas pri nia komuna intereso. 


— Eblas — respondis la rondbarbulo minace, — sed 
konsideru mian barbon, kiel la kubuton de Akilo... 


— Akilo havis kalkanon, sinjoro — diris la doktoro instrue. 


— Se mi estus kuracisto — replikis la alia kun gal-amara 
rimarko, — ankaŭ mi pli bone konus la membrojn de la homa 
korpo. 


— Miaj estimataj amikoj, fermu vian buŝon, aŭ parolu la 
kuracisto, kie li vidas la problemon! — mansigne silentigis 
ilin Adams. 


— Nu, mi pensas — diris Courner, — ke ni implikiĝis en 
iometan kontraŭdiraĵon. Sinjoro Joko hieraŭ interesiĝis pri 
fraŭlino Weston ĉe la gvidanto sub la prekesto de karavano, 
ekveturonta al Ain-Sefra. Poste vi iris kun sinjoro Gordon 
varbi arabojn al la atako kontraŭ la oazo Mahrbuk. Tiel... hm, 
homo kun karakteriza eksteraĵo implikiĝis en 
kontaŭdiraĵon... evidentiĝis, ke li deziras vojaĝi ne al Ain- 
Sefra, sed en la oazon Mahrbuk. 


— Ĝi eblas — aprobis Gordon, — sed ne estas verŝajne, ke iu 
rimarkis tion. 


— Tial mi komparis tiun malgrandan problemon kun 
ŝraŭbeto. 


.. Sekvan tagon vespere ili komencis malpacienci. La 
viktimoj jam devintus alveni ĉi tien. 


Ili sendis kelkajn arabojn por patroli. La banditoj volis ekscii, 
Ĉu ili estas survoje? Se ili ankoraŭ ne proksimiĝas, tiam 
okazis problemo. 


Estis tre varme, ĉiu lasis sola Rainer-on, kiel leprulon, sed 
ankaŭ el dudek metra distanco ili havis kapturnon pro la 
neeltenebla odoro de la ŝmiraĵo. Tiu rimedo ne damaĝis nur 
al la moskitoj, ĉar ili konstante invadis la okulvitrulon 
preskaŭ tutkorpe, pikinte lin ĝissange. 


— Ni vidis iliajn spurojn. Verŝajne ili estis tiuj. La karavano 
turniĝis al oriento. Tre malbona vojo kundukas tien, tra la 
shott. Neniu uzas ĝin. 


— Ni ekiros! — kriis Adams ekscitite. 


lli kunmetis la tendojn dum minutoj. Rainer enpoŝigis sian 
krucenigmon, surnazigis siajn malhelajn okulvitrojn kaj 
streĉis la sunombrelon super sia kapo. Li aspekti tiel, kiel iu 
el la Tri Magoj. 


La kamelo rapide galibis, kiel eble ili povis. Aŭrore 
moviĝanta punkto aperis en la malproksimo. 


— Pasaĝero! 


— Ni atendos lin! — diris Gordon, kaj ili kaŝiĝis malantaŭ 
grandega sablomonteto. 


— Li venas laŭ la spruoj de la malaperintaj vojaĝantoj — 
rimarkis la arabo. — Li vidis ilin, aŭ li estas iu el ili. 


La pasaĝero sensuspekte proksimiĝis al la grandega 
monteto sur sia laca kamelo. 

Neatendite grupo da homoj ĉirkaŭis Rancing-on. Malalte 
dikulo estis ilia gvidanto. 


— De kie vi venas? 
Eddy tuj konjektis, kiuj ili estas... La rabistoj! 


— Mi volis iri en Mahrbuk, sed mi returniĝis. Miaj okuloj 
doloras. 


— Ĉu vi ne renkontiĝis kun virino, kiu vojaĝas en societo de 
unu aŭ pluraj akompanantoj? 


— Ne. 
Gordon ridis. 


— Vi do apartenas al ili! Ĉar la demando estis kaptilo. La 
spuroj kondukas en tiun direkton, de kie vi nevis. Vi do 
devintus renkonti ilin. Se vi neas ĝin, tiam vi havas ian 
kaŭzon. 


— Antaŭen... Eble ni atingos ilin!.. — kriis Corned Beef. 
— Forigi tiun ulon! 


Rancing sentis teruran, akran doloron en sia kranio, kaj oraj 
fajreroj aperis antaŭ liaj okuloj por momento, poste li falis 
ien. 


lu batis lin je la kapo. 


Corned-Beef kaj Joko fulmrapide traserĉis lin. Ranier diris el 
la selo: 


— Rigardu, ĉu li havas benzinon, mia aŭtomata fajrilo 
sekiĝis. — Kaj li surmetis sian nezumon por kontroli la 
havaĵon de la viktimo dum la traserĉo. 


— Estas tiel, kiel mi diris — ekparolis la kuracisto per velura 
voĉo. — lli eksciis, ke ni varvis homojn. La rondbarbo de Joko 
estas tre okulfrapa... 


— Sinjoro, mi lastfoje avertas vin, lasu mian barbon el la 
afero — diris Joko gal-amare. — Vi estas almenaŭ tiel 
rimarkinda fenomeno, per viaj enormaj kopomezuroj kaj per 
via servistin-revemiga voĉo. 


— Vi devus preni bromon — respondis la kuracisto. 


— Sinjoroj! — interrompis arabo. — Nun jam certas, ke ili iris 
sur la vojo, kondukanta tra la shott. Ĝi estas malbona kaj 
danĝera, sed Azrim bone konas tion. Se posttagmeze ili 
turniĝis tien, ni jam ne atingos ilin, ĉar ili jam estos en 
Mahrbuk morgaŭ posttegmeze, sed ni nur nokte. 


- Ĉu estas permesate fari al la rabistoj ĉiuspecan fiaĵon? — 
eksplodis Rainer kolere. 


— Kiom da loĝantoj vivas en Mahrbuk? 


— Kelkaj araboj, kun virinoj kaj infanoj resume ili estas tridek 
personoj. La gardistaro konsistas el kvin soldatoj en la 
sanatorio. Krome kelkaj malsanaj legianoj. 


— Ni facile venkos ilin. Ni iru! — kriis Gordon. 


lu arabo volis mortpafi Rancig-on, sed la doktoro ne 
permesis tion. 


— Ne mortigu lin, infano mia — li diris bonvole, — li mortos 
ĉiel. Sufiĉas forpreni lian kamelon. Se oni arestos ni, tiam 


kelkaj jaroj dependas de tiel malgrava cirkonstanco. 
Ili forgalopis. 


Rancing restis sur la tero kuŝanta, vizaĝalter, kun 
disetenditaj brakoj, kvazaŭ li volus brakumi al si Saharon. 

Azrim iris avane, malantaŭ li Evelyn kaj fine de la vico la 
profesoro. La akvoporta kamelo estis ligita mallongŝnure al 
lia kamelo, ĉar precize duon metra irebla pado kondukis tra 
la danĝera, sala marĉo. Eĉ tio timige krakadis, kaj iafoje la 
blanka, glueca, malvarma koto ekŝprucetis el la krevinta 
krusto. La likvaĵo de la shott, putranta de jarmiloj estas 
miasma, sufoka, abomeninda kotaĉo. Laŭdire ĝi restis el tiu 
periodo, kiam Saharo estis marfundo. 


La luno brilis en la bela nokto. La shott, kvazaŭ estus surfaco 
de fantomeske drivanta riverego, kun kolosaj galciplatoj, ĝi 
brilis inkandeske en la blanka prilumo, kaj ĝi estis pli 
aŭstera, timiga vidaĵo pro ties forlasiteco ol la dezerto. 


La kameloj kelkfoje blovegis, stamfis, kaj ili ne volis iri plu. 
La rompiĝinta saltavolo difektis iliajn hufojn, kaj la bestoj 
instinkte sentis, ke morto atendas ilin ĉi tie. 


Labastono de Azrim ofte pum-bruis, la kameloj bekis kaj 
kalcitris... 


Ankaŭ la gorĝon de Evelyn strangolis sinistra antaŭsento. 


La vento kirlis kaj brue kunportis la sekan, maldikan 
saltavolon, kio kovris la marĉon, kiel malpeza polvo. 


La profesoro diris nenion. Li vidis tion, ke la programo 
Ŝanĝiĝis. Gi ja tiel estis laŭprograma. Ili tuj deflankiĝis de la 


ĝusta direkto. Oni jam persekutas ilin. Nun jam ne estas 
halto ĝis la Ekvatoro. Kaj kiu scias, inter kiaj cirkonstancoj? 


Liajn manojn kaj vizaĝon kovris abomeninda, mukoza, 
malvarma, humida salvaporo. 


Baldaŭ la gvidanta kamelo mispaŝis de sur la vojo, kaj ĝi 
baraktis en la disondanta akvaĉo kun oreltranĉa bleko. 
Ankaŭ la kamelo de la profesoro preskaŭ falis post ĝin pro la 
kunligita kolbrido. Feliĉe la lordo havis sufiĉe da animrego, 
kaj li ne desaltis de sur la besto, sed kliniĝinte dorsdirekten, 
li ambaŭmane retiris la bridon, ĝis Azrim venis por helpi lin, 
kiu tranĉis la streĉiĝintan ŝnuron kaj provis eltiri la 
baraktantan ŝarĝporatan kamelon el la marĉo. Ili tamen 
eltiris la beston per unuiĝinta forto. Dume Bannister 
stumblis kaj paŝis en la akvaĉon ĝisgenue apud la pado. 


La okuloj de Evelyn preskaŭ petegis por pardono, kiam 
Bannister pene elrampis, kaj la miasma, abomeninda ŝlimo 
gutegis el lia vestaĵo. 


La profesoro mangestis, poste li diris ĝemante: 


— Estas malfacila afero esti humanisto, fraŭlino Weston. 
Eble, iam mi ĉesigos ĝin, se tiaj vojaĝoj konstante ripetiĝos 
dum mallongaj intermitoj. 


... Aŭrore ili alvenis en la oazon Mahrbuk ĝiskole kotaj, 
trolaciĝintaj. 


Nur du konstruaĵoj estis en la oazo. Duon etaĝa kabano el 
argilo simila al gastejo, kaj malpli proksime la blokdomo de 
la militista sanatorio, farbita per ruĝa minio. Kelkaj arabaj 
duaroj staris sur la ĉefplaco de la oazo. 


Dum la teo estis kuirata, kion ili tiuj mendis, ili rapide 
alivestis sin. Al la profesoro tute ne ekideis razi sin, tiom li 


deziris la varman trinkaĵon. 
Evelyn tuj ekstaris de ĉe la tablo post la matenmanĝo. 


— Nun mituj iros en la hospitalon por transdoni la 
dokumenton al la militista instanco. Bonvolu veni kun mi. 


La profesoro ĝemis. 
- Ĉiam iri kaj iri, neniam scii, kiam eksidi denove. 
— Nun ne meditu, Sir! Ĉu vi venos aŭ ne? 


— Ne. Vi ne povas iri aliloken, ol en la solan konstruaĵon, kiu 
ekzistas en la oazo krom la gastejo, kaj tiu domo fakte estas 
militista instituto. Vi ne povas ekiri piede en la dezerton, tiel 
mi trankvile povas forpermesi vin sola. Cetere mi komencas 
kredi, ke vi vere iras sur honesta vojo. Mi ne scias kial. Eble 
tiu Rancing konvinkis min per la idilio de la domo en la 
strato Kings: mi fidas vin, fraŭlino Weston. Precipe tial, ĉar 
mi donas en vian manon ankaŭ mian honoron kun tiu ĉi 
koverto. Jen ĝi estas. 


Li transdonis la valizeton. 
Evelyn entuziasme rigardis sur lin. 


— Dankon. Vi povas esti certa pri tio, ke mi gardos vian 
honoron tiel, kiel la mian. 


— Kaj nun... ne koleru... Mi deziras rezi min — li diris tion 
timeme. Li konjektis, ke Evelyn havos pretekston. Dio scias, 
kial ŝatus tiu virino, ke li kreskigu longan barbon. Kaj jen. La 
okuloj de Evelyn kolere ekbrilis. 


— Ho, tial estas tiu granda fido! Se vi havus glatan vizaĝon, 
tiam vicerte venus kun mi. Sed tiel vi devas fidi min, ĉar la 


ordo eble estas pli grava ol la honoro. 


— Ŝi kolere foriris kaj frapfermis la pordon. Tiu naŭza homo 
nur serĉu sian razilon! Ankaŭ li devus iri en la dezerton, kie 
estas la necesujo! Li ŝatintus plori pro kolero. La plej 
ĉagreniga afero tamen estas tio, ke ŝi amas tiun teruran 
konservativulon. 


Bannister iris supren en sian ĉambron. La varmiĝinta abodo 
pro la ardantaj sunradioj eligis mucidan odoron. Gajaj 
fiinsektoj svarmis sur la mato, kaj sennombraj muŝoj laŭte 
zumadis ĉie. La gestejmastro, kiu estis duone idioto pro la 
fumo de kanabo, raŭke kantaĉis ion, kaj ĝi konstante estis 
aŭdebla supre. 


Kompatinda knabino. Ŝi eĉ ne ripozas post tiel longa vojaĝo. 
Kiom laca li estas malgraŭ tio, ke li estas viro. Bannister 
decidis agrablumi al Evelyn. Si ĝoju. 


Li ne razos sin! 


Reveninte, ŝi vidu sur li, ke li forpermesis ŝin sola ne pro 
sinrazado. Jes, jes! Kiel ajn abomenide estas, li havu 
barbostoplan vizaĝon la unuan fojon en sia vivo por pruvi la 
sincerecon sia fido. Kvankam, kiel li konis tiun knabinon, 
estas verŝajne, ke li povus kreskigi barbon ĝistrunkan, kiam 
ŝi laŭdus lin pro tio, 


Bannister decidis kuŝiĝi por dormi. Nur jam tial ĝi estas saĝa 
ideo, ĉar oni neniam scias, per kia mesaĝo de urĝa, longa 
vojaĝo iu vekos lin. Nun onidire ili finis sian vojon, sed 
empirista scienculo povas konkludi nur laŭ spertoj. 


Kaj la sperto montras tion, ke en simila supozo li jam ne la 
unuan fojon transdonis sin al sama feliĉa iluzio, tute vane. 


La profesoro do ne razis sin, sed li kuŝiĝis sur la maton por 
dormi. 

Ok personoj kuŝis en la bela, hela ĉambro, nur konvaleskaj 
soldatoj kun bronzkolora vizaĝo. Ili paroladis, kartludis, 
pipfumis. Nur unu kamarado staris aparte, dorse al la aliaj, 
rigardanta tra la fenestro. 


lu frapetis sur la pordo. Evelyn enpaŝis. 


— Mi serĉas sinjoron Mŭnster — ŝi diris kun sonoranta, klara 
VOĈO. 


La soldato malrapide turniĝis kaj rigardis al la vizitanto. Sur 
lia magra, masaneca vizaĝo sidis ia morta apatio kaj 
obtuzeco. La aliaj legianoj rigardis la belan virinon, 
starantan en la pordo kun miranta, vigla mieno. La okuloj de 
Mŭnster direktiĝis al ŝi kun la sama melankolia, griza 
trankvilo, kiel li rigardis la lignobenkon en la ĝardeno antaŭ 
unu minuto. Ĝi ne estis la senesprimeco de frenezo, sed 
instinkta agmaniero de tia homo, kiu alkutimiĝis al tio, ke li 
nenie ĉeestas. Li marŝas vizaĝe al sia paseo inter la okazaĵoj, 
sen tio, ke li sciiĝus pri tio, kion li faras, sen tio, ke li farus 
ion alian, ol instinktan agon, li do kvazaŭ senkonscie povas 
plenumi ĝin. Li respondis iom trenate kaj mallŭte, sed 
kompreneble: 


— Mi estas Mŭnster. Ĉu vi deziras ion? 


— Mi estas sinjorino... fraŭlino... — subite ŝi daŭrigis tiel. — 
Ĉu vi venus kun mi en la ĝardenon? 


— Laŭ via deziro... 


Li sekvis ŝin kun egalritmaj, dignoplenaj paŝoj. 


Evelyn sentis tiel, ke iu mane kunpremas ŝian koron, pulmon 
kaj laringon. Ŝi tiel bedaŭris Brandes-on, ke ŝi preskaŭ 
forgesis sian kalvarion. Tiu homo estis entombigita heroo de 
finita dramo. Lia animo ne malklariĝis, nur rigidiĝis. Li 
vegetis en tiu stato de ŝajna morto de ekzisto, el kio la 
frenezo estas la savo. Kion diri al li? Kiel komenci? 


Ili estis en duopo sur la korto. 


— Sinjoro, mi scias, kiu vi estas. Vi originale nomiĝis sinjoro 
Brandes, kaj vi estis leŭtenanto. 


— Ĉu vere? — demandis Brandes, sen ĉiu scivolemo, kvazaŭ 
ĝentile. Evelyn preskaŭ ekploris. 


— Mi konas vian tragedion. Pli bone, ol vi. 


— Ĉu vere? — Kiam iu frapas la saman klavon dufoje sur la 
fortepiano unu post la alia. 


Unuavice sciu, ke via juna frato estas senkulpa. 


Kio ĝi estas? Unu ektremo. Nun li tamen reagis... Liaj du 
brovoj formas severan delton ĉe la naz-radiko. 


— Bonvolu diri, kiu vi estas? 


— lu, kiu scias la veron en via afero kaj venis por redoni vian 
honoron. Ankaŭ via juna frato estas same senkulpa, kiel vi. 
Via bofrato Wilmington estis la kulpulo. 


Kaj ŝi rakontis ĉion, de fraŭlino Ardfern, kiu inside delogis 
lian junan fraton, ĝis la adiaŭa letero, kiun Wilmington uzis, 
post la ŝtelo de la geografia karto. La soldato eksidis. Li 
malcerte palpetendis sian manon al sia flanko, kvazaŭ lia 
saniĝanta vundo lancinus. 


— Jes — li ekparolis reveme, — verŝajne ĝi okazis tiel... Mi ne 
scias, de kie vi akiris la indikojn, sed mi kredas tion al vi. Sed 
neniu kredus tion al mi, kaj ĝi jam ne gravas... kredu tion... 


— Bonvolu diri, se vi redonos la malaperintan geografian 
karton, sendifektan, sigelitan, ĉu ĝi rehabilitus vin? 


— Farŭlino, oni jam longe sendis tiun geografian karton ien, 
kie ĝi tre multe valoras, la sigeloj jam certe estas rompitaj, 
kaj oni legis ĝin. 


— Bonvolu respondi mian demandon: kio okazus, se 
atestanto pruvus tiun historion kaj redonus la koverton kun 
sendifektaj sigeloj? 


— Nu tiam... tiam — vigleco aperis en liaj okuloj, kaj liaj 
vangoj ruĝiĝis, — tiam ne nur mia senkulpeco estus pruvita, 
se mi farus tian servon... 


— Jen ĝi estas... 

.. Evelyn transdonis la koverton. Brandes rigardis, rigardis 
ĝin, lia vizaĝo ruĝiĝis, liaj okuloj komencis brili, sed tute 
strange, vigle... Baldaŭ tiu brilo apartiĝis kaj falis sur lian 
kamizolon. 


— Kiu vi estas?... — li demandis raŭke, kaj la koverto 
tremetis en lia mano. 


— Mi estas Evelyn Weston. Mi valors cent mil frankojn vive 
aŭ morte. 


Ŝi transdonis la ĵurnalon, kiu estis en ŝia valizeto apud la 
koverto. 


Kiam Brandes tralegis la ĵurnalon, li longe pensadis. 


— Mi ne scias, kial vi portis mian honoron al mi. Tial, kion vi 
faris... 


— Ankaŭ vi povus fari ion por mi. Mi serĉas kaseton, sur kiu 
estas malgranda ceramika ornamstatuo, kiu figuras Budhon. 
Vi aĉetis ĝin antaŭ dekkvin jaroj de la firmao Longson kaj 
Noerh. 


— Budho... jes... Atendu, mi memoras!.. Mi aĉetis ĝin por 
mia frato kiel Kristnaskan donacon. Ho, jes! Emajlita kaseto, 
sur ĝi kun Budho-statuo! Li ŝatas tiujn ornamobjektojn. 


— Kiu estas via frato? 


— Lordo Bannister... He!.. kaporalo... akvon! La fraŭlino 
svenis!.. Rapide! 

Vesperiĝis, kiam Evelyn kaj la soldato elvenis en la gastejon. 
La gastejmastro, duon idiota pro la fumado de kanabo kaŭris 
ĉe la enirejo, kaj li konstante kantaĉis tiun saman tri kaj 
duonon da sonoj. Ili eksciis de li, ke lia lorda moŝto ankoraŭ 
ne malsuprenvenis el sia ĉambro. 


[li supreniris. Evelyn retenis Brandes-on ĉe la pordo: 
— Estus bone, se mi informus lin per kelkaj vortoj. 


Ŝi frapetis. Nericevinte respondon, ŝi iomete malfermis la 
pordon kaj enrigardis. Lia lorda moŝto kuŝis sur la mato tute 
vestite kaj profunde dormis inter la petolemaj insektoj. Li 
aspektis iom elĉerpiĝinta. 


Evelyn tuŝis lin, sed la profesoro ne vekiĝis. 


Ŝi forte skuis lin. La lordo timiĝinte malfermis siajn okulojn. 
Li tuj estis klarvida pri sia situacio. Li ne miris. Li malgaje 
leviĝis. 


== Ĉu ni vojaĝos? — li demandis kaj ekiris al la fenestro. — 
Cu eskalo estas? 


— Ni vojaĝos nenien! 


— Ĉu ni devas kaŝiĝi? — li demandis nuancon pli malgaje, 
sed sen ĉiu kontraŭstaro 


— Mylord — diris Evelyn kun nekutima emocio, kion la lordo 
klarigis tiel, ke lia barbostopla mentono impresas ŝin tiom. — 
Vi havos agrablan revidon... 


— Mi sciis! Holler estas ĉi tie! — li teruriĝadis... 


— Jen estas homo, kiu delonge ŝiriĝis de vi... — La vizaĝo de 
la lordo iomete malsereniĝis kaj esplorrigardis la knabinon. 
Homo, kiun vi tre amas. Li estas identa kun tiu, kies honoron 
ni kunportis ĉi tien inter tiom da morta danĝero... 


Ŝi malfermis la pordon, kaj Brandes enpaŝis en la ĉambron. 


Tiaĵo okazas nur en malnovaj teatraĵoj, tiam oni komencas 
furiozan analizadon por malkovri la sekreton: ĉu ili 
maldormas aŭ sonĝas, Ĉu ĝi estas vera aŭ ne? Tiuj homoj ne 
faras ion similan. Ili ne sciigas kriegante unu al la alia: „mia 
fraĉjo! frato mia! — ĉar tiu fakto jam evidentiĝis dum ilia 
frua junaĝo. Senvorte interbrakumiĝinte, ili longe premis la 
manon de unu la alia kaj diris nenion. Ili tute ne povintus fari 
tiaĵon. 


Nur poste, multe pli poste ili havis animforton ekparoli. 


Lordo Bannister, kiel unuenaskito herdis de sia onklo la 
rangon kaj la lordan titolon, kiu distingas lin de la aliaj 
familianoj. Laŭ la anglaj leĝoj, la lordo povis havi la nomon, 
donacitan nur fare de la reĝo, ĉi-okaze „lordon Bannister”, 
kaj li perdis sian familian nomon, kiun li ne rajtas uzi plu. 
Tiel Evelyn eĉ konjekton ne havis pri tio, ke ŝi suriris la ŝipon 
kun la frato de la serĉita leŭtenanto. Ke la nomo Bannister 
estas nur donacita „lorda nomo” de Henry Brandes. Kaj pro 
la rezervema konduto de la lordo neniam venis okazo, ke la 
knabino sicere povu rakonti ĉion. AŬ lastfoje en Maroko, 
kiam la koverto estis en la mano de lordo Bannister, preskaŭ 
okazis sincereco, sed la profesoro pripensis sin en la lasta 
momento, kaj li ne volis „miksiĝi en la aferon”. 


— Kion vi faros nun? — li demandis sian fraĉjon. — Eĉ 
momenton vi ne povas toleri plu sur vi la akuzon de 
patrujperfido kaj malhonoro! 


— Mi raportos la okazaĵon kiel legiano al la ĉefkomandejo en 
Maroko. Ĉar tiu geografia karto estas komuna intereso de 
Anglio kaj Franciom mi esperas, ke oni traktos la aferon 
evitante ĉiun oficialan vojon. 


— Fraŭlino Weston... — turnis sin la profesoro konfuzite al la 
knabino kaj li frotis sian babostoplan mentonon... — mi 
nun... mi devas nun... 


Evelyn respondis malvarmkondute: 


— Sir, vi nun povas kompreni, ke iafoje mi molestis vin vere 
pro la honoro de homo. Mi bedaŭras tion, ĉar fine ja la vivo 
de gentlemano ne estas traira domo. 


Brandes esplore rigardis ilin. Li ankoraŭ neniam vidis sian 
fraton tiel neflegata kaj moroza, kiel ĉi-momente, kiam li 
kolere murmuras ion nekompreneblan kun mallevitaj okuloj. 


— Jes ja — diris Brandes subite, — fraŭlino Weston serĉas ian 
malnovan, familian juvelon... 


— Kvazaŭ mi estus aŭdinta tion... murmuris lia lorda moŝto 
kaj ektremetis. 


— Estus bezonata tiu malgranda kaseto, sur kiu sidas 
Budho-statueto — daŭrigis Brandes. Mi aĉetis ĝin donace 
por via nomtago, se vi memoras... 


— Kial vi ne diris tion? — kriis la lordo entuziasme. La kaseto 
kun la statuo kiam ajn estas je via dispono, fraŭlino Weston. 


— Estus plej bone — ekparolis Evelyn ekscitite, — telegrafi 
al mia patrino, kaj vi informus la personaron en via Londona 
loĝejo, ke ili transdonu la „Meditantan Budhon” al mia 
patrino. 


— Estas superflue — mangestis lia lorda moŝto ridetante, — 
la malgranda Budho estas kun ni... 


La sango de Evelyn pulsegis en ŝia torako kaj malantaŭ ŝia 
templo. 


— Kie? 


— En la necesujo. Li sidas sur mia razilkompleto... Nu! 
Fraŭlino Weston! Akvon! Akvon rapide!.. Si svenis... 


La duan fojon dum mallonga tempo. 

[li triope sidis kun funebra mieno. Aŭskultinte ŝian historion, 
la suferojn kaj kuregon, kies plej lacigajn aventurojn 
partoprenis ankaŭ lia lorda moŝto, frostotremo trakuris sub 
ilia dorshaŭto pro la terura tragiko de la situacio. 


Evelyn propramanĉe forĵetis sian heredaĵon! 


Ŝia duelo kun la necesujo finiĝis. La insida valizeto sternis 
ŝin per unu bone direktita plen-trafo. 


Jen, se la providenco volas, eĉ necesujo malŝargiĝas. 


— Ni serĉigos ĝin — balbutaĉis lia lorda moŝto vidante, ke la 
knabino malgaje fiksrigardas la gajajn miriapodojn, 
kuregantajn sur la batfirmigita argilo, anstataŭiganta la 
plankon. 


Ankaŭ la profesoro sciis, kiel senespera estas tio, kion li 
diras. Serĉi necesujon en Saharo. En la sablo de la dezerto, 
kiu ĉiutage ŝangas ĝian lokon, kaj kelkfoje ĝi kovras tutajn 
karavanojn, de horo al horo. 


Evelyn rigardis al ili kun stranga, malgaja rideto: 


— Nun jam estas egale. Dio volis, ke mi iru serĉi la 
diamanton, kaj mi trovu la koverton. La honoro de soldato 
minimume valoras tiom, kiom la plej bela diamanto. 


— Tial kompreneble... 


— Sir — interrompis Evelyn firme, — mi esperas, ke vi ne 
ofendos min per ia „konvena premio”. 


Illi silentis. 


— Ĝi estis apud vi dum la tuta tempo — lamentis la lordo. — 
Jam sur la ŝipo vi vojaĝis kun ĝi en komuna kajuto, kaj jam 
antaŭ Liono vi estus forlasinta ĝin, se mi ne devigas vin reiri 
por serĉi ĝin per mia restinta aŭtomobilo! La virinoj estas 
tiaj. Ili forĵetas ion dekkvin foje, pri kio poste evidentiĝas, 
kiam ili perdis ĝin porĉiam, ke tio estis ilia plej kara trezoro. 


— Sir! Tiu diraĵo konkuras kun via Aristotela cito — respondis 
Evelyn kun iom da gal-amara rimarko, ĉar ŝi nur nun sentis, 
kiel maljusta estis al ŝi Bannister, kiam ŝi batalis por lia 
frato. — Mi havas onklon, kiu scias multe pli superajn 
diraĵojn. Laŭ li, multaj viroj estas tiaj, kiel frako: malhavante 
la konvenan ĉirkaŭaĵon, ĝi fariĝas neuzebla. 


La lordo ruĝiĝis. 


— Ankaŭ min trafis grava perdo. — li respondis impete. — Mi 
ŝatis tiun „Raz-Budhon”. Koncerne la frakon: la landvojo ne 
estas la plej konvena ĉirkaŭaĵo, mi tamen montriĝis taŭga! 


— Vi ne estus kunvojaĝinta kun mi, se vi ne timus pri via 
kara haŭto! 


— Fraŭlino Weston... Vi... Vi... estas maljusta!.. 
— Vi volis diri tion, ke sendanka! Nur trankvile eldiru! 


lli kuradis tien-reen en la ĉambro, kiel du infanoj. La 
profesoro pugnobatis eĉ la tablon. 


— Se vi insultas unu la alian — interrompis Brandes, — vi 
helpos nenion. 


Ili eksilentis. Evelyn ploris. La lordo murmuretis. 


— Alvenis la tempo — diris Brandes — aranĝi la aferon de la 
koverto. Nun mi telefone informos la ĉefkomandejon. Eĉ unu 
tagon ni ne povas toleri plu, ke oni reserĉigu vin. Mi kaj mia 
frato atestos, ke vi, riskante vian vivon, savis tiun gravan, 
netakseblan valoron havantan geografian karton por via 
patrujo. 


Subite eksonis alarmo! 


Kio okazis? 
 / 


La suboficiro, deĵoranta ĉe la radiodissendilo, vidis 
lumsignojn en la nokto. luj oazoj komunikis iam en Saharo 
pere de reflektorlumsignoj. De kiam la radio disvastiĝis, 
mallumo kovras la dezerton, la ekbrilantaj, blankaj 
lumfaskoj, kiuj antaŭ nelonge ofte morsadis, transdonis sian 
lokon al la radioondoj de Herz. 


Tiun nokton, de jaroj ne vidita lumtelegrafo denove ekbrilis 
al la ĉielo. Tiuj povis doni la signojn el la dezerto, kiuj ne 
havis radiodissendilon. La lum-morsado ĉirkaŭ kvindek foje 
ripetiĝis: 


„Rabistoj... atekos... oazon... Mahrbuk... S0 S. Rabistoj... 
atakos... oazon... Mahrbuk..SOS..SOS...SO... 


La lumtelegrafo ne nur atentigis ilin pri la danĝero, sed ĝi 
petis ankaŭ helpon por ili. 


La gardistaro, konsistanta el kvin personoj, kolektis ĉiun en 
la militista hospitalo, konstruita simile al fortikaĵo. Kelkaj 
maljunaj araboj, unu-du infanoj, ok-dek malsanaj legianoj 
kaj la malmultenombra gardistaro; ne signifas tro fortan 
kontaraŭstaron. 


— Kiuj estas la atakantoj? — demandis la gardestro. 


— Mi kaj fraŭlino Weston povas diri tion al vi — respondis la 
lordo trankvile, kiam li transprenis iun el la dividitaj 

pafiloj. — Spiono, reserĉata en tuta Eŭropo, nomata Adams, 
krome rabmurdistoj kaj banditoj, apartenataj al li. Ni devas 
kalkuli minimume kvindek homojn. 


— Tiam ni perdiĝis — diris Brandes. 


— Ankaŭ mi samopinias — respondis la lordo kviete. 

Eddy Rancing vekiĝis je terura malbonodoro, kaj io varma, 
humida viandopeco konvulsiis sur lia vizaĝo. Hieno lekadis 
lin. 


Li side leviĝis timiĝinte. La hieno retrosaltis murmurante. 
Kolektinte ĉiun sian forton, la junulo subite elprenis sian 
revolveron kaj fortimigis la beston per kelkaj pafoj. 


Estis infera varmego. La suno libere bruligis la senombran 
dezerton. Lia kapo zumis, ĝi terure doloris, kaj kie la bato 
trafis lin, sanga, ŝveliĝinta ekimozo kreskis. Li ekiris kvazaŭ 
ebria, Ŝanceliĝante, preskaŭ ĉio mallumiĝis antaŭ liaj 
okuloj... Li tamen trovis iom da ombro malantaŭ nekutime 
alta sablomonteto. Eddy eksidis tie kaj klinis sian kapon 
inter siajn manplatojn. 


Fino! 
Ĝi estas sufiĉe ŝablona morto. Dezerto, soifo... 


Li povintus konjekti. Jam la komenco estis malbona. Amoko 
por trovi la diamanton... La venturo finiĝos ĉi tie... 


Li spiregis fajfante. La polveroj iritis lian pulvon, lia lango 
ŝvelis, liaj pufiĝintaj lipoj krevis, kaj lia haŭto terure jukis, 
kiel ĉiu humido preskaŭ senteble elvaporiĝis el lia korpo. La 
dutrionoj de nia korpo estas akvo” — venis en lian kapon la 
parkerigita frazo en la lernejo. Tiu dutrionoj da akvo rapide 
forvaporiĝas ĉi tie. Li kuŝos sekiĝinta en la polvo tiel, kiel la 
mezepokaj mumiiĝintaj mona$oj velkintaj pendas sur la 
kelmuro de antikvaj klostroj, portantaj kapoton. 


La soifo estis netolerebla. Li duonfreneze ekiris en la dezerto 
ŝanceliĝante. La giganta, ŝvelinta disko de la suno ardis 
malantauŭ flavaj polvovualoj, kaj subirante ĝi kuntuŝiĝis 
kun la rando de la ebenaĵo ĉe la horizonto. Ĝiaj kupraj 
rebriloj strange radiis sur la griziĝinta horizonto, kaj kameloj 
kun rajdantoj marŝis kapaltere sur la muta filmbendo, kiun la 
fatamorgano projekciis al la ĉielo. 


Eddy stumbletante ŝanceliĝadis. 


La suno estingiĝis malantaŭ la plej malproksimaj sablodunoj 
per violkolora flagro. 


Li stumblis en io kaj terenfalis. Li jam ne havis forton ekstari. 
Li rampis ventraltere al la nigra objekto, kiu stumbligis lin. 


Valizeto! Necesujo! 
Eble akvo troviĝas en ĝi!.. 


Malferminte ĝin per tremantaj manoj, li ripetadis sensencajn 
vortojn kaj ŝovis siajn fingrojn, similaj al kurbaj krifoj en la 
kofreton. 


La luno alvenis kun morta vitrokranio. La tremantaj fingron 
de Eddy elprenis glatan, sufiĉe grandan objekton. Li faligis 
ĝin antaŭ sin. Kiel li kuŝis ventraltere, ili rigardis unu la 
alian, el du centrimetra distanco: 


Eddy Rancing kaj la „Meditanta Budho”! 


Ĝi sidis sur la kaseto, kun profunde klinita kapo, kvazaŭ ĝi 
hontus la tutan aferon. Ili renkontiĝis ĉe la fino de la vojo. En 
Saharo. 


Vi ricevis ĝin, Eddy Rancing. Vi ne vane suferis! Jen prenu! 
Nun ĝi estas la via. Trinku ĝin! 


Ĉar li sciis, ke tiu estas la vera! La diamanto estas en ties 
kapo, ĝi estas senduba, kial; nun ne gravas tio, sed estas 
sendube! Li devus bateti ties kapon al io, kaj la diamanto 
falus el ĝi. 


Kaj Eddy Rancing komencis ridegi. Post ruliĝo li sterniĝis 
dorse en la polvo de la dezerto, kun disetenditaj brakoj kaj 
ridegis, plengorĝe, kun terura vizaĝo, sulkiĝinta je mil faltoj, 
li ridegis... 


Budho sidis sur la malgranda kaseto, en la senlima dezerto, 
kaj meditis... 

Post noktomezo, kiam la polvo de Sharo fariĝas 
glacimalvarma, rapide efluvinte ĉiun ĝian varmon, Eddy 
Rancing rekonsciiĝis ankoraŭ lastfoje. La morto ne estas 
senpaga ĉi tie. En la malvarma dezerto ĉesas la rapida 
elvaporiĝo de la korpo, kaj la restintaj likvaĵoj de la 
organismo denove komencas cirkuli iomete. Tiuj vekas 
ankoraŭ lastfoje la konscion por percepti la teruran realon. Li 
malfermis siajn okulojn. 


Budho sidis antaŭ li. Kun klinita kapo, senmove. Kvazaŭ ĝi 
gardus super la morto. Eddy jam ne zorgis pri tio. Li ŝovis 
sian manon en la valizeton. Konveksa grandiga spegulo por 
razado, kombilo, moderna reflektor-poŝlampo, libro... 
razosapo... Botelo. 


Botelo! 


Eddy deŝraŭbis ties obturilon. Li sentis mildan mentolan 
odoron. Li tuj eltrinkis ĝian enhavon. Li neniam trinkis pli 
agrablan trinkaĵon en sia vivo, ol tiun iomete tepidan, du kaj 
duo decilitran dentakvon laŭ Barcos-Moravecz. La firmao 
Barcos-Moravecz tute ne sonĝis pri tio, ke ilia produktaĵo, la 


„milde aromita dentakvo Dandy” akiris la palmaĵon de antaŭ 
tiom da bonegaj kokteloj, boleoj, ĉampanoj el la vidpunto de 
Eddy. 


Li denove refortiĝis kaj side leviĝis. La dentakvo kvazaŭ 
estus cirkulinta plu per lia sango. Kaj la milde mentola gusto 
vere estas refreŝiga. Budho jam estis en lia mano por disromi 
ĝin. Poste li pripensis sin. Dum ĝi ne estas en sekureco, la 
diamanto restu sur sia loko. Venis en lian kapon la oazo 
Mahrbuk, Evelyn, kaj fine la rabistoj pri la diamanto. Jes ja... 
Jes ja... la banditoj nun atakos la oazon! Liaj kompanoj estas 
sensuspektaj. La morto estas survoje al ili... Sed kion li 

povus fari? 


Hoho! Tre multe! Li ne vane flirtis kun la filino de lumtur- 
gardisto. La aferoj retaksiĝas en la dezerto. Li jam rimarkis 
tion post la trovo de la tualetartikoloj. Oni neniam povas scii, 
kiam li utiligos tion, kion li ellernis. 


Ŝaltinte la poŝlampon, li metis la spegulon antaŭ ĝin, kaj kiel 
li iam alproprigis tion de la filino de la severa Harrington, jen 
li kovris, jen malkovris la lumon de la poŝlampo per la 
grandiga spegulo, precize ripetante la morsajn signalojn: 
„Punkto... streko... punkto, punkto... streko... punkto...” 


La morsaj signaloj estis videblaj kilometrojn en la nokto: 
„Rabistoj... atakos... oazon... Mahrbuk... SOS.” 


Li signalis, ĝis la spegulo falis el lia mano kaj sterniĝis pro 
laciĝo. Per la lasta forto li turnis la lampon tiel, ke ĝia lumo 
perpendikle direktiĝu al la ĉielo. Tio savis lian vivon. 


— La signalo venis de tie! Rigardu tiun longan lumfaskon! — 
kriis redaktoro Holler, kiu galopis kun ledsaketo en sia kolo, 
ĉar la kamelo efikis same malagorde al li, kiel la aviadilo. 

La rabistoj iom ekhaltis, kiam pafaro akceptis ilin el la 
direkto de la sanatorio. Proksimiume ses homoj falis subite, 
kapaltere de sur la kameloj. 


— Reen! — kriis Adams. 
Ili tirigis inter la palmojn kaj komencis pafadi de tie. 


Kuglo ŝprucigis splitojn el la lignokadro de la fenestro apud 
la kapo de la lordo. Bannister ne ektremetis, li pafis 
konstante. Li returniĝis, aŭdinte la mallaŭtan ŝrikon de 
Evelyn. 


— Jen vidu, fraŭlino weston, ke ĝentlemano povas alkutimiĝi 
korom sia razilo ankaŭ al aliaj armiloj. Mi memoras, en la 
milito... 


— Li povas celi — li murmuretis iom morante, kaj li ne 
rakontis, kio okazis en la milito. 


La rabistoj apenaŭ pafis. Illi certe havis ian planon. Baldaŭ 
evidentiĝis, kion. Stranga, acerba odoro disŝvebis en la 
malsanulĉambrego. 


— lo brulas! — diris la gardestro. 
Arabo enkuris. 


— lu malbenita hundo iris malantaŭ la domon kaj ĵetis 
pajlotorĉon sur la tegmenton. 


Aŭĝis armilkrakado, simila al mitralo. La fajro propagiĝis. 
Estis neeble estingi ĝin. Se iu aperis sur la tegmento kun 
akvumita kovrilo, tiu post minuto trapafite ruliĝis de tie 
transkapiĝe. 


— Fraŭlino Weston — diris la lordo, — eble vi bezonos tion. 
Li donis al la kanbino revolveron Browning. 
— Dankon — diris Evelyn. 


La flamoj altenleviĝis el la tegmento, la fumo estis 
netolerebla en la cambro. Fuĝantaj ratoj diskuris preter la 
piedoj de la defendantaj viroj. 


— La koverto! La koverto! — kriis Brandes. La plimulto luktis 
kontraŭ konstanta tus-atako. Lordo Bannister komprenis sian 
fraĉjon. lli devas neniigi la koverton, por ke ĝi ne falu en la 
manon de la atakantoj! 


Dekoj da kugloj frapiĝis ĉien. La rabistoj preparis sin al 
ĝenerala ofensivo. Fenestroj disrompiĝis tintegante, 
trapafitaj mebloj krakadis, kaj la lordo proksimigis sian a 
amp;mrdf;tomatan fajrilon al la koverto, fermita per kvin 
sigeloj, por forbruligi ĝin. Brandes tenis tion en sia mano. 


Evelyn staris ĉe la muro morte pala, en sia mano kun la 
revolvero Browning. Kuglo trapenetris la farmacian ŝrankon 
apud ŝia kapo. Ŝi ne rimarkis tion. Ŝi fikse rigardis la 
koverton kun dolora koro. Eĉ tio neniiĝos. Ankaŭ ili, ĉiuj! 
Vane estis la tuto... 


Sed antaŭ ol la aŭtomata fajrilo ekflamintus, grandega 
pafaro tondris ekstere, kaj eksonis trumpeto proksime! 


Plotono da ferocaj spahioj alvenis, gvidataj de milda 
redaktoro, portanta ledan sketon en sia kolo. 

La ĵurnaloj jam matene publikis la fotojn de fraŭlino Evelyn 
Weston, ricevitajn el Londono. Peco da rostita fiŝo haltis ĉe la 


gorĝo de redaktoro Holler, kaj li preskaŭ sufokiĝis. 

Sankta ĉielo! Ŝi ja estas sinjorino Bannister. 

Tute ne! Ĉu sinjorino Bannister estas internacia spionino?! 
Ba, nekredeble!.. 


Ĉu rompŝtelistino kaj murdistino?... Ridinde!.. Sed jes ja... 
jen ni konsideru tion! La tagon de la rabo ŝi aperis tiel 
ĉifonite kaj kotkovrite... Kaj... Haho! La aviadilo en Liono... 
Kiam la lordo ekvidis la ĵurnalon... Nu, oni vidu! Kial vestis 
sin tiu pedanta lordo, kiel senlabora kantisto el Tirolo? Ĝi 
ankoraŭ estas nenio. Kial ne estis okulfrapa al li, al Holler, ke 
la membro de la Reĝa Akademio kaj la kandidato de la 
Nobel-premio portas surpizige densan kvaston apud sia 
ĉapelo, superante eĉ la guston de provinca akrokulturisto. 


Kiam havis la lordo kvaston? Eĉ tiel densan? 


Kion fari nun? Li havas firman konvinkiĝon, ke Evelyn 
Weston estas identa kun tiu virino, kiun li ekkonis kiel 
sinjorinon Bannister. Sed dekmil kontraŭ unu, ĉu li tamen 
eraras? „Estu saĝa Holler! Atentu! Tre atentu!” 


Li devus vojaĝi por trovi ŝin... Kien? En la oazon Mahrbuk! 
Sed unue li vizitos lordon Bannister. 


Li eksciis en la vilao de lordo Bannister, ke la dommastro 
forvojaĝis en la societo de gasto kaj virino. La nova lakeo ne 
povis diri al li, ĉu la virino estas la edzino de la lordo aŭ ne. 


— Vidu, amiko mia — diris Holler nervoze, — vi bone konas 
Marokon. Akiru rapide al mi dudek fidindajn homojn, kiuj 
venos kun mi en la oazon Mahrbuk. Mi volas vojaĝi por serĉi 
vian mastron, pensante, ke li estas en danĝero. Jen estas 
kvincent frankoj por pagi antaŭmonon. 


La lakeo grupigis la karavanon dum unu horo, kun gvidanto, 
akvoporta kamelo kaj nutraĵo. Ankaŭ li kunvojaĝis. Tiel. Li 
nun detektivos proprariske de sia barbo. 


Gravaj demandoj: Kiu estas tiu Munster, kiun la virino 
serĉis? Ĉu sinjorino Bannister estas identa kun Evelyn 
Weston, kaj se jes, kion komunan havas la lordo al la tuta 
afero? Se la virino tamen estas spionino, li senvualigos ŝin 
kaj ŝiajn kompanojn. Ĝi estos grandega sensacio! Se ŝi ne 
estas spionino, tiam li nur simple vizitos la oazon Mahrbuk, 
kion li rajtas fari. Tiel ne okazos honto. Ĉu informi la policon? 
Tute ne! Redaktoro unu rikoltas laŭrojn, poste povas veni la 
sinjoroj kun la protokolo. 


Ĉar aparta gard-anĝelo protektas vagantajn redaktorojn, li 
renkontis taĉmenton da spahioj en la dezerto, ĉe la ruinoj de 
la antikva, latina urbo. Jen rigardu la oficiron de la nigruloj! 
Li ja estas leŭtenanto Villiers, kiun li konas bone! Ili estis 
postenigitasj al la redakcio de la ĉefkomandejo dum la milito 
kontraŭ Riff... 


— Alo, Holler! — salutis la leŭtenanto lin. — Vi aspektas tiel, 
kiel vera bedueno en la plej nova revuo de Folies-Bergere. 


— Bonan tagon, Villiers! Kion vi serĉas en tiu latina urbo, kie 
jam de mil jaroj ne funkcias lokaloj kaj ne sonas la 
ĵazmuziko? 


— Patrolo, kamarado! Kvardek ok hora servo. Kien vi 
vojaĝas? 


— En la oazon Mahrbuk. Mi nun ferias, kaj mi vizitas ĉien, kie 
mi havas nenian aferon. 


— Atendu! La reprezentanto de la angla gazetaro estus 
honore eskortata. Ni povas kunvojaĝis ĝis vespero. Mi 
akompanos vin al la dezerta puto. 


Vesperiĝis. Sed la leŭtenanto ne revenis. Poste la taĉmento 
da spahioj akompanis Holler-on plu, rajdante ĉevalmortige, 
ĉar la oficiro bone komprenis la morsajn signalojn. 


Dume ili trovis Eddy Rancing-on. Tial kelkaj araboj kaj la 
lakeo de lordo Bannister reveturigis lin en Marokon, kaj la 
spahioj, gvidate de la trolaciĝinta Holler, galopis al Mahrbuk 
plenrapide. 


lli alvenis ĝustatempe. 


Gordon, la kuracisto kaj Corned-Beef fariĝis viktimoj de la 
unua pafaro. Oni katenis Adams-on kaj la aliajn. Rainer 
ankoraŭ estis tiel malbonodora, ke oni ne povis pridemandi 
lin. Li diris rezigne, kiam oni pojnokatenis lin: 


— Ankoraŭ neniam plenumiĝis mia deziro tiel rapide. La 
tutan tagon mi avidis pri tio, ke mi restu ankoraŭfoje sur 
ombroplena loko dum longa tempo. Mi pensas tiel, ke mi ne 
havos kaŭzon plendi en la futuro. 


Okazis tiel. 

La lordo la unuan fojon en sia vivo diris sincere tion, kion li 
jam tiom mulre diris sen ĉiu konvinkiĝo: 


— Mi ĝojas kara Holler vidi vin! 

La redaktoro turnadis siajn okulojn kaj li stertoris: 

Akiru al mi ion acidan por manĝi... Kiel ondiranta kamelo!.. 
Mi ofte sentis tiel, ke mi mergiĝos inter la du ĝiboj — kaj li 


stertoris per tomba voĉo: 


— Kukumon! 


Dume la oficiro ekkontaktis kun la ĉefkomandejo. La 
ĉefkomandejo parolis kun la angla ambasadejo. Ankaŭ 
senranga soldato Munster kaj lordo Bannister telefonis. 


Poste ili ekiris reen en Marokon. Avane la lordo kun sia fraĉjo, 
Evelyn kun sia valizeto kaj Holler, kiu intertempe provizis sin 
per sufiĉe da kukumoj. Li jam sciis tion, ke li denove trovis 
iun de la mirindaj sensacioj per sia kutima bonŝanco. La 
lordo promesis, ke post nelonge li informos la redaktoron pri 
ĉio, kio estas publikigebla, kaj li donis sian manon, ke Holler 
estos la unua, kiu skribos tion. 


Okazis tiel, kaj la populareco de Holler nekredeble altiĝis. 


Ili denove estis en la salono de la vilao de la lordo. La domon 
ĉirkaŭis spahioj, kvazaŭ hazarde promenantaj tie. Daŭris la 
pridemando de la rabistoj. La telefonmesaĝoj sekvis unu la 
alian, kaj milita prokuroro vizitis ankaŭ Evelyn-on. La rolo de 
la knabino unue klariĝis, poste ŝi estis kronita per aparta 
aŭreolo. Sed Evelyn sidis lace kaj malesperiĝinte en la 
salono de la lordo, meblita laŭ la stilo de lia Londona domo, 
kie eĉ kameno, nekutima en Afriko, pliigis la Eŭropan iluzion 
de lia loĝejo. Evelyn estis laca kaj malgaja. 


Ŝi travivis kiom da suferoj. Kaj nun... 
— Malbenita historio... — diris la lordo malgaje. 
— Kia historio? — flaradis Holler. 


— Nenia, nenia... — diris Bannister. — Perdiĝis mia 
razilkompleto, malgranda, ornamita kaseto... Tio tre 
malgajigas min... Gi kutimas stari sur la kameno, kaj... 


Lia etendita mano haltis en la aero, kiel li montris al la 
kameno per instinkta gesto, kaj ankaŭ lia buŝo estis 


senmove malfermita. Ilia rigardo sekvis la direkton de lia 
etendita brako, rigidiĝinta en la aero. 


Sur la kornico de la kameno kaŭris la „Meditanta Budho” sur 
ceramika kaseto, kun klinita kapo. 


Evelin kaj Brandes ekiris al ĝi kvazaŭ hipnotitaj. 
Ili staris 


- Ĝi ja estas via razilo, sir! — kriis Holler. Ni trovis ĝin apud 
la malfermita necesujo, kie tiu junulo kuŝis. Videble li faris 
bonan lunĉadon el via tuaeltkompleto. Via necesujo savis 
lian vivon, kaj poste li savis nin ĉiujn per la poŝlampo. La 
lakeo veturigis la junulon ĉi tien, kaj kompreneble li 
kunportis ĉion hejmen, escepte tion, kion tiu sinjoro ne 
kunsumis laŭ la menukarto. Mi rimarkas, ke mi garantis nur 
la alunon. 


Sed neniu atentis Holler-on. La ses brilantaj okuloj fiksiĝis al 
Budho. Gi savis ilin ĉiujn! 


Sed kion atendu orienta profeto rekompence, se li faras 
miraklon? Cu dankemon? Laŭ parabolo nek en sia propra 
domo. Ili akceptis, ke ĝi faris miraklon al ili, poste... 


Poste ili plenforte ĵetis ĝin teren, ke ĝi disrompiĝis! 
La sorto de Budho plenumiĝis. Ĝi kuŝis tie en pecetoj! 


Kiel la maljuna, agonianta bagnano sonĝis tion, la diamanto 
ruliĝis el la kapo de la disromiĝinta idolo. Post iom da 
frotado, la algluiĝinta argilo falis de sur ĝi, kaj ĝi fajreris en 
sia plena fabela pompo, kaj la tri homoj gapis ĝin per la 
sama pla, hipnotita rigardo, kiel iam Jim Hogan admiris la 
diamanton, kiam duko Radzovill transdonis ĝin al li per 
sinjora gesto. 

Duon tagon daŭris la urĝaj telefonadoj inter Maroko-Parizo, 
Londono-Parizo-Maroko. La Franca-Angla strikta milita 
kunlaboro faris la aferon samtiel vivnecesa por Parizo, kiel ĝi 
estis treege grava por Londono. Rezulte de la interparoladoj 
la milita kuracisto deklaris legianon, nomatan Munster 
sentaŭga al militservo pro vundiĝo, kaj li tuj ekssoldatiĝis. 
Ankoraŭ tiun tagon li flugis en Londonon, portante flavan 
koverton en sia aktujo, kiu estis fermita per kvin sigeloj. 


La Francaj ĵurnaloj sur la titolpaĝo skribis pri fraŭlino 
Weston, en tre gloriga formo. Fraŭlino Weston savis 
nesubstituigeble gravan, militan dokumenton riskante sian 
vivon, kaj dum la Franca polico persekutis ŝin, la fraŭlino 
sendifekte transdonis tiun skribaĵon al la instanco, en la plej 
kompetentajn manojn. Laŭ la konfesoj de fraŭlino Weston 
kaj Wilmington, intertempe mortinta, evidentiĝis ankaŭ la 
senkulpeco de leŭtenanto Brandes, suspektata pri spionado. 


Tiam Wilmington, murdita en sia propra loĝejo, fariĝis 
viktimo de intrigo. Same konfesis ankaŭ la danĝera, jam 
longe serĉata spiono, nomata Adams, kaptita en la dezerto. 
Fraŭlino Weston pruvis helpe de atestantoj kaj per aŭtentikaj 
dokumentoj, ke ŝi estis en la loĝejo de Wilmington, kiu iĝis 
viktimo, por trovi sian rajtan heredaĵon. La Angla milita 
tribunalo kunsidis por pritrakti la aferon de leŭtenanto 
Brandes, kiu memvole denuncis sin, kaj tiu proceso 
antaŭvideble finiĝos per la plena rehabilito de la suspektato. 

Evelyn kaj la lordo staradis iom senkonsile en iu friska 
angulo de la parko. Ili jam longe staris tie, parolante pri 
ĉiuspecaj, indiferentaj aferoj, sed dume ili pensis pri tute alia 
afero. 


Pri unu la alia. 

Fine la lordo senraŭkigis sian gorĝon kaj ekparolis jene: 
— Ĉu vi pardonas min? 

— Mi ne povas fari tion. 


„Hm... mi bele rericevis ĝin” — pensis la lordo, kaj li ne povis 
kion respondi. 


— Ĉu vi memoras — li ekparolis fine, — en kiu vilaĝo ni volis 
gasti tiun certan nokton? Mi deziras resendi la noktosurtuton 
de la gastejmastro. La kompatindulo eble bezonus ĝin. 


— Donution al mi, hejmenveturante mi preteriros la 
gastejon. La vilaĝo nomiĝas La Rochell. Mi neniam forgesos 
ĝin. Tio estas certa. 


— Bonvolu diri, kial vi ne volas pardoni min. Ĝi estas vere 
malafabla kondutmaniero fare de juna fraŭlino. 


— Mi ne povas pardoni, ĉar mi ne koleras, Henry. Ĉu vi 
permesas, ke mi nomu vin tiel, ankaŭ en la foresto de Holler? 


— Pli volonte mi donacus mian familian nomon al vi... hm... 
Ĉu vi ne pensas tiel? Mi opinias, ke estas malvarme. AŬ... — 
Lia lorda moŝto estis eksterodinare konfuzita. Sed tiu 
konfuzo iom post iom solviĝis, kiam Evelyn metis siaj 
manojn sur liajn ŝultrojn. Poste ili rigardis en la okulojn de 
unu la alia scivoleme, longe... 

Eddy Rancing estis laplej bonŝanca. Unuavice li serioziĝis. 
Krome oni festis lin, kiel la genian savanĝelon de la atako 
kontraŭ la oazo Mahrbuk. La firmao Barcos-Moravecz pagis 


kvin mil pundojn por la historio, en kiu Eddy rakontis al la 
tuta mondo, ke li povis danki sian vivon nur al la milde 
aromita buŝakvo Dandy. „Ĝi estas nemalhavebla en la 
dezerto!” Sinjoro Rancing aparte aprecis ankaŭ la altan 
nutrovaloron de la „vitamina pasto Dandy”. 


Li restis en Afriko, kiel sekretario de Bannister. 
Li bone faris tion! 


Ĉar sur la stratoj de Londono ofte vekis la atenton de homoj 
elegante vestita, blankhara sinjoro, kiu konstante kunportis 
dutuban ĉaspafilon, kaj ŝajnis, ke li serĉas iun inter la 
piedirantoj. Tiu sinjoro serĉis Eddy Rancing-on. 


Tiu sinjoro estis Arturo Rancing. Li fuĝis el Mŭgli am See 
dum tempesta nokto, postlasinte siajn pakaĵojn, kaj de tiam 
Greta ĉiam reatendas lin, en la societo de siaj katoj. 

lli Ĉiuj estis kune en la loĝejo de lordo Bannister, kiu alvenis 
hejmen kun sia edzino el sia nuptovojaĝo antaŭ ne pli ol 
dudek kvar horoj. Ĉeestis ankaŭ la rehabilita leŭtenanto 
Brandes kaj sinjorino Weston. Fine ŝi povis senti sin tute 
feliĉa dum siaj maljunaj tagoj. Sed mankis nek sinjoro 
Bradford, kun sia aprecata aŭtoritato kaj juĝkapablo. 


Unuavice ili ĉiuj konstatis, ke Evelyn estas la plej bela virino 
de la mondo, lordo Bannister vidis sian edzinon eĉ unu 
gradon pli bela, rilate tiun konstaton. 


lli rakontis nove-denove ĉiujn detaloj de la mirinda aventuro, 
dume ili estis gajaj kaj malgajaj, sed esence tre feliĉaj. 


— Kiel strange — diris sinjorino Weston, — kiom multe da 
etaj cirkonstancoj devis koincidi, ke ĉio ĉi okazu tiel, kiel ĝi 


okazis. 


— Kaj kiucele? Kie troviĝas la filozofo, kiu respondus tion? — 
demandis leŭtenanto Brandes reveme. 


— Mi estas kuracisto — respondis Bannister kaj rigardis al 
Evelyn. — Sed ni havas eminentan filozofon en nia familio, 
kiu certe povus respondi tiun demandon. 


Sinjoro Bradford opiniis, ke la aludo koncernas lin, kaj li 
ekparolis malrapide, enprofundiĝinte tel: 


— Nia vivo estas tia, kiel vesto de somera kostumo: 
mallonga kaj sencela. 


